
Jvoj je mojoj knjižici zadaća prikazati u krup- 
nijem crtama, kako su slavenski narodi ulazili u isto- 
riju, a kada su vec ušli, kakva ih je sreća pratila u 
prvo vrijeme istoriČkoga im života Iz ovoga ce lasno 
svaki čitatelj dokučiti, da je ovakova radnja temelj 
pravomu poznavanju slavenskoga svijeta, kakav je bio 
u davnini. 

Većini će „Matičinijeh" čitatelja biti stvari, o ko- 
jima se govori u ovoj knjižici, posve nove, i njima 
će po svoj prilici biti dosta i ovoliko , koliko sam 
napisao. Ali znam , da će se naći i gdjekoji Čitatelj, 
koji bi želio više znati o Slavenima u staro doba nego 
li može naći u ovoj knjižici, Takvijem čitateljima ve- 
lim, da ova moja radnja nije namijenjena stručnjacima. 
Obilniju i potpuniju pouku o stvarima, žto se ras- 
pravljaju u ovoj knjižici, daju specijalne radnje različ- 
nijeh pisaca i sveučilišni profesori, koji o tom predaju. 

Vještaci će lako razabrati, što je u ovom postu 
tudje , Što li je moje ; oni će dobro znati , da nigda 
ne bi ove knjižice na svijetu bilo, da se nije veliki 
broj nauČnjaka trudio oko tamnijeh i muČnijeh pitanja 

kojih je puna slavenska starodrevnost. Ovakvoj knjizi 
nije zadaća, da razlaganje šara udiljnijem citatima, 
nego treba da čitatelju u lakoj formi pruža, što je 
već postalo dostojanjem nauke, a od hipoteza samo 
one da uzima, koje su nužne, t. j. gdje do sad nema 
sigurne istine. Mogao bih ja ovdje izbrojiti veliku či- 
tulu pisaca i njihovijeh knjiga, koje sam upotrebio pri 
ovom poslu, ali bojim se, da bi mogao tko reci, da 
je to razmetanje učenošću, kojemu nema pravoga mje- 
sta u knjizi ovake ruke. 

Čitatelji če opaziti, da je poglavlje o Rusima 
mnogo veće nego li o ikojoj drugoj slavenskoj grani. 
Tomu ne treba nikakvoga drugog uzroka tražiti nego 
taj, što je stara ruska istorija mnogo jasnija i pot- 
punija nego li je ikojega drugog slavenskog naroda. 
Za to se može o starijem Rusima govoriti i drugo 
što, ne samo izbrajati ratove i imena knezova. Po- 
glavlje je o Rusima i za to izišlo nješto dulje, jer 
sam hotio, da se čitatelji malo upoznadu s vele važ- 
nom Nestorovom kronikom. 

Nastojao sam u razlaganju biti što objektivniji 
kloneci se krive i slijepe ljubavi prema slavenskomu 
svijetu, jer takva ljubav veoma smeta poznanju istine ; 
prikazivao sam dogadjaje i činjenice, kakve jesu, ma- 
kar mi je i teško bilo otkriti gdjegdje stvari, kojima 
se stari Slaveni ne mogu ponositi; u odredjivanju 
granica slavenskijeh naselja nijesam hotio biti podaš- 
niji nego su mi dopuštali očevidni ili vjerojatni raz- 
lozi. S druge sam opet strane gledao, da mi se ob- 
jektivnost ne izrodi u drvenastu bešćutnost, koja ne 

osjeća ni najmanje ljubavi ni simpatije prema pred- 
metu svojega istraživanja. Ostavljam pravednomu či- 
tatelju da presudi , koliko mi je za rukom pošlo do- 
vesti u sklad pomenuto moje dvojako nastojanje. 

Dobro znam, da ce stručnjaci naći dosta pogrje- 
šaka u ovoj knjižici. Njima odgovaram s Daničicem : 
»Ne tajim, da se za ovaj posao hoće sile mnogo jače 
od mojih. Slabost sila svojih osjećao sam i do sad u 
svakom poslu, ali me ona nije mogla odvratiti od njih, 
jer sam svagda mislio, da će i ono što mogu ura- 
diti kod svijeh nedostataka biti korisno narodnoj knji- 
ževnosti, o čemu sam se poslije dosta i uvjerio." 

T. M. 

"^đ^VanaSnja istoriika (povjesna)i filotogička (jezikoslovna) [1. 
^cj^inauka ima tvrdijeh dokaza, da je bilo njegda vrijeme, 
l\^kada su svi Slaveni sačinjavali jedan narod, koji je 
'^^^ govorio jednijem jezikom i živio u jednoj domovini. 
i Tko dakle hoće što da zna o starijem Slavenima, njemu 
je potrebno znati najprije koliko je moguće o praslavenskom 
narodu i o praslavenskoj domovini, jer bi inaČe njegovo zna- 
nje bilo bez pravoga poćetka i osnove. Za to ćemo i mi svoje 
razlaganje o slavenskijem narodima u staro doba otvoriti on- 
dje, gdje nam se Slaveni pomaljaju kao jedinstven narod, koji 
još tiije prestupio one ograde, koja rastavlja doistoričko doba 
(t, j. doba do početka njegove povijesti) od istoričkoga. U pita- 
nja o praslavenskom jeziku ne ćemo se ni malo upuštati, jer 
bismo se pri tom morali zavesti u teška i prostrana razlaganja 
gramatička (slovnićka), koja bi lako mogla domžiti mnogomu 
čitatelju ove knjižice. Pošto ispripovijedamo o praslavenskom na- 
rodu i praslavenskoj domovini, koliko je potrebno, onda ćemo 
ići od jednoga slavenskog naroda do drugoga i pratiti njegov 
život po sačuvanijem istoričkijem bilješkama sve do vremena, 
kada se koji narod preporodio, t. j. kada se krstio, jer kao u dru- 
gijeh evropskijeh naroda, tako i u Slavena s vremenom krštenja 
počinje se nov život. Svaki je evropski narod, koji više koji 
manje doživio razlićnijeh promjena, a gdjekoji i revolucija u 
svom kulmrnom i političkom životu, ali nijedna se promjena 
i nijedna revolucija po svojoj važnosti i posljedicama ne može 

Marelid: Slaveni u davnini. I 

mjeriti s dogadjajem, kada se "koji narod krstio, t. j. učinio 
djelo, koje je prekinulo sveze s prošlošću i uvelo narode u 
nov život i novo doba. Za to ćemo staro doba slavenskijeh 
naroda računati do početka kršćanskoga im života. Nitko ne 
treba da misli, da ćemo u ovoj knjižici sve razložiti, štogod 
se zna o praslavenskom narodu i o pojedinijem slavenskijem 
ograncima, jer bi za taj posao trebala mnogo veća knjiga, od 
koje bi imali korist samo oni, koji se naročito time bave. 
Ja ću gledati, da lakijem načinom priopćim čitateljima glavne 
stvari o Slavenima staroga doba, o tom, kako se koji narod 
dijelio u plemena, gdje je koje pleme sjedilo, kako se koji 
narod borio sa svojim susjedima i kako je osnovao državu. 
Spominjat ću dakako i glavne junake u tijem dogadjajima. 
O starijem Hrvatima ne bi istina baš nužno bilo govoriti u 
ovoj knjižici, jer o njima mogu čitatelji naći lijepe i dovoljne 
pouke u Smičiklasovoj hrvatskoj povijesti. Ali kad se ovdje 
ima govoriti o svijem Slavenima, čini mi se, da bi moja knji- 
žica bila krnja, kad bi se ikoje slavensko pleme izostavilo. 

I. 

Slaveni u doistoričko doba. 

Herodot. — SkiH. — Ostali narodi istočne Evrope u Herodotovo 
vrijeme. — Neuri. — Budini. — Ima li joS Slavena u Herodo- 
tovo doba? — Završetak o Herođotu. — Vrijeme poslije. Herodota. 
— Plinije , Tactt i Ptolemej. — Vendi ili Vindi. — Slaveni u 
Plinija. — Slaveni u Tacita. — Slaveni u Ptolemeja. — Vrijeme 
poslije Ptolemeja. — Slaveni u vrijeme hunskoga gospostva. — Ras- 
eijep praslavenskoga naroda. — Joi njeilo o slavenskoj pradomo- 
vini. — Drugo pričanje o slavenskoj pradomovini. 

Malo koji pisac staroga grčkog naroda ima toliku važnost [2. 
za današnje naše znanje, koliku ima prvi grčki istorii (povjes- 
nik) Herodot. Da je s kojom nesrećom propalo divno njegovo 
djelo, naše bi znanje o starijem kulturmjem i nekultumijem na- 
rodima bilo vrlo jadno ili nikakvo. Koliko imamo biti zahvalni 
Herođotu za njegove bilješke o različnijem narodima , o tom 
ne treba nama ovdje govoriti, jer se nas ovdje drugi narodi 
ne tiču. Mi Herodota za to sada spombjemo, jer u njegovoj 
istoriji i to u četvrtoj knjizi ima njekoliko bilježaka, iz ko- 
jih doznajemo nješto malo o prastarijem Slavenima. Hero- 
dot je njegdje oko godine 450. prije Hrista boravio nje- 
koliko vremena u gradu Olbiji, koji je bio grčka naseobina, 
a ležao je blizu današnjega ruskog grada Nikolajeva pri uSću 
rijeke Buga u Crno more. Herodot je vidio ušća rijeka Dnje- 
stra, a možda i Dunava. U Olbiji, gradu trgovačkom, imao 

je Herodot mnogo prilike doznati koješta o varvarskijem 
narodima, koji su življeli u današnjoj južnoj i sjevernoj Rusiji. 
Čitavo je djelo Herodotovo dokaz, kako je otac istorije bio 
u naučnom obziru vrlo radoznao i da je svuda nastojao, kako 
će što više doznati o različnijem narodima i zemljama. Za 
cijelo je on u Olbiji i u opće na crnomorskoj obali nmogo 
raspitivao za narode, do kojih mu nije bilo moguće doći, a 
valjada je i vidio gdjekojega čovjeka iz onijeh zemalja i s njim 
preko tumača štogod govorio. Na jednom mjestu svoje istorije 
opisuje Herodot spoljašnjost budinskoga naroda, i to bi moglo 
biti dokaz, da je bar njekoliko Budina svojim očima vidio. 
Da su narodi u današnjoj evropskoj Rusiji bili što kulturniji i 
pitomiji, valjada bi Herodot i njih bio posjetio, kako je po- 
sjetio Egipćane, Persijance, Feničane, Babilonce itd. Onda bi 
dakako i njegove bilješke o narodima današnje Rusije bile 
jasnije i potpunije ; mi bismo o njima više znali nego li ovako 
znamo, gdje one narode jedva naziremo i to kao kroz maglu 
ili kroz rubac. Bilo bi veoma nepravedno, kada bi tko Hero- 
dota krivio, za što se nije potrudio što bolje i više doznati o 
onijem narodima, ier je Herodot jedini Grk klasičnoga doba, koji 
je u opće nješto i o onijem narodima zabilježio ; drugi su grčki 
pisci njih tako prezirali, da nijesu nalazili za vrijedno samo im ime 
spomenuti. Stari su Grci u opće bili svojom prosvjetom vrlo po- 
nosni i za to su varvarske narode gledali poprijeko kao mnogo 
nižu vrstu ljudi. Dakle je Herodot visoko stajao nad predsudama 
svoga naroda, dok je bar nješto zabilježio o rečenijem narodima, 
a mogao je šutjeti, i nijedan mu Grk ne bi toga zamjerio! 
Već poradi toga, što je u opće Herodot pošao u Olbiju, 
da tamo nješto čuje od svojih zemljaka i o sjevernijem varva- 
rima, zaslužuje on naše potpuno priznanje i zahvalu. 

Najznatniji narod, koji je u Herodotovo doba živio u [J. 
današnjoj Rusiji, bili su Skiti. O ovom narodu treba da nješto 
malo progovorimo već s toga, što su gdjekoji pisci novijega 
vremena mislili, da su Skiti bili slavenski narod. (Za časak 
ćemo vidjeti, kako je to mnijenje krivo.) Herodot veli, da su 

se Skiti zvali sami S k o 1 o t i (Sjco^otoi), a ime Skiti da su im 
nadjeli Grci. On razlikuje prave Skite od nepravijeh; za prave 
opet veli, da su se dijelili u dvoje, jedno su bili pastiri ili 
nomadi (Sxu^at voaaSe;), a drugo carski Skiti (Sx'jfl'at 
^acdt^ritot). Po svoj prilici ovo razlikovanje ne znači drugo, 
nego da su jedni i drugi bili do duše isti narod, samo su se 
malo razlikovali govorom. Nepravi Skiti ni jesu po svoj prilici 
ni bili Skiti, nego samo skitski podanici ili kmetovi, a He- 
rođot ne znajući, kako su se upravo zvali, veli, da su i oni 
Skiti. Ove neprave Skite razlikuje Herodot dvojako, jedno su 
mu Skiti orači (licj^at aporvips;), a drugo su Skiti ratari 

Skiti su bili hajdučki narod, koji su življeli od boja i koje 
su podjarmljeni narodi morali hraniti. Pored svega svoga ve- 
likog varvarstva ipak su imali njekakvu državu, i to im je 
svjedočanstvo, da nijesu baš bili posve divlji, jer divljaci ne 
znaju, što je država. Skitska je država u vrijeme Herodotovo 
obuzimala prostor, koji leži medju utokom Dona i utokom 
Dnjestra. Sjevernu je granicu njihovoj državi činila rječica 
Psol, za tijem gornji Bug i Dnjestar. 

Dva su dogadjaja u skitskoj istoriji prije Herodota vrijedna, 
da ih ovdje spomenemo : na početku vlade medskoga cara 
Kijaksara, t. j. oko godine 630., provalili su Skiti u Asiju i 
uharačili medskoga i frigijskoga cara. Ovo je skitsko gospo- 
dovanje trajalo 28 godina, dok nijesu Medjani svoje krvopije 
protjerali iz zemlje. Drugi je znatan dogadjaj vojna persijskoga 
cara Darija protiv Skita oko god. 513. Obilno pripovijeda 
Herodot o toj vojni, a mi ćemo samo toliko zapamtiti, da se 
Skiti nijesu htjeli upustiti s Darijem u boj, nego su pred nje- 
govom vojskom bježali i za sobom sve palili i pustošiU. Nji- 
hova je namjera bila zamamiti Darija daleko u nutarnju zemlju 
i onda ga tamo sa svom njegovom vojskom smrviti. Opazivši 
Darije, što Skiti hoće, vrati se brže bolje natrag u Asiju. 

Za Skite je mislio i dokazivao češki naučnjak Šafarik, da su 
bili narod mongolske krvi. Kada čovjek čita Šafafikove dokaze. 

koji su osnovani na vijestima starijeh pisaca o zvijerskom 
gotovo životu i gnjusnijem običajima skitskoga naroda, spreman 
je posve pristati uz Safarikov zaključak, da takav narod nije 
mogao pripadati drugomu kakvomu rodu do mongolskomu. 
Šafafik je u svom dokazivanju za to zastranio, jer nije uzeo u 
obzir druge činjenice, koje isto toliko, ako ne još više, mogu 
pomoći riješiti pitanje, što su bili Skiti? Iste godine (na ime 
1837), kada je Šafafik u Pragu izdavao svoje »Starožitnosti«, 
u kojima se nalaze njegovi dokazi o mongolstvu skitskoga 
naroda, štampao je vrlo učeni Nijemac Zeuss svoje vele 
znamenito djelo o staroj etnografiji evropskijeh naroda (Die 
Deutschen und die Nachbarstamme), gdje je imao prilike go- 
voriti i o narodnosti Skita. Zeuss se držao podataka, koji su 
nam sačuvani o jeziku i religiji skitskoga naroda, i uvjerio se, 
da su Skiti morali biti indoevropsko pleme i da su pripadali 
iranskoj grani, t. j. da su bili srodnici Persijanaca, Afganaca, 
Jermena i drugijeh njekijeh plemena, koja se ovamo broje. 
Trideset godina poslije Zeussa našao se opet učen Nijemac 
na ime Miillenhoff, koji je poredeći sačuvane ostatke skit-* 
skoga jezika sa starobaktričkijem jezikom još jače utvrdio misao 
svoga preteče o iranskoj narodnosti skitskoga naroda. U Zeus- 
sovu i MiillenhofFovu dokazivanju nije baš sve potpuno si- 
gurno, ali mi ipak primamo njihovo mnijenje i držimo, da su 
Skiti doista bili iranske krvi, jer nas u tom utvrdjuje sam 
Herodot, koji pripovijeda u četvrtoj svojoj knjizi (pogl. iio 
do 117) lijepu priču o postanju sauromatskoga ili sar- 
matskoga naroda. On veli, da su Sauromati ili Sarmati na 
pola skitske krvi, jer govore pokvarenijem skitskijem je- 
zikom. To ne može ništa drugo značiti, nego da su Sarmati 
i Skiti bili dva srodna plemena i da su govorili nješto raz- 
ličnijem jezicima. Mnogomu se Hrvatu, kada čuje češki go- 
voriti, čini, da je češki jezik pokvaren hrvatski, a tako su i 
stari Skiti mislili o sarmatskom jeziku, i tako je izmišljena 
priča, koja je imala dokazati, kako se to dogodilo, da su Sar- 
mati tobože pokvarili skitski jezik. Kako Hrvati i Česi pripa- 

daju slavenskomu plemenu, tako su Skiti i Sarmati pripadali 
iranskomu, jer za Sarmate znamo za cijelo, da su bili rodom 
Iranci; dakle drugo nijesu mogli biti ni Skiti. 

Osim Skita i Sarmata bilo je i drugijeh naroda u zemljama [4. 
iznad Crnoga mora. Herodot poimence nabraja ove: Aga- 
tirsi — življeli su njegdje u Erdelju i bili su po svoj prilici 
Tračani; — Melanhleni — sjedili su njegdje oko središta 
današnje evropske Rusije i pripadali su valjada finskomu ple- 
menu; — Androfazi — prebivali su njegdje u černigovskoj 
i mohiljevskoj guberniji, a bili su po svoj prilici takodjer Fini, 
premda ih njeki naučnjaci novijega vremena računaju medju 
Slavene. Nije moguće, da se ovaj narod sam zvao »Andro- 
fazi,« jer je to grčka riječ i znači »ljudožderi,« nego su ih 
tako Grci prozvali ; isto je tako i »Melanhleni« grčka riječ 
i znači ljude, koji nose crne haljine. — Geloni su bili po- 
varvareni Grci i življeli su u zemlji budinskoga plemena, o 
kojem ćemo kasnije govoriti (br. 6). — Tauri su življeli u 
južno-istočnom dijelu krimskoga poluostrva. Oni su bili po svoj 
prilici okrajak kimerskoga naroda, koji je prije Skita stajao u 
južnoj Rusiji, pak su se od Skita razbježali. — Kalipid 
takodjer je grčko ime i znači ljude, koji imaju lijepe konje ; 
življeli su njegdje u hersonskoj guberniji, a ne može se ništa 
reći, koje su narodnosti bili. Oni su bili sitno pleme kao i 
Alazoni, koji su prebivali njima na sjeveru. 

Budući da su Ne uri bili narod slavenski (tako je bar veoma [5. 
vjerojatno), za to ćemo o njima prozboriti malo više nego li 
o prije spomenutijem narodima (br. 4.). Neuri su življeU — 
koliko se može po dosta nejasnijem Herodotovijem oznakama od- 
rediti — u južnom dijelu volinske gubernije i u istočnoj Galiciji. 
U 105. poglavlju četvrte knjige govori Herodot o Ncurima 
ovo (vidi u prijevodu A. Musića) : »Neuri se drže skitskijeh 
običaja. Jedan ih je vijek ljudski prije Darijeve vojne zadesilo, 
te su morali ostaviti cijelu zemlju svoju radi zmija, kojih je 
mnogo iz zemlje dolazilo, a još ih je više odozgo iz pu- 
stara navalilo, dok nijesu od nužde ostavili svoju domovinu i 

k Budinima se preselili. Neuri čini se da su vračari, jer kažu 
Skiti i Heleni, koji u Skitiji nastavaju, da se kod njih svake 
godine jedan put svatko za njekoliko dana u vuka pretvori 
pa opet svoje obličje dobije. Ja im to ne vjerujem, ali oni to 
sa svijem tijem tvrde i zaklinju se.« — Čudna je vijest o 
zmijama, koje su prisilile Neure seliti se u drugu zemlju ; za to 
je Šafafik mislio, da je u toj vijesti sakrita alegorija, i da se 
nemaju misliti zmije u pravom smislu, nego ljuti neprijatelji 
Neuri, na ime Skiti! Ova je Šafafikova misao duhovita, ali 
sigurna nikako nije. Što Herodot veli, da se Neuri drže skit- 
skijeh običaja, to ne može biti nikakav dokaz, da su oni bili 
i skitske krvi, jer je poznato, da narod slabiji i manji rado 
prima običaje većega i silnijega naroda. Da ne idemo daleko, 
dosta je spomenuti samo Srbe i Bugare, koji su u vrijeme 
turskoga gospostva koješta poprimali od Turaka, a bili bi još 
i više, da nije razlika u vjeri činila veliku prepreku. Dakle 
su i Neuri pored svojijeh skitskijeh običaja posve lijepo mogli 
biti Slaveni , samo ako se njihovo slavenstvo može kako 
drukčije potvrditi, Herodot piše, da se svaki Neuranin po 
pripovijedanju Skita i Grka pretvori svake godine na njekoliko 
dana u vuka. U toj Herodotovoj bilješci misli Šafarik da je 
sačuvano prastaro svjedočanstvo o vjeri u vukodlake, koja je 
vjera poznata još i danas svijem Slavenima. I drugi narodi 
istina pričaju o vukodlacima, ali Šafafiku se čini, da je to 
>rodrlo k drugijem narodima od Slavena. Kako se vidi, ovaj 
lafafikov dokaz nije baš osobito jak, ali se može uz druge 
jače i taj upotrebiti. Sada pogledajmo te jače dokaze. 

U ruskoj Poljskoj u guberniji plockoj nalazi se varošica 
Nur i blizu te varošice izlijeva se rječica Nurec u sjeverni 
Bug. Ova imena Nur i Nurec drži Šafarik za sigurne do- 
kaze, da je njegda tamo za cijelo živio narod, što ga je He- 
rodot zabilježio Neupot. Teško je ne pristajati uz Šafafika, oso- 
bito kada se uzme na um, da se u praslavenskom jeziku, kako 
se govorio u Herodotovo. doba, nalazio dvoglas eu baš kao i 
u grčkom jeziku; pače uporedna gramatika može dokazati, da 

Herodotu nije trebalo ni slovca promijeniti, kada je zapisao 
ime rečenoga naroda, t. j. stari su Slaveni izgovarali kao i 
Grci Neuroi (u nominativu plurala.) Da se ovo ime bude 
sačuvalo do novijega vremena, glasilo bi Nuri, jer je pra- 
siavensko eu promijenjeno kasnije u glas u^ a praslavensko oi 
•na kraju rijfeči u glas /. Šafafik misli, da se zemlja pomenu- 
toga naroda zvala Nur, genitiv Nuri (staroslovenski Hovpb 
— NoYpH), kako još i danas Rusi svoju zemlju zovu Pvcl, 
gen. PycH. U staroruskom se jeziku nalazila riječ Hvpt (nur') 
i značila je »zemlja,« a prema tomu bi ime Neuroi ili Nuri 
značilo »zemljaci« ili u još starijem značenju »doljani,« jer 
le sva prilika, da se značenje »zemlja« u pomenutoj riječi HvpL 
razvilo iz još starijega značenja »dolina« ili »nizina.« Ovo se 
misli poradi njekijeh riječi, koje su istoga korijena s riječju 
HypL; korijen je na ime (u praslavenskom obliku) neur i 
otud imamo riječi: staroslovenski nii^'Kth ili NiipATH (tonuti), 
ruski HHpaTB (tonuti), poljski nurzyć (topiti), ruski HHpeu'b 
(ronac), Hiipnme (dubljina, jama). Kako se dakle vidi, sva 
ova pomenuta značenja navode nas na misao,, da je riječ nvpt 
značila »dolina« ili »nizina.« — Dosta budi ovoliko filolo- 
gičkoga razlaganja, jer je valjada več svaki čitatelj uvidio, da 
najjači dokaz za slavenstvo Herodotovijeh Ne ura daje samo 
njihovo ime. Još ćemo samo reći, da u tom ne treba nazirati 
nikakvu nepriliku, što današnja varošica Nur leži dosta daleko od 
volinske gubernije, gdje smo rekli, da su stajali Neuri, jer su se 
iza Herodotova vremena oni mogli pomaći dalje na sjever i 
ostaviti sebi spomen u imenima rečene varošice i rječice ; ta zna 
se, kako su se u stara vremena svaki čas narodi seljakali! 

I Budini su bili narod slavenski, a da su to doista [6. 
bili, najtvrdji je dokaz opet u samom imenu. Herodot im piše 
ime BouStvot, a tako je glasilo i u praslavenskom jeziku, a otud 
bi se bilo razvilo B u d i, da se još danas koji slavenski narod tako 
zove, jer se i n u pluralu izostavlja, n. pr. singular g r a d j a n i n, 
plural gradjani. U ovom imenu imamo dvoje, čim nam se ono 
odaje kao slavensko, i to je i) skrajnje — in (Bud/>^ u nomina- 

tivu singulara), koje je pravi slavenski nastavak ; isporedi n. pr. 
Srb/>^, Rus/«, \J\\Nin, Bugar/«, Turč/>/ itd., — 2) korijen bud 
u imenu Budini veoma je običan u geografičkijem imenima, 
kojih se nalazi po svijem zemljama, gdjegod ima Slavena. 
Tako se u Rusiji nalazi rijeka Buda (u mohiljevskoj guber- 
niji), potok Budka (blizu Poltave), za tijem veliko mnoštvo 
sela u zapadnoj Rusiji kao: Buda, Budajeva, Budina, 
Budišče, Budovka itd. U krajevima, gdje žive Hrvati i 
Srbi, takodjer ima mnogo ovakvijeh imena; evo ih samo nje- 
koliko iz akademičkoga rječnika: Budaci, Budak, Buda- 
kovac, Budanica, Budaševo, Budim, Budin itd. Joi 
ćemo samo spomenuti lužički grad B u d y š i n. Ne zna se 
pravo, otkud su izvedena sva ova i sUčna geografička imena; 
možda stoje u svezi s riječju buda, koja znači »koliba«, a na- 
lazi se u poljskom i u drugijem njekijem slavenskijem jezicima ;, 
Poljaci imaju i glagol b u d o w a ć (graditi), tako i Česi b u- 
dovati (graditi). Mnogomu čitatelju pada ovdje na um nje- 
mačka riječ Bude, koja se u značenju i obliku lijepo slaže 
s poljskom riječju buda, ali treba znati, da su Nijemci riječ 
Bude uzeli od Slavena, premda drugi obratno misle. Ako u 
pomenutijem geogr. imenima imamo isti korijen, koji je u ri- 
ječima, što smo ih sada naveli iz poljskoga i češkoga jezika, 
onda bi ona mjesta bila prozvana po kolibama ili u opće po 
ogradama, a po mjestima su se mogle nazvati i vode, koje 
pokraj njih teku. Prema tomu bi i Herodotovi Budini bili 
ljudi, koji žive u kohbama ili ogradama. — Ako sva navedena 
imena, pa i Budini ne stoje u svezi s riječima kao : b u d a> . 
bu do vati, t. j. ako su Slaveni od Nijemaca uzeli riječ Bude, 
onda možda stoje s osobnijem imenima kao : B u d i m i r,. 
Budislav, Budivoj, Budilo itd., gdje je svuda isti korijen, 
koji je i u glagolu buditi. Ne treba se čuditi, ako je doista 
narodno ime Budini identično s lični jem imenom Budin 
(skraćeno od Budi mir ili Budislav), jer imamo dokaza, 
da se n. pr. riječ Hrvatin njegda upotrebljavala ne samo 
kao narodno, nego i kao lično ime. ^ 

Premda je dakle nesigurno postanje imena Budini, ali 
je mučno opirati se očevidnomu njegovu slavenstvu, a ako je 
slavensko ime, onda je za cijelo i narod bio slavenski. — O 
Budinima bismo imali još dosta govoriti tumačeći Herodotove 
bilješke o njima, ali pošto smo naveli najglavniji dokaz za 
njihovo slavenstvo, reći ćemo o njima samo još nješto malo. 
O spoljašnjosti budinskoga naroda veli Herodot, da je taj narod 
bio plavijeh očiju, a puti žućkaste. Ova se oznaka podudara 
sa spoljašnjošću današnjijeh Rusa i Poljaka. Ali ovo je slaba 
potpora za slavenstvo Budina, jer su njeki njemački naučnjaci 
upravo poradi toga računali Budine medju Nijemce, a drugi 
opet medju Fine! 

Čudno su zamršene vijesti u Herodota o zavičaju budin- 
skoga naroda. Vidi se iz onoga, što je prije rečeno (br. 5.), da 
su Budini morali biti susjedi Neurima, dakle da su življeli 
njegdje uz sjeverni dio Dnjepra. Ali iz drugijeh Hedotovijeh 
bilježaka o Budinima izlazi, da su prebivali iza Dona njegdje 
. u saratovskoj guberniji ! Kako je mogao Herodot tako zabraz- 
diti te isti narod metati sad uz Dnjepar, sad u saratovsku gu- 
berniju! O tom su različni pisci različnoga mnijenja, a mi 
držimo, da Herodotova pometnja nije baš tolika, kolika se čini 
u prvi mah. Ima dosta primjera u staroj slavenskoj etnografiji, 
a i mi ćemo ih vidjeti u ovoj knjižici njekoliko, da ovo ih 
ono narodno ime pripada takvijem ograncima, koji su daleko 
jedan od drugoga i govore posve različnijem dijalektima. Za 
sada nam je dosta zapamtiti najpoznatiji primjer : Srbi se zovu 
naša jednokrvna braća ovdje na slavenskom jugu, ali isto ime 
pripada i sićušnomu slavenskomu plemenu Lužičanima, tamo 
daleko u Njemačkoj. Medju lužičkijem i medju južnoslaven- 
skijem Srbima tolika je razlika, kolika samo može biti medju 
dva slavenska ogranka, oni se govorom tako razUkuju, da bi 
se mogli samo s velikom mukom i to posve malo razumjeti. 
Tako je moglo biti već i u Herodotovo vrijeme: mogla su 
biti dva slavenska plemena, jedno pri Dnjepru, a drugo iza 
Dona, pa su se i jedni i drugi zvaU istijem imenom: Budini! 

Vidjeli smo prije (br. 3), da je Herodot osim pravijeh [7. 
Skita poznavao i neprave Skite, a to su bili Skiti orači i 
Skiti ratari. Oni su bili jedni drugima susjedi, a sjedili su 
njegdje od srednjega Dnjepra do gornjega Buga i Dnjestra. 
Premda ništa ne znamo o njihovoj narodnosti i jeziku, opet nije 
fievjerojatno, da su Skiti orači i Skiti ratari bili takodjer 
Slaveni, ali su bili robovi pravijeh Skita, koje su morali svo- 
jim žuljevima hraniti. S jedne se strane zna, da su Slaveni 
od pamtivijeka bili izvrsni težaci i kopači i da su upravo 
s ljubavlju obradjivali polja, — as druge se strane ne zna, da 
bi u onijem krajevima, gdje su življeli Herodotovi Skiti 
orači i Skiti ratari, igda stajala za dulje vremena kakva 
neslavenska plemena, nego uvijek nalazimo tamo sve do danas 
Slavene. To su eto dva razloga, za što mi s drugijem piscima 
i pomenuta dva plemena takodjer brojimo medju Slavene. 

Bez sumnje je bilo u Herodotovo doba još i više sla- [8. 
venskijeh plemena nego li su do sad navedena ; ali kako Herodot 
za druge nije ništa doznao, nama ne ostaje drugo nego se 
zadovoljiti pukijem nagadjanjem, koje je u toliko osnovano, 
što znamo, da su se u kasnije — istoričko — doba cijepali 
Slaveni na veliko mnoštvo plemena, dakle je već i u slaven- 
skoj pradomovini moralo biti zametaka tomu cijepanju, samo 
je dakako vječna tajna, kakvi su bili ti zameci. Dosta je ko- 
ješta nesigurno i tamno u Herodota, ali jedna je stvar pri- 
lično, ako ne posve . sigurna, da pradomovina Slavena 
leži u srednjoj evropskoj Rusiji uz rijeke Bug, (donji, 
a možda i gornji) Dnjepar, Dnjestar i Don. 

Još bismo kako tako pregorjeli, što onako malo doznaje- [9. 
mo iz Herodota o praslavenskoni narodu i domovini, kad 
bismo iz drugijeh pisaca poslije njegova vremena doznavali 
što obilnije i sigurnije o Slavenima. Ali vijesti drugijeh 
pisaca još su oskudnije od Herodotovijeh, tako da se vrlo 
malo može o Slavenima razabirati. Kada poslije Herodota 
prvi put doznajemo za Slavene, već je od onda mnogo ko- 
ješta promijenjeno; svijet je čisto drugi, jer njim vladaju silni 

rimski carevi. Promijenjena je i evropska Rusija : u njoj ne go- 
spodu ju više Skiti, već po njoj žare i pale Šarm a ti. Znamo 
već iz onoga, što je naprijed rečeno (br. 3.), da su Sarmati bili 
srodni sa Skitima, ali su Sarmati počeli oko god. 400 prije 
Hrista (dakle njekoliko godina iza Herodota) prelaziti preka 
Dona i sve više pritješnjavati Skite, dok ih nijesu napokon 
posve pritijesnili, tako da se u vrijeme oko poroda Kristova 
nalazilo samo nješto malo ostataka pravijeh Skita, a ostali se 
skitski narod izgubio ili bolje govoreći : posarmatio se. Sarmati 
su zavladali svom onom zemljom, koja je njegda bila skitska, 
pače Sarmati su još i dalje protegnuli svoje gospostvo na 
sjever i na zapad. (U današnjoj Rumuniji življeli su u vrijeme 
oko poroda Kristova G e t i, koji su bili tračko pleme). Sarmati 
su bili razdijeljeni u njekoliko plemena, kakva su bili: Alani, 
Jaksamati, Roksolani, Jazigi (ovi su se u kasnije vrijeme pa 
mnijenju njekijeh naučnjaka doskitali ća u Ugarsku, pa se po 
njima još i danas kraj blizu Debrecina oko Tise zove J a z i g i j a 
— madžarski J a s z a g, ali je moguće, da je J a s z a g samo učena 
ime bez realne podloge). Kako su Sarmati u vrijeme svoga 
gospostva bili najjači i najpoznatniji narod čitave istočne 
Evrope, za to su grčki i rimski pisci često pod imenom Sar- 
mata mislili sve narode istočne Evrope, a da je to velika po- 
grješka, to uvidja svatko. 

Plinije, Tacit i Ptolemej jesu jedina tri pisca, koji su u [lOr 
svojim djelima njekoliko mrvica ostavili o starijem Slavenima,, 
svojim suvremenicima. Prije nego te mrvice pokupimo, reći 
ćemo njekoliko riječi o pomenutijem piscima. — U rimskoj su 
književnosti poznata dva pisca Plinija; jedan se zove C. Plinius 
Secundus ili Plinius Maior, a drugo je njegov posinak 
mladji Plinije. Mi imamo ovdje posla samo s onijem prvijem 
Plinijem. On se rodio god. 23. poslije Hrista, a umr-o je god. 79, 
pri erupciji Vesuva. On je napisao veliko djelo od 37 knjiga^ 
djelo se zove Naturalis historia, a u njemu se govori 
kao u kakvoj enciklopediji o svijem strukama ljudskoga znanja 
onoga vremena. Mladji suvremenik Plinijev bio je Korne- 

lije Tacit, koji je rodjen oko god. 54. poslije Hrista, a 
umr-o je oko god. 119. Tacit je napisao njekoliko djela, od 
kojih su najzreliji i najznatniji plod njegova uma: Annales. 
Za našu svrhu nema ovo znamenito djelo interesa kao ni 
druga Tacitova djela izuzevši djelo Germania, u kojem 
ima vele dragocjenijeh bilježaka za germansku zemlju i ger- 
manske narode onoga vremena, a s njekoliko se riječi sjetio 
pisac i starijeh Slavena. Treći je pisac grčki geograf Klau- 
dije Ptolemej, koji je pisao svoju geografiju (y£toYpa9txv; 
uoy;YYi<7tc) oko god. 160. poslije Hrista. Ovaj je pisac bio vrlo 
učen čovjek, jer se bavio ne samo geografijom, već takodjer 
matematikom, astronomijom i musikom. (To je isti onaj Pto- 
lemej, koji je dokazivao, da je naša zemlja središte svemira i 
oko nje da se vrte druge planete, pa i sunce. Istom je Ko- 
pernik ovu Ptolemejevu nauku oborio, pošto je gospodovala 
14 vijekova). 

Još ne možemo priopćiti bilježaka navedenijeh triju [11. 
pisaca o starijem Slavenima, jer prije treba dokazati, da su 
Vendi ifi Vindi isto što Slaveni. Njih trojica na ime ne 
znaju ništa za slavensko ime, nego govore samo o Vendima 
ili Vindima. Slaveni sami sebe nigda i nigdje nijesu zvali Vendi 
{Vindi), ali treba znati, da su ih njegda tijem imenom zvali 
Nijemci, a gdješto ih još i danas tako zovu, i to Slovence 
po Kj-anjskoj, Koruškoj i Štajerskoj, za tijem lužičke Srbe. Ima 
mnoštvo topografičkijeh imena kao: Windehausen, Windisch- 
thal, Windsberg, Windischgratz, Wenddorf, Wendeburg itd. 
ne samo po onijem zemljama, gdje danas žive Nijemci raza- 
suti medju Slavenima, nego i ondje, gdje su Slaveni već odavna 
iščeznuU, a Nijemci su im preuzeU zemlju. Danas Nijemci 
govore Winde ili Wende (plural: Winden, Wenden), a 
njegda su govoriU (u starom njemačkom jeziku) Winid ili 
"VVined. Otkle je Nijemcima ovo ime, to se ne može danas 
reći, ali je sigurno, da su njim zvali Slavene od pamtivijeka. 
Dakle je posve naravno, da su preko Nijemaca rečena tri pisca 
saznala za rečeno ime i upotrebljavala ga za Slavene. To je 

isto onako, kako su Turci i Madžari Nijemce u svojim je- 
zicima prozvali onijem imenom, koje služi Slavenima: turski 
Nemčely, madžarski N ć m e t, premda se Nijemci sami nigda 
i nigdje nijesu zvali onako, kako ih zovu Slaveni. Čudno je, 
što se ime Vene ti (koje je isto što i Vendi) nalazi u staro 
doba ne samo za Slavene, nego i za druge njekoje narode, 
koji su bili od Slavena posve različni. Tako znamo za Venete 
u maloasijskoj pokrajini Paflagoniji, koje već Homer u Ilijadi 
spominje pod imenom 'Evstoi; drugi su Veneti življeli u staroj 
Galiji pri rijeci, koja se danas zove Loire, a treći i najznatniji 
Veneti sjedili su u gornjoj Italiji, njima je trag još do danas 
sačuvan u imenu svemu svijetu poznatoga grada; Venezia 
(Mleci). Što su bili paflagonski Veneti, to jest: kojega ple- 
mena, o tom se ne može baš ništa reći ; galski su Veneti bili 
keltički ogranak, a gornjoitalski Veneti ilirski ogranak. Bilo je 
pokusa, te se hotjelo dokazati, da su ovi posljednji t. j. gornjo- 
italski Veneti bili Slaveni, pak da su istom poslije romanizirani, 
ali ti su dokazi veoma slabi i ne dokazuju ništa. 

Plinije piše na jednom mjestu svojega pomenutoga [12. 
djela, da blizu rijeke Visle pored Sarmata i dvaju germanskijeh 
plemena Skira i Hira prebivaju takodjer Venedi t. j. Slaveni. 
Nije moguće, da bi Venedi ovdje značilo sav slavenski narod, 
koliko ga je onda bilo, jer je bez ikakve sumnje onda već 
bilo toliko Slavena, da se uz Vislu ne bi bili mogli smjestiti 
pa još življeti s drugijem narodima. Za to je posve sigurno, 
da Plinijevi Venedi znače samo jedan ogranak slavenskoga 
naroda, a drugi su slavenski ogranci bili rašireni dalje po da- 
našnjoj Rusiji. Uzaludan bi trud bio, tko bi kušao odrediti, 
kojemu su današnjemu slavenskomu plemenu praoci Plinijevi 
Venedi. Pored sve svoje kratkoće ipak je navedena Plinijeva 
bilješka velike cijene, jer je ona iza Herodotova vremena prva, 
koja spominje Slavene. Isto je tako dragocjena i druga jedna 
Plinijeva bilješka, gdje izbraja narode, koji sjede od kimer- 
skoga Bospora dalje prema sjeveru. Tu ispisuje Plinije njeko- 
liko imena više ili manje tamnijeh, ali na veliku našu radost 

jedno je medju njima ne samo posve jasno, nego i očevidna 
slavensko, a to su Srbi, ili kako Plinije piše Serbi! Ovp je 
dakle prvi primjer, gdje istorija bilježi jedno pravo slavensko 
narodno ime, jer Venedi, kako znamo, nije ime, kojim 
bi se Slaveni sami zvali. Naše veselje nad ovako starijem svje- 
dočanstvom nije dakako potpuno, jer osim gologa imena ništa 
nam drugo Plinije o Srbima ne veli, pače i vrlo je teško reći,, 
gdje su upravo nastavali ti Plinijevi Srbi. Za to se moramo 
zadovoljiti s oznakom sasma općenom i kazati, da su življeli 
njegdje blizu Dona, samo je Don na nesreću duga rijeka, 
pa je onda malo koristi od rečene oznake ! Vrlo bismo dašta 
rado znali, jesu li Plinijevi Srbi praoci današnjih južnoslaven- 
skih ili možda lužičkih Srba, a možda i drugijeh Srba, kojim 
je poslije ime iščeznulo? Na ta pitanja ne može nitko živ 
odgovoriti ni crne ni bijele. Ako su Plinijevi Srbi življeli oko 
Dona, a Veneti ili Venedi uz Vislu, onda je valjada sigurno,- 
da su izmedju Visle i Dona bez prekida življela slavenska 
plemena. A to nije nikako preveliki prostor za Slavene, koji 
su od pamtivijeka poznati sa svoje velike mnogobrojnosti. 
Ovijem se ni malo ne dira u pitanje o gustoći slavenskoga 
pučanstva, koja nije morala biti bog zna kolika. 

U zadnjem t. j. 46. poglavlju svoje Germanije piše Tacit, [13. 
da iza germanskoga naroda Sueva t. j. njegdje iza Visle sjede 
Peukini, Veneti i Fini (»Peucinorum, Venetorumque 
et Fennorum nationes«), O ovijem narodima priznaje Tacit, 
da ne zna pravo, pripadaju li medju Germane ili medju Sarr 
mate, ali za Venete mu se ipak čini, da bliže stoje Germa- 
nima nego li Sarmatima. To on zaključuje po načinu života 
venetskoga ili slavenskoga naroda, jer Veneti kao i Germani 
grade kuće, u ratu vojuju pješke i brane se štitovima, dok 
Sarmati nemaju kuća, već žive u kolima i na konjima. O 
Venetima javlja nješto Tacit, što im baš nije na čast, kaže 
na ime, da su to hajduci, koji žive o grabežu po svemu pro- 
storu, koji rastavlja peukinsku zemlju od finske. Pita se samo, 
jesu li što bolji od Veneta (= Slavena) bili Sarmati i Peukini ; 

oni su jamačno dosta pakostili Slavenima, pa kako se u ono 
divlje doba može zamjeriti Slavenima, ako su i oni svojim 
susjedima vraćali milo za drago ! — Na pitanje, gdje treba 
tražiti Tacitove Slavene ili Venete, odgovaramo: njegdje oko 
Visle, u današnjoj Galiciji i u istočnoj ruskoj Poljskoj. To 
zaključujemo iz Tacitovijeh riječi, gdje veli, da Veneti hajdu- 
kuju po planinama izmedju peukinske i finske zemlje; a za 
Peukine od drugud znamo, da su nastavali njegdje oko Kar- 
pata; iza njih su dakle dolazili Slaveni, a iza Slavena Fini, 
koji se još i danas nalaze razasuti po sjevernoj Rusiji. Po 
onome, što smo rekli pri Pliniju, koji takodjer svoje Venete 
(ili Venede) stavlja u blizinu Visle, samo se po sebi razumije, 
da ni pod Tacitovijem Venetima ne valja misliti sav slavenski 
narod onoga vremena, nego samo jedan dio. 

U istom (46.) poglavlju Germanije piše Tacit njekoliko ri- 
ječi o životu finskoga naroda, ali to možemo preskočiti, pak 
će bolje biti, da nješto rečemo o drugom jednom narodu, o 
kojem nješto doznajemo iz Tacita. 

Od svijeh indoevropskijeh naroda Slaveni su najsrodniji 
s Litavcima i Letima. Ova su dva plemena još i danas u 
životu i govore jezicima, koji su dosta nalik jedan na drugi. 
Litavci žive uz obalu baltičkoga mora i dalje na istok na 
suhoj zemlji u kraljevstvu pruskom i u carstvu ruskom, a ima 
ih oko 1,800.000 duša. Leti su njihovi neposredni sjeverni 
susjedi i žive po Kurlandiji i po južnom dijelu Livlandije, a 
ima ih nješto preko milijuna. Njegda je bilo još i treće pleme, 
koje je stajalo u etničkoj zajednici s Litavcima i Letima, a 
to su bili stari Prus i, koji su do kraja ponijemčeni u KVIL 
vijeku; oni su življeli uz donju Vislu i Njemen. Današnji li- 
tavski jezik sa svojim glasovima i oblicima sačuvao je mnogo 
više starine od letskoga jezika, i tko uzme makar posve po- 
vršno porediti litavski jezik sa staroslovenskijem, opaziće toliku 
srodnost, kolike ne pokazuje ni jedan drugi indoevropski 
jezik. Ova srodnost dopire tako daleko, da su današnji jeziko- 
slovci tvrdo uvjereni, da je bilo njegda vrijeme, kada se govorila 

litavsko-slavenski, i istom poslije toga vremena rascijepljena je 
zajednica, te je nastao pralitavski i praslavenski jezik, a taj se 
rascijep dogodio svakakako njekoliko vijekova prije Herodota, 
možda oko god. looo prije Hrista. Ovoliko budi dosta o li- 
tavskoj grani, a sada ćemo reći, što o njoj piše Tacit. Iz 
Tacitovijeh riječi u 45. poglavlju Germanije razabiramo, da su 
Litavci (dakako s Letima i s Prusima) življeli ondje, gdje ih 
nalazimo i u istoričko doba. Dalje doznajemo iz Tacita, da 
se Litavci oblače kao i Germani, pa da imaju i germanske 
običaje, ali jezik da im je sličniji britanskomu, nego german- 
skomu. U ovoj se posljednjoj stvari Tacit grdno prevario, ali 
to mu se može oprostiti, jer on nije ništa znao ni o litavskom 
ni o britanskom jeziku, dakle je mislio, da su ta dva njemu 
nepoznata jezika nalik jedan na drugi. Tako bi i danas ka- 
kvomu Francuzu usred Pariza, koji se nigda nije ni malo bavio 
ni hrvatskijem ni madžarskijem jezikom, mogao tko dokazati, 
da ova dva jezika blizu stoje jedan drugomu. Još veli Tacit, 
da su Litavci marljiv narod, da su vrsni ratari, a pored toga 
na morskoj obali da kupe dragocjeni jantar. Napokon doda- 
jemo, da Tacit za Litavce ima naziv: Aestii. 

Istočnu Evropu t. j. današnju Rusiju zove Ptolemej [14. 
Sarmatija (Sap[j!.aT(a) i veli, da u toj zemlji ima i krupnijeh i 
sitnijeh naroda. U krupne narode osim njekijeh sarmatskijeh i 
germanskijeh plemena broji Ptolemej i Slavene, ili kako ih on 
zove: Vendi (OusveSat). O Vendima veli Ptolemej da žive 
uz čitav vendski zaliv (ouevsStJcć? x6X7co;). Taj vendski zaliv 
ne može biti drugo do sjeveroistočni dio baltičkoga mora, 
samo je neprilika, što su tu sjedili, kako znamo iz Tacita, ne 
Slaveni (Vendi), nego Litavci. Za to nam valja misliti, da je 
Ptolemej medju Slavene (Vende) brojio takodjer Litavce, a to 
je mogao s tijem lakše učiniti, jer su se u njegovo doba Sla- 
veni i Litavci manje razlikovali govorom, nego se danas raz- 
likuju, pak je mogao njetko obavijestiti Ptolemeja, da su i 
Litavci Vendi. Ako dakle Slaveni ili Vendi nijesu prebivali uz 
obalu baltičkoga mora, onda su za cijelo prebivali daleko u 

nutarnjoj zemlji, ali kako daleko, toga Ptolemej ne veli. Lako 
se može dopustiti, da su gdjegdje Slaveni dopirali do baltič- 
koga mora. Ovo bi se moglo posvjedočiti, što se usred da- 
našnje ruske Litve nalazi varošica Windau i pokraj nje rje- 
čica istoga imena. Mi dobro znamo, da ime Windau sluti na 
Slavene, koje su Nijemci zvali i zovu Winden ili Wenden. 
' Sitnijih naroda u Sarmatiji nabraja Ptolemej oko 50. Ša- 
faifik se u svojim Starožitnostima mnogo namučio tumačeći 
veliki taj broj narodnijeh imena, ali kako Ptolemej osim golijeh 
imena slabo što drugo dodaje, nije čudo, da je to vrlo težak 
posao. K tomu treba još i ovo dodati : već je Ptolemej mnoga 
imena bez sumnje krivo zapisao, kako svatko može vrlo lako 
pogriješiti pišući riječi i imena iz posve nepoznatijeh jezika, a 
Sto je još gore, iz takvijeh jezika, kojih narodi još nemaju 
pisma, kakvi su onda bili istočnoevropski narodi. Što je Pto- 
lemej još s kolikom tolikom vjemošću zabilježio, to su kasniji 
prepisivači njegove geografije dosta iskvarili, i tako su do 
danas došla imena istočnoevropskijeh naroda u takvu obliku, 
da će njih velika većina ostati do vijeka tajnom. Čovjek se 
doista mora diviti velikoj oštroumnosti i marljivosti Šafafi- 
kovoj, ali opet uza to valja priznati, da je Šafarik u opće 
samo u rijetkijem slučajevima stvar tako rasvijetlio i dokazao, 
da je svaka sumnja raspršana. Mi ćemo ovdje samo kao za 
ogled navesti dva — tri imena simijih istočnoevropskih naroda 
iz Ptolemeja, koja pripadaju Slavenima. 

SouXave; ili So'j^cove; bit će = Suljani t. j. pleme, koje živi uz 
rijeku Sulu, a u današnjoj poltavskoj guberniji doista teče rje- 
čica Sula. 

Sraoavot veli Ptolemej da dopiru blizu Alana t. j. njegdje 
na sjeveroistočnoj strani Dnjepra. U poljskom jeziku ima riječ 
staw, koja znači »jezero«, dakle bi prema tomu i>rauavo( 
značilo »jezerani«. Moglo bi i to biti, da je Irauavot krivo za- 
pisano mjesto SXau3cvot t. j. Slaveni. Pristajali mi ili uz prvo 
ili uz drugo tumačenje, svakako je velika vjerojatnost, da se pod 
navedenijem imenom ima misliti jedno slavensko pleme. Na 

drugom mjestu stavlja Ptolemej Alanima u blizinu narod, ko- 
jemu piše ime £oi>opy)vo^, a to su takodjer Slaveni ili Sloveni. 

Oue^rat življeli su po Ptolemejevijem riječima uzduž vend- 
skoga zaliva. To su za cijelo istorički Vele ti, koji su se ta* 
kodjer zvali Ljutići, a pripadali su medju polapske Slavene, 
kako ćemo poslije vidjeti (br. 89.). 

Još moramo spomenuti dva plemena iz Ptolemeja, jedno 
su BtoStvot, a drugo Nriapot. Ono su prvo bez sumnje nama 
poznati iz Herodota Budini, a Nauapot će biti identični s He- 
rodotovijem Neurima. Svoje Bodine stavlja Ptolemej od pri- 
like onamo, gdje smo mi rekli da su življeli zapadni Budini. 
Muka je s l^tolemejevijem Navarima, jer ih pisac meće nje- 
kamo oko današnje Poltave uz Dnjepar, a Herodotovi Neuri 
sjedili su dosta daleko od Poltave na zapadu. Možda je mo- 
guće izravnati kako ovu teškoću. 

Napokon imamo znati , da i Ptolemej spominje Srbe 
(Sip^ot) i veli, da s drugijem njekijem narodima sjede u asij- 
skoj Sarmatiji t. j. u zemlji iza Dona. Sva je prilika, da su 
Ptolemejevi i Plinijevi Srbi isti narod, jer ako su Ptolemejevi 
sjedili iza Dona, a Plinijevi oko Dona, to ne treba ni malo 
da nas smeta kod onakvijeh pisaca, koji sami nijesu nigda 
vidjeli istočne Evrope, već su pisali samo po čuvenju! 

Ako su Plinijeve, Tacitove i Ptolemejeve bilješke o stari- [15. 
jem Slavenima mnogo kraće nego bi nama drago bilo, a ono 
iza Ptolemeja prolaze ne samo godine, ne samo deceniji, nego 
i vijekovi, da o Slavenima doznajemo još manje, nego li iz 
rečenijeh triju pisaca. Kada su se već na početku III. vijeka 
poslije Hrista počela germanska plemena komešati i otvarati 
burno ono doba, koje je poznato pod imenom »seoba nd- 
roda,« a ono Slavena kao da i nema na svijetu, tako se malo 
o njima govori! Ne ćemo prije priopćiti, što nam je poznato 
iz toga vremena o Slavenima, dok ne rečemo, što se dogo- 
dilo s južnom Rusijom poslije Ptolemeja. Južnoj Rusiji kao 
da je u starini bilo sudjeno, da se iz nje zapovijeda ostaloj 
Rusiji. U Herodotovo vrijeme vidjeli smo da su gospodari 

južne Rusije Skiti, a pod njima su stajala podjarmljena i uha- 
račena obližnja plemena; u vrijeme navedenijeh triju pisaca 
(Plinija, Tacita i Ptolemeja) Skitima nema već gotovo ni 
traga, nego na njihovu mjestu vladaju Sarmati i pritješnjavaju 
izokolne narode. Ali ni sarmatska vlast nije imala biti viječna, 
i ona je satrta, a satrli su je novi gosti, a to su bili Goti. 
Ovaj germanski narod živio je još u Ptolemejevo doba pri 
Visli, ali oko god. 200. ostaviše Goti tu zemlju i odseliše se 
u južnu Rusiju na crnomorsko primorje i nastaniše se izmedju 
Dnjestra i Dnjepra, a po malo se raširiše na istok ća do Dona, 
a na zapad do Dakije i preko nje. Kada tako osiliše, onda se 
i razdijeliše u dvoje, te se počeše jedni zvati istočni, a 
drugi zapadni Goti. Sarmati su ispred novijeh i jačijeh si- 
ledžija morali bježati u zemlje iza Dona, jer onaki razbijači i 
skitalice, kakvi su bili Sarmati, nijesu navikli življeti pod 
jarmom drugoga naroda, za nj raditi i hraniti ga. Ova je 
sudbina snašla za rat neuvježbane i k tomu neujedinjene Sla- 
vene. Istočnogotski kralj Ermanarik obrnuo je pod svoju vlast 
osim drugijeh naroda takodjer Slavene, pače i daleke Litavcc. 
Ovo nam izrijekom potvrdjuje pisac nesuvremenik Jordan 
ili Jornand, od kojega je ostala kratka istorija gotskoga na- 
roda napisana u latinskom jeziku. Jordan je pisao tu istoriju 
oko god. 550. On je bio kršćanski sveštenik, a po svoj pri- 
lici i biskup u Krotonu, gradu južne Italije. Rodom je bio 
Alan (dakle Sarmat), ali se on volio držati Gotom. On Sla- 
vene zove Vene ti, a Litavce Aesti. 

Gotski je kralj Ermanarik pokorio Slavene oko god. 350. [16. 
poslije Hrista. Kada je njegova država bila najsilnija, te se či- 
nilo, da joj se ne treba bojati nikoga na svijetu, onda se na 
jednoć od njekud iza Dona stvore divlji H u n i i odmah prisile 
gotskoga kralja, da s njima mejdan dijeli. Junački Ermanarik, 
koji je bio već u velikom mnoštvu bojeva, izidje i u ovaj 
boj kao starac od iio godina, ali hunski poglavica Balamber 
smlati gotsku vojsku, a gotsku državu uharači. Starac se Er- 
manarik od žalosti probode, a njegov nasljednik trebalo je da 

pazi, kako će se s Hunima pogadjati. Tko je samo malo što 
čitao stare istorije, tomu je dobro poznato, da su Huni bili 
grozan narod, grozniji od svijeh varvara, što su ih prije njih 
ugledali uplašeni Grci i Rimljani. Taj eto narod postade iza 
pobjede nad Ermanarikom god. 376. gospodar južne Rusije i 
svih tamošnjih naroda. Koliko su god Huni bili divlji, opet 
se čini, da Slaveni od njih nijesu imali baš mnogo trpljeti. 
Slaveni su na ime kao marljivi i vrsni ratari hljebom hranili 
i gladne čopore hunske, kako su prije hraniU Gote, Sarmate 
i Skite. Videći Huni vehku korist, što je imaju od Slavena, 
nijesu ih hotjeli držati u onako krutu jarmu, kako su držali 
druge narode, koji su se mogli svaki čas dignuti na oružje. 
Huni su Slavenima ostavili njihove knezove, neka vladaju 
njima, kako znaju, samo da im plaćaju danak u novcu i u 
hljebu i u vrijeme rata da im pomažu svojim četama. Nje- 
koji pisci, medju njima osobito Šafafik, misUli su i misle, ne 
samo da su Huni puštaU Slavene u miru i u priličnoj slobodi, 
već da su Huni bih upravo prijatelji i branitelji Slavena. Ko- 
liko je to mnijenje opravdano, ne ćemo ovdje raspredati, nego 
ćemo navesti iz pomenutoga Jornanda jedan dogadjaj, ne toliko 
da potvrdimo nedokazano prijateljstvo izmedju Huna i Slavena, 
nego je dogadjaj vrijedan, da se upamti, poradi toga, što je iz 
onoga vremena, iz kojega vrlo malo doznajemo o Slavenima. 
Ermanarikov nasljednik Vinithar mučno je podnosio hunsku 
vlast nad sobom, za to je gledao, da se kako ispod nje izvije. 
Prije nego će pokušati bojnu sreću s Hunima, udari na Sla- 
vene. Uzrok toj navali nije poznat. U prvom boju ostane po- 
bjeda na slavenskoj strani, a kad iza toga Vinithar i drugom 
udari na Slavene, posluži njemu sreća. Okrutnik se nije za- 
dovoljio samom pobjedom , već je uhvaćenoga slavenskog 
kneza s njegovijem sinovima i sa sedamdeset druge velike 
gospode dao objesiti. Čuvši hunski poglavica Balamber to ve- 
liko grdilo, kojega ne bi ni Huni počinili, krene odmah na 
Vinithara, da ga kazni, pa ga svojom rukom posiječe. Ovo 
se dogodilo oko god. 384. Zahvalni smo Jornandu, što nam 

nije zaboravio zapisati ime nesretnoga slavenskog kneza, koji 
je onako tužno zaglavio po zapovijedi okrutnoga Vinithara. 
Jomand piše njegovo ime Booz (ili Boz — po drugijem ru- 
kopisima), gdje 00 po svoj prilici znači duljinu vokala, a 2 se 
ima čitati kao i, te tako bi slavenski ono ime glasilo Bož 
(staroslovenski E«xk), a to je skraćeno od Bo zidar ili Bo- 
žetjeh ili od diugoga sličnog imena, kako je n. pr. Vuk 
skraćeno od: Vutosav ili Vukovoje itd. Kada bi kakav 
pjesnik hotio proskviti znatnije mučenike slavenskoga naroda, 
koji su poginuli ol bijesa dušmanskoga braneći svoj narod, 
treoalo bi da kao felovodju svijem slavenskijem mučenicima 
proslavi rečenoga Eo ž a ! Upamtimo i mi ovo ime već s 
toga razloga. Sto je Bož prvi Slavenin, kojega nam istorija 
poimence spominje. 

Evo nas već pri koicu doistoričkoga doba! Što nam [17. 
poslije pomenutijeh Jodanovijeh bilježaka javlja istorija o Sla- 
venima, tu su već oni -astavljeni u plemena, i svako pleme 
gradi svoju sudbinu. Ne možemo dakako reći, kada su se 
prastari Slaveni počeli ci-pati u samostalna plemena, jer to 
nije nigdje zabilježeno, a se da je koji stari Grk ili Rimljanin 
hotio takvo što zabilježiti, ut bi mu bilo moguće, jer rascijep 
kojega naroda, ili što će isu reći: jezika, u manje dijelove, 
jest dogadjaj, koji se ne zbiv preko noći; tomu treba više 
godina nego li dopire i najdui ljudski vijek; za to takvijeh 
dogadjaja ne mogu ljudi motrit jer su za naše opažanje od- 
više spori, te mi možemo opa2^i istom gotov resultat. Još 
kako tako mogu suvremenici mo-iti cijepanje naroda (ili je- 
zika), ako su s njim u družbi vidlvi dogadjaji n. pr. seobe, 
bune, ratovi ; ali ako se narod (ili -zik) mirno cijepa, onda 
je taj dogadjaj za nas, kao da se zi^a pod zemljom, kamo 
ljudsko oko ne doseže. A za prastare . Slavene sva prilika, da 
su se mirno cijepali. Evo zašto mi ta*, mislimo. Iz dosadaš- 
njega našega razlaganja svakomu je čivglju posve jasno, da 
je slavenska pradomovina u srednjoj evi^skoj Rusiji. Kad je 
kojemu dijelu naroda postao njegov zav^j tijesan, onda je 

mogao protegnuti se dalje na kojugod stranu svijeta, jer je 
prostora svuda bilo dosta. Ta znamo, da je Rusija još i da- 
nas slabo napučena prema drugijem evropskijem zemljama, 
a kamo li u ono doba! Velike siledžije: Skiti, Sarmati, Goti 
i Huni nijesu bili raspršani po svoj zemlji, kojom su vladali, 
jer bi ih onda moralo biti mnogo veće mnoštvo nego li ih 
je bilo, a što se tiče finskijeh naroda, oni s\ svuda pred Sla- 
venima uzmicali, kako su uzmicali u istoriiko doba (u sred- 
njem vijeku) pred Rusima. Dakle Slavenifia nije trebalo da 
se medju sobom kolju o zemljište, jer ga /e bilo u pradomo- 
vini izobila. Zato su se oni mirno i polagano cijepah. Kazah 
smo već, da se ne može odrediti vrijeme tomu cijepanju; aU 
ako se čitatelj ove knjižice hoće i moib zadovoljiti pukom 
hipoiesom, mnijenjem, kojega ne moženo utvrditi dokazima, 
onda ćemo reći, da su u Herodotovo doba Slaveni još bili 
jedan narod nerascijepan, a u vrijeme Plinija i Tacita rekh 
bismo da su se već bili počeli cijepati, ili su se još svi medju so- 
bom posve dobro razumijevali, jer suazhke medju pojedinijem 
govorima bile neznatne u razmjeru ^rema kasnijemu vremenu. 
Na pitanje, kako ih u kojim ^u se smjerovima cijepah 
prastari Slaveni, ne može nijedan itorik ni etnograf ništa od- 
govoriti; ako oni o tom hoće ši^ da znadu, treba da pitaju 
gramatika, koji će im uz pomo/ svoje nauke moći dosta si- 
gurno razbistriti rečeno pitanje Motreći gramatik slavenske 
jezike, kakvi mu se prikazuju ,' istoriji i danas, opaža medju 
jednijem jezicima koješta zajec^ićko, čega drugi jezici nemaju. 
Tako se južnoslavenski jezi' (hrvatskosrpski, slovenski, bu- 
garski i izumrli staroslovens^) slažu medju sobom u mnogo 
;stvari, a s druge se stra^ opet medju sobom u koječem 
slažu zapadnoslavenski j^ci (češki, poljski, gornjolužički, 
4onjolužički i jezik ponij^'^nijeh polapskijeh Slavena.) Ove 
■dvije grupe t. j. južnosl/^^ska i zapadnoslavenska stoje jedna 
prema drugoj svaka t svojim karakterističnim osobinama 
kao dvije samostalne /^line. Medju navedenijem jezicima nije 
spomenut ruski jezi)'' koji s maloruskijem i s bjeloruskijem 

/ 

/ 
/ 

/ 
/ 

jezikom čini treću grupu. Ova treća grupa ima pojava, kojih 
ne nalazimo ni u prvoj ni u drugoj, i tijem se ruski jezici odaju 
kao samostalna grupa. Tako n. pr. ruski jezici i samo ruski jezici 
imaju glasove oro ili olo, gdje je u praslavensko vrijeme bilo 
or, ol; n. pr. RopoBa, rojoea (krava, glava), a jezici prve i druge 
grupe imaju u takvijem slučajevima drukčije glasove. Za tijem 
ruski jezici mjesto praslavenske konsonantske grupe dj imaju 
i; n. pr. Kpaaca (kradja), Boaen'B (vodjen), a svi drugi sla- 
venski jezici imaju drukčije. Ali ima gramatičkijeh pojava, koji 
se osim u zapadnijem jezicima nalaze takodjer u ruskijem je- 
zicima, a u južnijem ih nikako nema. Ovamo ide na pr. 
prijedlog vv, mjesto kojega južnoslavenski jezici imaju prijedlog 
iz ili drugi koji; n. pr. češki vymy sliti, poljski wymy- 
4 1 i ć , ruski bhmhcahtl (izmisliti) ili češki v y d a t i , poljski 
w y d a ć , ruski BH^aTL (izdati) itd.*) Za tijem se može spo- 
menuti riječ desni (dexter), koja je poznata samo južnosla- 
venskijem jezicima (računajući medju njih dakako i staroslo- 
venski), a jezici zapadne i ruske grupe nemaju te riječi, nego 
mjesto nje govore : češki p r a v y , poljski p r a w y , ruski 
npaBHft. Još nijesmo svršili karakteristične razlike izmedju po- 
jedinijeh grupa slavenskijeh jezika, jer valja znati, da ima i 
takvijeh pojava, u kojima se ruski jezici slažu s južnoslaven- 
skima, a odjeljuju se od zapadnoslavenskijeh. N. pr. jezici za- 
padne grupe ostavljaju glasove / i d ispred /, a ostali ih jezici 
izbacuju: češki pletl, poljski modlić, ruski nip-ii*, mojih tb, 
staroslovenski nje-J'b, MOjnTO, hrvatskosrpski pleo (postalo iz 
p 1 e 1), moliti itd. Riječi cvijet, zvijezda imaju na 
početku cv, ZV u južnoslavenskijem i u ruskijem jezicima (ruski 
i staroslovenski ijBii'B, seis^a), a zapadni jezici imaju kv i gv 
(hv); poljski kwiat, gwiazda, češki kvžt, hvžzda itd. 

•) Moramo dodati, da se pomenuti prijedlog posve sporadički nalazi 
u zapadnijem krajevima slovenskoga jezika t. j. po Koruškoj ; n. pr. 
viđati, vignati. Ali tko zna, nijesu li praoci onoga dijelka sloven- 
sko ga naroda, koji m govori, joŠ u doistoričko doba taj prijedlog uzeli 
od kojega susjednog slavenskog plemena, n. pr. od ruskoga? 

Iz ovoga maloga gramatičkog prijegleda razabiramo, da 
ruski jezici s njekijem pojavima pokazuju svoju samostalnost 
prema ostalijem jezicima, ali na drugoj strani vežu ruske je- 
zike sad s južnima, sad sa zapadnima znatni njeki gramatički 
pojavi. Otud se s obzirom na etnografički rascijep praslaven- 
skoga naroda nanudja kao sam sobom ovaj zaključak: U sla- 
venskoj su se pradomovini (u vrijeme — recimo — izmedju 
Herodota i Plinija) praoci zapadnijeh Slavena počeli trgati iz 
zajednice, koju su do tad činili s ostalijem Slavenima, ali su 
se trgali tako, da su s praocima ruskijeh Slavena još i poslije 
dulje vremena ostali u doticaju, pošto su se već bili otudjili 
praocima južnijeh Slavena. Ovi su posljednji poslije pomenu- 
toga dogadjaja s Rusima ostajali u zajednici i istom poslije 
njekoliko vijekova udarili su i oni svojim putem i tako se 
rastavili od Rusa. Onda je rascijep bio dovršen: jedan je dio 
pošao iz pradomovine na zapad (na ime Poljaci, Česi, lužički 
Srbi i izumrli polapski Slaveni), drugi je dio krenuo na jug 
prema dunavskijem zemljama (Slovenci, Bugari, Hrvati i Srbi), 
a treći je dio ostao u pradomovini, samo se po malo stao 
širiti na sve strane današnje Rusije. 

Da je srednja evropska Rusija pradomovina slavenskijeh [18. 
naroda, to držimo za sigurnu istinu iza svega onoga, što je do 
sad razloženo na osnovi bilježaka iz grčkijeh i rimskijeh pisaca, 
staroga doba. Gdjekojemu će se čitatelju ove knjižice činiti to 
malo Čudno, i to onima, kojima je poznato pripovijedanje o 
trojici braće Cehu, Lehu i Rusu, koji su tobože sa svojim 
rodom otišli iz Hrvatske i nastanili se prvi u Češkoj , drugi 
u Poljskoj, treći u Rusiji. Po našem tvrdom uvjerenju rečeno 
pripovijedanje nema istoričkoga temelja, nego pripada medju 
bajke. Koliko mi znamo, najstariji se trag navedenoj priči u 
hrvatskoj književnosti nalazi u pisca Fausta Vrančića, i 
to u njegovoj knjižici: »život nikoliko izabranih divic.« U 
Rimu 1606. Na kraju te knjižice spominje Vrančić Čeha, 
Leha i Rusa, ali dodaje, da nije istina, što se o njima govori. . 
Marljivi pisac Pavle Vitezović piše 90 godina poslije. 

Vrančića u svojoj kronici (god. 1696) pod godinom 650. po- 
slije Hrista ove riječi: »okolu ovoga vremena nikoteri hote, 
da su tri brata Ceh, Leh i Rus hrvatska gospoda zaradi Ijudo- 
morstva s vnogimi prijateljmi, slugami i podložniki prik Drave 
i Dunaja otišli, i Čeh češko, Leh leško aliti poljsko, a Rus 
rusko kraljestvo zasadili.« Riječi »nikoteri hote« doka- 
zuju, da ni ^am Vitezović nije pravo vjerovao ovomu pripo- 
vijedanju. Valja nam dodati, da je Vitezović svoju, kroniku 
od početka svijeta pa do god. 1578. složio na osnovi kronike 
Antuna Vramca, koja je štampana god. 1578. u Lju- 
bljani (»Kronika vezda znovič zpravljena«), Vitezović je Vramca 
što doslovno ispisao, što malo promijenio, što opet potpunio, 
ali je vrijedno znati, da Vramec nema ni riječi u svojoj kro- 
nici o Cehu, Lehu i Rusu! 

Mi ćemo navesti samo jedan tvrd dokaz, da je pripovije- 
danje o onoj trojici braće priča i to bez ikakvoga temelja. 
Treći se brat tobože zvao R u s , i od njega je izišao ruski 
narod. Vitezović veli, da se on iselio iz Hrvatske oko god. 
650. poslije Hrista, a nama je iz posve sigurnijeh i vjerodo- 
stojnijeh izvora poznato, da su se Rusi ovijem imenom počeli 
zvati istom u IX. ili još bolje u X. vijeku, i to se oni nijesu 
prozvali po kakvom čovjeku, nego su uzeli ime normanskoga 
naroda, koji je u Rusiji prebivao i po malo se poslavenio. Otkle 
dakle praotac Rus ! 

Još bismo mogli navesti i drugijeh dokaza, da Ceh, Leh i 
Rus pripadaju medju bajke, ali ne treba duljiti ovoga posla, 
koji ne zaslužuje, da ga pobijamo istoričkijem dokazima. Na- 
vedeno pripovijedanje o Cehu, Lehu i Rusu izmislio je za 
cijelo kakav književnik, koji je hotio malo rasvijetliti davnu 
prošlost. Ne vjerujemo, da je to pripovijedanje poteklo iz pro- 
stoga naroda, jer je u XVL vijeku (a nekmo li prije !) Rusija 
bila hrvatskomu seljaku zemlja posve nepoznata, o kojoj je on 
manje znao nego li o Americi, dakle nije ni mogao izmisliti 
priče, kojom bi doveo u savez Ruse s Hrvatima. Ako danas 
gdje u hrvatskom Zagorju narod pripovijeda o Čehu, Lehu i 

Rusu, to su za cijelo medju narod unesli književni ljudi. Mo- 
ramo dodati, da već njekoliko decenija prije pomenutoga Vran- 
čića priču o Cehu i Lehu (ne Rusu) ima posve nepouzdani češki 
pisac Hajek. (Vidi člančić V. Klaića, u »Viencu« 1889. str. 92.) 

Našoj tvrdnji, da je pradomovina svijeh Slavena bila sred- [19. 
uja evropska Rusija, protivi se vjerodostojni i ozbiljni jedan pisac 
srednjega vijeka, na ime staroruski kronist Nestor. Ovaj pisac 
veli na početku svoje kronike (u 3. poglavlju), da su Slaveni 
njegda sjedili u Podunavlju (»gdje je sada zemlja ugarska i 
bugarska«) pa se otud iselili u druge zemlje, kada su se na 
njih oborili Vlasi (t. j. Kelti — ili po drugom tumačenju: 
Rimljani) i stali ih mučiti. Ali je Nestor mislio, da Slaveni u 
prastaro doba ni jesu sjedili samo u Podunavlju, nego ih je u isto 
vrijemo bilo i u Rusiji. To razabiramo iz njegove bilješke (u 5. 
poglavlju), koja veli, kako je sveti apostol Andrija prolazio kroz 
Rusiju i došao do Novgoroda i tako posjetio ruske Slavene. 

Vele umni je Šafafik držao, da je u Nestorovoj vijesti o 
slavenskoj pradomovini u Podunavlju sačuvana istorička istina. 
Kako ni jedan drugi pisac prije Nestora ništa ne zna o toj 
slavenskoj pradomovini, nego je Nestor najstariji pisac, koji 
to javlja (a njegova je kronika pisana prvijeh godina XII. 
vijeka), za to je Šafafik mislio, đa je Nestor zabilježio rečenu 
vijest po narodnoj tradiciji, koja se do njegova vremena sa- 
čuvala u pjesmama ih pripovijetkama. Mi priznajemo veliku 
oštroumnost Šafafikovu u tumačenju navedene bilješke Nesto- 
rove, ali nijesmo ipak uvjereni, da je praslavenski narod živio 
u Podunavlju i otud se raselio po drugijem zemljama. Evo 
uzrok, zašto nijesmo uvjereni. Mi znamo, da su narodi u opće 
kratke pameti u pamćenju istoričkijeh dogadjaja. Srpski narod 
istina pamti Kosovo već 500 godina i svoje vladaoce prije i 
poslije kosovske bitke, ali to pripada medju izuzetke, i veliko 
je pitanje, hoće li za 500 godina prosti srpski narod još znati 
što o kosovskom boju i o caru Lazaru! Nema sumnje, da će 
to sve prosti Srbi isto onako pozaboravljati, kako su Hrvati 
(mislimo prosti narod) već odavna izgubili svaku uspomenu 

o dogadjajima iz vremena narodne dinastije: došli su drugi 
dogadjaji, koji su narodu zadali mnogo brige i borbe, pa je 
tako zaboravljeno ono, što se prije zbivalo. Ako sa Šafafikom 
rečemo, da je Nestor na početku XII. vijeka zabilježio na- 
rodnu tradiciju, koja je govorila, da su se slavenski narodi 
raselili iz Podunavlja, onda treba misliti, da je prosti ruski 
narod pamtio stvar, koja se dogodila prije i.ooo ili više go- 
dina. Nama je vrlo teško to dopustiti, kad znamo, kako na- 
rodi ovako stare dogadjaje ili čisto zaboravljaju ili ih bar tako 
iskrivljuju, da više u njima ništa nema istoričkoga. 

Po našem mnijenju Nestor je zabilježio ne narodnu tradi- 
ciju, već nječiju izmišljotinu, možda kaludjersku, kada je na- 
pisao, da su Slaveni u staro doba življeli u Podunavlju. Nije 
nemoguće, da je rečena bilješka upravo njegova misao ili kom- 
binacija, koja je mogla ovako nastati. Nestor je dobro znao, 
da je u vrijeme sv. Cirila i Metodija živio u Podunavlju na- 
rod, koji se zvao S 1 o v e n i (C^OBinH). Ovo isto ime Slo- 
veni dobilo je u Nestorovo vrijeme široko značenje za sve 
slavenske narode kao jednu cjelinu, i Nestor je prvi pisac, 
koji u tom širokom značenju upotrebljava rečeno ime. Dakle 
je mogao Nestor ili drugi pomisliti, da je pradomovina slaven- 
skijeh naroda ondje, gdje su u Cirilovo doba sjedili SI ove ni. 

Moramo priznati, da je ovo pitanje iz Nestorove kronike 
veoma teško, i da bi trebalo mnogo muke, dok bi se posve 
sigurno dokazalo, da je Nestorova vijest bez ikakvoga temelja, 
— ali s druge strane i oni dokazi, kojima se brani istinitost 
te vijesti, jesu slabi i ne mogu uvjeriti. Za to dok se jakijem 
dokazima ne utvrdi ili ne obori Nestorovo svjedočanstvo o 
slavenskoj pradomovini u Podunavlju, bit će najbolje ostaviti to 
pitanje u iliiru i držati se onoga, što sigurno razabiramo iz 
Herodota, Plinija, Tacita, Ptolemeja i Jornanda, na ime, da 
je rečena pradomovina bila u srednjoj evropskoj Rusiji. 





Bugarski ili grčki Slaveni. 

Otkle Uo doznajemo o bugankijem ili grlkijem Slavenima ? — 
Prve vijesti o njima. — Vrijeme poslije Prokopija. — Slaveni u 
vizantijskoj sluibi. — Slaveni i Avari. — Slaveni i irački narodi. 
•_ — Slaveni u grckijem zemljama ispod Dunava. — Slavensko 
Sirenje i po drugijem zemljama grčkoga carstva. — Bugari. ~-~ 
Njekoliko riječi iz najstarije bugarske istorije. — Krltenje bugar- 
skoga kneza i njegova naroda. — Zivovanje Slavena po Heladi i 
Pehponezu. — Narodnost danaŠnjijek Grka. ~- Imena bugarskijek 
ili grćkijeh Slavena. — Plemena bugarskijek ili grlkijeh Slavena. 
— Kojim su jezikom govorili bugarski Hi grčki Slaveni? 

Kako su bugarski ili grčki Slaveni sve od vremena, kada [20. 
su se pomolili u istoriji, stajali u neprestanom dodiru s istočno- 
rimskijem ili grČkijem ili vizantijskijem carstvom, tako nije 
čudo, Sto su vizantijski pisci dosta pomno pratili njihova kre- 
tanja i bilježili ih u svojim istoričkim djelima. S narodima 
zapadne Evrope nijesu bugarski ili grčki Slaveni imaU gotovo 
nikakva posla, za to sredoviječni pisci zapadne Evrope i ne 
znaju malo ne niSta o njima. Tako dakle Štogod znamo o 
ovom slavenskom ogranku, sve gotovo znamo iz vijesti vizan- 
tijskijeh pisaca. Ne može se reći, da se u vizantijskoj lite- 
raturi nalazi vrlo mnogo zabilježeno o bugarskijem ili grckijem 
Slavenima; pače treba znati, da su vizantijske vijesti dosta 
nepogjune i krnje, ali pored svega toga ipak ih ima toliko* 

•da možemo uhvatiti priličnu sliku o onom dijelu Slavena, 
oko kojega ćemo se sada zabaviti. Najznatniji vizantijski pisci, 
kojih nam djela služe u ovom poslu, jesu ovi: Pro ko- 
pije Cesarejac (pisao oko god. 550), Menandar (pisao 
•oko god. 600) Teofilakt simokatski (pisao oko god. 
630), Teofan (pisao oko god. 810). 

Kada se poslije smrti hunskoga cara Atile (god. 454) [21. 
brzo razasulo hunsko carstvo, onda je za sve narode istočne 
Evrope nastalo novo vrijeme, jer je nestalo strašne hunske 
sile, koja je tako pritiskivala izokolne narode, da se nijesu 
mogli ni micati. Tako su i Slaveni prema koncu petoga vijeka 
mogli misliti, kako će se i kamo će se širiti. U Atilino su 
vrijeme Huni sjedili u današnjoj Ugarskoj medju Dunavom i 
Tisom i otud nasrtali na zemlje sad istočnoga, sad zapadnoga 
rimskog carstva. Iza Atiline smrti nije više medju Hunima 
bilo čovjeka, koji bi ih sve znao ujediniti, za to ne mogoše 
odoljeti navalama podjarmljenijeh plemena, ostaviše Panoniju i 
vratiše se natrag u južnu Rusiju na crnomorske obale, gdje 
se brzo trag zatr-o njihovu imenu. 

Njekoliko godina iza toga javljaju nam se u istoriji prvi 
glasovi o slavenskom micanju, tako da ne može biti sumnje, 
da slavenski pokret stoji u uzročnom savezu s propašću hun- 
ske sile. Na početku VI. vijeka veliki je dio Slavena sjedio u 
zemljama, koje danas zovemo : istočni Erdelj, Vlaška i Molda- 
vija. Mora se dopustiti kao mogućnost, da su Slaveni u tijem 
zemljama sjedili još u vrijeme hunskoga gospostva. Pače nije 
nemoguće ni nevjerojatno, da su upravo Huni učiniU što 
navlas što nehotice pokret medju Slavenima, jer kad su se 
Huni iz južne Rusije pomakli u Ugarsku, onda je u razmje- 
štaju narodd južne Rusije moralo nastati promjeni. 

Onaj dio Slavena, koji je na početku VI. vijeka sjedio u 
pomenutijem zemljama, bio je razdijeljen u dva plemena; 
jedno se pleme zvalo Sloveni, a drugo Anti, ili kako su 
ih Vizantinci zvali: S^^^a^r^vot (S^^^a^^vot) i ''AvTat. Sloveni 
su bili zapadno pleme, a Anti istočno. Ne možemo ni iz da- 

leka odrediti granice izmedju Slovena i Ama, kada su se na- 
lazili u rečenijem podunavskijem zemljama, ali još je pored 
toga i druga neprilika. Iz Prokopijevijeh na ime vijesti izlazi, 
da su i Slaveni i Anti življeli u njegovo doba u ppmenutijem 
zemljama, a drugi pisac, i to poznati nam već Jordan ili Jor- 
nand javlja, da su Anti (»Antes«) prebivali izmedju Dnjestra i 
Dnjepra, a Sloveni (»Sclaveni«) u prostoru izmedju Dnjestra 
i Visle. Kako se dakle vidi, Prokopije se dosta razlikuje od 
Jordana. Moguće je, da Jordanova bilješka vrijedi za zadnje 
godine V. vijeka, a Prokopijeva za prve godine VL; i ako 
tako rečemo, onda možemo izravnati protivnost medju tijem 
dvjema piscima, koji su življeli u isto vrijeme. 

A sada ćemo pogledati, kako su se Sloveni i Anti udarali 
s grčkijem carstvom. Oni su mirovali sve do početka vlade 
cara Justinijana I., koji je zavladao god. 527., a počevši od 
te godine provaljivali su u većim i u manjim četama preko 
Dunava tražeći tamo novijeh postojbina te sijekući i harajući 
što im se god oprlo. Justinijan je činio što mu je bilo mo- 
guće, da odvrati varvare i da ih ne pusti preko Dunava, ali 
se brzo pokazalo, da grčko carstvo nema sile zapriječiti Sla- 
venima prijelaz preko Dunava. Malo je koja godina prošla, 
da ne bi varvari prelazili Dunava i plijenili po Mesiji, Trakiji 
i Maćedoniji. U Prokopija se o tijem provalama nalazi dosta 
bilježaka, a nama ih nije nužno navoditi. Bit će nam dosta za- 
pamtiti, da su te provale bile Grcima velika božja pedepsa, 
jer su Slaveni pustošili i ubijali kao najgrozniji varvari. Jednoć 
— bilo je to god. 550 — osvojiše Slaveni pomorski trački 
grad Toper iza duljega podsjedanja. Tada poklaše ništa manje 
nego 15 tisuća muškinja, a djecu i žene odvedoše u roblje. 
Teško je i preteško bilo onijem jadnicima, koje su odlazeći 
ispod osvojenoga grada uhvatili ; svakoga su ubili, ali groznijem 
načinom; njeke bi žive naticaU na kolje, drugima bi glave 
smrskavali, a treće bi žive paliU. Slično su radili i inače, kada 
su dolazili u pohode tužnijem Grcima! Odovud vidimo, da 
nemaju pravo oni, koji drže i govore, da su stari Slaveni bili 

narod ne znam kako bezazlen i dobroćudan. Iz Prokopija — 
pisca, koji zaslužuje, da mu se vjeruje — vidimo, da se Slaveni 
u ratno doba ni malo nijesu razlikovali od najstrašnijih varvara 
srednjega vijeka. U mirno su doba istina bili Slaveni prema 
svakomu vrlo gostoljubivi, ali ako hoćemo biti pravedni, i 
mnogi su drugi primitivni narodi vrlo gostoljubivi; pa za to 
ipak ne možemo za svaki gostoljubivi narod reći, da je golu- 
binje ćudi, kako mnogi misle o starijem Slavenima. Vidjet ćemo, 
da su polapski Slaveni znali biti grozno okrutni protiv Nije- 
maca (ne smije se dakako smetnuti s uma, da ni Nijemci 
s njima nijesu. bili bolji), a njekoja slavenska plemena po Ru- 
siji bila su, kako pripovijeda Nestor (i to ćemo pokazati), u 
svojim običajima i životu strašni divljaci, te su bili malo 
bolji od ljudoždera. Tko sve ovo uzme na um, taj će uvi- 
djeti, da u istinu dobro i plemenito srce i meku ćud daje 
samo prosvjeta, a dok je narod varvarski, dotle je on uvijek 
sklon na svakakve strahote i nečovještva. Ni Slaveni ne čine 
u tom obziru izuzetka ! Ne smijemo biti u svojoj objektivnosti 
pretjerani, nego nam valja reći, da u starijeh pisaca vizantij- 
skijeh ima vijesti, koje govore o Slavenima kao o čeljadi 
u svojim domovima mirnoj i pitomoj. Za to ćemo reći, da 
su u starijeh Slavena nečovječna djela i ratne grozote pripa- 
dale medju rijetkosti i dogadjale su se u Časovima, kada su 
se Slaveni kao zaboravili. Znamo, da se mogu često zabora- 
viti i prosvijetljeni narodi pa počiniti u ratnoj obijesti, što im 
se kasnije grsti; a kamo U se ne će zaboraviti varvari! 

Prokopijeve bilješke dopiru do god. 552. Pisci, koji na- [22. 
stavljaju Prokopija, pripovijedaju manje o slavenskijem prova- 
lama ; provale su u drugoj polovini VI. vijeka bivale rjedje, ali 
prestale nikako nijesu. Za što su sada manje prelazili Slaveni 
preko Dunava? Za to, jer ih se veliko moštvo već naselilo u 
prvoj polovini VI. vijeka po Mesiji. Maćedoniji i Trakiji. Tako 
ih je dakako bilo manje u zemljama Dunavu na sjeveru. Prava 
i jedina je u opće svrha slavenskijeh provala na rečene zemlje 
bila ta, da ondje izvojuju sebi zemljišta i da se tamo stalno 

Maretić: Slaveni u davnini. 3 

nastane. Zadnjih godina VI. vijeka vladao je u Carigradu 
čestiti car Mavrikije (od 582 do 602). Videći on, da je Sla- 
vena već dosta u grčkoj zemlji, i znajući, kako je svaka nova 
slavenska provala carstvu ubitačna, odluči upokoriti Slavene 
na njihovom zemljištu, da više ne budu mislili na prelaženje 
preko Dunava. Nješto je takvo bio pokušao već Justinijan I., 
ali bez uspjeha. God. 592. opravi car Mavrikije svoga vojvodu 
Priska u Dakiju t. j. u zemlju iznad Dunava, gdje su sjedili 
Slaveni i Anti, da tamo pritisne varvare. Slaveni se po svoj 
prilici nijesu nadali, da će im Grci iskazati čast i posjetiti ih 
u njihovoj zemlji! Upravo onda, kada je Prisk .prešao preko 
Dunava, spremao se slavenski jedan knez sa svojim četama, 
da prijedje u Mesiju. Taj se knez zvao Radogost (u Te- 
ofilakta: 'ASpiYa<jTo;) Prisk navali iznenada ob noć na Rado- 
gosta i razbije mu vojsku, tako da je sain knez jedva živ 
utekao. Prisku dodje u šake velika množina sužanja, koje sve 
dade opraviti u Carigrad kao za svjedočanstvo caru Mavri- 
kiju, kako je njegova vojska vojevala s varvarima. Još posluži 
sreća Prisku, te i drugoga jednoga slavenskoga kneza izne- 
buha zaskoči i satare mu vojsku, a kneza sama ulovi živa. 
Kako se taj knez zvao, to je doduše zabilježio Teofilakt, ali 
tako nerazgovijetno, da se ne zna, kako mu je bilo pravo 
slavensko ime, u Teofilakta na ime stoji Moudtijcto?. — Car 
Mavrikije postane nješto nezadovoljan s Priskom i pošalje na 
njegovo mjesto svoga brata Petra, da bude vrhovni zapo- 
vjednik carskijeh četa u neprijateljskoj zemlji. I Petar je sretno 
vojevao sa Slavenima, ali samo iz početka, kada mu je pošlo 
za rukom nadvladati vojsku kneza Prvogosta (n£tpaYa<TTo?), 
ali posUje se Petru samomu trebalo braniti, kada su se Sla- 
veni prikupili i stali udarati na Grke. Carska je vojska tako 
vojevala na varvare u njihovoj zemlji s većom ili manjom 
srećom sve do smrti cara Mavrikija. 

Prokopije pripovijeda, da je Justinijan I. poslao protiv [23. 
Slavena, da im put zapriječi, svoga vodju, kojemu je ime zabi- 
lježeno : XtX^ouSto;. Mi držimo, da je griješkom kasnijih prepi- 



Bugarski ili grčki Slaveni, 35 



šivača X napisano mjesto M i da se onaj vizantijski vodja 
zvao Mt^pouSto; t. j. slavenski Milbud (koje je pravo slavensko 
ime). Da je taj čovjek doista bio Slavenin, toga ne veli Pro- 
kopije, ali na drugom mjestu pripovijeda o njekakvom lukavom 
Antu, koji se takodjer zvao Xt^PouSto? t. j. Mt^j^ouSto; (M i 1- 
bud). Dakle je onaj Justinijanov vojvoda imao slavensko 
ime i bio je za cijelo Slavenin. Drugi jedan Vizantinac spo- 
minje po imenu trojicu Slavena, koji su vojevali u grčkoj 
vojsci protiv Persijanaca god. 556. Oni su se zvali: Dobro- 
jezd (Aa,3paYe^a;), Vsegrd iliSvegrd (Ou(7{YapSo<:) i Sva- 
run (Souapouvz;). Vizantinac (Agatija) za Dobrojezda izrijekom 
veli, da je bio Ant, za Svaruna, da je bio Slovenin, a za 
Svegrda ne veli, kojega je naroda bio sin, ali je bez ikakve 
sumnje bio ili Slovenin ili Ant, jer mu je ime čisto slavensko. 
Teofilakt veli, da je one sužnjeve, koje je iz varvarske zemlje 
vojvoda Prisk slao u Carigrad, vodio njekakav Tati mir. I 
ovo je za cijelo Slavenin, jer mu to svjedoči ime. Onako 
važan posao mogao se povjeriti samo dosta velikomu časniku, 
dakle je Tatimir (TaTtfjt^p) morao biti časnik vizantijske voj- 
ske. Ako još svemu ovomu dodamo, što Prokopije. piše, da 
su se i Sloveni i Anti u veliku broju nalazili u četama slav- 
noga vizantijskog vojvode Belisarija, kada je vojevao u Italiji 
protiv istočni jeh Gota (god. 537 — 547), — onda je svakomu 
jasno, da nijesu baš svi Slaveni bili ratari, nego da su gdje- 
koji rado za novce služili u vojsci grčkoga cara. U spome- 
nutijem bilješkama imamo ujedno dokaz, da su pojedinci medju 
Slavenima morali biti ljudi razumni, dok su bili prikladni za 
časnička mjesta u vizantijskoj vojsci (Dobrojezd i Svegrd bili 
su takodjer časnici). 

Ovdje je najljepša prilika, da progovorimo njekoliko riječi 
o tobožnjem slavenstvu samoga grčkoga cara Justinijana I. 
Često se čita kojegdje, da je Justinijan I. bio Slavenin i da 
mu je slavensko ime bilo Upravda; njegov otac da se 
zvao slavenskijem imenom Istok, sestra i mati Viljenica, 
njegova ujna (žena cara Justina) da se zvala Ljupkinja. 

Sve se ovo doduše nalazi u jednom izvoru, ali je taj izvor 
vrlo sumnjiv, tako da mu se ne može ništa vjerovati; rečena 
slavenska imena u njemu jesu nječija izmišljotina ili patvorina 
iz novijega vremena. Osim toga sva 4 navedena imena čudno 
su načinjena, jer im nema potvrde medju pravijem narodnijem 
slavenskijem imenima, kojih je veliko mnoštvo sačuvano do 
danas, a još ih je više bilo u prošla, vremena. Prokopije i 
drugi vjerodostojni stari izvori ne vele ništa, da bi Justinijan I. 
bio slavenske krvi, a kad je tako, onda mi danas nemamo 
nikakvoga prava brojiti ga medju Slavene. On je po svoj pri- 
lici (kao i ujak mu Justin) bio rodom Ilir, tako da se da- 
našnji Arbanasi možda imaju pravo ponositi njime, a Sla- 
veni nikako. 

Medju najgnusnije varvarske narode srednjega vijeka [24. 
idu bez sumnje Avari. Dosta ćemo imati priUke u ovoj knjižici 
njih spominjati, a ovdje ćemo reći njekoliko riječi o njihovu 
dolasku u Evropu i njihovu dodiru sa Slavenima. Avari su 
bili narod turske krvi. Zloglasno se njihovo ime prvi put spo- 
minje oko god. 450. u djelu Vizantinca Priska. Onda su oni 
sjedili još daleko na istoku, njegdje oko Volge. Od tada pro- 
lazi 100 godina, da se za Avare ništa ne zna, i istom oko 
god. 558. nalazimo ih po vijestima vizantijskijeh pisaca Me- 
nandra i Teofilakta u krajevima izmedju Dona i Dnjepra. 
Dakle su se očevidno za 100 godina pomakli dobrano na 
zapad slijedeći smjer, što su ga slijedili i drugi asijski var- 
varski čopori prije njih i poslije njih. Primaknuvši se Avari 
Dnjepru gledali su prijeći tu rijeku i ići sve dalje na zapad. 
Ali na tom putu nagaziše na slovensko pleme Ante, koji su 
nam već poznati. Razumije se po sebi, da su Anti imali dosta 
jada pretrpljeti od hajdučkijeh Avara, a nješto je o tom za- 
bilježio i Menandar. 

Ako su se Anti trpeći avarski zulum tješili poslovicom : 
»svaka sila za vremena«, nijesu se prevarili, jer već oko go- 
dine 563. nalazi istorija Avare daleko od Anta i to u srednjoj 
Ugarskoj. Možda bi Avari prije iU poslije sami bili pošli u 

Ugarsku, u zemlju, koja je i druge varvare primamljivala, ali 
onda ih pozvaše na pomoć Langobardi, koji su se bili zapleli 
u boj protiv svojih neprijatelja Gepida, s kojima su se bili 
smrtno omrazili. I Langobardi i Gepidi bili su germanska 
plemena; Langobardi su u navedeno vrijeme življeli u južno- 
zapadnoj Ugarskoj, a Gepidi su bili njihovi istočni susjedi. 
Avari dodju na poziv Langobarda.i obore se zajedno s njima 
na Gepide, koji ne mogoše odoljeti udruženoj strašnoj sili i 
jadno izgiboše, tako da im se poslije toga brzo trag zameo* 
Pošto su Gepidi uništeni, valjada bi se Avari onda zaratili sa 
svojim saveznicima Langobardima , jer bi brzo moralo nastati 
pitanje: tko će biti gospodar Ugarske, da li Langobardi ili 
Avari? Ali do boja nije došlo, jer su se Langobardi već god. 
568. iz Ugarske iselili u gornju Italiju. Tako zavladaše Avari 
Ugarskom i podjarmiše sva izokolna plemena. 

Anti su se dakle oslobodili ljutih svojih dušmana, koji ih 
iz Ugarske nijesu mogli tlačiti , jer su biU odviše od njih 
udaljeni. Za to pokušaše Avari uharačiti Slovene, koji su im 
bliže bili, jer znamo, da su Anti bili istočno pleme, a Sloveni 
zapadno. Piše Menandar, kako je avarski hagan (ili knez) 
Bajan poručio slovenskom knezu Dobrencu (AaupevTtoc u 
Menandra), neka mu se s dobra preda i pošalje harač, jer druk- 
čije može znati, šta ga čeka. Rečeni Dobrenac nije bio kuka- 
vica, koji bi se odmah preplašio, pa odgovori avarskijem po- 
slanicima ove riječi, koje mu još i danas služe na čast : »Nitko 
se nije rodio niti ga sunce grije, koji bi nas mogao podjar- 
miti! Mi smo navikli zapovijedati drugijem narodima, a ne 
drugi nama; toga ćemo se i od sele držati, dogod bude bo- 
jeva i mačeva!« Čuvši te viteške riječi avarski poslanici, stanu 
vikati i prijetiti u ime svoga gospodara, a Sloveni se na to 
razgoropade i učine, što ne bi smjeh učiniti: ubiju poslanike. 
Avarski se hagan dakako vrlo razgnjevi i da mu je bilo mo- 
guće, bio bi odmah krenuo na Slovene i kaznio ih, ali se 
bojao poraza. Čekao je njekoliko godina, da iskaU srce na 
njima, dok napokon ne dočeka godine 578. priliku. Te je gd- 

dine krenulo veliko mnoštvo Slovena preko Dunava u grčke 
zemlje, i tada dodje hagan u slovensku zemlju pa je nemilo 
opustoši i zarobi što se dalo zarobiti. Nema se misliti, da je 
tom vojnom hagan podjarmio Slovene, jer svuda kasnije vi- 
dimo Slovene slobodne kao i prije. 

Mogao bi tko upitati: jesu li zemlje ispod Dunava: Me- [25. 
šija, Maćedonija i Trakija u VI. vijeku bile prazne, da su Sla- 
veni njih izabrali za cilj svojih kolonizacija, a ako nijesu bile 
prazne, kakav su narod Slaveni ondje našli, jesu li ga uništili 
ili rastjerali? — Najprije moramo reći, da na ova pitanja na- 
lazimo za čudo malo upute u vizantijskijeh pisaca onoga vre- 
mena, i tako su naučnjaci današnjega vremena prisiljeni svakako 
se pomagati, da malo razjasne ona pitanja. Osim Carigrada i 
njegove okolice, za tijem osim Helade ili Grčke u užem smislu, 
gdje su živi jeli čisti Grci ili Heleni, sav ostali dio balkanskoga 
poluostrva bio je prije dolaska Slavena naseljen trima glavnijem 
plemenima, koje se svako cijepalo u njekoliko sitnijih ogra- 
naka. Ona su tri plemena bila : Tračani, Iliri i Maćedo- 
Epiroćani; Tračani su bili najveće pleme i obuhvataU su 
istočni dio balkanskoga poluostrva; Iliri su sjedili u sjevero- 
zapadnom dijelu, a s pojedinim svojim ograncima dopirali 
su ća u Italiju, Dalmaciju i Panoniju ; Maćedo-Epiroćani sjedili 
su u južnozapadnom dijelu balkanskoga poluostrva. Ova su 
tri pomenuta plemena bila medju sobom srodna od priUke 
onako, kako su medju sobom danas srodni slavenski na- 
rodi. Današnji se Amauti ili Arbanasi dijele u dva plemena, 
od kojih se jedno , i to sjeverno , zove G e g i , a južno se 
zove Toski; oni su prvi potomci starijeh Ilira, a drugi su 
potomci Maćedo-Epiroćana. Kako se dakle vidi, nijesu Slaveni 
istrijebili onijeh dvaju plemena, koja su pri njihovu dolasku 
sjedila na zapadnoj strani balkanskoga poluostrva. Ali ni Tra- 
čana nijesu istrijebiU, jer su se Tračani sklonili većinom u brda, 
tamo se bavili stočarstvom i oču^jali svoju narodnost. Slaveni 
su im dali ime Vlasi. Ovi su Vlasi t. j. potomci starijeh 
Tračana bili u vrijeme slavenskoga naviranja romanizirani, t. j. 

već su bili izgubili prvu svoju narodnost i jezik i pretvorili se 
u varvarske Rimljane. Pošto su ne miješajući se mnogo sa 
Slavenima njekoliko vijekova medju njima boravili, počeli su se 
prvijeh godina XIII. vijeka listom seliti u zemlje Dunavu na 
sjeveru, gdje su prebivali Dačani i Geti, koji su takodjer bili 
od iskona tračke krvi, ali su poslije rimskoga osvojenja Dakije 
(t. j. istočne Ugarske i drugijeh zemalja sve do Dnjestra) ro- 
manizirani. Današnji su dakle Rumunji izišli od smjese roma- 
niziranijeh Geta, Dačana i onijeh tračkijeh (vlaškijeh) plemena, 
koja su se u XIII. vijeku onamo doselila ispreko Dunava. 

Rekli smo, da su Mesija, Maćedonija i Trakija bile na koncu 
VI. vijeka već pune Slavena; i poslije toga pomalo su još 
dolazile nove gomile. Ali se sav narod slavenski nije preselio 
preko Dunava; neznatna ih je manjina ostala i bila kasnije 
stisnuta odasvud Rumunjima. Ostatak Slovena držao se sve 
do početka XIX. vijeka u Erdelju, a onda je iščeznuo medju 
Rumunjima. Taj je ostatak govorio posebnijem jezikom, koji 
je najbliže stajao današnjemu bugarskomu jeziku. O njihovu 
je jeziku (u koliko je poznat) pisao Miklošić, kako znadu oni, 
koji se bave slavenskom gramatikom. Po Miklošićevu primjeru 
najbolje je rečene iščeznule Slavene zvati: đački Sloveni, 
a njihov jezik dačkoslovenski. Dases kojom nesrećom 
dogodilo, te da su izgubljena sva istorička djela vizantijskijeh 
pisaca, koja govore o Slovenima, mi bismo ipak posve si- 
gurno mogli zaključivati, da je njegda moralo biti u Dakiji 
Slavena poradi pomenutijeh dačkijeh Slovena, a da ih je bilo 
veliko mnoštvo, to bi nam dokazivala mnogobrojna topogra- 
fička imena po današnjoj kraljevini Rumuniji, koja su oče- 
vidno slavenskoga izvora; n. pr. Dragašani, Radovan, Gra- 
dištea, Prisičeni, Stanišesci, Sokola itd. itd. 

Poslije cara Mavrikija (602.) već nijedan grčki car nije [26. 
na to mislio, kako će očuvati od Slovena i od Anta Mesiju, Ma- 
ćedoniju i Trakiju. Te su zemlje bile za grčko carstvo već 
kao izgubljene, jer se od početka vlade Justinijana I. pa do 
konca VI. vijeka toliko mnoštvo Slavena razUlo po tijem 

zemljama, da bi bio svaki trud uzaludan, kad bi se nastojalo 
prognati Slavene ili novijem gomilama put zapriječiti, koje su 
još prelazile preko Dunava. Politika je dakle vizantijske dr- 
žave od početka VII. vijeka mogla samo ta biti, da se na- 
stanjeni već Slaveni što više pritegnu pod vizantijsku vlast. 
Dosta se u sačuvanijem izvorima govori i poslije cara Mavri- 
kija o bojevima izmedjn Grka i Slavena, ali svuda se imaju 
misliti domaći t. j. po vizantijskijem zemljama nasunjeni Sla- 
veni. Mi ćemo te bojeve samo u njekoliko riječi spomenuti. 
God. 626. za vlade junačkoga, ali ne svagda sretnoga Hera- 
klija činilo se, da je prijestolnici carst\'a došlo posljednje vri- 
jeme. Tada su se stvorili grozni Avari pred Carigradom, a 
došli su, da ga osvoje. Kako je bilo pri srcu jadnijem Grcima, 
možemo lako dokučiti, kada pomislimo na avarsko divljaštvo 
i na to, da su osim Avara i Persijanci prijetili carstvu pro- 
pašću. Velika se sreća ipak nasmijala Grcima i spasla im grad, 
a s njim i državu. Avari na ime nijesu došli sami pod Ca- 
rigrad, nego su se s njima udružili i Slaveni; jedan je dio 
Slavena natrkivao na grad s Avarima s kopna. U malom nje- 
kakvom okršaju podje Grcima za rukom uništiti veliki broj 
slavenskijeh ladjica, tako da se mnoštvo Slavena potopilo. Koji 
su se plivanjem spasli, njih dade hagan posmicati držeći, da 
su svojom nevaljalštinom skrivili sami svoj poraz. Kada vide 
ostali Slaveni, što se to radi s njihovom nevinom braćom, 
odustave avarsku vojsku i razidju se kud koji. Na to bude 
usilovan avarski hagan maknuti se ispod Carigrada. Tako su 
Slaveni izbavili prijestolnicu istočnoga carstva i hrišćanstva iz 
propasti. Oni Slaveni, koji su došli u društvu s Avarima pod 
zidove carigradske i poslije izišli iz toga društva, bih su grčki 
Slaveni t. j. sinovi onijeh Slovena i Anta, koji su se kroz VI. 
vijek nastanili po grčkijem zemljama ispod Dunava. Kako je 
Slavenima mnogo stalo da osvoje Carigrad, vidi se iz toga, 
što je po moru plivalo i mnogo ženskijeh tjelesa i to sla- 
venskijeh žena, koje su sa svojim muževima bile krenule na 

Nije poznato, kako je došlo do saveza avarsko-slavenskoga, 
ali je sigurno, da su Slaveni bili prema Avarima posve slo- 
bodan narod, dok su na jednoć ostavili Avare na cjedilu, kad 
im je već bilo dosta njihova druStva. Pod Guigradom su bili 
Slaveni jedan jedini put i to god. 626. s Avarima, kako smo 
sada vidjeli. Tijem su češće dolazili Slaveni pod jedan drugi 
grad grčkoga carstva t. j. pod Solun ili Tesaloniku. Uz vrijeme 
od kakvi jeh 100 godina (počevši njegdje od konca VI. vijeka) 
pokušali su Slaveni šest puta osvojiti taj grad, ali je gradjanima 
svaki put pošlo sretno za rukom osloboditi se pogibije. Opisi 
ovijeh podsjedanja nalaze se u grčki pisanom životu sv. Di- 
mitrija, koji je bio zaštitnik solunski. Ovi Slaveni, koji su do- 
lazili pod Solim, bili su takodjer već nastanjeni ispod Dunava, 
^mo ih dakako još nije prosvjeta toliko obasjala, da im srce 
ne bi bilo željno grabeža. Slaveni su po Mesiji, Maćedoniji i 
Trakiji življeli isto onako, kako su njegda življeli iznad Du- 
nava t. j- nijesu dotle dotjerali, da bi imali jednu iU više 
<iržava, već je svako pleme življelo posve samostalno pod 
patrijarkalnom vladom svojih knezova ili vojvoda , koji su 
imali vlast samo u vrijeme rata, a u mimo doba slabo je tko 
za njih i pitao. O pisanijem zakonima nije bilo ni govora, 
nego je narod sam sudio po svojim običajima. Prvi put nam 
se pod god. 657. spominje Mesija (a možda i Maćedonija) 
pod imenom Slovenija {pu.xp\-t\% u Teofana), ali ovo 
ime ne znači državu slovensku, jer je nije bilo, nego samo 
zemlju, gdje žive Sloveni. Rečeno ime bilježi Teofan ondje, 
gdje javlja, kako je car Konstant II. prodr-o s vojskom u slo- 
vensku zemlju, i mnogo Slovena odveo u roblje, a druge po- 
korio. Vidi se dakle, da je grčka državna vlast po malo počela 
varvarima odolijevati. 

Do sad smo vidjeli, kako su Slaveni poplavili Mesiju, [27. 
Maćedoniju i Trakiju, a to su u glavnom one zemlje, gdje još i 
dinas žive potomci naseljenijeh starijeh Anta i Slovena, na 
ime današnji Bugari (Mesija je zemlja današnjih Bugara iznad 
Balkana, Maćedonija i Trakija jesu ispod Balkana ^^^vo. na 

istoku, ona na zapadu). Ali dosta veliki dio Slavena pokušao 
je i drugdje sreću, ne zna se, da li više od puste želje za 
potucanjem ili za to, što im je bilo malo zemljišta medju nji- 
hovom braćom, koja su se već bila naselila po navedenijem 
zemljama. Menandar piše, da su već god. 578. Slaveni harali 
Heladu iH Grčku u užem smislu; on do duše ne veli, da se 
nješto Slavena po Heladi naselilo, ali o tom ne ćemo sumnjati, 
dok znamo, da su i poslije navedene godine dolazili Slaveni 
u Heladu i po njoj se širili; dakle su oni Slaveni od godine 
578. bih kao prva četa naselica, iza koje su imale druge doći. 

Oko 589. godine provali u Grčku, pa i u sam Peloponez 
veliko mnoštvo Slavena i stalno se tamo nastani. Pod god. 
615. piše jedan latinski izvor, da su Slaveni osvojili Heladu, 
a to drugijem riječima znači, da su se Slaveni raširili po svoj 
Heladi. Ali još nijesu prestali Slaveni navirati u Heladu. Kada 
je u VIII. vijeku dvije godine zasopce bješnjela strašna kuga 
po Heladi i veliko mnoštvo ljudi pomorila — bilo je to god. 
746. i 747. za vlade cara Konstantina V. Kopronima — onda 
je u opustjele zemlje došlo toliko mnoštvo Slavena sa sjevera, 
da se Helada pretvorila u slavensku zemlju, ili da govorimo 
riječima Konstantina Porfirogenita, (koji je o tom ostavio bi- 
lješku) : sva se grčka zemlja poslavenila ipo- 
varvarila {z(i^\%^^ 7ua<ia lo X^P^ ^^^ jiyo>fz pipj^apo;). 

Tko prvi put uščita ove riječi, upitat će u čudu: a gdje su 
danas Slaveni po Heladi? Ako ih je u VIII. vijeku bila puna 
Helada, kamo su se djeli do današnjega dana? Danas tamo 
opet žive Grci, kako su življeli od pamtivijeka, a Slavenima 
nema ni traga. Mi ćemo o tom govoriti kasnije (pod br. 31.) 
jer da sada o tom govorimo, odviše bismo se udaljili od doga- 
djaja, koji su na redu, da se o njima govori. 

Još je nješto malo Slavena zanesla sudbina ća u Malu Asiju, 
ali ne daleko , nego posve blizu današnjih Dardanela ili sta- 
roga Helesponta. Piše nam na ime Teofan, da je car Justinijan 
II. Rinotmet god. 687. zavojštio na Slavene u njihovoj zemlji 
Sloveniji (2>cXa^tvta) pa poslije vojne preseHo njih veliko mnoštvo 

u Malu Asiju u okolicu Opsikija. Koliko ih je mnoštvo bilo, 
možemo otud prosuditi, što je medju njima ljudi za boj bilo 
30 tisuća. Prevario se Justinijan II., ako je mislio, da će mu 
ovi preseljeni Slaveni biti vjerni. Oni ga iznevjeriše u vojni 
protiv Arapa. Onda se car tako rasrdi, da je odlučio poubijati 
sve Slavene, koje je bio preselio u okolicu Opsikija. Mnogo 
ih je istina posječeno, ali svi opet nijesu izginuli, jer Konstantin 
Porfirogenit još u X. vijeku spominje maloasijske Slavene u 
okolici: Opsikija i daje im ime SI a visi ja ni (2^Xa,3r,(itavoQ. 
Poslije Konstantina Porfirogenita nema više nigdje traga malo- 
asijskijem Slavenima. 

Budući da treba Bugare od Slavena u staro doba oštro [28« 
razlikovati, za to ćemo i mi istom sada nješto progovoriti o 
Bugarima, pošto nam je poznato, kako su Slaveni došli u 
spominjane zemlje grčkoga carstva. 

Rekli smo, da su Slaveni življeli rascijepani u posebna ple- 
mena i da državne uredbe nijesu poznavali. Dokle bi oni 
ostali u tom vrlo primitivnom stanju, da su bili sami sebi 
ostavljeni, to je teško reći. Jedna je stvar sigurna, da Slaveni 
grčkoga carstva nijesu sami osnovali države, nego su to istom 
učinili Bugari. Tko su bili ti Bugari? — Oni nijesu posve 
nov narod, koji bi se iznenada bio stvorio od njekud iz Asije 
u Evropi. Pod br. 3. pomenuti Nijemac Zeuss tvrdio je, da 
su Bugari potomci Huna, za koje smo rekli (br. 21.), da su 
poslije propasti Atilina carstva krenuli natrag u južnoruske 
stepe. Ni tu nijesu mirovali, već su bijesno udarali na zemlje 
grčkoga carstva. U šestom ih vijeku Prokopije zove Huni 
(Ouvvot), a Jornand Bulgari, dakle se vidi, da su Huni i 
Bugari isto. Pače i pisac X. vijeka Konstantin Porfirogenit 
veli na jednom mjestu: Huni /// Bugari. Krvi su bili stari 
Bugari turske kao i Avari i kao današnji Osmanlije, Kirgizi, 
Jakuti i njegdašnji Pečenezi, Polovci, Kozari. 

Dobro je zapamtiti, da su u staro doba bila dva bugarska 
ogranka, jedno su bili zapadni, a drugo istočni Bugari. O za- 
padnijem ćemo odmah malo više govoriti, a o istočnima će 

biti dosta ovoliko reći : Njegda su (recimo u VI. vijeku) jedni 
i drugi Bugari življeli u blizini jedni drugima, a poslije su se 
rastavili. Istočni su se Bugari pomakli na sjever u krajeve oko 
današnjega grada Kazan ja i tamo osnovali jaku državu, koja 
se dugo držala, dok nije u XIII. vijeku propala poslije Iju- 
tijeh bojeva s Rusima i s Mongolima. Još se i danas u ka- 
zanjskoj guberniji nalazi selo B o 1 g a r y , kojega je ime si- 
guran trag njegdašnjim Bugarima, koji su tamo življeli. Ovi 
su Bugari (istočni ili povolški t. j. koji su življeli uz Volgu) 
bili od god. 922. Muhamedove vjere. 

Zapadni se Bugari odvojiše god. 678. za uvijek od svoje 
braće, krenuše prema Dunavu, prijedjoše ga i prešavši ga ria- 
•idjoše na Slavene, koji su ispod Dunava već odavna življeli 
kao u svojoj pravoj domovini. Bugare je doveo njihov knez 
A s p a r u h. Bez sumnje je iz početka bilo krvavijeh okršaja 
izmedju Slavena i novijeh pridošlica. To je posve naravna 
stvar kod onako ratobornijeh i surovijeh naroda, kakvi su 
onda bili i Bugari i Slaveni. Ali se nijesu dugo krvavili i 
brzo su se mirno nagodili. Bugarima kao vojničkomu i ko- 
njaničkomu narodu (ta svi su Turci dobri konjanici!) trebalo 
je u novoj zemlji prostranijeh pašnjaka, a Slavenima su opet 
kao vrsnijem i marljivijem ratarima potrebna bila polja. Tako 
Bugari i Slaveni nijesu jedni drugima mnogo smetali, oni su 
se mogli lako slagati i jedni drugima biti od koristi. Bugari 
su unesli med ju Slavene nov elemenat, kojega oni nijesu prije 
poznavali, na ime državni život : Bugari su osnovali državu, a 
Slaveni su se u nju po malo prikupljali. Vrhovni je knez bio 
dakako Bugarin, ali su po narodu bili razasuti sitniji knezovi 
slavenske krvi. Osim toga su bez sumnje već od prvoga vre- 
mena sjedili Slaveni u vijeću vrhovnoga kneza. Godine 812. 
nalazimo, da bugarski knez Krum šalje grčkomu caru posla- 
nika, da uglavi mir. Poslanik je bio bez sumnje Slavenin, dok 
se zvao slavenskijem imenom D r a g o m i r. Kada su Slaveni 
uvidjeH, da će po njih mnogo bolje biti, ako se udruže s Bu- 
garima, i kada su Bugari objeručke primili Slavene u svoje 

društvo, onda je već bugarska narodnost počela iščezavati u 
slavenskoj. Da je do toga došlo, tomu će osim saveza i pri- 
jateljstva slavensko-bugarskoga biti glavni uzrok, što je Slavena 
bilo na broju mnogo više nego li Bugara. K tomu bismo do- 
dali, da su Bugari kao Turci i kao neznabošci jamačno imali 
svaki (bar imućniji) po njekoliko žena. Kako je pravijeh Bu- 
gara bio razmjerno malen broj, tako nije moglo mnogo biti 
ni pravijeh Bugarkinja, i s toga su Bugari bili usilovani uzimati 
slavenske žene. Ove su Slavenke rastakale po malo, ali sigurno, 
bugarsku narodnost, jer kako same nijesu znale bugarskoga 
jezika, odgajale su i svoju djecu u slavenskom jeziku. Na taj 
se način moglo dogoditi, da su sinovi kojega pravoga Buga- 
rina govorili već slabo bugarski (koliko su od oca naučili), a 
unuci su govorili samo slavenski ne razumijući ništa bugarski. 

Mogao bi tko pomisliti, da je veća slavenska kultura učinila, 
te se bugarska narodnost izgubila, — ali bi se varao, tko bi 
tako mislio, jer su Slaveni stajali u kulturi isto tako nisko kao 
i Bugari. Ta otkle Slavenima viša kultura, kada su bili nezna- 
bošci, kada nijesu imali pisma ni državnijeh uredaba! Istina 
je, kojoj se ne može ništa prigovoriti, da kulturniji narodi 
rastaču narodnost nižijeh u kulturi naroda, samo je naše tvrdo 
uvjerenje, da se slavenska kultura nije nalazila medju uzrocima, 
koji su bugarsku narodnost rastočili. 

Bugarski knez Omortag imao je oko godine 820. tri sina, 
koji su se zvali slavenskijem imenima : V o j i n , Zv a n i c i 
M a 1 o m i r. Ova slavenska imena govore rječitije nego išta 
drugo, da se prvijeh godina IX. vijeka već i bugarska kne- 
ževska porodica počela slavizirati. Oko god. 852. postade bu- 
garskijem knezom Boris. Ovo je ime pravo slavensko, a ne 
bugarsko, kako je mislio Šafarik ; B o r i s je na ime pokra- 
ćeno od B o r i s 1 a v , kako su stara srpska imena Hraniš, 
V 1 a d i s pokraćena od Hranislav,Vladislav. Je li 
knez Boris još govorio bugarski, to nam nije poznato, ali 
njegov sin i nasljednik slavni S i m e u n držao se već za pra- 
voga i korjenitoga Slavenina, dok je ne samo podupirao sla- 

vensku književnost, koju su u njegovu državu prenijeli učenici 
sv. Melodija iz Morave i Panonije, nego je i sam slavenski 
pisao, a za bugarski jezik sudeći po svemu, što nam je o 
njemu poznato, nije Simeun mario upravo ništa. U vrijeme 
ovoga vladaoca uveden je u službu božju slavenski jezik, a za 
bugarski nitko nije ni pitao; u bugarskoj se državi lijepo raz- 
vijala slavenska književnost, a bugarskoj nema ni spomena. Iz 
toga možemo zaključiti, da je već na početku X. vijeka (u 
vrijeme Simeunovo) bugarska narodnost posve ili gotovo posve 
nestala, a ostala samo slavenska. 

Bugarskoga je naroda već odavna nestalo, ali ime je saču- 
vano do danas, jer kako se današnji slavenski narod oko 
Balkana zove Bugari, tako se zove on već mnogo vije- 
kova, dakle su Slaveni i Bugari pretočeni u jednu narodnost 
kao uz njekakvu pogodbu, kao da su Slaveni rekli Bugarima : 
vi ćete nama dati svoje ime, a mi ćemo vama dati svoju na- 
rodnost ! 

Znamo, da je Bugare doveo na njihovu novu postojbinu [29. 
knez im A s p a r u h. Njekoliko godina poslije dolaska Bugara 
pokuša grčki car Justinijan II. okrenuti pod svoju vlast ne 
samo Slavene, već i Bugare, ali mu ne podje posao za rukom. 
Poslije se pomiri i sprijatelji Justinijan II. s bugarskijem kne- 
zom Terbelom, koji je bio Asparuhov nasljednik. Ovaj je 
Terbel bio Justinijanu na pomoći, kada je nakon prognanstva 
od 10 godina opet nastojao dokopati se carskoga prijestolja i 
doista ga se opet dokopao (god. 705). Zacarivši se Justinijan 
na novo zavadi se opet s Bugarima, ali na svoju nesreću, jer 
mu Bugari god. 707. razbiju vojsku pri Anhijalu na obaji Cr- 
noga mora. Terbel je vladao do god. 720., a poslije njegove 
smrti šute vizantijski izvori kao po dogovoru o Bugarima, 
tako da o njima 40 godina ništa ne doznajemo. Uzrok će toj 
šutnji biti, što nije bilo nikakvijeh bojeva izmedju Bugara i 
Carigrada, a za nutarnje su bugarske poslove vizantijski pisci 
slabo marili. God. 762. poubijaju Bugari sav svoj kneževski 
rod (bila je to njekakva revolucija) i postave za kneza mla- 

djahnoga i junačkoga Teleća. Ali ni Telec se nije navladao 
ni nanosio glave na ramenu, jer je opet druga revolucija njega 
ubila. Još je njekoliko godina bjesnio u bugarskoj državi raz- 
dor, koji je silu krvi polokao. Pravijeh uzroka bugarskijem 
nemirima ni njihova razvoja ne možemo reći poradi oskudice 
istoričkijeh vijesti. Vrijedno je zapamtiti, da se u vrijeme tijeh 
nemira preselilo preko 200 tisuća Slavena preko Crnoga mora 
u Malu Asiju oko rječice Artana blizu Bospora. Kasnija sudbina 
tijeh preseljenika nije nam poznata kao ni uzrok, za što su se 
preselili. Možemo samo misliti, da su uzrok bili pomenuti ne- 
miri. Bugarski knez C e r i g sretno je vojevao protiv cara 
Konstantina V. Kopronima, ali je poslije pobjegao iz Bugarske 
u Carigrad i tamo se krstio. Njegov je nasljednik bio K a r- 
d a m , koji je takodjer bio sretne ruke u vojnama s Cari- 
gradom. Od Kardamova nasljednika K r u m a zadrhta godine 
811. čitavo carstvo, kada je on hametice porazio vojsku cara 
Nikifora I. u jednom balkanskom klanjcu. Medju mrtvima našlo 
se i tijelo samoga cara Nikifora; Krum dade od careve lu- 
banje načiniti čašu i srebrom je okovati, pak je iz nje pio on 
i njegovi gosti, kada je bila kakva čast. Krum je ostao strašan 
Carigradu sve do svoje smrti (oko god. 820.) Njegov na- 
sljednik Omortag ili Mortagon nije vojevao s Grcima, 
nego se zapleo u razmirice s franačkom državom. 

Poslije Omortaga vladao je Boris, koji nije imena [30. 
proslavio slavnijem bojevima kao njegovi preteče, ali je opet 
vrijedan veUke slave, jer se oko god. 865. krstio sa svojim 
velikašima, a poslije njega krstio se po malo i narod. O tom 
vele važnom dogadjaju pripovijedaju Vizantinci veoma malo, 
tako da je naše znanje o tom posve slabo. Sigurno je, da je 
Boris sa svojim narodom primio krst od vizantijskijeh sve- 
žtenika. Kratko vrijeme iza krštenja naveli su Borisa politički 
razlozi, da se preda pod vrhovnu crkvenu vlast rimskoga pape 
Nikole I. Ali rimski se dvor nije dugo veselio novoj svojoj 
tečevini, jer za njeko vrijeme pribije se Boris stalno uz cari- 
gradsku patrijaršiju, koja se od tada držala za vrhovnu crkvenu 

vlast nad Bugarskom. Boris je na krstu primio hrišćansko ime 
Mihajlo, jer se tako zvao tadašnji grčki car (Mihajlo III.) 
U Borisovo su vrijeme s vehkijem uspjehom radili oko širenja 
hrišćanske vjere po Moravi i Panoniji sveti slavenski apostoli 
Cirilo i Metodije, kamo su bili zaputili god. 863. Mnogi 
su pisci novijega vremena mislili, da su Cirilo i Metodije prije 
svoga odlaska na sjever krstili Borisa i bar njeki dio njegova 
naroda i da su u Bugarskoj ostavili ne samo- svoje učenike, 
već i crkvene knjige u slavenskom jeziku, koje su njih dvojica 
bili preveli iz grčkoga. Njekijem se piscima ova misao činila 
tako naravna, da nijesu mnogo ni pitali, može li se ona do- 
kazati iz sačuvanijeh izvora. Poznato će biti većini čitatelja, 
da su sv. Cirilo i Metodije bili rodom iz Soluna, a Solunjani su 
u ono doba govorili slavenski, kako se izrijekom veli u staro- 
slovenskom životu sv. Metodija. Dakle se čini posve naravno, 
da su Cirilo i Metodije prije svoga polaska u Moravu i Pa- 
noniju kršćavali narod po Borisovoj državi. Ali ovo nije ne 
samo sigurno, već je i posve nevjerojatno, jer da su Cirilo i 
Metodije obratili Borisa i njegov narod, o tom bismo jamačno 
bar koju riječ nalazili u njihovijem staroslovenskijem životima, 
koji su najvažniji izvori za njihovo djelovanje. Tako važnoga 
dogadjaja ne bi za cijelo prošutio onaj, koji im je živote opisao 
i gledao, kako će njihovu uspomenu što više proslaviti ! Nješto 
se ipak može navesti u prilog mnijenju o apostolskom radu 
svete braće u Bugarskoj, a to je, što grčkijem jezikom pisani 
život sv. Klimenta veli, da su Cirilo i Metodije doista obratili 
Borisa i njegov narod, pače i da su za njih izmislili slova i 
preveli crkvene knjige. Ali svjedočanstvu ovoga izvora u ovom 
pitanju ne možemo mnogo vjerovati, jer se pisac, koji je pisao 
istom oko g. 960. a možda i još kasnije, na njekoliko mjesta 
odaje, da mu nije pravo bio poznat život i rad svete braće. 
Drugi opet jedan grčki izvor veli, da se knez Boris krstio, 
kada mu je njekakav kaludjer Metodije naslikao sUku strašnoga 
suda i tijem mu prikazao, što čeka neznabošce. Ovo nije ni- 
kakav dokaz, da je taj kaludjer - slikar Metodije isto čeljade. 

koje je brat sv. Ćirila. Treba znati, da je »Metodi je« bilo 
obično ime u grčkoj crkvi, dakle je posve moguće, da su u 
vrijeme kneza Borisa mogla biti dva Metodija, jedan, koji je 
Borisa navratio, da se krsti, a drugi, koji je širio hriSćansku 
vjeru po Moravi i Panoniji. 

Čija je god zasluga, da se krstio bugarski knez i njegov 
narod, učinio je slavenskoj stvari veliku uslugu, jer kada je 
poslije Metodijeve smrti (885. god.) uništena slavenska litur- 
gija u Moravi i Panoniji i kada su se na učenike Metodijeve 
digle svakojake nevolje, pak ih napokon razagnale iz onijeh 
zemalja, onda su se prognanici sklonili u Bugarsku, gdje su 
ih narod i knez lijepo primili, a oni su im kao za uzdarje 
donijeli slavensku liturgiju i slavensko pismo — ove dvije 
dragocjene ostavštine nezaboravljenijeh slavenskijeh apostola. 
Iz Bugarske, kao iz kakvoga rasadnika presadjena je kasnije 
slavenska liturgija i azbuka (ćirilska) medju Ruse i Srbe, koji 
još i danas jednu i drugu kao i Bugari čuvaju i poštuju. 

O knezu ćemo Borisu još samo reći, da je godine 888. 
ostavio kneževsko prijestolje starijemu sinu Vladimiru i 
pošao u namastir, da se pripravi za bogoljubnu smrt. Vladimir 
je odmah na početku svoga knezovanja udario u svakojaka 
bezakonja i nevaljalštine, tako da je stari Boris morao izići iz 
namastira i opakoga sina zbaciti s prijestolja i na nj posaditi 
mladjega sina slavnoga S i m e u n a , koji je vladao do god. 
927. O knezu (ili caru) Simeunu dalo bi se vrlo mnogo i 
lijepo govoriti, jer je on osvjetlao junački svoj obraz velikijem 
djelima ne samo kao raširitelj države, nego i kao prosvjetitelj 
naroda. Ali nama valja ovdje prestati, jer kratki naš istorički 
nacrt ide samo do onoga vremena, kada se koji slavenski 
narod utvrdio u hrišćanskoj vjeri. 

Vidjeli smo pod br. 27., da se slavenska bujica, koja je [31. 
u VI. i VII. vijeku poplavila Mesiju, Maćedoniju i Trakiju, 
razlila takodjer u Heladu. Nijesu Slaveni zahvatili samo sje- 
vernu i srednju Heladu, već su se raširili i po Peloponezu, i 
to još u vrijeme cara Mavrikija, a još više poslije strašne one 

Maretić: Slaveni u davnini. 4 

kuge, koja je silan narod pomorila u vrijeme Konstantina V. 
Kopronima. Sačuvani izvori govore o Slavenima po Heladi (i 
Peloponeza) manje nego je dosta našoj radoznalosti. Po svoj 
prilici Slaveni su sjedili samo po selima i po poljima kao 
ratari, a po gradovima je kao i prije življelo čisto grčko ili 
helensko pučanstvo. 

Valjam car Konstantin Kopronim nije ni pokušao 
obrnuti helenske i peloponeske Slavene pod carsku vlast, tako 
da su oni življeli ne priznavajući vizantijskoga cara za svoga 
gospodara i ne plaćajući nikomu danka. Oni su mimo obra- 
djivali polja, što su ih koje silom koje milom preuzeli od 
Grka, a Grci ne mogavši se sami odbraniti od varvarskijeh 
gostiju morali su očekivati pomoć iz Carigrada. Tu su pomoć 
dočekali istom god. 783. Tada je mjesto svojega maloljetnog 
sina Konstantina VI. vladala carica J e r i n A. Ona je bila 
žena neobične energije, kakva se ni u muškaraca često ne 
nalazi; uza to je bila lukava i okrutna. Zvijersku svoju ćud 
dokazala je strasnijem načinom, kada je i rodjenomu sinu 
Konstantinu dala oči izbosti bojeći se, da joj ne preotme prije- 
stolje. Ova dakle zloglasna žena pošalje godine 783. vojsku u 
Heladu i Peloponez, da podjarmi tamošnje Slavene. Taj joj 
posao podje za rukom, i Slaveni moradoše pristati na plaćanje 
danka. Carica je Jerina bila rodjena Atenjanka, a kad to znamo, 
onda ćemo se lako domisliti, da je nju moralo boljeti, što se 
slavna njezina domovina, gdje su se njegda rodili i življeli 
slavni junaci, mudarci i umjetnici, nalazi sada većijem dije- 
lom u vlasti varvarskijeh Slavena, koje oholi Vizantinci nijesu 
manje prezirali nego mi što danas preziremo Cigane. Samo 
je razlika, što se Cigani uama nigda nijesu pokazali strašni, a 
Slaveni su njekoHko puta Vizantincima pokazali svoju strahotu ! 
Sto je dakle Jerina poslala vojsku, da helenske i peloponeske 
Slavene upokori, to se ima — osim viših državnih obzira — 
po svoj prilici pripisati caričinoj ljubavi prema svomu zavičaju. 

U vrijeme pomenutoga već (pod br. 29.) cara Nikifora dignu 
se god. 807. peloponeski Slaveni protiv carske vlasti i poku- 

šaju osvojiti primorski grad Patru (u sjeverozapadnom dijelu 
Peloponeza). Gradjani se sami odbrane od slavenske navale, 
a car Nikifor pretvori na to peloponeske Slavene u kmetove, 
Kmetovavši njekoliko godina pobune se Slaveni i ustanu na 
oružje, da se dokopaju stare slobode u vrijeme cara Teofila 
(vladao god. 829 — 842), ali se ustanak zlo svrši, jer su Sla- 
veni još jače podjarmljeni nego su prije bili. Nješto slobode 
pušteno je dvjema plemenima: Milencima i Jezeranima 
i to s toga, jer su življeli u krajevima, koji su bili od prirode 
utvrdjeni, pa su lakše mogli braniti svoju slobodu nego ostala 
helensko-peloponeska plemena, koja su bila razasuta, kako smo 
već rekli, po poljima kao ratari. 

Iz kasnijih vijekova (t. j, poslije devetoga) bivaju vijesti [32. 
o helensko-peloponeskim Slavenima sve rjedje, dok im se u 
XV. vijeku gubi i zadnji spomen. Jamačno se to ima tako 
tumačiti, što je u X. XL i XII. vijeku pod vladom nje- 
koliko valjanijeh i silnijeh careva državna vlast bila sve ugled- 
nija i moćnija kako u Carigradu tako i u provincijama. Ra- 
zumije se samo po sebi, da je državna vlast vizantijska imala 
stotinu razloga svuda po Heladi i Peloponezu pridizati i podu- 
pirati grčki elemenat, a slavenski sve više potiskivati i uništi- 
vati. Onda se grčko pučanstvo opet po malo počelo širiti po 
selima medju Slavenima. Grčka su se gospoda dakako s pre- 
ziranjem odvraćala od Slavena, koji su bili njihovi kmetovi, 
ali prosti grčki narod nije bio takav probirač kao njegova 
gospoda, nego se sa Slavenima družio i rodjačio. U tom je 
poslu grčki narod nješto malo primio od Slavena, ali za to 
su Slaveni sve izgubili: svoje ime, narodnost i jezik i pre- 
tvorili se u Grke. Osim više grčke kulture i državne sile, 
koja je u svemu Grcima prijala, još je jedan faktor sporio 
helenizaciju Slavena, a to je bila grčka crkva, pod koju su pripa- 
dali i helensko-peloponeski Slaveni, samo što oni nijesu imali sla- 
venske liturgije po svojim crkvama kao njihova braća u Bugarskoj. 

Iz svega se ovoga vidi, da današnji Grci nijesu pravi čisti 
potomci onijeh Grka, koji su nam ostavili Ilijadu i Odiseju, 

koji su se slavno bili na Maratonu i kod Salamine s Persijan- 
cima^ koji su gradili atenske propileje i partenon, — nego u 
krvi današnjih Grka teče mnogo i mnogo kapljica slavenske 
krvi. Da je pred looo godina Helada s Peloponezom bila 
puna Slavena, to nam danas osim njekoliko bilježaka vizan- 
tijskijeh pisaca zasvjedočuje još i) njekoliko slavenskih riječi 
u novogrčkom jeziku (gdje ih je kud i kamo manje nego li 
u madžarskom i litavskom jeziku, ali za to više nego li u 
njemačkom), — 2) dosta veliko mnoštvo topografičkijeh imena 
po današnjoj Grčkoj, koja su očevidno slavenska; n. pr. Gra- 
nica, Bogdanon, Longos (t. j. lug, staroslovenski »Ari), Ora- 
hova, Topolova, Kopanica itd. Ne treba mnogo oštroumlja, 
pa da čovjek iz ovijeh imena izvede onaki zaključak, kakav je 
nuždan, na ime, da su posve istinite vijesti vizantijskijeh pisaca 
o tom, da je njegda Helada s Peloponezom bila gotovo sla- 
venska zemlja, jer otkuda bi došla slavenska topografička imena 
u zemlju, da u njoj nigda nije bilo Slavena? 

Znatni jedan njemački naučnjak F. Fallmerayer učio je 
prije 60 godina, da je helenski narod već odavna iščeznuo 
s ovoga svijeta, a onaj narod, koji je danas poznat pod ime- 
nom grčkoga ili helenskoga, da nije drugo do jadna mješavina 
slavenskijeh i ilirskijeh (arbanaskijeh) varvara srednjega vijeka, 
samo je ta miešavina poprimila grčki jezik, ali ga je svakojaka 
nagrdila, da to već gotovo i nije grčki jezik! Fallmerayer je 
našao sa svojom naukom dosta pristaša, ali još više protivnika,, 
kojima se njegova nauka činila velikom bludnjom. Ne može 
se nijekati, da je Fallmerayer kao čovjek velike učenosti i 
talenta u gdjekojim pojedinostima pogodio pravu istinu, ali u 
cijelosti promašio je biljegu. Kao što se za današnje Pruse po 
Brandenburgu i Pommernu ne može nikako reći, da su to 
poslavenjeni Nijemci, nego treba kazati, da su oni ponijemčeni 
Slaveni, isto je tako pogrješka reći za današnje Grke, da su 
poslavenjeni. Kako će za boga biti poslavenjeni, kad govore 
grčkim jezikom, koji je iz staroga grčkoga isto onako na- 
ravno razvit, kako je razvit talijanski jezik iz latinskoga! 

Njekoji su ljudi spremni pristajati za Failmerayerom i go- 
voriti, da današnji Grci ne mogu biti potomci starijeh Grka, 
jer su stari Grci bili narod pun svakojakijeh vrlina, a današnji 
su Grci tobože izrodi, u kojih nema ništa dobra, nego je sve 
samo kovarstvo i nevaljalština. Doista se o novijem Grcima 
pripovijeda mnogo koješta ružno, ali upitajmo se, koji je narod 
na svijetu bez pogrješaka? Za tijem upitajmo se, jesu li i u 
starijeh Grka sva plemena bila onaka, kakvi su bili Atenjani? 
Što nam lijepa pripovijeda istorija o Akarnanima i Ećolima? 
Kakve su velike zasluge za čovječanstvo ostavili Arkadjani i 
Argolci? Stari su Grci počeli moralno i umno propadati nje- 
koliko vijekova prije nego su Slaveni stupili na grčko zem- 
ljište ! Dakle kad bi i bili današnji Grci poprijeko onako rdjavi 
ljudi, kako gdjekoji o njima govore, tomu ni malo ne bi mo- 
rali biti krivi Slaveni. Otud se vidi, da nema mnogo smisla 
u tvrdnji, da su današnji Grci smjesa od Slavena i Arb'anasa, 
jer bi pravi potomci starijeh Grka tobože morali bolji biti. 

Svakomu je čitatelju bez sumnje već jasno, za što mi [33, 
ogranku Slavena, o kojem govorimo počevši od br. 20., 
dajemo ime: bugarski ili grčki Slaveni. Ime bugarski Sla- 
veni pripada im za to, jer su oni primili bugarsko ime i 
Bugari su im osnovali državu, pa su potomci onijeh Slavena 
još i danas poznati svijetu pod imenom Bugari. — Grčki 
Slaveni mogu se za to zvati, jer su se naselili u zemlje grč- 
koga carstva. Mogli bismo ih zvati takodjer Sloveni i Anti, 
jer znamo, da su se njihovi pradjedovi dijelili u ta dva ogranka 
u vrijeme, dok su sjedili Dunavu na sjeveru. Ali čim su se 
ona dva plemena nastanila u grčkijem zemljama ispod Dunava, 
odmah nestaje antskoga imena, i slavenski se sav narod u 
tijem zemljama zove Sloveni. Za što ih dakle nijesmo pro- 
zvali Sloveni? Tomu je uzrok, jer se slavenskijeh plemena, 
koja su se zvala Sloveni, nalazilo (kako ćemo vidjeti) i 
drugdje, ne samo po zemljama grčkoga carstva. Kad bismo 
dakle na prosto rekli Sloveni, ne bi se znalo, o kojem 
opravo slavenskom ogranku želimo govoriti. Tako je svakako 

bilo nužno reći bugarski ili grčki Slaveni, jer se tako 
ukida svaka smetnja i sumnja. 

Ne možemo ovdje premučati, da se u poznatoga nam Pro- 
kopija nalazi jedno mjesto, gdje se veli, da su se i Anti i 
Sloveni u starije doba zvali jednijem imenom, na ime Spori 
(STTopot)- Od kako ima naučnjaka, koji se bave slavenskom 
filologijom, nije bilo valjada ni jednoga znatnijega, koji ne bi 
više ili manje umovao, otkle je ime Spori i Sta znači. Ali sva 
su se umovanja razbijala i razbila o preveliku teškoću toga 
posla. Za to je većina slavenskijeh filologa voljela i ne priop- 
ćivati učenomu svijetu svojih domišljaja osjećajući i sami 
dobro, kako su nevjerojami. Budući da se ime Spori ni za 
Slavene ni za ikoji drugi evropski narod ne nalazi nigdje više 
ni u Prokopija ni u ikojega drugoga pisca osim na jednom 
jedinom Prokopijevu mjestu, za to se njekijem piscima jedna 
stvar* čini vjerojatna, na ime, da je ^Tropot krivo zapisano, bilo 
da pogrješka potječe od samoga Prokopija bilo od njegovijeh 
prepisivača. Samo je velika muka s drugijem pitanjem, koje 
se na ono mnijenje navezuje, a to je: ako je STuopot krivo za- 
pisano, a kako bi pravo bilo? Vele umni se Šafafik nije mogao 
ničemu novomu domisliti, nego je poprimio mnijenje, što ga je 
izrekao već god. 1784. Čeh Dobrovskj, a poslije god. 1802. 
Nijemac Schlozer veleći, da je Prokopijevo STuopot pokvareno 
mjesto Sep^ot, t. j. Anti i Sloveni zvali su se njegda zajedničkijem 
imenom Srbi. Mi smo već rekli, da se srpsko ime nalazi već 
u onako starijeh pisaca, kakvi su Plinije i Ptolemej. Šafank je 
na osnovi Plinijeve i Ptolemejeve bilješke, za tijem na osnovi dru- 
gijeh njekijeh izvora, koji više ili manje jasno spominju srpsko 
ime kao ime velikoga slavenskog ogranka, izveo zaključak, da 
je u prastaro doba ime Srbi pripadalo svijem Slavenima, dok 
su sačinjavali jedan narod u svojoj pradomovini. Kad bi ikoliko 
sigurno bilo, da se u Prokopija mjesto S^ropot ima čitati Ssp,3ot, 
onda bismo još kako tako mogli pristati uz smioni zaključak 
Šafafikov, ali ovako pored svega poštovanja, što ga imamo i 
moramo imati prema uspomeni jednoga od najvećih slavenskih 

naučnjaka XIX. vijeka, velimo, da Šafariku nije pošlo za rukom 
dokazati, da je srpsko ime u starini imalo ono znamenovanje, 
kako on zaključuje, nego je rečeno ime pripadalo samo poje- 
dinijem ograncima, kako pripada još i danas. 

Što dalje zalazimo u prošlost slavenskijeh naroda, svuda [34. 
vidimo, da to više ima plemena medju pojedinim narodima. 
Broj plemeni po malo biva sve rjedji, dok napokon sav narod 
ne poprimi jedno ime, a plemenskijeh imena nestaje. Tako je 
bilo i kod bugarskijeh ili grčkijeh Slavena. Naravno je, da je 
prije osnutka bugarske države, dok su Slaveni življeli demo- 
kratički po svojim narodnim pravima i običajima, moralo biti 
oveliko mnoštvo plemena, samo im mi na žalost ne dozna- 
jemo imena. Tako Teofan piše, da je u samoj Donjoj Mesiji 
bilo sedam plemena, kada su Bugari došli i pokorili ih. Teofan 
ili nije znao njihovijeh imena ili ih nije hotio zapisati, pa tako 
i mi ne možemo ništa znati. Sada ćemo poimence spomenuti 
ona plemena, za koja doznajemo iz izvora. 

i) Sjeverci ili Sjeverani življeli su prije dolaska Bu- 
gara u današnjoj Dobruči, a Bugari su ih potisnuli dalje na 
jugoistok. 

2) Brzaci bili su po svoj prilici praoci današnjih Brzaka 
t. j. dijela slavenskoga naroda, koji živi u gornjoj Maćedoniji 
oko Prilipa, Velesa i Bitolje. 

3) Strimonci — oko rijeki Strumice i Strume (prva se 
izlijeva u drugu) u istočnoj Maćedoniji. 

4) Smoljani nastavali su po svoj prilici njegdje uz rijeku 
Mestu, koja teče kroz današnju Rumeliju i izlijeva se u egej- 
sko more. 

5) Rinhini — blizu današnjega orfanskoga ili rendinskoga 
zaliva. Onamo više nema danas Slavena, nego su sami Grci. 
Čini se sigurno, da su Rinhini dopirali i na poluostrvo Hal- 
kidiku, dok tamo ima slavenskih topografičkih imena; n. pr. 
Nizvoro (od slavenske riječi izvor), Ravana (slavenski: 
ravna), Holomon (slav. hlm, Ki'BM'b, hum). 

6) Sagudati — u okolici grada Soluna. 

7) Drago vici. Ovijem su se imenom zvala dva plemena, 
jedno blizu Sagudata, a drugo njegdje u sjeverozapadnoj Tra- 
kiji, gdje još i danas teče voda Dragovica. 

8) Vojnici — njegdje u Epiru, gdje danas više nema 
nikakvijeh Slavena, jer su se izgubili medju Arbanasima i Grcima. 

9) Velegostići ili možda Velejezdići — u južnijem 
krajevima Tesalije. Oni su već odavna grecizirani. 

10) Milenci i Jezerani — dva slavenska plemena u Pe- 
loponezu. 

Iz ovoga se prijegleda vidi, da je za cijelo moralo biti još 
njekoliko drugijeh plemenskijeh imena, dok su mnogi krajevi 
zemalja, po kojima su se razasuli Slaveni, ostali u ovom pri- 
jegledu bez plemena. To je jedna neprilika, poradi koje se 
moramo žaliti na nepotpunost našijeh izvora. Druga je velika 
neprilika, što su njekoja imena tako rdjavo sačuvana, da nije 
moguće znati, kako su se za cijelo slavenski izgovarala. To 
osobito vrijedi za plemeaa pod br. 5. 6. 8. 9. Svemu ovomu 
i mnogobrojnijem drugijem dirama u našem znanju o bugar- 
skijem ili grčkijem Slavenima uzrok je to, što se u tom narodu 
na žalost nije našao uz čitavi srednji vijek, a ni kasnije čovjek, 
koji bi u narodnom jeziku napisao staru istoriju svojega naroda. 

Mi smo rekli pod br. 30., da Ćirilo i Metodije nijesu [35. 
naviještali hrišćansku vjeru u bugarskoj državi, nego su Bo- 
risa i njegov narod obratili drugi sveštenici grčke crkve. Kad 
bi ikoliko bilo sigurno, da su sveta slavenska braća djelovala 
najprije u Bugarskoj, iza toga istom u Moravi i Panoniji, onda 
bismo posve lako mogli dopustiti, da su oni preveli crkvene 
knjige na jezik bugarskijeh ili grčkijeh Slavena, jer je taj jezik i 
njima samima od malijeh nogu bio dobro poznat. Dalje bi se 
moglo posve lijepo reći, da su oni s istijem prijevodom u ruci 
pošli takodjer u Moravu i Panoniju i tamo uveli slavensku 
liturgiju. Ali kako djelovanje Ćirila i Metodija u Bugarskoj 
državi nikako nije dokazano, tako se ne može bez osobito 
tvrdijeh dokaza samo onako reći, da su njih dvojica crkvene 
knjige preveli na jezik bugarskijeh Slavena. Mnogo je priličnije 

istini, da su oni pisali onijem jezikom, kojim su govorili Sla- 
veni po Moravi i Panoniji, — dakle da se jezik, kojim su oni 
pisali, nema zvati starobugarski. Mi ćemo se na ova pitanja 
vratiti još ondje, gdje budemo govorili o moravskijem i panon- 
skijem Slavenima. Za sada će biti dosta ovoliko reći: U ono 
vrijeme, kada su živi jeli Cirilo i Metodi je, pače i dobrano vre- 
mena poslije njihove smrti još nije bugarsko ime istisnulo sla- 
venskoga; narod Borisove i Simeunove države zvao se onda 
i Sloveni i Bugari, kako lijepo vidimo u grčki pisanom životu 
sv. Klimenta, gdje se na jednom veli: slovenski ili bu- 
garski narod (t6 tć5v S&XoPsvć5v ysvo; sit ouv BouXYapa)v). 
Mi dobro osim toga znamo, što su bili stari Bugari, da su 
bili tursko, a ne slavensko pleme. Dakle kad bi i sigurno bilo, 
da se jezik, kojim su pisali Cirilo i Metodi je i koji je još do 
danas sačuvan u njekoliko rukopisa, govorio u Borisovoj i u 
Simeunovoj državi kao pravi narodni jezik, opet bi bilo dobro 
zvati ga staroslovenski, jer je narodu pravo ime bilo 
Sloveni; a starobugarski jezik imao bi se zvati jezik, 
kojim su govorili pravi Bugari, dok se još nijesu pomiješali 
sa Slovenima. Bit će poznato bar gdjekojim čitateljima ove knji- 
žice, da je bivši učeni profesor bečkoga sveučilišta Miklošić 
najviše učinio, te se danas domovina jezika, kojim su pisali 
Cirilo i Metodije, obično traži u zemlji, gdje su življeli stari 
Panonci (o njima će se takodjer govoriti u ovoj knjižici), koji 
su se zvali Sloveni, za to se i rečeni jezik zove slovenski 
ili za razliku od današnjega slovenskoga: staroslovenski. 
Sto ne pristaju svi pisci uz Miklošića i ovaj jezik jednako još 
zovu starobugarski t. j. domovinu mu traže u. bugarskoj 
državi, to je s toga, što su Miklošićevi i njegovih pristala 
dokazi (bar njeki) do duše jaki, ali opet nijesu takvi, da bi 
svaku i najmanju sumnju raspršavali, kakvi su n. pr. dokazi 
iz matematike i fizike. Nama se osim onoga, što smo već 
rekli i što ćemo još reći, već za to Miklošićeva nauka čini 
istinitija od one, koja drukčije uči, što se u starijem rukopisima 
pisanima jezikom, o kojem govorimo, isti jezik ne zove sam 

nigda bugarski, već svagda slovenski (ia^^uki ciioK'KHbCK'L). 
Da već svršimo ovu stvar, reći ćemo : u Bugarskoj se u vrijeme 
Cirila i Metodija govorio jezik drukčiji nego li je onaj, koji 
nam je sačuvan u djelima slavenske braće; ovaj se jezik iz- 
gubio iz broja živijeh jezika već u X. ili u XI. vijeku, a jezik, 
kojim su govorili Slaveni u Borisovoj i Simeunovoj državi, 
samo se po malo mijenjao od onda do danas, i današnji je 
bugarski jezik iz njega razvit, kako je n. pr. današnji češki jezik 
razvit iz staročeškoga ili današnji ruski iz staroruskoga itd. 

Tko nam javlja vijesti o najstarijim Hrvatima i Srbima? — 
O Konstanlinu Porjirogenilu kao piscu. — Dolazak Hrvata i Sria 
u današnje im semlje. — Kada su doUi Hrvali i Srbi u današnje 
im zemlje? — Sto joS veli Porjiro^enil a Avarima? — Bijela Hi 
Velika Hrvatska. — Bijela Srbija. — Otkle su došli Hrvati i 
Srbi i tko ih je doveo? — Porjirogenitovo tumačenje hrvatskoga i 
srpskoga imena, — Krštenje Hrvata i Srba. — Hrvati poslije kr- 
štenja. — Srbi poslije krštenja. — Granice stare hrvatske države. 
— Granice stare srpske države. — Zahumljani, Trebinjani, Du- 
kljani i Neretljani. 

Kao ni bugarski narod tako ni naS nije te sreće, da bi [36. 
se mogao pohvaliti domaćim kakvim starodavnim piscem, koji 
bi zabilježio svoje znanje o Hrvatima" i Srbima za prvijeh vije- 
kova njihova života u ovijem zemljama, gdje žive još i danas. 
Hrvati istina imaju svoga popa dukljanskoga, kojega je latinski 
spb brzo preveden i na starohrvatski jezik, ali iz ovoga izvora 
možemo vrlo malo Sto doznati o najstarijoj istoriji na£ega na- 
roda, jer je o njoj već i sam Dukljanin vrlo malo znao si- 
gurno, a Sto je i zaao, to je uko iskvario, da ne zaslužuje 
vjere. Današnji se naućnjaci poslužuju spisom popa dukljan- 
skoga samo u geografi£ki)em istraživanjima o starijem Hrvatima 
i Srbima. Više domaćih izvora nego Hrvati imaju Srbi, ali za 

najstarije doba srpskoga naroda nemamo od njih nikakve ko- 
risti, jer oni počinju svoje vijesti istom sa Stefanom Nemanjom 
t. j. zadnjih desetaka XII. vijeka. 

Kad je tako s domaćim izvorima, onda dakako treba po- 
, gledati, da U nam koji strani pisac što javlja o starijem Hrva- 
tima i Srbima. Na sreću nalazi se jedan takav pisac, i to opet 
u vizantijskoj književnosti. Njegovo je ime Konstantin 
VII. Porfirogenit. Ovaj je čovjek bio grčki car u X. vijeku. 
Rodio se god. 905., a umr-o je g. 959. Otac mu je bio Leon 
VI. takodjer vizantijski car, a sin i nasljednik na carskom 
prijestolju bio je Konstantinu Porfirogenitu Roman II. Kao 
vladalac velikoga za onda još grčkoga carstva nije Konstantin 
Porfirogenit bio ni najbolji ni najgori, nego je bio vladalac 
srednje ruke. On nije hotio, da istorija govori danas s jutra o 
njemu samo kao o vladaocu, već je on išao i za književnom 
slavom, te je napisao njekoliko djela (dakako grčkijem jezikom), 
koja su danas sva više ili manje važna za istoriju grčkoga 
carstva i susjednijeh naroda onoga vremena. Za stare Hrvate i 
Srbe veoma je znatno djelo, koje se obično navodi s latinskijem 
naslovom : de administrando imperio (jer su sva Konstantinova 
djela kao i djela drugijeh Vizantinaca prevedena na latinski 
jezik). Ovo je djelo pisac napisao za svoga sina Romana, jer 
je njemu kao budućemu vladaocu bilo nužno znati, otkle je 
došao koji narod u blizinu grčkoga carstva, kakva mu je 
zemlja, kakva država i vjera, kakvi običaji itd. Još ćemo reći, 
da je djelo «de administrando imperio« pisano oko god. 950. 

Konstantin Porfirogenit ne piše samo o dogadjajima, koji [37. 
su se dogodili u njegovo vrijeme, nego i o takvima, koji su 
su se zbili davno prije njegova poroda. On je mogao dobro 
znati koješta, što se dogodilo u X. vijeku, ali za ono, što je 
bilo u VII. VIII. i IX. vijeku, tu je svakako morao tražiti, 
što vele starije bilješke i drugi podaci, kako ni mi danas ne 
možemo sami po sebi ništa znati, što se zbivalo u XVI. XVIL 
i XVIII. vijeku, ako toga ne nalazimo u bilješkama pisaca, 
koji su onda življeli. Konstantin Porfirogenit kao vladalac ne 

samo velike i ugledne, nego i najprosvjetljenije države svojega 
doba mogao je mnogo više o različnijem narodima doznati nego 
drugi kakav pisac, jer je vizantijski car primao poslanike sa 
svijeh strana Evrope, a svoje je opet slao na sve strane ; dakle 
je imao prilike pitati tudje i svoje poslanike, kako se gdje 
živi i kako se življelo. Poznato je, da se za poslanike uzimaju 
odabrani i ako ne baš učeni, a ono svakako pametni ljudi; 
tako dakle ono, što je Porfirogenit doznavao od poslanika, 
svakako je mnogo vrijedilo. Osim toga ako ikomu, a ono je 
glavi države bila Sirom otvorena državna arhiva grčkoga car- 
stva, gdje se nalazilo veliko mnoštvo i novijeh i starijeh bilježaka. 
Napokon se u Carigradu, pored Rima najznatnijem gradu 
onoga vremena, uvijek nalazilo mnoštvo uglednijeh putnika i 
trgovaca, od kojih je svaki držao sebi za veliku čast i milost, 
ako ga je njegovo carsko veličanstvo blagoizvoljelo preda se 
pozvati i pitati ga što o njegovu narodu. Kasto su dolazili u 
Carigrad i sami vladaoci izokolnijeh naroda (n. pr. ruska kne- 
ginja Olga god. 957.)> koji su takod jer mnogo mogli priopćiti 
radoznalomu caru o svojim narodima. Da je Konstantin Por- 
firogenit doista mnogo doznao od stranaca, to se dokazuje 
tijem, što on dosta često navodi riječi iz tudjih jezika i veli im 
ne samo grčko značenje, već ih nastoji i etimologički protuma- 
čiti (aU je u ovom poslu dakako gotovo svagda nesretne ruke). 
Iz svega se ovoga vidi, da je Konstantin Porfirogenit imao 
pri ruci dosta veliko obilje i usmenijeh i pismenijeh izvora. Drugo 
je pitanje, kako se on služio svojim izvorima? Najprije ćemo 
zapamtiti, da on u djelu >de administrando imperio« nije hotio 
napisati sistematičnu, makar i kratku istoriju različnijeh naroda, 
nego je o svakom narodu samo ono i samo onoliko zabilježio, 
koliko mu se prema svrsi i cilju rečenoga djela činilo nužno, 
t. j. da njegov sin Roman dozna istoriju susjednijeh naroda 
samo u općenijem crtama. Ako se već na nepotpunost Porfi- 
rogenitovijeh bilježaka imamo žaliti, a ono je još gore, što i 
ono malo njegovi jeh vijesti nije sve onako sigurno, kako bismo 
željeli. Opazilo se, da je Konstantin Porfirogenit načinio gdje- 

gdje pogrješku u stvarima, koje je mogao posve pouzdano 
znati, a kad se to promisli, onda nije čudo, što ima pogrješaka 
i u dogadjajima, koji su se dogodili davno prije njega. Osim 
njega na ime imamo za gdjekoje stvari, što ih on pripovijeda 
iz različnijeh vijekova prije desetoga, dosta drugijeh izvora upravo 
iz onoga vremena, kada se što zbilo, pa se kasto vidi, da Por- 
firogenit baš naopako ili drukčije pripovijeda nego onaj suvre- 
meni izvor. Gdje nemamo drugijeh izvora, već samo Konstan- 
tinove bilješke, tu kasto nalazimo tako očevidne pogrješke i 
protivurječja, da moramo doći do zaključka i reći, da je Kon- 
stantin Porfirogenit bio do duše učen čovjek, ali dosta površan 
pisac, koji je koješta tvrdio na brzu ruku ne pitajući mnogo, 
je li ovo ili ono baš onako bilo ili moglo biti. 

Ovdje će biti dobro nješto reći onima, koji ne znaju, da 
bi od sad znali, a to je, da je hrvatski pisac dr. F. Rački, 
koji je bez sumnje naš prvi i najznatniji istorik, stekao sebi u 
učenom svijetu lijep glas osim drugih svojih zasluga još i tom, 
što je vijesti Konstantina Porfirogenita, koje se tiču Hrvata i 
Srba, lijepo pročistio i odredio im pravu vrijednost, a to je 
s tijem veća zasluga, što se prije njega oko toga za našu isto- 
riju vrlo važnoga posla nije nitko pravo trudio. 

Porfirogenit veli, da su Dalmacijom na početku VII. [38. 
vijeka vladali Avari, a tada su im ovu zemlju preoteli Hrvati 
i izagnali iz nje Avare; poslije su se Hrvati iz Dalmacije pro- 
tegnuli i u zemlju medju Dravom i Savom; Izrijekom veli 
Porfirogenit, da su Hrvati oteli Avarima Dalmaciju po dozvoli 
cara Heraklija, koji se držao njezinijem vrhovni jem gospodarom. 
Za Srbe veli okrunjeni pisac, da su se takodjer po dozvoli 
cara Heraklija najprije naselili oko grada Soluna, ali da su za 
njeko vrijeme ostavili tu zemlju pa se hotjeli vratiti na sjever, 
otkle su došli, ali su se na putu raskajali i zamolili Heraklija, 
da im odredi, gdje će stanovati; Heraklije ih usliši i odredi 
im za prebivanje Srbiju i druge zemlje uz južnu Dalmaciju. 

Nema pravo Porfirogenit, kad veli, da su Hrvati razbili 
Avare u Dalmaciji i osvojili zemlju, jer Avari su do duše u 

vrijeme cara Heraklija (god. 610 — 641.) bili silni pa su se kao 
hajdučki narod mogli kasto u manjim ili većim čoporima za- 
letjeti i u Dalmaciju, ali tom zemljom nijesu nigda zavladali, 
pače nijesu se u njoj nigda u ovećem broju za dulje vremena 
stanili. Porfirogenit je živio i pisao u X. vijeku, kada već 
nije bilo avarskoga naroda, jer je Karlo Veliki na početku IX. 
vijeka za uvijek slomio strašnu njihovu silu, tako da su od 
onda čiljeli, dok nijesu posve iSčiljeli na početku X. vijeka i 
izgubili se medju Madžarima, kada su provalili u Ugarsku i 
osvojili je. Car-pisac je znao, da je u vrijeme Heraklijevo 
avarska sila bila strahovita (ta usudili su se Avari god. 626. 
doći pod Carigrad, da ga osvoje: vidi br. .26.), pa je držao, 
da su oni i Dalmacijom vladali. Da je on tako mislio, to nije 
nikakvo zlo, jer su mnijenja bez dokaza svuda slobodna, samo 
je učinio pogrješku, što je ovo svoje mnijenje napisao kao 
gotovu i sigurnu istinu. Ali takvijeh se pogrješaka nalazi u njega 
i inače. Moramo dodati, da mi za to ovako sigurno tvrdimo, 
e Avara nigda nije bilo u Dalmaciji, jer ni jedan izvor, koji o 
Avarima govori, ne zna ništa o njihovu tobožnjem boravku 
u rečenoj zemlji. Njihovo je stalno prebivalište bilo u današnjoj 
ugarskoj ravnici ; otud su nasrtali na sve strane, tu ih je i Karlo 
Veliki satr-o. 

Hrvati dakle nijesu u Dalmaciji našli Avara niti su se s njima 
trgah o tu zemlju. A ako je tako, onda treba odgovoriti na 
pitanje: kakav je narod živio u Dalmaciji prije dolaska hr- 
vatskoga naroda.'* Na ovo nam odgovara sam Porfirogenit 
veleći, da je rimski car Dioklecijan (ih kako ga naš narod 
zove: DukUjan, Dukljan) vrlo milovao Dalmaciju, u njoj da 
je sagradio grad Spljet s veličanstvenijem dvorovima; osim 
toga je po Dalmaciji naselio rimske koloniste. Ovi su se kolo- 
nisti pri dolasku Hrvata povukU u gradove, od kojih su biU 
najznatniji : Dubrovnik, Spljet, Trogir, Zadar, Rab, Krk, Osor. 
Oni su dugo vremena čuvah svoju latinsku narodnost, dok ih 
napokon nije nestalo. Konstantin ih Porfirogenit zove R i m- 
1 j a n i (T(i)(jLavot). 

Što naš pisac govori o dozvoli cara Heraklija, to iza ovoga 
što je sada rečeno, nema smisla, nego treba držati, da su Hr- 
vati i Srbi isto onako osvojili sebi nove zemlje preko volje 
grčkoga cara, kako su grčki ili bugarski Slaveni osvojili Me- 
siju, Maćedoniju i Trakiju ne pitajući nikakve dozvole u Ca- 
rigradu. Prvi su vijekovi poslije Hrista u opće strašno vrijeme: 
germanska su plemena otvorila poznatu seobu naroda i s mačem 
u ruci tražila sebi nove postojbine, druga su se plemena brzo 
ugledala u Germane, a napokon su i Slaveni udarili otimati 
zemlje i seliti se u njima ne pitajući, tko im je gospodar. 
Gospodar je bio onaj, tko je bio jači. Ne treba misliti, da su 
se Hrvati i Srbi držali kakvoga uzvišenijeg morala nego drugi 
narodi onoga vremena. 

Tko hoće na riječ vjerovati Porfirogenitu, reći će, da su [39. 
Hrvati i Srbi došli u vrijeme cara Heraklija, jer tako izrijekom 
piše okrunjeni istorik. Ali kad je bez temelja ona Porfiroge- 
nitova tvrdnja, gdje veli, da su Hrvati oteli Dalmaciju od 
Avara, onda je prosto sumnjati i o vremenu, koje odredjuje 
rečeni pisac. Mi smo pod predjašnjim brojem izrekli sličnost 
izmedju Hrvata i Srba s jedne strane i izmedju bugarskijeh ili 
grčkijeh Slavena s druge, što se tiče načina, kako su došli u 
nove svoje zemlje, a sada ćemo reći i drugu sličnost, na ime : 
Hrvati su i Srbi isto onako kao i bugarski ili grčki Slaveni 
dolazili polagano i u prekidima u zemlje, kojima su poslije 
posve zavladali. Ova se naša tvrdnja u velike razlikuje od 
onoga, što Porfirogenit javlja o dolasku Hrvata i Srba: po 
njegovijem riječima sudeći došli su svi Hrvati i svi Srbi za- 
jedno i na jednoć na nove svoje postojbine. Porfirogenitova 
vijest ne sadržava u sebi istina ništa nevjerojatna, jer znamo, 
da su mnogi i mnogi osvajački narodi onako došli i osvojili 
sebi nove zemlje. Ne možemo dakle reći, da je ono, što Por- 
firogenit veli, nemoguće, ali opet držimo, da se ono ne može 
primiti, i to evo za što. 

Avari su u vrijeme cara Heraklija bili, kako je već rečeno, 
vrlo silni, oni istina nijesu sjedili u Dalmaciji, već u srednjoj 

Ugarskoj, a otud su na široko gospodovali nad izokolnijem 
zemljama. Kad bi dakle Hrvati i Srbi iz svoje pradomovine 
(t. j. iz jugozapadne Rusije) hotjeli doći ovamo, gdje su sada, 
svakako bi bili nagazili na ljute guje t. j. na Avare, koji bi, 
kakvi su već bili neljudi, gledali, kako će smrviti Hrvate i 
Srbe, a nekmo li da bi ih mirno propustili, neka putuju dalje. 
Hrvatima i Srbima ne bi drugo ostalo nego ili brže bolje po- 
bjeći natrag ili se dati Avarima razbiti. Da su Hrvati i Srbi 
bili ne znam koliki junaci, ne bi nikako mogli Avarima odo- 
ljeti, koji su onda stajali na vrhuncu svoje sile, jer su Avari 
sjedili u svojoj zemlji, a Hrvati su i Srbi bili putnici, kojima 
je moglo svaki čas nestati najnužnijih stvari za život. Kako 
se iz ovoga vidi. Hrvati i Srbi nijesu mogli krenuti na put iz 
svoje pradomovine u Heraklijevo vrijeme t. j. prvijeh decenija 
VII. vijeka, već se to moralo dogoditi njekoliko vremena prije. 
Po svoj priUci su se oni digli put zapada oko godine 550. i 
nastanili se njegdje u današnjoj Ugarskoj, gdje je pored po- 
znatijeh nam Gepida i Langobarda i drugih sitnijih plemena 
još dosta mjesta moglo i za njih biti. Najpriličnije se čini 
Račkomu držati, da su se Hrvati i Srbi stanili u donjoj Pano- 
niji ili recimo njegdje u današnjoj baranjskoj županiji i naokolo. 
Kada su Avari god. 568. postali gospodari čitave Ugarske (vidi 
br. 24.), onda su dakako i Hrvati i Srbi potpali pod njihov 
jaram kao i drugi izokolni narodi. Makar se koliko dosadno 
činilo komu ponavljanje poznatijeh poslovica, ja ću ipak ovdje 
reći: u svakoj nesreći ima i sreće; Avari su istina bili strašni 
zulumćari, ali je pod njima u toliko bilo dobro podjarmlje- 
nijem narodima, što su im Avari dopuštali širiti se, kud su 
samo mogli. Dopuštajući Avari svojoj raji širiti se mislili su, 
da se tijem širi i njihova vlast. Tako su dakle Hrvati i Srbi 
preko Drave prelazili po malo u današnju Hrvatsku i Slavo- 
niju, a otud i dalje, dok se nijesu raširili po svijem zemljama, 
u kojima žive hvala Bogu još i danas. Nijesu te zemlje bile 
prazne, u njima su življela na rijetko razasuta ilirska i keltička 
plemena; njih su dakle morali Hrvati i Srbi potiskivati i uni- 

štivati prije nego su se mogli nastaniti u novijem zemljama. 
Zgodno veli Rački, da su Hrvati i Srbi to činili vojujući pod 
avarskom zastavom; t. j. Avari su ne samo Hrvatima i Srbima 
dopuštali rečeno širenje, već su ih još u tom pomagali kao 
svoje saveznike i podanike. Ovaj je posao osvajanja trajao ja- 
niačno mnogo godina, a svršio se njegdje u vrijeme cara 
Heraklija. 

Konstantin Porfirogenit piše, da se od dalmatinskijeh Hrvata 
jed^m dio ocijepio i pošao u Ilirik i Panoniju (ili kako bi se 
danas reklo : u Hrvatsku i Slavoniju) i tu načinio sebi posebnu 
državu s posebnijem knezom. Po onom, što smo mi malo 
prije razložili, bit će obratno istina, t. j. nijesu Hrvati odlazili 
iz Dalmacije u Hrvatsku i Slavoniju, nego iz Hrvatske i Sla- 
vonije u Dalmaciju. 

Kako je Porfirogenit znao svoje kombinacije bilježiti kao 
pravu istoričku istinu, to se osim drugoga vidi u onom, što 
govori o seobi Srba. Doista nije vjerojatno, da bi Srbi igda 
življeli u okolici grada Soluna, gdje znamo, da su stanovali 
bugarski Slaveni, a kad bi se igda bili onamo naselili, što bi 
ih gonilo, da se vraćaju natrag, otkle su došli? Lako je ući 
u trag Konstantinovoj kombinaciji: još se i danas u južnoj 
Maćedoniji nalazi varošica Srbica (Servija), a nalazila se već 
i u Porfirogenitovo vrijeme i zvala se grčki S£pPXta. Ovijem 
se imenom dao pisac zavesti, te je pomislio i napisao, da je 
njegda tamo živio srpski narod! Nije nemoguće, da se jedno 
pleme bugarskih Slavena zvalo Srbi i po njima da je ime 
rečenoj varošici, a Porfirogenit je u svojoj površnosti pomeo 
što nije valjalo pomesti. 

Hrvati su i Srbi, kako smo malo prije pokazali, u VI. i [40. 
VII. vijeku bili podanici avarski; za to se vrlo lako moglo 
dogoditi, da je gdjetko u Vizantiji u ono doba Hrvate i Srbe 
takodjer zvao Avarima. Gdjekoja se takva bilješka mogla sa- 
čuvati do Konstantinova vremena, a on je onda posve pomi- 
ješao Hrvate i Srbe s Avarima. Tako tumačimo čudan pojav, 
što on na dva mjesta, koja su dosta blizu jedno drugomu. 



Hn^ati i Srbi, 67 



pripovijeda, kako je Dalmacija osvojena. Što on istu stvar dva 
puta pripovijeda, još nije toliko čudnovato, mnogo je čudno- 
'vatije, što one osvajače zove sad Avari (^'A^opot), sad Sla- 
veni (S)cXa^t), pače se nalazi i to, te veli : Avari ili 
Slaveni, kao da med ju njima nema razlike! Velika se ova 
Porfirogenitova konfusija može samo tako razumjeti, ako se 
reče, da pod Slavenima treba misliti Hrvate i Srbe, a nikako 
Avare, jer su Avari bili samo gospodari Hrvatima i Srbima, 
a ne njihova braća. Ako je tako (a čini se, da drukčije nije), 
onda se Porfirogenit sam dalje zapleo te pomislio i napisao, 
da su Hrvati osvojili Dalmaciju od Avara. Tako bismo dakle 
i u samoga Konstantina imali potvrdu tomu, da su Hrvati i 
Srbi »pod avarskom zastavom« osvojili sebi nove zemlje, ali 
ih nijesu osvojili od Avara, ni po dozvoli cara Heraklija. 

Ne može se nijekati mogućnost, da je s Hrvatima (a možda 
i sa Srbima) zabasalo i nješto malo Avara u osvojene zemlje, 
dok smo rekli, da su Avari bili novijem osvajačima pomoćnici 
i saveznici. Porfirogenit piše na jednom mjestu, da još u nje- 
govo vrijeme (u X. vijeku) ima medju Hrvatima avarskijeh 
ostataka, koji se i svojom spoljašnjošću lako raspoznaju od 
pravijeh Hrvata. Šafai'ik je još u današnjem hrvatskom jeziku 
našao jednu riječ, koja je prodrla iz avarskoga jezika, a to je 
riječ ban. Nijedan drugi slavenski jezik ne poznaje riječi ban, 
pa to već samo može (ali dakako ne mora) biti dokaz, da je 
riječ uzeta iz kojega neslavenskog jezika. Šafafik je izrekao 
mnijenje, da je ban postalo od avarskoga imena Bajan, a 
vidjeli smo pod brojem 24., da se ovako doista zvao jedan 
avarski knez ili hagan. Neka nitko ne misli, da je nevjero- 
jatno, da bi od imena kojega avarskog poglavice postala riječ 
ban. Treba uzeti na um, da je i riječ kralj postala od lič- 
noga imena, i to od Karla Velikoga, da i ne navodimo riječi 
car, ćesar, koje su u svijem slovenskijem i drugijem evrop- 
skijem jezicima postale od imena velikoga Rimljanina Cesara. 

Po svoj je prilici hrvatska riječ ban glasila u početku bo- 
jan, dok je vizantijski pisci, pa i sam Konstantin Porfirogenit 

bilježe »bojanoso (Poedcvo;). Od njegdašnjega bojan postalo 
je bdn istijem putem, kako je od pojas postalo pas. 

Po riječima Porfirogenitovijem došli su Hrvati iz zemlje, [41. 
koja se zvala bijela Hrvatska (/laaTrpri Xpo)P3CTta). Iz onoga, 
kako Porfirogenit odred ju je položaj bijele Hrvatske, vidi se i 
opet njegova površnost, jer po njegovijem naznakama ležala je 
bijela Hrvatska njegdje u današnjoj sjeveroistočnoj Češkoj po- 
kraj gornje Labe, ali i u istočnoj Galiciji. On na ime piše, 
da bijela Hrvatska leži madžarskoj zemlji na sjeveru, franačkoj 
na istoku, bavarskoj na sjeveroistoku, ali piše i to, da na 
bijelu Hrvatsku često udaraju Pečenezi, koji su u njegovo 
doba življeli u zapadnoj Rusiji na obje strane rijeke Dnjepra. 
Svatko će lako dokučiti, da Pečenezi ne bi mogli često na- 
valjivati na bijelu Hrvatsku, kad bi od nje bili tako rastav- 
ljeni kako je rastavljena sjeveroistočna Češka od Podnjeparja. 
Tko može u jedan mah reći, da ista zemlja leži sad ovdje 
sad ondje, taj se doista ne može pohvaliti, da je pisac odviše 
savjestan i točan. U ostalom lako je naći izvor navedenoj 
Konstantinovoj pogrješki. Treba na ime znati, da je u sjevero- 
zapadnoj Češkoj u Konstatinovo doba živi jelo češko pleme, 
koje se zvalo Hrvati, ali premda su se tako zvali, ni jesu južno^ 
slavenskijem Hrvatima stajali ni malo bliže nego ostala češka 
plemena. Još se nalazilo pleme Hrvati u istočnoj Galiciji ispod 
Karpata, ali ovi su Hrvati bili rusko pleme, i poslije im se 
ime izgubilo kao i drugijem ruskijem plemenima. Čuvši Porfi- 
rogenit, da Hrvata osim na slavenskom jugu ima takodjer u 
Češkoj i u Galiciji, pomislio je, da su češki i galički Hrvati 
jedan narod i da su se od njih ocijepili južni Hrvati. 

Izraz: bijeli Hrvati, bijela Hrvatska takodjer je Konstantin 
krivo upotrebio, jer je to ime po svjedočanstvu staroruskoga 
Ijetopisca Nestora njegda pripadalo južnoslavenskijem Hrvatima, 
a ne češkima ni galičkima. 

Velika bi bila muka s Konstantinovom velikom Hrvat- 
skom, kad opet ne bi bilo sigurno, da je ovo ime plod Kon- 
stantinove površnosti. Valja znati, da velikoj Hrvatskoj i 

velikijem Hrvatima nema nigdje ni u kakvom istoričkom 
izvoru ni najmanjega traga ; samo Porfirogenit piše na jednom 
mjestu »velika Hrvatska, koja se zove i bijela« ('/) [Ji£yaV/i 
Xpo),3aTta xat in a^iTrpTi e7wOvo[xa?^o[jLevYi). Porfirogenit je znao, da ima 
bijelijeh Hrvata ili Bjelohrvata; on ih grčki piše BsXo- 
^po)^aTot. U vizantijskom jeziku nije bilo glasa b u domaćijem 
riječima, nego se svako ^ izgovaralo kao v (n. pr. ^ap^apo; 
izgovaralo se varvaros itd.), ali u tudjim riječima moglo je 
P značiti i glas b (kako smo malo naprijed vidjeli : ^osavo^ 
bojan = ban) ; tako se dakle BeXo^po)^aToi moglo čitati i b e- 
lohrovati i velohrovati. Porfirogenit je od kojega svoga 
pouzdanika mogao doznati, da Hrvati imaju dvije riječi bfelyj i 
velij i da ona prva znači iŽTTupo;, a druga |jiYx;, pa kako je bio u 
filologičkijem pitanjima vrlo lakouman, pomislio je, da ^zK^f^i*- 
pdĆToi može značiti ne samo bijeli, već i veliki Hrvati! 

Eto na kako slabu temelju stoji velika Hrvatska! Nje 
nigda nije bilo (kako je bila bijela Hrvatska), nego ju je 
Porfirogenit na prosto izmislio. Kad bi Porfirogenit bio pisac, 
u kojega ne bismo nalazili mnogo pogrješaka, koje se ne mogu 
ispričati, onda bismo još mogli vjerovati njegovoj velikoj 
Hrvatskoj, ali tko onako često posrče kao rečeni pisac, nje- 
govu svaku tvrdnju treba uzimati s oprezom i ne vjerovati 
mu na riječ. 

Ne pripovijeda Konstantin samo o bijeloj Hrvatskoj, [42. 
on zna i za bijelu Srbiju, ali je muka is njegovom bijelom 
Srbijom. Ori piše, da bijeli Srbi žive u zemlji, koja se zove 
Bojki (Boi/a) i da graniče s bijelom Hrvatskom i s Nje- 
mačkom (Francijom). Šafafik je tražio bijelu Srbiju u južno- 
istočnoj Galiciji, jer se tamo još i danas nalazi malorusko 
pleme, koje se samo zove Bojki, ali je neprilika, ako pri- 
stajemo uz Šafai'ika, jer u onom kraju i u njegovoj blizini ne 
zna istorija da bi igda prebivali kakvi Srbi ; za to nam se čini 
vjerojatnije mnijenje Račkoga, koji piše, da Konstantinovu 
bijelu Srbiju treba tražiti ondje, gdje još i danas živucaju dva 
mala slavenska plemenca, na ime lužički Srbi (gornji i donji). 

Što se tiče imena Boijct, mogao je Porfirogenit misliti češku 
zemlju, koja se njegda zvala Bojohaemum (latinski) ili 
B o j e n h e i m (njemački), a danas joj Nijemci vele B 6 h m e n. 
Samo bi onda trebalo reći, da je Konstantin pogriješio veleći, 
da bijeli Srbi žive u zemlji Bojki, a ono mu je trebalo reći: 
blizu zemlje Bojki. 

Porfirogenit dakako veli, da su Hrvati došli iz bijele [43. 
Hrvatske, a Srbi iz bijele Srbije. Ali s tijem se odgovorom 
ne možemo nikako zadovoljiti. Južnoslavenski Hrvati nijesu 
češko pleme, za to i ne možemo misliti, da su došli iz Češke 
ocijepivši se od tamošnjih Hrvata, a ni južnoslavenski Srbi ne 
pokazuju nikakve osobite srodnosti s lužičkijem Srbima; kako 
bi dakle mogli odande doći! Prije se može misliti, da su 
Hrvati bili srodni više nego samijem imenom s onijem Hrvatima, 
koji su življeli u istočnoj Galiciji. Ovi su galički Hrvati do 
duše odavna već izgubili plemenske svoje osobine i svoje 
osobito ime, ali kako je u njihovoj blizini t. j. njegdje oko 
sjevernoga Buga*) prebivalo još u X. vijeku pleme, koje se 
zvalo Srbi (Sspfitot u Konstantina Porfirogenita), i kako su 
Hrvati i Srbi i u novim svojim naseljima ostali susjedi jedni 
drugima, za to je vjerojatno, da su Hrvati i Sfbi došli ovamo 
iz južnozapadne Rusije i da su se skupa pomicali prema 
zapadu onako, kako je rečeno pod brojem 39. Za ovu se 
tvrdnja ne može za sad navesti nikakav jak dokaz, ali ne 
znamo, što bi se i protiv nje moglo navesti. Da su od pam- 
tivijeka, t. j. još u pradomovini morali Hrvati i Srbi stanovati 
jedni pokraj drugijeh, to se lijepo može potvrditi velikom srod- 
nošću u jeziku, životu i običajima ovijeh dvaju plemena. Za 
što upravo* držimo južnozapadnu Rusiju pradomovinom Hrvata 
i Srba, to je za to, jer nigdje drugdje ne znamo da bi kakvi 
Hrvati i Srbi u staro doba življeli u bliskom susjedstvu. 



*) Velika većina Čitatelja za cijelo dobro zna, da su dva Buga; jedan 
utječe u Crno more, a drugi u Vislu; onaj prvi možemo zvati južni, a 
drugi sjeverni Bug. 

Što se tiče pitanja : tko je doveo Hrvate i Srbe na nove im' 
postojbine, na to ćemo brzo odgovoriti. Porfirogenit veli, da je 
Hrvate dovelo pet braće i dvije sestre. Velika je muka s imenima 
ove braće i sestara t. j. još nije nikomu pošlo za rukom (a va- 
Ijada i ne će nigda) protumačiti ih sva od prvoga do posljed- 
njega; muka je za to velika, jer se Konstantin kao površan 
pisac (kako je već njekoliko puta rečeno) nije mnogo starao, 
da ona imena točno zabilježi, a baš da se i koliko tijem starao, 
ne bi ih mogao posve dobro sva zapisati, jer grčka azbuka, ko- 
jom je Porfirogenit pisao, nema znakova za sve glasove hrvat- 
skoga jezika, n. pr. za i, c, š itd. Osim toga da je Konstantin 
ne znam koliko pazio, da ona imena što točnije zapiše, opet se 
moglo dogoditi, da kasniji prepisivači ovo ili ono slovo drukčije 
napisu. Tako dakle ne možemo drugo učiniti nego navesti ona 
imena, kako ih nalazimo u Porfirogenita : Klukas, Lovelos, Ko- 
sen ces, Muhlo, Hrovatos, Tuga i Buga (iU Vuga). Peto je ime 
posve jasno; ono je očevidno isto što Hrvat, a mi smo već 
rekli pod br. 6., da je ovo ime bilo obično u našijeh starijeh 
ne samo kao narodno, već i kao lično ljudsko ime. 

Mi znamo, da Hrvati nijesu na jednoć došli u današnje 
svoje zemlje, nego je njihova seoba trajala njekoliko decenija, 
za to dakle ne možemo misliti, da bi ih dovelo sedmero braće. 
Osim toga broj je 7 njekako mitičan, t. j. rado se nalazi u 
narodnijem pjesmama i pričama, i to nam je uzrok, te držimo, 
da su Hrvati u Konstantinovo vrijeme pričali o sedmero braće, 
koji su ih tobože doveli u nove zemlje. Njihovo je pričanje 
doprlo preko kakvoga Hrvata, koji se namjerio u Carigradu, 
do samoga Porfirogenita, koji ga je unio u svoje djelo, ali je 
imena rdjavo zabilježio. Mogao bi tko reći, da je pod ono sed- 
mero braće sakrita kakva alegorija, n. pr. da, ona imena ne 
ziDače pravu braću, nego prvobitnijeh 7 plemena, od kojih 
je kasnije nastao hrvatski narod. O takvom .ili sličnom ka- 
kvom alegoričkom tumačenju reći ćemo, da bi ono moglo do 
duše biti zanimljivo, ali da nemamo nikakva temelja u Kon- 
stantinovoj vijesti, koji bi nas na to ovlaštivao. 



\ 

• O Srbima veli KonstantinAda je jednoć u njihovoj prado- 
movini došla vlada u ruke dvAjice braće, i jedan je brat s jed- 
nijem dijelom naroda ostao u staroj zemlji, a drugi se brat 
s drugijem dijelom preselio na jug. 

Ako igdje pri Konstantinovijem vijestima treba biti na [44. 
oprezu i ne vjerovati mu bez razloga, a ono treba ne samo opreza, 
već upravo velike dvojbe, kada gdje Konstantin tumači što iz 
varvarskijeh jezika. Etimologija je nauka zanimljiva, ali i mučna ; 
o pravom načinu etimologiziranja nije Konstantin Porfirogenit 
imao ni pojma kao u opće nitko ne samo u 10. vijeku, nego 
ni u kasnijim vijekovima sve do 19., u kojem je etimologija 
postala naukom, a prije je bila pukom igračkom. Sada pogle- 
dajmo, kako Porfirogenit tumači hrvaitsko i srpsko ime. 

Za Hrvate veli, da njihovo ime znači ljude, koji žive u 
prostranoj zemlji. Ovo je posve rdjava etimologija, jer je 
Porfirogenit čujući izgovarati ne samo Xpa),3aTot, nego i 
Xa)p^aToi pomislio na grčku riječ x^?^' ^^J^ znači »zemlja«, 
pa je odmah etimologija bila gotova. Ovo je isto takav po- 
stupak, kao da danas tko reče, da se n. pr. Beč za to tako 

V 

zove, jer se na Madžare ili na Čehe izbe čio. Ovo nijesu 
etimologije, već igre s riječima, jer za etimologičko tumačenje 
nije dosta, da je kojai riječ kojegagod jezika slučajno nalik na 
drugu riječ kojegagod drugoga jezika ! 

Isto se tako ima odbaciti i Porfirogenitova etimologija srp- 
skoga imena, jer ne vrijedi upravo ništa. On na ime veli, da 
se Srbi (2sppXoi) za to tako zovu, jer su bili podanici ili robovi 
grčkoga cara; t. j. Porfirogenit je izvodio rečeno ime od la- 
tinske riječi servus, a nije pomislio, da se ovo tumačenje 
protivi i samomu njegovu pripovijedanju o dolasku Srba u 
nove zemlje, jer su Srbi ovo svoje ime već prije imali nego 
su tobože zamolili cara Heraklija, da im dopusti naseliti se u 
svojoj zemlji ; a otkud bi ime Srbi došlo lužičkijem i ruskijem 
Srbima (da ne govorimo o Plinijevima i Ptolemejevima), koji 
nigda nikakve zajednice nijesu imali s grčkijem carstvom, 
dakle mu nijesu mogli biti ni podanici! Kad bi i moguće 

bilo, da se srpsko ime ima izvoditi od latinske riječi servus, 
onda bi bilo Srvin, a ne Srbin. 

Sada bi trebalo, da rečemo pravu etimologiju hrvatskoga i 
srpskog imena, kad je Porfirogenitovo mudrovanje bez ikakve 
vrijednosti. Ovdje moramo reći, da je dosad mnogo učenijeh 
ljudi mislilo o etimologiji jednoga i drugog imena, ali nijedno 
mnijenje nije takvo, da bi ga današnja filologička nauka mogla 
primiti. Tako su dakle imena Hrvat i Srbin još uvijek 
tamna kao i veliko mnoštvo drugijeh narodnijeh imena ne 
samo po slavenskijem, već i po drugijem zemljama. Reći ćemo 
uzrok, za što je filolozima mnogo teže tumačiti narodna imena 
nego druge riječi u jezicima. To je za to, jer kad filolog hoće 
^a tumači riječi kao: sin, živ, nositi itd. tu je njemu 
poznato značenje tijeh riječi i ono mu je od velike pomoći 
u poredjenju jednijeh riječi s drugima, a u zgodnom pore 
ljenju i stoji sva tajna etimologije; ali kad treba tumačiti riječi 
kao Hrvat, Srbin, Slavenin, tu nitko ne zna, što te 
riječi upravo znače, i za to je s njima golema muka. Kad bi 
se znalo njihovo pravo značenje, onda bi već tijem samijem 
bilo odvaljeno preko polovine muke. 

Brzo su Hrvati i Srbi primili jevandjeosku nauku, po što [45. 
su se namjestili i utvrdili u novijem zemljama. Porfirogenit za 
jedne i za druge piše, da su se krstili već u vrijeme cara He- 
raklija, dakle prije god. 641. pače veli, da se oko toga posla 
mnogo starao sam Heraklije. O ovom drugom dijelu Porfiro- 
genitova izvješća možemo sumnjati, kad znamo, da su Hrvati 
i Srbi došli u nove zemlje ne kao saveznici Heraklijevi, već 
kao njegovi neprijatelji. Ali ni prvi dio izvješća ne će biti 
istinit, t. j. da su se Hrvati i Srbi krstili već prije god. 641. 
Ima jedan latinski izvor, u kojem se veli, da je papa Ivan 
IV. (koji je vladao god. 640 - 642.) poslao svoga čovjeka u 
Dalmaciju (dakle medju Hrvate), da otkupljuje sužnjeve iz 
neznabožačkijeh ruku i da je dao u Rim dobaviti moći sve- 
tijeh njekijeh mučenika bojeći se, da ih neznabošci ne oskvrne. 
Ovi neznabošci iz vremena rečenoga pape bili su za cijelo 

Hrvati, dakle oni nijesu mogli biti kršteni već u vrijeme ćaržt 
Heraklija, koji je umr-o godine 641. Što vrijedi za Hrvate, 
vrijedit će takodjer za Srbe, premda o njima nema dokaza, koji 
bi se protivio Porfirogenitovoj bilješci. 

I za Hrvate i za Srbe piše izrijekom car-pisac, da su ih 
krstili sveštenici rimske crkve. U VII. je vijeku bila Hristova 
crkva joŠ jedinstvena, još se nijesu rimski papa i vasiljenski 
patrijar poprijeko gledali, dakle je obraćenje ovijeh dvaju ple- 
mena bilo jednako milo carigradskoj kao i rimskoj crkvi, došlo 
ono s koje mu drago strane. Za Hrvate napose piše Porfiro- 
genit, da su primivši krst zadali vjeru rimskomu papi, da će 
u miru življeti sa svijem narodima, a papa im je na to obećao 
pomoć sv. apostola Petra, ako bi na njih udario koji neprijatelja 

Ako se Hrvati i Srbi nijesu krstili u Heraklijevo vrijeme, a 
nekmo li staranjem Heraklijevim, onda treba pitati, kada su se 
krstili. Premda se na to pitanje ne može odgovoriti sigurnijem 
dokazima, opet je veoma vjerojatno, da su se krstili koji de- 
setak godina poslije smrti cara Heraklija, ali svakako prije 
svršetka VII. vijeka. 

V 

Čudno je, što Porfirogenit bilježi osim hrvatskoga krštenja 
za cara Heraklija još i druga dva krštenja, jedno u vrijeme, 
kada su se Hrvati oslobodili franačkoga jarma (oko g. 830.), 
a drugo u vrijeme vizantijskoga cara Vasilija I. (djeda Kon- 
stantina Porfirogenita, -^ oko god. 876.) Rački lijepo doka- 
zuje, da se Porfirogenit u izvješćima o ova dva krštenja pre- 
vario, i da se hrvatski narod samo jednoć krstio i to, kako 
je malo prije rečeno, u VII. vijeku. 

Porfirogenit piše, da je Hrvatima u vrijeme njihova [46. 
prvoga krštenja bio knez B o r k o (u Porfirogenita je ovo ime 
zabilježeno nopya), a prije Borka veli da je knezovao njegov 
otac, kojemu ne bilježi imena. Iz ovoga bi se moglo zaključiti, 
da su Hrvati već oko god. 620. življeli pod vladom jednoga 
kneza t. j. već je hrvatska država bila osnovana. Po tom bi 
Hrvati bili, što se državnoga (dakle i kulturnoga) života tiče, 
napredniji od grčkijeh iU bugarskijeh Slavena, kojima su državu 

osnovali istom neslavenski Bugari. Ispod kneza stajali su kao 
narodni upravitelji župani (u Porfirogenita ^ouTravot), a po- 
dručje svakoga župana zvalo se župa ili županija (^ouTravta). 
Pod vladom svojih knezova i župana živio je hrvatski narod 
mimo i po svoj prilici sretno sve do vremena velikoga onoga 
osvajača, na ime Karla Velikoga. Ovaj silni vladalac uništivši 
avarsku državu obrnuo je pod svoju vlast osim drugijeh na- 
roda i Hrvate. Mi ovdje ne ćemo govoriti o vladi Franaka, 
za koju se zna, da je bila nečovječna, ni o ustanku hrvatskoga 
naroda, ni o junačkom Ljudevitu, jer su to sve stvari, koje 
čitatelji lako mogu naći u Smičiklasovoj povijesti. Samo ćemo 
rećij da Porfirogenit o franačkoj vlasti i o hrvatskom ustanku 
govori samo njekoliko riječi, te se njegova bilješka ima po- 
puniti onijem. Što je o tom napisao životopisac Karla VeUkoga 
učeni Ei-nharđ, koji je živio i pisao (dakako latinski) u 
vrijeme Karla VeHkoga i njegova sina Ludovika Pobožnoga 
kao njihov prijatelj i savjetnik. Njegov život Karla Velikoga 
pripada medju najdragocjenije istoričke radnje čitavoga sred- 
njega vijeka. Velike je cijene i drugo djelo Einhardovo: An- 
nales (od godine 741. do 829.), ali o ovom se djelu danas 
misli, da mu možda nije pisac Einhard. Po riječima Konstan- 
tina Porfirogenita moglo bi se reći, da su pod franačku vlast 
potpaU samo dalmatinski Hrvati, ali iz Einharda vidimo, da 
su i posavski Hrvati biU franački podanici. Borba je jednijeh 
i drugijeh Hrvata dugo trajala, jer nije bilo šala oteti se iz 
željeznoga zagrljaja franačkoga. Iza podulje borbe (Konstantin 
piše, da je trajala sedam godina) oslobode se do duše dalma- 
tinski Hrvati franačkoga jarma, ali su još dobrano vremena 
morali priznavati nad sobom vrhovnu franačku vlast od pri 
like sve do godine 876. Isto su se tako i posavski Hrvati 
tek polagano iz vili ispod franačke vlasti. Još se i danas čuva 
uspomena njegdašnjega franačkog gospostva u imenu »fruška 
gorac, koje upravo znači franačka gora, jer su Hrvati onoga 
vremena Franka zvaHFrong ((ppftri*) , otud fronžska 
($|»&asb€Ka) gora ih kako je danas: fruška gora. (Stad lia^ 15 ^^ 

salni glas on (a) glasi danas u, n. pr. ruka, put, a n jegda 
je bilo pftKa, n*Th itd.) Grci su rečenu goru zvali ^PpayYoywptov. 
Ova se gora za to prozvala po Francima, jer je ona činila 
granicu ili bar bila blizu granice izmedju franačke i bugarske 
države. Treba na ime znati, da je stara bugarska država obu- 
zimala veliki dio današnje istočne Srbije i preko Save zahvatala 
je ća u Srijem pa i u južnu Ugarsku. Upućujući i opet čita- 
telje na Smičiklasovu povijest o svemu, što se tiče Hrvata 
i njihovijeh knezova, mi ovdje prestajemo govoriti o staroj 
hrvatskoj istoriji. 

I Srbi su kao i Hrvati življeli pod vladom svojih knezova, [47. 
ali ne onako mirno kao Hrvati. Srbi su na ime imali na istočnoj 
strani svoje države silna i nemirna susjeda, koji ih je mnogo 
uznemirivao i smetao u napretku. Taj susjed bili su Bugari, 
koji su znali biti strašni i velikomu carstvu vizantijskomu, a 
kamo li srpskoj državi, koja je bila manja od bugarske, i 
k tomu još manje od nje uredjena i konsolidirana. Porfirogenit 
nam izbraja po redu srpske knezove počevši njegdjć od prvijeh 
godina VIII. vijeka pa sve do svojega vremena. U vrijeme kneza 
Vlastimira, oko god. 840. zametne bugarski knez Presjam 
kavgu sa srpskom državom i zavojšti na nju hoteći je podvrći 
svojoj vlasti, ali ga Srbi junački odbiju. Presjamov sin Boris 
pokuša posHje njekoliko godina osvetiti poraz svoga oca i na- 
vali na Srbe, ali se Srbi i opet hrabro ponesu i prisile Borisa da 
miruje. U to su vrijeme vladala Srbijom tri brata: Mutimir, 
Strojimir i Gojnik; nijesu vladali zajedno, već svaki u svo- 
jem dijelu. Odoljevši braća sretno Bugarima zavade se medju so 
bom, i Mutimiru podje za rukom istisnuti svoja dva brata iz njiho- 
vijeh dijelova, te zavlada sam Srbijom. Braća Strojimir i Gojnik 
odu u Bugarsku. Od toga vremena klali su se medju sobom 
članovi kneževske porodice otimljući se o vlast; jedni su tražili 
zaštitu u Hrvatskoj, drugi u Bugarskoj, treći u Carigradu, i 
tako je srpska država dugo vremena ginula s nutarnjih bo- 
jeva. Najgora ih kob zadesi u trećem deceniju X. vijeka u 
vrijeme silnoga kneza ili cara bugarskoga Simeuna. Tada je 

vladao u Srbiji knez Zaharija, koji je u svemu gledao da ugadja 
carigradskomu dvoru. Simeunu to nije dakako moglo po volji 
biti. Za to on već nadje uzrok, te pošalje silnu vojsku na Za- 
hailju. Srpski se knez uplaši strašne sile bugarske i uteče u 
Hrvatsku; Bugari pohvataju župane (jer su i u Srbiji kao i u 
Hrvatskoj pod knezom stajali župani) i pobačaju u okove, a 
narod, koji se nije razbježao u Hrvatsku, dignu sav i presele 
ga u Bugarsku. Ovo se dogodilo god. 925. Srpska je zemlja 
bila nalik na veliku pustinju. Kada je godine 932. utekao iz 
bugarskoga suzan jstva srpski knežević Caslav i stigao sa svo- 
jim drugovima u opustošenu Srbiju, našao je u njoj samo 
50 ljudi, koji su življeli o lovu. Caslav se preda posve u za- 
štitu grčkoga carstva, ono ga priznade za srpskoga kneza i stane 
ga na svaki način podupirati, jer su dobro u Carigradu znali, 
da će bugarska država biti slabija, što se više stane dizati i 
jačiti srpska. Tako je Caslav razglasio, neka se svi Srbi, koji 
su se kojegdje nalazili, vrate natrag u Srbiju. Narod se oda- 
zove pozivu svoga kneza, i Srbija počne za malo vremena uz 
pomoć grčkoga carstva, a pod vladom kneza Caslava napre- 
dovati. Caslav je bio suvremenik i područnik samoga cara 
Konstantina Porfirogenita, koji je o njemu ostavio spomen. 

Sto ćemo pod ovijem i pod budućijem brojem govoriti, [48. 
10 će dobro biti da čitatelj čita gledajući drugu kartu u djelu 
V. Klaića »Atlas za hrvatsku povjestnicu«, jer je ta karta i 
onako nacrtana po bilješkama cara Konstantina. Na veliku našu 
žalost ne govori Porfirogenit upravo ništa o granicama po- 
savske Hrvatske; tako da se s obzirom na tu zemlju moramo 
zadovoljiti samo pustijem nagadjanjima. Toliko je sigurno, i 
mi smo već rekli pod br. 46., da pod posavsku Hrvatsku nije 
pripadala čitava današnja hrvatsko-slavonska zemlja medju Dra- 
vom, Dunavom i Savom, jer se Srijem u X. vijeku (a možda 
već i prije) nalazio pod vlašću bugarski jeh knezova. 

Sada ćemo reći, koliko je nužno za ovu knjižicu, o grani- 
cama dalmatinske Hrvatske. Porfirogenit piše: »Hrvatska se 
zemlja počinje od rijeke Cetine i dopire do Primorja sve do 

granice Istrije ili do grada Albona (danas : Labin), a u gornjoj 
strani prelazi nješto i preko pokrajine Istrije; pri Cetini i Hli- 
jevnu približava se srpskoj zemlji.« — Poznato je, da rijeka 
Cetina (koju Porfirogenit piše ZevrCva) utječe u more ispod 
grada Spljeta, ali je njezin tijek krivuljast; za to treba dodati, 
da je samo najdonji tijek te rijeke činio granicu hrvatske dr- 
žave, a ostali se njezin dio nalazio u hrvatskoj državi. To se 
posve jasno razabira iz drugijeh Porfirogenitovijeh bilježaka. 
Tako bi nam južna i sjeverna granica dalmatinske Hrvatske 
bila poznata. Da je na zapadnoj strani ležalo jadransko more, 
to je stvar, koju je dosta samo spomenuti. Najteži je posao 
s istočnom granicom. Toliko je sigurno, da je Hrvatskoj na 
istoku ležala Srbija, samo je dakako pitanje, gdje je prestajala 
Hrvatska, a gdje se počinjala Srbija? Nama se čini, da je Hr- 
vatsku od Srbije rastavljala voda Vrbas, koja teče krosred da- 
našnje Bosne i utječe u Savu. Mi to s toga držimo, jer Kon- 
stantin Porfirogenit izbraja 14 župa, koje su pripadale dalma- 
tinskoj Hrvatskoj, a najistočnija je od svijeh župa, što ih on 
spominje, p 1 i v s k a (Vi nXepa) t. j. koja je uz rječicu Plivu. 
Poznato je, da se ova rječica kod grada Jajca izlijeva u Vrbas, 
a kako obično rijeke (ili gore) čine granice medju zemljama, 
tako ne ćemo valjada biti daleko od istine, ako rečemo, da 
je Vrbas rastavljao Hrvatsku od Srbije. 

Dodajemo, da je osim onijeh 14 župa (kojima Klaić po- 
ložaj odredjuje na svojoj pomenuto karti), za cijelo bilo još i 
njekoliko drugijeh, ali ih Porfirogenit nije zabilježio. 

Kada mi danas na prosto velimo »Hrvatska«, onda mislimo [49. 
pod tijem imenom trpjedinu kraljevinu: Hrvatsku, Slavoniju i 
Dalmaciju. Hrvatska u ovom značenju dosta *e razlikuje od 
onoga, što je bilo Hrvatska u vrijeme Konstantina Porfiroge- 
nita. Ali još se mnogo više razlikuje u geografičkopoUtičkom 
obziru današnja Srbija od Porfirogenitove Srbije. Tako je da- 
našnja Bosna Vrbasu na istoku bila dio srpske države, a s druge 
je strane samo mali i to zapadni dio današnje srpske kraljevine 
u X. vijeku pripadao srpskoj državi, ostalo je pripadalo Bu-. 

garima. Veoma je teško pravo odrediti granice srpske države 
X. vijeka, jer Porfirogenit govori o njima tako malo i tako 
nejasno, da je malo pomoći od njegovijeh bilježaka. Za to 
<iemo se i mi morati da zadovoljimo s posve općenijem na- 
znakama. Po onom, što je već rečeno pod predjašnjim 
brojem, zapadna je granica srpskoj državi Porfirogenitova vre- 
mena bila voda Vrbas, a od Vrbasa se ima potegnuti crta 
južnoistočnijem pravcem od prilike sve do današnje Podgorice. 
Sjeverna je granica Porfirogenitovoj Srbiji dakako rijeka Sava 
i to onaj dio njezin, koji je izmedju ušća Vrbasa pa od pri- 
like do ušća Drine. Istočnu je granicu moguće samo nagadja- 
Bjem njekako iz daleka odrediti: čini se, da je srpska država 
Porfirogenitova vremena dosta bila udaljena od rijeke Morave, 
koja teče kroz današnju kraljevinu Srbiju. I s južnom je gra- 
nicom velika nevolja: možda nije velika pogrješka, ako se 
reče, da je ona tekla od prilike od današnje Podgorice pa do 
porječja rijeke Raške (u Novom Pazaru). Kad smo spomenuli 
ime Raška, reći ćemo, da i Konstantin spominje tu rijeku pi- 
šući je 'Paom. Oko te vode nalazila se jezgra stare srpske dr- 
žave; otud je pri koncu XII. vijeka slavni Stefan Nemanja 
počeo širiti srpsku vlast. Po imenu rečene vode zovu se kasto 
Srbi u latinskijeh pisaca srednjega vijeka Rasciani; otud je 
i madžarsko porugljivo ime za Srbe: Racz. 

Porfirogenit navodi poimence šest gradova stare srpske dr- 
žave, ali mi se odredjivanjem njihova položaja ne možemo 
baviti ; a koga je volja čitati o tom, naći će u Novakovićevo j 
raspravi: »Srpske oblasti pre vlade Nemanjine.« 

Osim pravijeh Hrvata i pravijeh Srba nalaze se u Porfiro- [50. 
genita još 4 plemena, koja su sačuvala osobita svoja imena 
te u Porfirogenitovo vrijeme nijesu pripadala ni pod hrvatsku 
ni pod srpsku državu. Svako je od rečenijeh plemena življelo 
u svojoj zemlji po selima i po gradovima. 

Zahumljane (Za^^^oOpi) imamo tražiti u južnozapadnom 
dijelu današnje Hercegovine, Trebinjani i Konavljani 
(TepPouviaTat, KavxXtTat) življeli su u istoj zemlji, koja je ležala 

izmedju Dubrovnika i Kotora, a na istočnoj je strani dopirala 
do srpskijeh granica. Dukljani (yi Ato5cXYia<; ^tipa) su bili 
južni susjedi Trebinjanima i Konavljanima; oni su prebivali u 
najjužnijem dijelu današnje Dalmacije počevši od Kotora, a 
bili su razasuti i po današnjoj Crnoj Gori. Neretljani iM 
Neznabošci (Apevravo^, naYavoO življeli su izmedju rijeka 
Neretve i Cetine. Konstantin u svakoj od te četiri zemlje bi- 
lježi znatnije gradove, kojih mi ovdje ne treba da nabrajamo. 
Mnogi bi čitatelj hotio znati, što Porfirogenit veli o na- 
rodnosti navedenijeh četiriju plemena. Budući da su ova ple- 
mena imala svoje državice, za to on govori o svakom ple- 
menu napose. Koliko je god Porfirogenit inače brzoplet pisac, 
ali pri rečenijem plemenima čini se da je dobro razlikovao 
narodnost od države. On o Zahumljanima, Trebinjanima (s Ko- 
navljanima) i Neretljanima izrijekom veli, da su srpske na- 
rodnosti ; o Dukljanima ne veli (valjada je zaboravio zabilježiti 
ili nije znao) ništa, koje su narodnosti, da li hrvatske, da li 
srpske. Ali ako pomislimo, da su Dukljani najjužnije od ona 
4 plemena i da su pravi Hrvati dosezali do rijeke Cetine, onda 
će nam biti veoma vjerojatno, da su i Dukljani bili iste na- 
rodnosti, koje i Srbi. — Ni danas nijesu razlike izmedju pra- 
vijeh Hrvata i pravijeh Srba baš vrlo znatne, a u X. vijeku 
bile su za cijelo neznatne, a što ih je i bilo, sve su bile, kako 
se čini, samo dijalektičke. Mislimo, da je u ono doba morao 
govor navedenijeh četiriju plemena biti bliži srpskomu nego 
hrvatskomu, dok je Porfirogenit ili bolje govoreći : njegov 
(nama neznani) pouzdanik ubrojio Zahumljane, Trebinjane i 
Neretljane medju Srbe. Po svoj prilici glavna je govornja raz- 
Uka izmedju Hrvata Srba stajala u izgovoru glasa t. (n. pr. b{;Vla, 
py>sma); Hrvati su govorili / (bila, p/sma), a Srbi e (b^la, 
p<?sma), ali pored toga takodjer ije—je (u zapadnijem kraje- 
vima). Ona su 4 plemena govorila takodjer ovim posljed- 
njim načinom (kako se još i danas govori po njihovim njeg- 
dašnjim zemljama) — i to je bio, kako mi mislimo, uzrok, 
te su Zuhumljani , Trebinjani i Neretljani ubrojeni medju 

Srbe. Na onom zemljištu istina, gdje su u Porfirogenitovo 
doba življeli Neretljani, izgovara se danas glas % kao /, ali to 
može značiti, da se hrvatsko-ikavsko pleme poslije Porfiro- 
genitova vremena proteglo dalje na jug i preko Cetine, a u 
X. je vijeku dopiralo samo do ove rijeke. Tako bi tamošnji 
Srbi bili pohrvaćeni, a gdjegdje su opet pravi Hrvati posrbljeni 
— i tako je lasno dokučiti, kako je mučna stvar govoriti o 
točnijem granicama izmedju Hrvata i Srba staroga vremena, 
kad one ni danas nijesu svuda posve sigurne. Jedan je sla- 
venski naučnjak novijega vremena (M. S. Drinov) izrekao 
misao, da Zahumljani i Trebinjani, Dukljani i Neretljani nijesu 
bili ni Hrvati ni Srbi. On dakle odbacuje Porfirogenitovo 
svjedočanstvo, jer on u opće ima slabo mnijenje o Porfiro- 
genitu. Mi ne pristajemo uz Drinova, nego držimo, da su i 
Hrvati i Srbi kao i drugi slavenski narodi postali od njekoliko 
sitnijih plemena. U X. vijeku već se nije ništa znalo o njeg- 
daSnjim hrvatskim i srpskim plemenima, već samo o gotovu 
hrvatskom i srpskom narodu, ali 4 plemena još su zadržala 
svoje plemenske osobine i imena i nijesu se još bila politički 
sjedinila ni sa Srbima ni sa Hrvatima, premda su Srbima po 
jeziku bliže stajali nego Hrvatima. Eto tako mi razumijevamo 
Porfirogenitove bilješke o rečeni jem plemenima. 




Maretić: Slaveni u davnini. 

Slovenci i panonski Sloveni. 

Srodnost Slovenaca i panonskijeh Slovena. — Najglavniji izvor 
za staru istoriju Slovenaca, — Prvi glasovi o Slovencima. — Drugi 
dio Pavlovijeh vijesti o Slovencima. — Slovenci u VIII. vijeku. — 
Slovenci pod franačkom vladom. — O zemljama, gdje Uve ili su 
življeli Slovenci. — Panonski Sloveni. — Knez Prvina i njegova 
driava. — Knez Kocelj i vrijeme poslije njega. — Jezik panon- 
skijek Slovena. — Izvori za poznavanje jezika panonskijeh Slovena. 

DanaSnji su Bugari, kako nam je dobro poznato, po- [51. 
tomci starijeh Ama i Slovena, koji su u VI. i VII. vijeku pro- 
dirali preko Dunava u zemlje grčkoga carstva. AH i današnji 
su Slovenci ne samo po svjedočanstvu svoga imena, nego i 
jezika takodjer potomci starijeh Slovena. Kada to velimo, 
onda dakako držimo, da je samo dio starijeh Slovena preSao 
preko Dunava; jedan je, i to dosta maleni, dio ostao u Via- 
£koj i Erdelju, dok nije posve iSčeznuo medju Rumunjima 
na početku XIX. vijeka. Pod br. 25. rečeno je, da se ti izu- 
mrli Sloveni zovu đački Sloveni. Treći je dio krenuo na zapad 
i raširio se po zemljama, gdje još t danas sjede Slovenci, za 
tijem po južnozapadnoj Ugarskoj ili Panoniji. To je po svoj 
prilici bilo poslije polovine VI. vijeka, kada su bježali na zapad 
od straha avarskoga. Za ovu tvrdnju o Slovencima i panon- 

skijem Slovenima ne nalazimo u istoriji direktnijeh potvrda, 
ali gdje istorija šuti, ondje dolazi na red gramatika, da ra- 
svijetli etnografičke tajne. Gramatika nam u ovom našem slu- 
čaju veli, da su govori starijeh panonskijeh i dačkijeh Sla- 
vena, za tijem današnjih Slovenaca i Bugara bili medju sobom 
tako srodni, da su za cijelo potekli iz jednoga jezika, na ime 
onoga, kojim su govorili stari Sloveni u V. vijeku, prije 
nego su počeli prelaziti preko Dunava i kretati na zapad. 
Istorija nalazi Slovence ondje, gdje smo malo prije rekli, ali 
je stvar sigurna, da nijesu od davnina ondje sjedili, nego da 
su došli iz zajedničke slavenske pradomovine kao i drugi Slaveni. 

Ovoliko budi dosta rečeno o stvari, koja je u istoričkom 
obziru veoma tamna, ali ako se gleda s jezičnoga motrišta, 
biva jasnija. U ovom ćemo poglavlju najprije govoriti koliko 
treba o Slovencima, za tijem o panonskijem Slovenima. 

Što znamo o najstarijim dogadjajima bugarskoga, hrvat- [52. 
skog i srpskog naroda, to su nam gotovo sve ostavili grčki pisci. 
Kod Slovenaca je drukčije. Oni su bili daleko od Vizantije, za 
to na njih nije ni mislio ni jedan vizantijski pisac. Na sreću 
našao se jedan zapadni pisac, koji je o starijem Slovencima 
zabilježio njekoliko do duše kratkijeh, ali za to veoma drago- 
cjenijeh bilježaka. Tomu je piscu ime Pavao djakon (Paulus 
Diaconus). On je bio rodjeni Langobard. Pisao je latinski i 
na glasu je bio sa svoje velike učenosti, koja mu je pribavila 
prijateljstvo samoga Karla Velikoga. Ovaj je vladalac god. 774. 
osvojio langobardsko kraljevstvo, koje se nigda više nije obno- 
vilo. U dobar je čas pomislio Pavao djakon, kako bi vrijedno 
bilo, da se napiše istorija langobardskoga naroda, da ne bi i 
ona propala, kako je propalo langobardsko kraljevstvo. Što je 
Pavao djakon pomislio, to je i izveo, t. j. napisao je istoriju 
svojega naroda (»Historia Langobardorum«). Budući da su 
Langobardi, kako ćemo poslije vidjeti, dolazili kasto u dodir sa 
Slovencima, tako je Pavao našao gdješto priliku, da koju 
riječ progovori i o njima (on ih zove »Sela vi«). Još ćemo 

dodati, da se pisac langobardske istorije rodio oko god. 720.^ 

4: 

a umr-o je njegdje posljednjih godina VIII. vijeka, i da osim 
pomenute istorije ima još i drugijeh djela od Pavla djakona^ 
ali ta nemaju za naš posao nikakve važnosti. 

Pavao djakon ima najranije bilješke o Slovencima iz [53. 
posljednjih godina VI. vijeka. Razabira se posve jasno, da su 
Slovenci onda, pa i kasnije, biU susjedi Bavarcima, Langobar- 
dima i Avarima. Sve su ovo bili ne samo junački, nego i 
grabljivi narodi, i tako se samo po sebi razumije, da su se 
Slovenci nalazili medju tri vatre i da su imali dosta trpljeti 
od njihovij'eh nasrtaja. Ali su i Slovenci znali vratiti kasta 
svojim tlačiteljima milo za drago. Tako je bilo dosta pokolja 
i grabeža sa svijeh strana; ali što ćemo, tako je sa sobom 
donosio duh onoga surovog vremena. 

Slovenci su pri svršetku VI. i na početku VII. vijeka bili 
avarski podanici. To se izmedju drugoga dokazuje i ovijem. 
Godine 595. provali bavarski vojvoda Tasilo u slovensku zemlju 
i pošto se naplijeni, vrati se natrag u Bavarsku. Njeko vrijeme 
poslije toga eto opet Bavaraca na Slovence misleći, da će opet 
biti sretni u boju, ali tada dočeka Bavarce avarska vojska i 
šatre ih sve. Kuda će nam jači dokaz, da su Slovenci doista 
bili avarski podanici! Avari doista ne bi išli braniti neovis- 
noga naroda, nego bi još pomagali njegovijem dušmanima 
razdirati ga. Poslije pomenutoga dogadjaja nalazimo Slovence 
gdje u društvu s Avarima i Langobardima pustoše Istriju. Ova 
je zemlja bila onda po imenu vizantijska, ali kako je bila 
daleko od Carigrada, bila je izvrgnuta napadajima susjednijeh 
naroda. Avari su i Langobardi provaUU u Istriju samo da 
plijene, ali Slovenci su tražili u njoj ne samo plijena, već i 
zemljišta, pa ih se nješto po njoj nastanilo. Kako su se bu- 
garski Slaveni, za tijem Hrvati i Srbi po malo širiU po no- 
vim svojim zemljama, tako su činili i Slovenci po Istriji* 
Papa Grigorije I. jadikuje u jednom pismu od godine 6oo.> 
kako su Slovenci (Sclavorum gens) već pritisnuli Istriju i po- 
čeU prodirati i u samu ItaUju t. j. Furlaniju. God. 603. po- 
magale su slovenske čete langobardskomu kralju Agilulfu, kada 

je osvajao i osvojio Kremonu. Slovenske mu je čete poslao 
na pomoć avarski hagan. Oko god. 610. osvoje dvije furlanske 
vojvode (Taso i Cacco) komad slovenske zemlje i uharače ga. 
Ne zna se pravo, koji je to komad, premda je Pavao djakon 
zabilježio ime (>regio, quae Zellia appellatur, usque ad locum, 
quiMedaria dicitur«); najvjerojatnije je misliti, da je taj uhara- 
ieni dio slovenske zemlje ležao njegdje blizu furlanske vojvodine 

Godine 611. piše Pavao djakon, da su Slovenci nemilice 
poharali Istriju i poubijali silu njezinijeh vojnika. I tu se za 
cijelo ima misliti, da se nijesu svi Slovenci vratili iz Istrije, 
već da ih je nmoštvo u njoj ostalo. U isto vrijeme ili nješto 
prije pokušaju zapadni Slovenci prodrijeti u Bavarsku. Činio 
im se zgodan čas za provalu, kada je umr-o vojvoda Tasilo. 
U prvoj su navali bili Slovenci sretne ruke, ali se Bavarci 
brzo prikupe i priprave za boj pa rastjeraju Slovence preko 
granica svoje zemlje. 

Ovo je evo sve, što se može reći o Slovencima iz godina 
od prilike 590. — 610. Toga je, istina, veoma malo, ali ipak 
toliko, da se vidi: i) da su Slovenci bili avarski podanici, 
2) da su življeli u neprijateljstvu sa zapadnim svojim susje- 
dima Bavarcima, 3) da su provaljivah na mahove u Istriju 
tražeći u njoj naselja. Ovo su najglavnije činjenice, kojima je 
označena najstarija slovenska istorija. 

Poslije godine 611. ne doznajemo iz Pavla djakona ništa [54. 
o slovenskom narodu od prilike 50 godina. Ovu Pavlovu 
šutnju možemo ovako protumačiti. Pavao spominje dogadjaje 
iz slovenske istorije samo u toliko, koliko su združeni s lan- 
gobardskom istorijom. A malo vremena poslije god. 611. pot- 
pali su Slovenci pod vlast kneza ili kralja Sama, koji je 
vladao veUkom slovenskom državom od Krkonoša pa do ja- 
dranskoga mora. Živeći Slovenci pod Samovijem žezlom nijesu 
dolazili u dodir s Langobardima, i za to o njima Pavao djakon 
ništa ne govori. Samo je umr-o oko g, 662., i poslije njegove 
smrti brzo se raščini njegova država, a narodi, koji su pod 
nju potpadali, ostanu opet razdruženi i počnu življeti svaki za 

se. Onda Slovenci počnu opet dolaziti u dodir s Langobar- 
dima, te Pavao opet zna nješto o njima javljati. Pod godinonoi 
641. istina piše Pavao njekoliko riječi, kako su njekakvi Sla- 
veni (Sclavi) navalili na beneventsku obalu. Moglo bi se mi- 
sliti, da su ti Pavlovi »Sclavi« kao i inače Slovenci, ali će 
pravo imati oni, koji drže, da tu imamo misliti dalmatinske 
Hrvate ili možda Neretljane, jer se zna, da su plemena, što 
su življela po Dalmaciji, bila od davnina vješta morskoj plovbi. 
Pavao ništa ne veli, otkle su došli rečeni »Sclavi«, samo kaže, 
da je beneventski vojvoda Raduald govorio sa Slavenima u 
njihovu jeziku. Ovaj je Raduald bio rodom Langobard iz Fur- 
lanije, ali je svoju otadžbinu ostavio, dok je još bio momče. 
Iz ovoga bi se moglo zaključiti, da su oni »Sclavi« bili Slo- 
venci, jer se u Furlaniji mogao Raduald naučiti slovenski go- 
voriti, budući da je u Furlaniji bilo nješto Slovenaca, kako se 
može razabrati iz navedenoga pisma pape Grigorija. I mi 
držimo, da je Raduald govorio slovenski, ali su za to oni 
»Sclavi« mogli doći od njekud iz Dalmacije, jer u ono doba 
još su lakše Hrvati i Srbi razumijevali Slovence, nego ih danas 
razumijevaju. Pita se, što bi Slovence nosilo ća do bene- 
ventske obale, ako i ne mislimo na to, da Slovenci već po 
svojem geografičkom položaju nijesu imali prilike, da budu 
vrsni mornari i da imaju kakvu flotu. Da već jednoć ovo 
svršimo, reći ćemo, da oni »Sclavi« u Pavla djakona pod 
god. 641. nijesu Slovenci. 

Sto Pavao javlja o Slovencima iz vremena poslije Samove 
smrti, svuda vidimo Slovence u bojevima s furlanskijem voj- 
vodama. Furlanija je bila onda langobardska zemlja, njezin je 
vrhovni gospodar bio langobardski kralj, ali je on njom vladao 
preko vojvoda. Današnje ime »Furlanija« (Friaul, Friuli) do- 
lazi od imena njegdašnjega grada Forum Julii, koji je ležao 
ondje, gdje je danas grad Cividale. 

Oko god. 670. prodrije 5000 Slovenaca u furlansku zemlju 
i stanu podsjedati grad Forum Julii, ali ih furlanski vojvoda 
hametice potuče. Pavao djakon piše, da je s vojvodom bilo 

samo 25 momaka, pa da je ta mala šačica ljudi razbila Slo- 
vence, Svatko uvidja nemogućnost Pavlove bilješke, jer bez 
nadnaravnoga čuda ne može jedan čovjek udariti na 200 
ljudi i svladati ih ! 

Njegdje oko početka VIII. vijeka provali opet mnoštvo Slo- 
venaca u Furlaniju. Pavao veli, da ih je namamio sam vojvoda 
Ferdulf, koji je bio čovjek veoma tašt. Ferdulfu se hotjelo 
bojne slave i za to je pozvao Slovence, da ih može razbiti i 
dičiti se svojim junaštvom. Koliko je u ovom čudnom po- 
zivu istine, toga ne možemo osjeći, ele Slovenci su došli u 
Furlaniju i za kratko vrijeme pomrsili sve račune Ferdulfu, 
jer su došli u tolikoj množini, da su posve satrli furlansku 
vojsku. Ovaj je poraz bio strašan, jer nije samo popadala od 
slovenskoga oružja furlanska momčad, već je i sam Ferdulf 
s mladijem plemstvom ostao mrtav na bojištu. Trebalo je oko 
20 godina, dok je ponarastao novi plemićski naraštaj. Nema 
sumnje, da su se Slovenci svojom slavnom pobjedom tako 
okoristili, što su se nastanili po istočnoj Furlaniji, premda Pavao 
djakon ne veli toga izrijekom. 

Oko god. 720. provale slovenske čete opet u Furlaniju, ali 
tadašnji furlanski vojvoda Pemmo dočeka ih i razbije pri da- 
našnjem selu »Lauriano«, koje leži u blizini grada Udine. 
Pavao djakon piše ime tomu mjestu Lauriana. Gdjekoji su 
pisci mislili, da su Slovenci nastradali kod današnje varošice 
Lovrane, koja leži u Istriji, dakle da nijesu prodrli u Fur- 
laniju, nego u Istriju. Ali ovo mnijenje ne će biti opravdano, 
jer je u ono doba Istrija još bila bar po imenu vizantijska 
provincija, pa se može pitati, čemu bi Langobardi branili tud ju 
zemlju od Slovenaca! — Pemmo se pomiri sa Slovencima, 
premda ih je pobijedio. O njegovu sinu i nasljedniku Ratchisu 
piše Pavao djakon, da je oko god. 738. prodr-o u Kranjsku 
zemlju i vrlo je poharao i poubijao mnoštvo ljudi. Koji je 
bio uzrok Ratchisovoj provali u slovensku zemlju, nije po- 
znato, nego se čini, da je furlanski vojvoda hotio prisiliti 
Iranjske Slovence na plaćanje danka. Ali ta namjera nije pošla 

Ratchisu za rukom, dok Pavao djakon na drugom mjestu veli, 
da su oni Slovenci, što su ih Taso i Cacco uharačili oko god. 
6 10., plaćali danak do vremena vojvode Ratchisa. 

Ovdje presišu vijesti Pavlove o Slovencima, te mi, ako ho- 
ćemo što dalje o njima da doznamo, treba da tražimo upute 
u drugijem izvorima. 

Stara bi istorija slovenskoga naroda bila vrlo nepotpuna, [55. 
da nije sačuvano djelce njekoga bezimenjaka, koji je uzeo go- 
dine 873. u Salcburgu dokazivati, da je Panonija u duhovnom 
obziru svagda pripadala pod salcburškoga arcibiskupa. Djelce, 
koje je pisano latinski, ima naslov: »de conversione Bagoario- 
rum et Carantanorum.« Iz toga djelca doznajemo o Sloven- 
cima ove vijesti. 

U vrijeme slovenskoga kneza Boruta (oko godine 740.) 
pritisnu Avari Slovence jače nego igda prije, a Slovenci ne 
mogući dulje podnositi avarskoga jarma pozovu u pomoć za- 
padne svoje susjede Bavarce. Bavarci poteku Slovencima u 
pomoć i izbave ih od avarske sile, ali ne puste Slovencima 
samostalnosti, već ih prisile, da se imaju pokoravati njihovu 
vojvodi kao svojemu vrhovnomu gospodaru. Da budu sigur- 
niji, povedu Bavarci mnoštvo slovenskijeh talaca u svoju zemlju, 
medju njima i kneževa sina Gorazda (ako se tako zvao!). 
Kada Borut umre (možda oko god. 750.), namjeste Bavarci za 
slovenskoga kneza sina mu Gorazda, a poslije kratke njegove 
vlade postave za kneza njegova rodjaka Hotimira. Novi je 
ovaj knez prvi nastojao oko krštenja slovenskoga naroda, jer 
je bio veoma pobožan, osim toga odgojen u Bavarskoj. Na 
njegov poziv dolazili su sveštenici iz salcburške biskupije (Salc- 
burg je onda bio bavarski grad) medju Slovence, da šire kr- 
šćanstvo. Čini se, da su Slovenci vrlo malo volje pokazivali 
odreći se neznaboštva, jer po riječima samoga salcburškog 
bezimenjaka iza smrti kneza Hotimira (umr-o oko god. 770.) 
nije se našao medju Slovencima ni jedan kršćanski sveštenik, 
a to po svoj prilici znači, da su kršćanske sveštenike Slovenci 
ito poubijali što rastjerali. 

Hotimirov nasljednik Vladuh počne se nakon njekoga vre- 
mena takodjer starati oko krštenja slovenskoga naroda. Njemu 
je u tom poslu pomagao bavarski vojvoda Tasilo II. i salc- 
burSki arcibiskup Virgilije. Kršćanski su sveštenici u vrijeme 
kneza Vladuha bili do duše nješto bolje sreće nego li za kneza 
Hotimira, ali pravo se stalo hvatati kršćanstvo u slovenskom 
narodu istom onda, kada su Slovenci potpali pod franačku 
vladu (zadnjih godina VIII. vijeka). Karlo se Veliki uz pomoć 
svojih namjesnika trudio, da Slovence konačno pokrsti. Na- 
stojanje ovoga vladaoca kao i salcburškoga arcibiskupa Arna, 
koji je bio Virgilijev nasljednik, urodilo je za kratko vrijeme 
vrlo lijepijem plodom, jer je već prvijeh godina IX. vijeka 
kršćanska vjera toliko osilila medju Slovencima, da su koruški 
i kranjski Slovenci dobili svoga biskupa, koji se zvao Teodorik. 
U zemlji je tada bilo mnoštvo kršćanskijeh crkava i sveštenika. 

Koliko je god kršćanstvo bilo za Slovence kao i za druge 
evropske narode velika blagodat, ali je s njim došlo i nješto 
zla medju Slovence: ono je pomagalo, da narod sve to više 
gubi slavensko svoje obilježje i slavenske svoje osobine i da 
potpada sve više pod fizičko i moralno gospostvo njemačko. 
Kršćanstvo nije nigda u Slovenaca bilo branič narodnosti. Reći 
it tko, da kršćanstvu i nije zadaća čuvati narodnost, — ali ne 
dirajmo u ovoj knjižici u takva pitanja ! 

Kada je Karlo Veliki počeo širiti i utvrdjivati franačku [56. 
državu, onda su Slovenci življeli po ovijem zemljama: po is- 
točnoj Furlaniji, Istriji, Korušk% Kranjskoj, Štajerskoj, spora- 
dički po istočnom Tirolu i po južnijem krajevima Gornje 
Austrije. Sve je ove zemlje Karlo Veliki obratio po malo 
pod svoju vlast , i tako su . Slovenci svi i svuda postali fra- 
nački podanici. 

Godine 774. osvoji Karlo Veliki langobardsko kraljevstvo, 
a zadnjega langobardskoga kralja Desiderija zatvori u namastir. 
Tijem su načinom furlanski Slovenci prvi od svoje braće došli 
pod franačku vlast, jer je Furlanija bila, kako nam je već po- 
znato, dio langobardske kraljevine. 

Godine 788. (ili 789.) dopadne Karlu Velikomu Istrija, ali 
ne bojem, već poklonom. Videći na ime vizantijska carica 
Jerina, da tu zemlju i onako nije moguće iz Carigrada braniti 
od velikoga franačkog uspora, prepusti je Karlu. Tako i istarski 
Slovenci okuse franačko gospostvo. 

Kako se langobardska država nije mogla izbaviti franačke 
sile, tako nije mogla ni druga jedna germanska država, na 
ime bavarska. Vojvoda je bavarski Tasilo II. svakako gledao 
da očuva samostalnost svoje države, ali mu je trud bio uzaludan, 
premda se i s Avarima udružio. Karlo Veliki osvoji i bavarsku 
državu, a vojvodu Tasila zatvori u namastir, kako je bio za- 
tvorio i njegova tasta langobardskoga kralja Desiderija. Kada 
je bavarska država morala priznati Karla za svojega gospodara^ 
morali su to učiniti i Slovenci, koji su se do tad pokoravali 
bavarskijem vojvodama, a to su bili koruški, kranjski, štajerski, 
tirolski i gornjoaustrijski Slovenci. 

Iz početka su življeli ovi Slovenci dosta dobro i pod fra- 
načkom vladom, jer su im ostavljeni domaći knezovi. Iz djelca 
salcburškoga bezimenjaka doznajemo , da je poslije Vladuha 
knezovao Ingo, koji je narodu bio veoma drag, a iza njega 
su knezovali: Pribislav, Cemikas, Stojmar i Etgar. 
Prvi i treći od ovijeh sada spomenutijeh knezova bili su ro- 
djeni Slovenci, kako im zasvjedočuju imena, a drugi i četvrti 
misli Šafafik da su bili rodom Avari, ali je teško naći uzrok, 
za što bi Franci Avare postavljali Slovencima za knezove. Oko 
god. 830. postade slovenskijem knezom Bavarac Helmvin, iza 
njega su knezovali Albgar i Fabo, takodjer Bavarci. God. 861. 
poprimi vladu nad slovenskijem zemljama kraljević Karlman> 
koji je bio sin kralja Ludovika Nijemaca. 

Od toga vremena vladali su Slovencima bez prekida tudjinci, 
Nijemci, koji su krojili zemlji sudbinu i istoriju posve u nje- 
mačkom duhu, a Slovenci su imali biti svojoj gospodi samo 
materijal, kojim se može mnogo koješta postići, ali koji nema 
ništa govoriti ni odlučivati o svojoj sudbini. Može se do duše 
govoriti o istoriji Kranjske, Koruške i Štajerske, ali istorije 

slovenskoga naroda nema od onoga vremena, od kako su 
Franci zagospodovali Slovencima. 

Furlanski su i istarski Slovenci ako je moguće još manje 
pokazivali narodnu svoju svijest; oni su uvijek bili tijesno zdru- 
ženi s istorijom zemalja, u kojima su življeli, dali su se struji 
dogadjaja nositi, a nijesu te struje ravnali po svojoj volji. 

Zajedničko ime za zemlje, u kojima su Slovenci sjedili [&7. 
kao kompaktna masa, bilo je njegda Karantanija (latinski 
Carantania). Pred 1000 godina kada se na prosto reklo Ka- 
rantanija, onda se pod tijem imenom mislila ne samo Koruška, 
nego još i Kranjska i Štajerska. Od imena Karantanija načinili 
su Slovenci svoje Koroško, a Nijemci Karnten. Njekoji 
su slovenski pisci mislili i misle, da je ime Karantanija-Ko- 
roško pravo narodno ime i da je njegda bilo Gorotan t. j. 
gorska zemlja. Ovoga tumačenja ne može odobriti filologija, 
koja u takvijem pitanjima svakako ima prvu riječ. Dobro je 
protumačio ime Karantanija Safarik iz keltičkoga jezika, u ko- 
jem se nalazi riječ kam, koja znači vrlet, i riječ tan, koja 
znači zemlja. Po tom bi složena riječ Karantanija značila: 
vrletna zemlja. Neka se nitko ne čudi Šafariku, što je išao 
riječi Karantanija tražiti izvor ća u keltičkom jeziku, jer su u 
krajevima današnje Koruške i salcburške vojvodine njegda ži- 
vljeli Taurisci ili Norici, koji su bili ogranci keltičkoga naroda. 

Dio stare Karantanije sačinjavala je današnja Kranjska, 
kojoj zemlji Slovenci vele Kranjsko, a Nijemci Krain. 
Svatko će na prvi mah pomisliti, da je ovo ime pravo slo- 
vensko, da stoji u savezu s riječju krajina (pokrajina). Ali 
kad se pomisli, da se ova zemlja latinski od davnina zove 
Carnia, onda ćemo malo posumnjati o istinitosti navedenoga 
tumačenja, jer bi onda valjada latinski bilo Crania. Posve 
ćemo se okaniti misli, da ime Kranjska dolazi od riječi 
krajina, kad nam istorici reknu, da je u zapadnom dijelu 
današnje Kranjske sjedilo prije dolaska Slovenaca keltičko pleme 
Karni. Od tijeh je Karna ostalo zemlji ime Karnija, koje su 
Slovenci okrenuli na Kranjsko. Ime štajerskoj zemlji 

dolazi od rječice Steyer, koja teče u gornjoj Austriji i pri gradu 
Steyeru utječe u Ens. Danas ima Slovenaca samo u južnoj 
Štajerskoj, ali pred looo godina bilo je njih po čitavoj toj 
•zemlji i zahvatali su ća u gornju Austriju. — Po tom se vidi, 
da je dosta Slovenaca iščeznulo pred Nijemcima i to ne samo 
u Štajerskoj i gornjoj Austriji, već i* u Koruškoj, jer i u ovoj 
zemlji samo je južni dio nastanjen Slovencima. 

Ako su po Štajerskoj i Koruškoj Nijemci dosta Slovence 
potisnuli, a ono su gdješto Slovenci u staro dobra druga ple- 
mena sebi asimilirali. Već smo spomenuli, da je njegda u 
Koruškoj i Kranjskoj bilo Kelta; njima već odavna nema 
tamo ni traga. Kada su Slovenci došli u rečene zemlje prema 
polovini VI. vijeka, oni su tamo našli samo još ostatke od Kelta, 
jer su ih veliko mnoštvo satrli Rimljani u Ijutijem bojevima. 

U današnjoj Koruškoj zvao se po svjedočanstvu njekijeh is- 
prava veliki kraj zemlje oko varošice sv. Vida Hrvati. Teško 
je reći, jesu li ti Hrvati bili slovensko pleme, kako je Hrvata 
bilo takodjer u Rusiji i u Češkoj, ili su se koruški Hrvati u 
neznano vrijeme doselili izmedju Hrvata iz Hrvatske. Ako je 
ovo drugo istina, onda su Slovenci sebi asimilirali ove Hrvate, 
jer se n)ima već odavna svaki trag zatr-o. 

Iz samoga se naziva »Panonski Sloveni« lasno može znati, [58. 
gdje je živio ovaj slavenski ogranak. U vrii.eme rimske vlade življelo 
je ilirsko pleme Panonci u onom dijelu današnje Ugarske, koji 
leži Dunavu na zapadu i na jugu. Po njima je prozvana ta 
zemlja Panonijom, ali se pod tijem imenom razumijevala još 
i današnja Hrvatska i Slavonija do Save. Kada su u V. vijeku 
Huni zavladali Ugarskom, onda je dakako i Panonija pala u 
njihove šake, a poslije propasti njihove države naselili su se 
po Panoniji istočni Goti; ali oni su u toj zemlji ostali samo 
do 488. godine, jer ih je tada njihov kralj Teodorik preveo 
u Italiju. Nakom Gota nastane se u Panoniji Langobardi i 
ostanu u njoj njekoliko decenija ; poslije njihova odlaska znamo 
da su gospodari čitave Ugarske postali Avari. Jamačno je u 
bojevima s Rimljanima, Hunima, Gotima i Langobardima posve 

zatrto panonsko pleme. Iz vremena avarske vlade (od godine 
568. do početka IX. vijeka) ne dozna jemo iz sačuvanijeh iz- 
vora ništa o kakvijem Slavenima u Panoniji; istom pošto je 
Karlo Veliki avarsku državu posve satr-o, počinju se javljati 
glasovi o panonskijem Slavenima. Nitko ne će reći, da su se 
istom tada ovi Slaveni doselili u Panoniju, jer o takvoj seobi 
nema nigdje ni najmanje vijestice. Za to je ne samo vrlo vje- 
rojatno, već je upravo sigurno, da su za vremena avarskoga 
gospostva življeli u Panoniji Slaveni, ali kako su bili Avarima 
vrlo blizu, strepili su od nemiloga biča ovijeh krvopilaca i 
nijesu se smjeli ni ganuti. Nije im jadnima drugo ostajalo nego 
znojiti se, da sastavljaju od godine do godine danak, što su ga 
od njih izgonile ljute avarske haračlije, pa očekivati bolje dane. 

Nigdje nije zabilježeno, kada su se panonski Sloveni doselili 
u Panoniju, ali je najpriličnije istini, da su ih Avari sa sobom 
ili pred sobom dognali god. 563., a dognali su ih iz stare 
Dakije, gdjeno su sjedili poznati nam Sloveni i Anti i na ma- 
hove prelaziU preko Dunava u zemlje grčkoga carstva. Oni 
su se sami zvali Sloveni (CiioBUHe), a mi ih možemo zvati 
veće jasnoće radi panonski Sloveni. Oni su bili naj- 
bliži srodnici svojih zapadnih susjeda Slovenaca, kako posve 
sigurno dokazuje jezik jednijeh i drugijeh. Najstariji spomenik 
slovenskoga jezika nalazimo u rukopisu X. vijeka, koji je po- 
znat pod imenom frizinški spomenici (monumenta 
Frisingensia). Ako jezik toga rukopisa isporedimo s jezikom, 
kakav je sačuvan u najstarijim rukopisima staroslovenskoga je- 
zika, onda uvidjamo, da su to do duše različni dijalekti, ali 
koji su vrlo srodni medju sobom. Tako ne može biti sumnje, 
da su panonski Sloveni bili u etnografičkom obziru najbliža 
braća praocima današnjih Slovenaca. Zajedno sa Slovencima 
bili su oni iste grane, koje i bugarski ili grčki Slaveni, za tijem 
đački Slaveni (vidi br. 51). 

Veoma je kratka istorija panonskijeh Slovena, ona obuhvata 
samo njekoliko decenija, a to je vrijeme izmedju izbavljenja 
od avarskoga jarma pa do provale isto tako bijesnijeh varvara. 



J4 Slovenci i panonski Sloveni, 

na ime Madžara. Veoma je znatan izvor za to malo njihove 
istorije pomenuto (pod br. 55.) djelce salcburškoga bezime- 
njaka, a nješto malo doznajemo i iz izvora, koji govore o 
životu i djelima slavenskijeh apostola Cirila i Metodija. Ti su 
izvori pisani koji u staroslovenskom , koji u grčkom, koji u 
latinskom jeziku. 

Salcburški nam bezimenjak pripovijeda, kako je njegdje [59. 
oko god. 835. došao k franačkomu istočnomu markgrofu 
Ratbodu moravski velikaš Prvi na ())Priwina«, — njekoji pisci 
čitaju Pribina, koje dakako nije nevjerojatno). Uzrok je bio, 
što je moravski knez Mojmar prognao Prvinu iz moravske 
zemlje. Ratbod je po svoj prilici imao na umu poslužiti se 
Prvinom , ako kad bude trebalo vojevati na Mojmara ; za to 
ga Ratbod lijepo primi, i za kratko ga vrijeme nagovori, te se 
dade krstili. Ne znamo, za što nije prijateljstvo izmedju Rat- 
boda i Prvine dugo trajalo, ele Prvina morade opet bježati i 
uteče sa svojim sinom u Bugarsku. Sva je prilika, da Prvina 
nije bježao u bugarsku državu na balkanskom poluostrvu, nego 
se valjada ima misliti onaj dio današnje kraljevine Srbije, koji 
je onda pripadao pod bugarskoga kneza (vidi br. 49). Otud 
opet ode Prvina ka knezu posavske Hrvatske Ratimiru. Po- 
savska Hrvatska još nije u to vrijeme bila samostalna, još su 
Franci bili njezini vrhovni gospodari. Nješto vremena poslije 
Prvinina dolaska ustane Ratimir na Franke, ali kad se Ratbod 
s velikom vojskom približi posavskoj Hrvatskoj, uplaši se Ra- 
timir pa ostavi narod i kneževinu i njekamo pobjegne. Tada 
podje Prvini za rukom te se pomiri ne samo s Ratbodom, 
već i sa samijem franačkijem kraljem. Oko god. 840. dobije 
Prvina od franačkoga kralja u feud okohcu oko rijeke Sale, 
koja se izlijeva u Blatno Jezero. Prvina sakupi oko sebe mno- 
štvo naroda, a to su bili bez sumnje panonski Sloveni, koji 
su življeli raštrkani po jugozapadnoj Ugarskoj. Znajući Pr- 
vina, kako bi po nj i po njegovu državu bilo opasno, kad 
bi išao za potpunom samostalnošću, odluči pokazivati se u 
svemu vjernijem područnikom franačkoga kralja. Videći kralj 

Ludovik Nijemac Prvininu vjernost oko širenja kršćanske vjere 
(u čemu su mu pomagali sveštenici salcburške arcibiskupije) 
učini god. 848. Prvinu pravijem gospodarom sve one zemlje, 
koja mu je prije bila podijeljena samo kao feud. Ovo je Prvinu 
potaklo, da bude još vjerniji pristaša franačkoga dvora. 

On sazida tvrd grad blizu Blatnoga jezera. Tomu gradu nije 
dakako bilo sudjeno, da stoji na vijekove, jer je uništen u 
vrijeme madžarskoga bjesnila njegdje prvijeh godina X. vijeka. 
Čini se, da je Prvinina prijestolnica stajala ondje, gdje se danas 
nalazi madžarsko selo Szalavar. Nemamo do duše nikakvoga 
direktnog svjedočanstva u izvorima, kako se slavenskijem je- 
zikom zvao Prvinin grad, ali je sva prilika, da se zvao Blatno 
(BjaTBHO), jer se latinski zvao Urbs paludarum, a nje- 
mački Moseburg. U staronjemačkom jeziku značila je riječ 
mos isto što: baruština, jezero, kao i latinska riječ palus, 
a b u r g je značilo, kako još i danas znači : grad, latinski 
urbs. Dakle Urbs paludarum ili Moseburg znači: 
grad pri jezeru; u staroslovenskom jeziku riječ blato doista 
znači jezero, a ime Blatno moglo je značiti: grad pri jezeru. 
Još je dobro zapamtiti, da se jezero, pri kojem je onaj grad 
stajao, još i danas zove Blatno jezero (madžarski: Balaton, 
njemački Platten-See). God. 850. sagradi Prvina veliku crkvu 
u gradu Blatnom i pozove salcburškoga arcibiskupa Liuprama, 
da crkvu posveti. Arcibiskup dodje i obavi posvetu s velikom 
paradom. Pri ovoj je crkvenoj svečanosti bio dakako nazočan 
knez Prvina sa svijem velikašima svoje države. Salcburški je 
bezimenjak zabilježio imena nazočnijeh velikaša, i od njih su 
njekoja slovenska, njekoja njemačka. Otud se vidi, da se Prvina 
nije znao ili nije mogao okružiti gospodom samo svoga na- 
roda, nego su se Nijemci odmah znali utisnuti u mladu državu. 

Granice se Prvinine države ne mogu posve točno odrediti, 
ali nam salcburški bezimenjak ipak pruža njeke podatke, da 
možemo približno sebi predstaviti, kako se daleko protezala 
rečena država. On na ime navodi imena onijeh gradova, u 
kojima je Prvina dao zidati kršćanske crkve. Njekima od tijeh 

gradova ne može se danas odrediti položaj, a drugima se 
može. Najzapadnije mjesto Prvinine države bio je današnji 
O p t u j u južnoj Štajerskoj (Bettovia), najistočnije je mjesto 
bilo P e ć u h (Ad quinque basilicas), najsjevernije K i s e k 
(Keisi). Iz toga možemo razabrati, da je Prvinina država obu- 
hvatala veliku većinu današnje Ugarske Dunavu na jugu i za- 
padu i da je dopirala ća u istočnu Štajersku. 

Kršćanstvo se u Prvininoj državi dosta uhvatilo, ali bi se 
još bolje bilo uhvatilo, da je Prvina imao slavenskijeh svešte- 
nika. Svi su sveštenici njegove države bili Nijemci, a u du- 
hovnom obziru pripadala je Prvinina država pod salcburškoga 
arcibiskupa. 

Prvina je vladao od prilike do godine 862., a tada pade u 
boju protiv Moravaca. 

Poslije Prvine ostane knezom male panonsko-slovenske [60. 
države njegov sin Kocelj. O ovom knezu malo govori 
salcburški bezimenjak. Veli samo to, da je Kocelj po svojoj 
državi pogradio mnogo crkava, koje je posvetio salcburški 
arcibiskup Adalvin. 

Kada su god. 867. sveta braća Cirilo i Metodije na poziv 
pape Nikole I. putovali iz Morave u Rim, namjeri ih put na 
Koceljevu državu. I knez i narod primiše ih s velikijem ve- 
seljem, jer ih njemački sveštenici nikako nijesu mogli pravo 
osvojiti za kršćansku vjeru ; narod je onda istom osjetio pravu 
slast kršćanstva, kada su im sveta braća počela pjevati službu 
božju i govoriti nauk kršćanski slavenskijem jezikom. Do toga 
su vremena slušali latinske mise, kojih nitko nije razumio. 
Malo je koji njemački sveštenik naučio slovenski jezik, a koji 
ga je naučio, slabo je njim govorio. Za to možemo razumjeti 
radost panonsko-slovenskoga naroda, kad su k njemu došli 
Cirilo i Metodije. Što je ovu radost umnožavalo, bilo je to, 
da su sveta braća donijela sa sobom slavenska slova i sla- 
venski prijevod crkvenijeh knjiga. Jedno su i drugo prigrlili 
Kocelj i njegov narod kao veliku narodnu svetinju. Kocelj 
je vrijedan velike slave, što je imao smisla i srca za slavensku 

stvar, kojoj su Cirilo i Metodije služili kao pravi slavenski 
svetitelji. Zabavivši se ova dva apostola njekoliko mjeseci u 
Koceljevoj državi odu u Rim, gdje ih lijepo dočeka nasljednik 
Nikole I. Adrijan IL, koji pohvali i odobri njihovo nasto- 
janje oko slavenske liturgije. Kada se sv. Metodije god. 870. 
vraćao sam iz Rima (jer je sv. Cirilo umr-o u tom gradu), 
nije išao u Moravu, jer su u njoj tada bili veliki nemiri, nego se 
zadrži u Koceljevoj državi medju panonskijem Slovenima. Brzo 
ga papa naimenuje arcibiskupom moravsko-panonskijem. Sada se 
istom podigla prava bura na Metodija sa strane njemačkijeh sve- 
štenika, a tadašnji moravski knez koliko bi bio mogao braniti 
Metodija, nije hotio. Mogli bismo i govoriti o trudu i patnjama 
arcibiskupa Metodija, ali za naš je posao dosta i ovoliko. 

Kocelj je umr-o po svoj prilici god. 874. Poslije njegove 
smrti preuzme vladu nad panonskijem Slovenima sin kralja Lu- 
dovika Karlman, a poslije ovoga njegov sin Arnulf, koji je 
god. 884. morao predati Panoniju moravskomu knezu; ali za 
njekoliko je godina opet dobije Arnulf natrag i onda godine 
896. prepusti Arnulf donji dio Panonije s gradom Blatnom 
knezu panonske Hrvatske Braclavu. Od toga se vremena gube 
vijesti ne samo o njegdašnjoj Prvininoj i Koceljevoj državi, 
već i o panonsko- slovenskom narodu. Zadnjih godina IX. vi- 
jeka nastanu strašni dani za panonske Slovene, jer su tada 
došli u Ugarsku Madžari i podjarmili svu tu zemlju. Pod ma- 
džarskijem jarmom stadoše po malo propadati panonski Slo- 
veni, dok nijesu posve propali. Po tom se može- misliti, kako 
su Madžari morali biti grozni, dok su istrijebili čitav jedan 
narod za malo vremena. Odovud se ujedno vidi, da panonski 
Sloveni po Prvininoj i Koceljevoj državi nijesu bili mnogo- 
brojan narod, jer da ih je bilo kakvijeh 5 ili više milijuna 
duša, za cijelo bi odoljeli madžarskomu zulumu i sačuvali se 
do danas, jer su se Madžari i onako pod konac X. vijeka po- 
čeli uljudjivati i pretvarati se u kršćanski evropski narod. 

Panonski su Sloveni govorili jezikom, koji je već odavna [61. 
iščeznuo iz broja živijeh jezika, ali ipak znamo, kakav je bio, 

Maretić: Slaveni u davnini. 7 

dok nam je sačuvan u njekoliko vrlo starijeh rukopisa crkve- 
noga sadržaja. To je isti onaj jezik, kojim su pisali i naučali 
kršćansku vjeru po Moravi i Panoniji Ćirilo i Melodije. Naj- 
znatnija obilježja jezika panonskijeh Slovena jesu glasovne grupe 
// i i^ u onakvijem slučajevima, gdje hrvatskosrpski jezik ima 
glasove ć\ dj\ n. pr. ck'kiutji-koxa6ii'l : svijeća-vodjen. Ni 
jedan drugi slavenski jezik osim bugarskoga nema u takvijem 
prilikama št i zd. Drugu osobinu rečenoga jezika čine nasalni 
glasovi en i on ondje, gdje mi Hrvati i Srbi imamo e \ u; 
n. pr. maco-c£ahth: meso-suditi. Rečeni karakteristični gla- 
sovi št'žd^ en-on nalaze se u vrlo starijem rukopisima sta- 
roslovenskoga jezika. Ako se može dokazati, da su panonski 
Sloveni u svome jeziku takodjer imali rečene glasove, onda 
je sigurno, da je jezik panonskijeh Slovena identičan s jezikom, 
kojim su se služili Ćirilo i Metodije. Ima li takav dokaz? 
Ima ! Kada su Madžari došli u današnju svoju domovinu, stajali 
su oni u prosvjeti kud i kamo niže od panonskijeh Slovena, 
koji takodjer nijesu bili ne znam koliko prosvijetljeni (od pri- 
like kao stari Grci i Rimljani), ali su oni bili izvrsni ra- 
tari, vješti rukotvorci, bili su kršćani, imali su svoje pismo i 
svoju crkvenu književnost. Lako je prosuditi, da je madžarski 
jezik bio veoma siromašan u ono doba, u njemu nije bilo 
riječi za vrlo mnoge kulturne pojmove, a nije ih za to bilo, 
jer su Madžari bili narod na pola divlji bez ikakve kulture. 
Kada su se počeli Madžari pripitomljivati, onda im je dakako 
trebalo mnoštvo novijeh izraza, a budući da je mnogo udobnije 
primati gotove riječi iz drugoga jezika nego li ih izmišljati, 
za to su Madžari pouzimali dosta veliki broj riječi iz jezika 
svojih robova — panonskijeh Slovena. Medju tijem uzajmlje- 
nijem riječima nalazi se njekoliko s onijem karakterističnijem 
obilježjima panonskoslovenskoga jezika. Za primjer neka služe 
ove riječi : m o s t o h a (panonskoslovenski MauiT6;ca), r o z s d a 
(p. s. pinsp), s z e n t (p. s. ckati), p e n t e k (p. s. hati^kii), 
a b r o n c s (p. s. oep&vh), s z o m s z ć d (p. s. c^citAik). Ovdjo^ 
se može zapamtiti i ime glavnoga madžarskog grada: Pešta, 

madžarski Pest postalo je od staroslovenske riječi neiuih, koja 
znači ne samo peć, nego i p e ć i n a. Za to se njemački 
veli O f e n za grad Budim, a to je O f e n upravo prijevod 
staroslovenske riječi neiuTb. U Staroj Srbiji stoji još i danas 
varoš Peć (turski : Ipek) , koja svojim imenom posve od- 
govara madžarskoj Pešti. 

Tako nam današnji madžarski jezik daje dokaz, da se jezik, 
kojim su pisali i naučali Ćirilo i Metodije, govorio u Pano- 
niji, jer da su Madžari navedene riječi uzeli recimo od Rusa 
ili od Hrvata i Srba pa makar i Bugara, ne bi u njima stajali 
glasovi št'Zd i en-on. 

Drugi jak dokaz istoj ovoj nauci (o domovini starosloven- 
skoga jezika u Panoniji) nalazimo u njekoliko riječi, koje su 
uzete iz latinskoga i njemačkoga jezika. Takve su riječi : MhuiA 
(lat. missa), noraHii (lat. paganus), kimot^'k (lat. compater), 
oiikTi (lat. acetum), non-K (staronjemački pfaffo), nanensb (sta- 
ronjem. babes), nocii (staronjem. fasta), iipiKU (staronjem, 
chirihha). — Nama je poznato, da je Prvinina država t j. 
Panonija u crkvenom obziru pripadala pod salcburškoga arci- 
biskupa i da su prije dolaska Cirila i Metodija po Panoniji 
širili kršćanstvo njemački sveštenici rečene arcibiskupije. Preko 
ovijeh sveštenika uvuklo se u jezik panonskijeh Slovena nje- 
koliko latinskijeh i njemačkijeh riječi, a kada su Ćirilo i Me- 
todije došli u Panoniju, trebalo im je pomagača u crkvenoj 
službi, i od tijeh su pomagača uzeli one latinske i njemačke 
riječi. Da su slavenski apostoli sav prijevod crkvenijeh knjiga 
načinili u Bugarskoj i u bugarskom jeziku, oada ne bi bilo 
možda ni jedne latinske i njemačke riječi u njihovu prijevodu^ 
jer je Bugarska bila posve zatvorena utjecaju latinskomu i nje- 
mačkomu, te u bugarskom (ili bolje: starobugarskom) jeziku 
nije moglo biti riječi iz tijeh jezika. 

Sada ćemo izbrojiti najznatnije spomenike starosloven- [62. 
skoga ili panonskoslovenskoga jezika. Najprije ćemo reći, da 
su ti spomenici pisani dvjema razUčnijem pismima, jedni ći- 
rilskijem, drugi glagolskijem pismom. Kako se danas općeno 



1 00 Slovenci i panonski Sloveni. 

misli, sveti je Ćirilo izumio glagolicu, a kakvijeh 50 godina 
poslije njegove smrti načinio je njetko u Bugarskoj ćirilicu slo- 
živši je što iz grčkoga što iz glagolskoga pisma. 

Najznatniji glagolski spomenici jesu ovi : 

i) Kločev glagolaš (Glagolita Clozianus). Nadjen je 
u biblioteci grofa Klotza. Sadržaj mu čine homilije ili propo- 
vijedi crkvenijeh otaca. Izdao ga je na svijet godine 1836. B. 
Kopitar, ali u ćirilskom prijepisu. 

2)Asemanovo jevandjelje prozvano je po uče- 
nomu bibliotekaru Assemaniju, koji ga je našao. Izdao ga je 
godine 1865. F. Rački, a godine 1878. I. Crnčić, ovaj drugi 
latinskijem slovima. 

3) Zografsko jevandjelje našlo se u Zografu, na- 
mastiru svetogorskom, otud mu je i ime; danas se čuva u 
Peterburgu. Izdao ga je godine 1879. V. Jagić u ćirilskom 
prijepisu. Ovo je najdragocjeniji staroslovenski spomenik poradi 
velike starosti i čistoće jezika. 

4) Marijansko jevandjelje prozvano je po sveto- 
gorskom namastiru sv. Marije, gdje ga je našao ruski učenjak 
Grigorović, a izdao ga je godine 1883. V. Jagić u ćirilskom 
prijepisu. Danas se nalazi u Moskvi. 

5) Euhologij, rukopis se čuva u namastiru na brdu Si- 
naju, gdje ga je prepisao L. Geitler i izdao ga godine 1882. 
u ćirilskom prijepisu. Sadržaj čine različne molitve. 

6) Psaltir nalazi se ondje, gdje i euhologij; izdao ga je 
L. Geitler u ćirilskom prijepisu god. 1883. 

Najznatniji ćirilski spomenici: 

i) Suprasaljski rukopis prozvan po imenu varošice 
Suprasla, koja leži u grodnenskoj guberniji u Rusiji. Tu je na- 
djen rečeni rukopis, kojemu čine sadržaj životi njekijeh svetaca 
i homilije svetijeh otaca. Izdao ga je god. 185 1. F, Miklošić. 

2) Savina knjiga. Ovo je jevandjelje, koje je izdao god. 
1868. I. L Sreznjevski, a dao mu je navedeno ime, jer je u ru- 
kopisu zabilježeno ime popa Save, koji je rukopisu bio vlasnik. 

Staroslovenski ili panonskoslovenski jezik postao je nakom 
smrti slovenskijeh apostola liturgičkijem jezikom u Bugara, 
Srba, Hrvata i Rusa. Kratko vrijeme imao je on istu službu 
i u Ceha, otkle ga je brzo istisnuo latinski jezik. Sveštenici 
pa i drugi pismeni ljudi prepisivali su marljivo medju Buga- 
rima, Srbima, Hrvatima i Rusima staroslovenske knjige, jer je 
svaka crkva morala imati najnužnije liturgičke knjige. Stvar je 
posve naravna, da su prepisivači u ovijem plemenima dosta 
koješta u jeziku i pravopisu mijenjali, jer njima staroslovenski 
jezik nije bio materinski. Tako se kroz njekoliko stoljeća do- 
godilo, da je napisano i do našega vremena sačuvano mnoštvo 
rukopisa, u kojima jezik staroslovenski nije čist, već je po- 
miješan s osobinama iz bugarskoga ili srpskoga ili hrvatskoga 
ili ruskoga jezika. Danas svaki malo vještiji slavist umije na 
prvi pogled os ječi, je li ovaj ili onaj rukopis pisan u Bugarskoj 
ili u Srbiji itd. Jezik se ovakvijeh rukopisa oštro razlikuje od 
jezika onijeh 8 malo prije navedenijeh spomenika, u kojima 
se ne nalazi bugarskijeh ni srpskijeh ni hrvatskijeh ni ruskijeh 
osobina. Tko hoće da pravo izuči staroslovenski jezik, njemu 
treba da ga uči po onijeh 8 rukopisa. Ali opet bi se prevario, 
tko bi mislio, da nam je u tijeh 8 rukopisa sačuvan jezik i 
pravopis upravo onakav, kako su pisali sv. Cirilo i Metodije. 
To bi se samo onda moglo tvrditi, kad bi nam bio sačuvan 
koji rukopis, za koji bi se za cijelo znalo, da je pisan u vrijeme 
slavenskijeh apostola. Ali takvoga rukopisa nema ni jednoga; 
svi su oni panonskoslovenski rukopisi pisani istom u X. ili u 
XI. vijeku, dakle kad su sv. Cirilo i Metodije već odavna bili 
mrtvi. Ali kako se u tijem spomenicima ne nalazi bugarskijeh, 
srpskijeh itd. osobina, za to smijemo tvrditi, da su prepisivani iz 
još starijih rukopisa, koji su upravo potjecali iz vremena Cirila i 
Metodija. Premda se navedenijeh 8 spomenika ne slažu u svijem 
jezični jem sitnicama medju sobom i premda se nalazi u njima 
gdješto i po koja očevidna pogrješka, opet možemo reći, da 
nam je u njima u glavnom sačuvan jezik, kako se govorio u 
IX. vijeku po Panoniji i kako su pisali sv. Cirilo i Metodije. 

Posve je krivo mnijenje, što ga njeki još i danas imaju, kad 
misle, da je staroslovenski ili panonskoslovenski jezik identičan 
s praslavenskijem jezikom, t. j. da su onako, kako su pisali 
Ćirilo i Metodije, govorili pred looo godina svi Slaveni. Či- 
tatelji ove knjižice, koji su je samo dovde pročitali, dobro 
znaju, da su u IX. vijeku poslije Hrista slavenski narodi već 
odavna bili rastavljeni, dakle nijesu u IX. vijeku mogli go- 
voriti zajedničkiiem jezikom, nego je onda bilo toliko slaven- 
skijeh jezika, koliko je bilo slavenskijeh naroda, samo su dakako 
razlike medju pojedinijem jezicima bile manje nego su danas. 

Ovomu, što smo sada razložili o domovini staroslovenskoga 
jezika, i onomu, što je o istoj stvari rečeno pod br. 35. imamo 
dodati nužne opreznosti radi ovo: Ako nas svi jezični i isto- 
rički podaci, što smo ih izbrojili, varaju t. j. ako pored svega 
toga domovinu pomenutoga jezika treba tražiti u staroj Bu- 
garskoj, onda treba reći i) da je domovina tomu jeziku u 
južnoj Maćedoniji oko Soluna (otkle su Ćirilo i Metodije bili 
rodom), gdje se govori još i danas narječje, koje je dosta raz- 
lično od narječjd, što se govore po bugarskoj današnjoj kne- 
ževini (po južnoj Maćedoniji govore se našali ^w i ^«), a 2) 
da su u IX. vijeku izmedju maćedonskoga i panonskosloven- 
skoga narječja razlike bile neznatne; a to se lasno razumije, 
kada se pomisli, da su maćedonski i panonski Sloveni bili od 
iskona isto pleme (vidi br. 51.) 

Česi. 

Čelka zemlja prije dolaska Čeka. — Knez Samo. — Kusman 
i DalimiL — Najstarija češka istorija do poslije Premisla. — Dje- 
vojažki rat — Prvi naUjednici Premislovi. — Krštenje češkoga 
nareda. — Vrijeme poslije Borivoja. — Plemena češkoga naroda. 

Otkad istorija zna za Čehe, od uvijek ih ona nalazi u [63. 
njihovoj danažnjoj doinoviol Češkoj. Ali otud se jo£ ne bi 
smjelo zaključiti, da su Česi autohtoni t. j. iskonski stanovnici 
svoje zemlje. Nama je dobro poznato, da je zajednička prado- 
movina svijeh Slavena u srednjoj Rusiji, a ako je tako, onda 
su za cijelo i Česi u svoju današnju zemlju morali ^oHi istom 
u jednom od prvijeh vijekova poslije poroda Hristova. Danas 
se češki narod nalazi i češki se jezik govori ne samo po Češkoj, 
već i po Moravi, ali kako je u Moravi sve do madžarske pro- 
vale u Ugarsku življelo slavensko pleme, koje se razlikovalo 
od Ceha, te je Morava istom poslije Čehizirana, za to ćemo 
mi u ovom poglavlju govoriti samo o Česima u Češkoj, a 
Moravce ćemo ostaviti za poglavlje, koje dolazi iza ovoga. 

Po onom. Sto smo malo prije rekli, nije dakle moguće, da 
bi Česi bih iskonski stanovnici svoje današnje domovine. Sada 
moramo reći, da je Češka prije njihova dolaska bila ili pusta 
ili je u njoj živio drugi kakav narod, jer treće mogućnosti 

nema. Ako upitamo istoriju, koje je istina, ona će nam od- 
govoriti ovo : 

Najstariji stanovnici češke zemlje, o kojima se nješto zna, 
bili su Boji. Ovaj je narod bio keltički ogranak, a došao je 
u češku zemlju oko god. 400. prije Hrista, kada su u Galiji 
strašno uskipljela sva keltička plemena, jer im je u domovini 
nestalo prostora poradi velike njihove mnogobrojnosti. Ova je 
keltička vreva zabilježena u staroj istoriji krvavijem slovima 
jer su Kelti buknuli na različne strane tražeći sebi novijeh 
naselja i lomeći sve zapreke. Poznato je, kako je mala za 
onda rimska država nastradala od keltičke provale (g. 388.), 
dok nije diktatoru Furiju Kamilu pošlo za rukom razbiti strašne 
varvare. Kelti su se razlili po Koruškoj, Kranjskoj i po salc- 
burškoj vojvodini (vidi br. 57,), po zemljama današnjih Hrvata 
i Srba (pleme Skordisci: pamti ime Šara planina u Srbiji, 
koja se latinski zove mons Scardus očevidno po njegda- 
šnjim Skordiscima). U isto su vrijeme došli u češku zemlju 
Boji, ali su se razasuli i po dijelovima današnje gornje i 
donje Austrije. Kao i drugi Kelti bili su i Boji ubojit narod i 
mnogo su ratovali, dok im nije silu satr-o đački kralj Berebist 
oko god. 45. prije Hrista. Boji su tada tako oslabili, da se ni- 
jesu mogli oprijeti germanskomu plemenu Markomanima, 
koje je oko god. 12. prije Hrista došlo od njekud iz današnje 
Bavarske i preuzelo zemlju od Boja.- Onda su Boji stali išče- 
zavati medju Markomanima, dok im se napokon nije trag medju 
njima izgubio t. j. germanizirani su. Ali njihovo ime nije još 
ni do danas propalo, ono je sačuvano u imenu češke zemlje, 
koja se njemački zove B o h m e n, latinski B o h e m i a , koje 
je jedno i drugo razvijeno iz narodnoga imena Boji. 

Markomani su bili narod takodjer ratoboran. Najviše su izišli 
na glas u vrijeme rimskoga cara Marka Avrelija, koji 
je morao na noge dignuti gotovo sve sile velikoga svoga 
carstva, da odbije Markomane, koji su sa svojim srodnicima 
K vadi ma (ovi su življeli po Moravi) bijesno nasrtali na 
rimske zemlje ispod Dunava. Marko je Avrelije njekoliko go- 

dina protiv njih vojevao, ali nije dočekao konca vojne, jer je 
umr-o u današnjem Beču (Vindobona) g. 180. poslije Hrista. 
Nevaljali njegov sin i nasljednik K o m o d pomiri se s Mar- 
komanima i Kvadima ne hoteći ratovati. Još zna istorija za 
njekoliko nasrtaja nemirnijeh Markomana na rimsko zemljište 
u II. i u III. vijeku. Spomen im se počinje gubiti već u IV. 
vijeku, a kada su u V. vijeku Huni zavladali današnjom Ugar- 
skom, onda su med ju drugi jem narodima i Markomani pali 
pod njihov jaram, a nakom propasti hunskoga carstva nestaje 
Markomanima traga u istoriji. Po svoj su se prilici Markomani 
udružili s drugijem germanskijem plemenima i pomagali im 
uniStivati i uništiti rimsko carstvo, koje je od njihovijeh udaraca 
propalo godine 476. 

Sva je prilika, da su praoci današnjih Ceha počeli dolaziti 
u Češku oko god. 470., pošto je nestalo hunske sile i pošto 
su se Markomani iz dotadašnje svoje zemlje uklonili. Budući 
da istorija ni riječi ne govori o seobi starijeh Ceha, to valjada 
znači, da su oni dolazili od istoka mirno i polagano, pleme 
za plemenom. Da je sav češki narod na jednoć došao u Češku, 
ne bi to ostalo neopaženo u ostaloj Evropi i valjada bi se našao 
toji taj pisac, koji bi što o tom zabilježio, jer dolazak čitavoga 
naroda na jednoć ne bi mogao minuti bez velike buke i bo- 
jeva. Istorija prvi put zna za Čehe u Češkoj istom prvijeh go- 
dina VII. vijeka, ali možemo misliti, da su već 20 ili 30 go- 
dina prije toga sva češka plemena bila nastanjena u Češkoj, 
jer svakomu narodu kada se doseli u novu zemlju treba nje- 
koliko godina, dok se u njoj smiri i kao utvrdi, a istorija 
prvijeh godina VII. vijeka nalazi Čehe već kao stalan narod 
VL svojoj zemlji. Po tom bi polagano naviranje češkijeh plemena 
u češku zemlju trajalo kakvijeh 100 ili 120 godina, na ime od 
g. 470. do 570. ili 590. Ovo se naše nagadjanje o dolasku Čeha 
potvrdjuje onijem, što nam je poznato o dolasku bugarskijeh 
ili grčkijeh Slavena, a vidjeli smo, da je takodjer za Hrvate i 
Srbe sva prilika, da su i oni dolazili polagano u svoje zemlje, 
a ne na jednoć (br. 39.) 

Kada su nakom odlaska Langobarda u gornju Italiju [64. 
Avari zagospodovali Ugarskom (god. 568.), onda su za malo 
vremena i Česi postali njihovi podanici. Ne znamo, kako su 
Avari pritješnjavali Čehe, ali se čini, da Česi nijesu od avarske 
obijesti toliko trpljeli, koliko n. pr. panonski Sloveni, jer avarski 
bič nije mogao poradi prilične daljine dosegnuti Čeha, kadgod 
bi Avari hotjeli. Ni to nam nije poznato, jesu li Česi koji put 
kušali izbaviti se avarskoga jarma. Istom pod god. 623. javlja 
nam Fredegar, pisac VII. vijeka, da je medju Česima 
(koje Fredegar zove »Winidi« i »Sclavi«) ustao junak, koji 
se zvao Samo, oko njega se okupio narod i udario na 
Avare pa ih razbio ne jednoć, već njekoliko puta. Tako 
postanu Česi samostalni i načine Sama svojim gospodarom. 
On je sretno vladao sve do svoje smrti, na ime do god, 662. 
Osim od Avara stradali su Česi dosta i od zapadnih svojih 
susjeda Franaka. Za to je morao Samo i s njima ratovati, da 
utvrdi svoju državu. Samu posluži sreća i razbije veliku vojsku, 
koju je na nj digao franački kralj Dagobert (oko godine 
630.) Samo je i poslije sretno odolijevao franačkoj sili, dok 
se napokon nije pomirio s Dagobertovijem sinom Sigisber- 
t o m. Pošto je Samo osigurao svoju državu i od franačkijeh 
i od avarskijeh nasrtaja, počnu se pod njegovo žezlo pribirati 
i drugi slavenski narodi osim Čeha. Tako nam Fredegar iz- 
rijekom veli, da je knez lužičkijeh Srba odustavio Dagoberta 
i prešao na stranu Samovu. I Slovenci su priznali junačkoga 
Sama za svojega gospodara, kako potvrdjuje salcburški bezime- 
njak, a sva je prilika, da su ga priznavali i Moravci, a možda 
i Slovaci, jer je iz Češke otvoren put u Moravu, a iz Morave 
u slovačku zemlju, dok je na drugijem stranama češka zemlja 
okružena planinama. Otud se može razabrati, kako je velika 
bila Samova država. Ali na žalost nju je držala na okupu 
samo silna desnica Samova, a kad je on umr-o, rasula se i 
njegova država. To je svjedočanstvo ili da su se velike bijede 
nakom Samove smrti oborile na njegovu državu te je razrušile 
ili da Slaveni još nijesu bili zreli, da žive ujedinjeni u velikoj 

i jakoj državi. Premda Fredegar još ne poznaje Ceha pod nji- 
hovi jem pravijem imenom, nego ih zove »Winidi« i »Sclavi«, 
kako smo malo prije rekli, a ta bi dva imena mogla značiti 
i druge Slavene osim Ceha, opet se danas više ne može 
sumnjati, da je srce Samove države bilo u Češkoj. Lijepo je 
to dokazao Šafafik. 

Možda je već nestrpljiv gdjekoji čitatelj, koji hoće da zna, 
kojega je plemena bio Samo? Najprije bi čovjek po svemu, 
što je o njemu poznato, rekao, da je bio Ceh ili bar Slavenin. 
Ali tomu se protivi naročita bilješka kronista Fredegara, koji 
o Samu veli, da je bio rodom Franak (»homo quidam nomine 
Samo, natione Francus«). Svakako je čudno, da je Slavene 
ujedinio sin onoga naroda, koji im je bio veliki dušmanin, 
osobito kada se zna, da je Samo i na Franke dosta vojevao. 
Ne može se na prosto odbaciti Fredegarova vijest kao možda 
nevjerojatna ili ća nemoguća, a opet je teško primati je posve 
onako, kakva jest. Iz ove je neprilike mogućan jedan izlazak: 
Fredegar je po sudu svijeh naučnjaka, koji ga poznaju, slab 
pisac, koji je nevjesto i bez ikakva ukusa slupao svoje djelo, 
u njega je dosta smetenijeh i netočnijeh bilježaka, a stil mu 
je posve varvarski, tako da nam je on samo za to dragocjen, 
jer nema za ono vrijeme drugijeh izvora. S toga nam se vini, 
da je on u svojoj nepomnji napisao za Sama, da je bio »na- 
tione Francus«, jer je bio iz zemlje, koja je pripadala pod 
Franke, ali je za to on mogao biti Slavenin, n. pr. iz Turin- 
gije, koja je zemlja onda pripadala pod Franke, a u njoj je 
življelo nješto malo Slavena. Kako bi danas gdjekoji netočan 
pisac kakvomu Poljaku ili Finu mogao reći Rus, jer je iz ru- 
ske države, ili Čehu da je Austrijanac, jer je iz Austrije, tako 
je mogao i Fredegar Sama proglasiti rodjenijem Frankom. I 
salcburški bezimen jak (o kojem vidi br. 55.) takodjer spo- 
minje Sama, pa premda ni ovaj pisac nije bog zna kako točan 
niti ima u njega osobitijeh vrlina, ali je opet dobro znati, 
da on o Samu veli: Samo quidam, nomine Sclavus, otkud 
se vidi, da on Sama drži za Slavenina, samo mu se dakako 

potkrala velika i čudna pogrješka, te je napisao »nomine« 
(imenom) mjesto »genere« (rodom). 

Što smo do sad ispričali slavenske stare istorije, nigdje [65. 
nijesmo imali na pomoći domaći jeh izvora o ovom ili ononi 
slavenskom plemenu; svuda nam je trebalo tražiti pouke u tu- 
djim izvorima. Ali čim se ne mogu pohvaliti ni Bugari ni 
Srbi ni Hrvati ni Slovenci, to imaju Česi. Njihova stara isto- 
rija ne bi baš bila posve tamna, sve da se i nije medju njima 
samima našao čovjek, koji ju je napisao na početku XIL vijeka, 
jer kako su Česi stajali u različnijem svezama s germanskijem 
svijetom, tako su o njima dosta bilježaka zabilježili germanski 
izvori. Ali što mi staru češku istoriju onako poznajemo, kako 
se poznavala u XIL vijeku, to je zasluga prvoga njihova kro- 
nista, kojemu je ime Kuzman Pražanin (Cosmas Pragen 
sis). Budući da je Kuzman vrijedan pisac, koji se odlikuje 
mnogijem vrlinama, za to je vrijedno, da o njemu progovorimo 
njekoliko riječi. 

Malo je poznato o Kuzmanu, i to samo ono, što je sam o 
sebi zabilježio u svojem djelu. On se rodio oko god. 1045. u 
bogatoj i kako se čini plemenitoj porodici. Po staležu je bio 
sveštenik i to kanonik u Pragu. Otud vidimo, da je imao 
mnogo prilike prosvijetliti se, koliko je samo bilo moguće u 
ono doba ; a on je doista bio sudeći po vrlinama njegove kro- 
nike jedan od najučenijih ljudi u češkoj zemlji svojega vremena. 
Videći Kuzman, da bi se stara istorija češka mogla s vreme- 
nom pozaboravljati, odluči pod staru glavu latiti se posla i 
prikazati narodu njegovu davninu. Sam veli, da ga u tom nije 
vodila taština, nego osjećana potreba narodne istorije. Počeo 
je pisati svoju kroniku, kad je već bio blizu osamdesetoj svojoj 
godini i doveo ju je od najstarijih vremena pa do god. 1025., 
koje je godine i sam umr-o dana 21. Listopada. Po običaju 
svojega vremena pisao je latinski, jer onda u zapadnoj Evropi 
nije bilo smisla za upotrebljavanje narodnijeh jezika u literar- 
nijem djelima. Latinski jezik, kojim piše Kuzman, mnogo je 
ljepši i ispravniji nego li je u velike većine sredoviječnijeh pi- 

saca. Po njegovu pisanju vidi se, da je ne samo pomno čitao 
stare rimske klasike, već je imao i smisla za stil, samo je da- 
kako na dosta mjesta u njega pretjerana kićenost. 

Dobro je znao Kuzman, da je najstarija češka istorija puna 
kojekakvijeh priča, kojima ne valja vjerovati; njeke je priče 
do duše primio u svoju kroniku, ali izrijekom veli, da ne može 
dobar stajati, je li sve ono istina, što je o najstarijoj če- 
škoj istoriji zabilježio. Najstarija češka istorija traje po njego- 
vijem riječima sve do god. 894., kada se krstio češki knez 
Borivoj. Poslije ove godine dolaze svjetlija vremena, ali opet 
do god. 1038. veli Kuzman, da nije mogao zabilježiti sve 
onako pravo, kako se doista dogodilo, jer u gdjekojoj stvari 
nijesu se slagali izvori, koji su mu bili pri ruci ; za to i kaže : 
što sam bolje doznao, bolje sam i zabilježio (»quae melius sci- 
mus, melius et proferimus«). Što dolazi u Kuzmana iza god. 
1038., tu pisac jamči, da je sve po istini zapisao, jer je njeke 
dogadjaje čuo od ljudi, koji su ih vidjeli, a druge opet sam 
doživio i vidio. 

Iz ovo malo riječi, što smo ih rekli o Kuzmanu, vidi se, 
da je to bio čovjek, koji je ne samo znao kako treba pravu 
istoriju pisati, nego ju je i pisao onako, da se svatko u nj može 
pouzdati. Rijetki su kronisti srednjega vijeka, koji onako oštro 
razlikuju istinu od izmišljotine, kako je to činio vrijedni Kuzman. 
U srednjem je vijeku u opće bilo vrlo malo kritike, nego se vje- 
rovalo u svašta, kako mogu vjerovati samo ljudi, koji ne pitaju 
za razloge vjerojatnosti i mogućnosti. Kuzman dakle zaslužuje 
veliku hvalu, što se znao uzdići iznad svojih suvremenika, koji 
ako u ičemu, a ono u vjerovanju nijesu se dali natkriliti. 

Drugi je izvor za staru češku istoriju Dalimil ili Dale- 
mil, ali on nema ni iz daleka onoliku cijenu, koliku ima Kuz- 
man. Kronika, koja se spominje pod imenom Dalimila (ali se 
ne zna, je li baš od njega), pisana je u 14. vijeku, i već se 
po tom može uvidjeti, da ne može biti onako pouzdana, kako 
je pouzdana Kuzmanova kronika, koja je pisana 200 godina 
prije. Dalimil (ili kako se već zvao pisac kronike) sabrao je 

iz narodnoga pričanja i od drugud mnogo fabula pa ih pripo- 
vijeda kao pravu istinu. Naravno je, da priča sve to više ne- 
staje, što se više približuje pisac svojemu vremenu. Po ovom, 
što je rečeno, sudeći nije nam ni trebalo spominjati Dalimila, 
ali smo to s toga učinili, jer je njegova kronika dragocjen 
spomenik stare češke literature ; ona je na ime pisana češkijeni 
jezikom, kako se govorio u 14. vijeku, a složena je u sliko- 
vanijem ili rimovanijem stihovima. Prave je poezije dakako u 
Dalimila vrlo malo, ali je zabavan njegov originalni ton, koji 
je često drastičan. Iz ovoga se svega vidi, da Dalimilova kro- 
nika više pripada u češku literaturu, nego u izvore stare češke 
istorije. I tako se mogu Česi ponositi Dalimilovom kronikom, 
jer ona potječe iz vremena, iz kojega ni jedan slavenski narod 
ne može pokazati u svojoj književnosti ni jednoga stiha, a 
nekmoli oveliko djelo u stihovima, a samo Rusi i Srbi imaju 
iz toga vremena njekoliko narodnijeh pisaca. 

Oko god. 1 120., kada je Kuzman Pražanin počeo pisati [66. 
svoju kroniku, nije u čitavoj Češkoj nitko ni slutio, da su Česi 
razmjerno vrlo kasni došljaci u onoj zemlji. Svatko je mislio, 
pa i Kuzman, da Česi prebivaju u Češkoj od pamtivijeka, a 
ono po našem računu (vidi br. 63.) nije bilo prošlo ni 600 
godina, od kako su se svi Česi nastanili u Češkoj. Kuzman 
piše, da je posHje općega potopa došao sa svojom porodicom 
u češku zemlju praotac češkoga naroda Čeh (kojega on piše 
dakako latinski: Boemus) i od njega se rasplodio sav češki 
narod. Za cijelo je i sam Kuzman ovu pripovijest držao pri- 
čom, jer nam je poznat zdrav njegov istorički sud, a on ju je 
za to primio u svoju kroniku, da je u opće može s nječim 
početi. O Markomanima i još ranijim Bojima nije Kuzman 
znao ništa, dok o njima nema ni riječce. 

Mnogo vremena poslije Cehove smrti piše Kuzman da je 
zavladao u Češkoj knez Krok, o kojem je samo toliko pri- 
povijedala narodna tradicija, da je zidao grad Krakov (blizu 
današnjega sela Zbečna ne daleko od Praga na istočnoj strani), 
ali taj je grad Krakov već u Kuzmanovo vrijeme bio razrušen. 

Za tijem je još narodno pripovijedanje govorilo , da je Krok 
imao tri kćeri : Kažu, Tetku i Ljubušu. Vele vrijedni češki nauč- 
njaci Šafarik i Palacky misle, da je Krok istoričko čeljade i 
<ia je bio po svoj prilici unuk, a možda i sin poznatoga nam 
Sama (o kojem Kuzman takodjer nije ništa znao) i da je 
knezovao njegdje pod konac VII. vijeka. Rečeni naučnjaci ra- 
čunaju ovako : prije kneza Borivoja, koji je zavladao oko god. 
870., nabraja Kuzman devet češkijeh knezova i Krok je deveti 
pradjed Borivojev ; ako se svakomu od tijeh 9 knezova odredi 
djuturice 20 godina knezovanja (a to je od prilike srednji 
broj godina, koliko obično vladaoci vladaju, jedan manje, drugi 
više), onda izlazi, da je Krok vladao 180 godina (t. j. 9K20) 
prije Borivoja, te bi mu knezovanje išlo u vrijeme oko god. 
^90. Tako bi doista Krok mogao biti unuk ili sin kneza Sama, 
za kojega znamo iz Fredegara, da je knezovao do godine 662. 
Umovanje Šafafika i Palackoga dosta je vjerojatno, — i to 
je sve, što se može o njemu reći, jer u tako tamnom poslu 
nije moguća sigurnost, već samo nagadjanja, koja mogu istini 
se približiti, ali i udaljiti se od nje. 

Poslije Krokove smrti veli Kuzman. da je narod izabrao naj- 
mladju Krokovu kćer Ljubušu da vlada, jer je bila mudrija 
od svojih sestara. Ljubuša je njeko vrijeme sama knezovala, 
ali kada je opazila, da je narodu omrznula ženska vlada, uda 
se za seljaka Premisla (ili kako je češki: Pfemysla). Ovaj 
je seljak upravo onda orao na svojoj njivi, kada su mu došli 
glasnici javiti, da ga je Ljubuša izabrala za muža i da će s njom 
knezovati. Tako je prosti seljak postao knezom i praocem 
slavne vladalačke porodice, koja je češkom zemljom vladala 
sve do god. 1306., kada je umr-o Većeslav IIL, zadnji Pre- 
mislović. Kuzman hvali Premisla kao pametna i energična 
kneza, koji je s Ljubušom uredio njeke narodne pravice, koje 
su vrijedile još u njegovo t. j. Kuzmanovo vrijeme. Nemamo 
razloga sumnjati o Premislovoj istoričaosti, premda se iz Kuz- 
manova pripovijedanja slabo što može o njema razabrati, što 
bi bez svake sumnje bilo istorično. Sva je prilika, da je Pre- 

misal počeo vladati oko god. 700, a vladao je valjada njegdje 
do god. 740., jer Kuzman naročito veli, da je umr-o u velikoj 
starosti (»plenus dierum«). Ove godine, koje smo Premislu 
odredili, imaju samo približnu vrijednost, a do njih dolazimo 
po računu, što smo ga malo prije naveli govoreći o Kroku. 
U vrijeme Premislove vlade sagradjen je grad Prag. 

Ovoj knjižici nije zadaća, da zabavlja čitatelje kojeka- [67. 
kvijem fabulama, jer nam vremena i prostora treba za istinita 
istoriju. Toga smo se pravila držali i držat ćemo ga se, ali 
ovdje ćemo ipak od njega zastraniti i priopćit ćemo u prijevodu 
Dalimilovu fabulu o djevojačkom ratu, koji se tobože dogodio 
u vrijeme knezovanja Premislova. Priopćujemo tu priču ne 
samo s toga, što je sama po sebi dosta zabavna, nego i s toga, 
da bi čitatelji imali jedan ogled iz stare češke književnosti* 
Dalimilovi su stihovi prevedeni prozom; tijem poezija (koje u 
Dalimila nema) ne gubi ništa, a jasnoća se povećava. Evo 
dakle što priča Dalimil. 

Kada je Ljubuša umrla, sahrane je u selu Ljubici. Onda 
djevojke započnu vojnu, kojoj je vrijedno smijati se. One htje- 
doše, da i djevojka zemljom vlada, a muževi neka oru. Ho- 
teći učiniti, što su naumile, uzmu grad zidati. Dadu mu ime 
Djevin, a Vlastu izberu za kneginju. Vlasta razašlje poslanike 
po svoj zemlji k djevojkama poručujući: »pokorimo poda se 
te bradate jarce (podbimy pod sž ty bradatć kozly)!« Tada 
su ljudi življeli na neznabožačku i puštali su duge brade. Vlasta 
poče govoriti: »kakva je jakost u ljudi? oni se samo znaju 
opijati; ali kad mi njih nadvladamo, radit ćemo s njima. Sto 
nas bude volja«. Čuvši tu riječ mnogo se djevojaka okupi oko 
Vlaste, nadje ih se oko šest stotina u Djevinu. Kako lete go- 
lubovi iz golubinjaka, tako su djevojke bježale od svojih otaca 
(jako holubi letiec z svj^ch kotcćv, takež se dievky brachu 
od svych otcov). Dok su ljudi mogli to zabraniti i svaki izlu- 
pati svoju kćer, bilo im je milo gledati i smijali su se, kad 
bi djevojka objahala konja i druga za njom vodila nejahana 
konja. Iza ovoga ludog smijeha dopadnu ljudi velike nevolje; 

dok su mogli riječju zlo zapri ečiti, pustili su, da naraste ve- 
liko zlo. Zaboravili su bili poslovicu, koju su mudarci imali: 
tko hoće da bude u kući bez štete, neka ne da iskri da uglje- 
nom postane, jer se ugljen često prometne u oganj, a po ognju 
i bogatac gubi svoje dobro. Tako ljudi dok su mogli riječju 
zabraniti, pustili su, da vojska raste. Kada je knez Premisal htio 
da zapriječi, gospoda reku: »pogledajmo, što mogu djevojke 
učiniti«. Premisal reče: »vidio sam u snu djevojku, gdje se 
krvi napila i po svoj zemlji bježala kao pomamna; radi toga 
sna bojim se nesreće!« Ali se gospoda stanu smijati kneževu snu. 

Kad su djevojke pobjegle od otaca i dobjegle u Djevin, 
odreče se kći oca, a sestra bratu reče: »ja tebi više nijesam 
ništa, svak neka se sobom stara«. Onda uhvate djevojke vjeru 
medju sobom ; Vlasta im dd po malo piti, da ne budu debele, 
već da budu jake i pametne ; pa ih na troje razdijeli i odredi 
im poslove. Pametnijima preporuči grad i nauči ih sjediti u 
vijeću veleći: »tko rado u vijeću sjedi, taj će odoljeti svakoj 
kavzi«. Ljepšima reče, neka se liče i uče lukavo govoriti ve- 
leći: »tako ću muževe uhvatiti, kad ih snagom ne nadvladam«. 
Trećima reče, neka jašu s lukovima u rukama i neka ubijaju 
muževe kao pse. 

Kada se već djevojke nauče konje jahati, onda uzmu harati 
zemlje i ljude ubijati. Čudno su se djevojačka srca promijenila 
i ptvrdnula kao kamen suprot muževima. Nijedna nije prija- 
telja branila, pače kći je na oca druge nagovarala. Knez Pre- 
misal oglasi to po svoj zemlji, ali ljudi nijesu znali, što imaju 
raditi, jer nijesu imali haljina, a na njihovijem konjima jahale 
su djevojke. Ali kako su mogli, okupe se i dodju do Djevina 
misleći djevojke lasno rastjerati i misleći, da ih djevojke ne će 
smjeti ni dočekati u gradu. Premisal nije hotio s njima ići 
veleći: »moj rod ne će da nastrada, jer znam, da vi ne ćete 
odoljeti djevojačkoj lukavosti, nego ćete biti razbiti. Da mene 
u prvom boju ubiju, neprijatelji bi moj rod brzo poubijali. Za 
to ne ću s vama da idem, a ni vas ne svjetujem, da krećete 
na njih«. Ljudi nijesu marili za njegov savjet pa odu preko 

Maretić: Slaveni u davnini. 8 

njegove volje pod Djevin. Kada ugledaju ljudi taj grad, stanu 
se grohotom smijati djevojkama i stanu pri Bojištu iza Više- 
grada. Videći to djevojke, učine vijeće, uhvate vjeru i podju 
s Vlastom; sprijed su stajale najhrabrije, u sredini najmudrije. 
Kada su već došle na polje i htjele boj da započnu, sjedila 
je Vlasta na konju s kopljem i s oružjem i progovori svojoj 
vojsci : »oj djevojke, plemeniti stvorovi ! ništa plemenitijega 
nema od vas na svijetu. Ostanite plemenite i slušajte dobru 
riječ. Ne budi vam teško malo se promučiti, da tako zadobi- 
jete vječni pokoj. Ako sada muževe razbijemo, imat ćemo do 
vijeka slavu i uspomenu. Same ćemo sebi muževe birati i tući 
ćemo ih, kad ih budemo htjele. Bit ćemo kao Amazonke, koje 
su oranje ostavile muževima, a same zemljom vladaju. One 
su se zavadile s carem Kirom, pa su toga cara junački razbile, 
uhvatile su ga i utopile u krvi govoreći; »žedan si bio krvi, 
sad je pij i ne ubijaj više ljudi po zemlji«. One su se hrabro 
borile i s Aleksandrom i s drugijem kraljevima. Za to imaju 
čast i slavu po svijetu, što su se malo promučile u boju. Tako 
i vama treba činiti, plemenite gospodjice, jer ako se damo 
sada razbiti tijem bradašima, onda će se momci rugati pleme- 
nitijem gospodjama, a muževi će nas imati za svoje robinje. 
Tuci svaka svoga brata i oca kao psa, da može poslije lijepo 
mirovati. Bolje je, da budemo poubijane junački se boreći nego 
li da padnemo na milost tijem bradašima. Ako koja namisli 
od nas bježati, neka zna, da s nama više ne će drugovati; a 
ako je ja ulovim, ne će se smrti izbaviti. Koju ulove nepri- 
jatelji, ja imam dosta Ljubušina zlata i za cijelo vam govo- 
rim, da ću sve blago za vas jednu poharčiti«. Kada Vlasta 
prestane govoriti, krenu djevojke u boj, skoče na muževe i 
stane ih vika kao neznaboškinja. Na muževe se saspu djevo- 
jačke strijele, a Vlasta kopljem stane muževe probadati ; sedam 
najboljih junaka probode, a onda se opet k svojima vrati. 

Mlada, Hodka i Svatava, Klimka, Vracka i Castava — te su 
djevojke uvijek bile uz kneginju i junački se držale. Tada nije bilo 
muževima do smijeha, jer ih je već do tri sta mrtvijeh ležalo, 
a da nije bilo šume u blizini, ne bi se ni jedan muž izbavio. 

Za po godine ohrabre se muževi i steku opet pancijere i 
konje, ali se ne usude navaljivati na djevojke, već odluče blizu 
njih grad sazidati. Djevojke ih dva put rastjeraju, ali ih ljudi 
nadmudre i dodju lukavo pod Ljubicu. Djevojke učine vijeće, 
đ^u se i podju braniti svoj grad. Ljudi bojeći se njihove 
sile pritaje se pred Ljubicom, a Premisal jedne noći pripra- 
vivši sa svojim vijećem sve što treba sagradi' drven grad, koji 
se prozva ViSegrad. Otud su vojevali pet godina, i ljudima je 
bilo do gusta već došlo, jer djevojke nijesu medju sobom 
imale u gradu muškaraca, za to se nijesu bojale izdaje, ali u 
Višegradu je bilo djevojaka, i kad bi ljudi kamo otišli, dojavile 
bi djevojke djevojkama, i tako bi na putu ubijale djevojke mu- 
ževe. Vlasta je pisala pisma njihovijem ženama, i tako ni jedan 
čovjek nije bio siguran. Velika je nevolja bila u zemlji, jer 
za jednu bi riječ žena muža tukla. Onda su se nalazili mnogi 
muževi noževima probodeni u postelji. Za to su se često sa- 
stajali ljudi ob noć u gustom gaju, da se izbave obijesti dje- 
vojačke i da ne gube života. Čestite su se žene sramile boja 
i držale su druge za lude ; njeke k tomu nijesu pristajale, jer 
su s Vlastom bile tajno dogovorne. Toliko su muževi onda 
trpljeli od žena, ali čestite žene ostale su im vjerne. Hvalim 
muževe onoga vremena, pa i od mudrijeh ljudi dostojni su 
hvale, što ni jedan muž nije pustio, da čestita njegova žena 
strada, već bi govorio: »zle žene neka rade, kako ih volja, a 
moja žena neka dugo zdrava živi!« 

Nakom toga udare djevojke u različne prijevare i muževi 
izgube svoju čast. Opazivši, da je u Višegradu velika glad, 
pozovu ih k sebi u grad poradi uvjerice. Ondje s muževima 
sjednu lijepe gospodjice, koje su znale lukavo besjediti. Jedna 
bi rekla: »ja bih rado tvoja bila, samo da nije moje tetke; 
ako hoćeš, da sam tvoja, a ti uzmi život mojoj teci ; a to lako 
možeš učiniti, samo ako je hoćeš dočekati na tom i tom putu. 
Tijem će putem ona ići s deset drugarica, pa je možeš s njima 
uhvatiti.« Tako su varale neboge ljude i nastavljale im zasjede 
te mnogo junaka poubijale i izbavile se najhrabrijih neprijatelja. 

Druga je opet milost pokazivala kojemu junaku i tvrdu mu 
vjeru zadavala govoreći: »mrzi me ovdje boraviti, ako hoćeš 
mili moj muž biti, izdat ću ti Djevin,« ~ pa bi ga stala učiti, 
kako mogu pristupiti do Djevina. Kada to čuje knez Premisal, 
reče svojim ljudima: »svjetujem vas, nemojte im vjerovati, 
vjerujte mi, one će vas tako poubijati.« Ali ljudi nijesu htjeli 
kneza slušati, već podju po djevojačkom savjetu u grad, a kad 
u grad unidju, napadnu na njih djevojke i sve ih poubijaju ne 
pustivši ni jednoga živa. 

Samo je jedan junak ostao, koji se zvao Ctirad, I suprot 
njemu izmisle lukavstvo; sakupi se šest djevojaka i ovo iz- 
misle. Saznavši, da ide umiriti njekakvu kavgu, nakite naj- 
ljepšu djevojku i ostave je na putu uz kladu. Djevojka se zvala 
Šarka, i ona je bila medju njima najljepša. Uz nju metnu ti^ubu 
i veliki sud medovine, pa je puste svezanu u šumi. Približi 
se Ctirad i ugleda djevojku gdje plače. U visini gavran graje 
i kobi njegovu smrt. Šteta dobroga junaka! Ctirad upita dje- 
vojku, što tu radi i čemu plače? A ona odgovori: »ja sam 
kći oskorinskoga vlastelina, i ovdje su me svezale opake one 
djevojke; htjele su me silom u svoj grad odvući i zavesti na 
svoju opačinu, ali čim su vas opazile, ostavile su me ovdje 
svezanu i pobjegle. Kada Ctirad sve to čuje, sadje s konja i 
razveže djevojku. Djevojka ga plačući stane moliti, da joj učini 
lijepu poštu, kako se čini djevojkama i da je vrati njezinu ocu. 
Ona mu reče : »ne znam, što ću sa sobom ovdje učiniti.« Ctirad 
sjedne uz djevojku, svoje momke posadi naokolo, uzme piti 
medovinu i trubiti u trubu. Ali po trubnom glasu razumjeSe 
djevojke, da je Ctirad već ulovljen kao u vreći, pa usjednu 
na konje i napnu lukove. Kada dodju do Ctirada, obore viku 
i prije nego se ljudi dohvate konja, one ih polove kao ptice 
pa ih sve poubijaju, a Ctirada na kolesima rastrgaju. Djavoli se 
smiju tomu dogadjaju, i do danas se ono mjesto zove Šarka. 

Tako su ubile Ctirada, a onda djevojačko vijeće odluči, da 
Vlasta ima vladati svom zemljom, a muževi neka oru. Tako 
Vlasta primi vladu i stane djevojkama suditi. Djevojke joj sve 

povlade i razašlju glasnike po svoj zemlji govoreći : »kad se 
rodi muško čedo, treba mu desni palac odsjeći i desno oko 
izbosti, da ne može mača držati i da ne može iza štita gle- 
dati.« Njegda su to neznabošci htjeli raditi sa Židovima, i 
valjada su to čule djevojke; a ako li su to same izmislile, 
znak je, da su bile pametne. Za tijem Vlasta odredi i oglasi 
po svoj zemlji, da djevojke same sebi muževe biraju i da 
žene budu gospodarice u kući, a muževi da im se poko- 
ravaju. Tako je Vlasta navijestila svima svoju milost i mir u 
zemlji objavila. 

Kada to čuje knez Premisal, sazove tajno vijeće i počnu 
vijećati, kako će se ljudi odbraniti od toga zla. Svi zadadu 
vjeru Premislu i tvrdo se zavjere. Stanu jahati prema Djevinu 
i putem djevojke ubijati. Još i ovo odluči muško vijeće: po- 
zovu radi mira najznatnije djevojke u Višegrad, a onda ih 
osramote i uzmu im žensku čast. Tijem djevojke izgube snagu 
i junaštvo i više se od sramote ne vrate u Djevin. 

Kada to čuje ljuta Vlasta, od žalosti rukne kao medvjedica 
(když to uslyše Vlasta liuticž, vzriu žalostili jako nedvždicž) 
i sve muževe na smrt osudi, ali joj Premisal poruči po gla- 
sniku: »ne sramimo se svoje nevjere nasuprot vama, jer ne- 
vjeru u vas vidimo; da ste vi nama bile vjerne, ne biste od 
nas doživljele nevjere. Ali kad ste vi mogle ogrnuti se halji- 
nom nevjere, dopustite, da se njom ogrnu i drugi (ale že ste 
vy snižty v nevžm:^ pJašček sš odieti, pfšjte jeho takć jin^m 
pojmžti). Na to se sve djevojke okupe pred Višegradom ho- 
teći ga osvojiti i sve muževe u njemu poubijati. Ljudi izidju 
protiv njih, i čim se sukobiše, Vlasta nerazumno izleti izmedju 
svojih drugarica i uleti medju muževe. Sedam momaka navali 
na nju, a ona im se ne htjede predati, ali je prevari njezina 
žestina misleći, da za njom stoje njezine djevojke. U vrevi 
nije mogla mahati mačem ni kopljem i tako se našla na ve- 
likoj muci: ljudi je nožima sasijeku i poslije boja razbacaju je 
psima. Pošto su djevojke strijele izbacale, dodavale su im mladje 
koplja; plačući pješke krenu u boj, a ljudi su ih putem bili. 

Kada već dvje sta djevojaka izgine, druge nagnu u bijeg. Prije 
nego su do grada dobježale, dočekaju ih muževi na dizačem 
mostu i tu nastane veliki pokolj, sve su htjele na vrata, ali 
ljudi su za to malo marili. Kada se jedva u grad protisnu, 
onda djevojke zapoznaju svoju bracu i stanu im iza glasa do- 
vikivati; jedne su klecale pred bracom, druge im se umiljavale; 
ali što su god činile, ničim nijesu umekšale muškijeh srdaca; 
ljudi su sjekli lijepe djevojke i tjelesa im bacali iz grada. Tako 
je nestalo djevojačkoga zbora i tako se svršio djevojački rat. 

Valja nam dodati, da i Kuzman Pražanin govori o djevo- 
jačkom ratu, ali mnogo kraće od Dalimila. Istoričke fabule 
obično imaju nješto malo realne osnove, aU ova fabula čini 
se da je s kraja na kraj sva izmišljena, a povod je narodnoj 
izmišljotini dalo ime grada D j e v i n a , koje je ime dovodio 
narod u svezu s imenom djeva-djevojka (staročeški 
d i e V k a) i tako je nastala čudna priča, kako su djevojke ne 
samo gradile taj grad, nego ga i branile od muškaraca. Treba 
znati, da narodi u opće rado izmišljaju priče o gradovima i 
selima, pošto su im njihova imena postala nerazumljiva. Pošto 
je narod izmislio, da su Djevin gradile djevojke^ onda je njeka 
rekao bih pjesnička simetrija tražila, da Višegrad muškarci grade. 
Još ćemo zapamtiti, da su se gradovi Djevin i Višegrad u 
staro doba nalazili posve blizu Praga i poslije su se s Pragom 
sjedinili u jedan grad. 

Kuzman Pražanin i drugi izvori stare češke istorije znadu [68. 
za imena svijeh nasljednika Premislovijeh sve do kneza Bori- 
voja, s kojim se počinje pravo istoričko doba češkoga na- 
roda. Premislovi su se nasljednici ovako zvali: Nezamisal, 
Mneta, Vojen, Unjeslav, Kresomisal, Neklan, Gostivit, Borivoj. 
— Češki izvori ne znaju gotovo ništa pripovijedati o vladi 
tijeh knezova sve do Borivoja; samo Kuzman piše njekoliko 
riječi, kako je knez Neklan imao dugotrajan rat s knezom 
Vlastislavom, koji je knezovao medju Lučanima (tako se zvalo 
jedno češko pleme.) Napokon je Neklan nadvladao neprijatelja 
i njegovu kneževinu pridružio sa svojom. Već se odovud vidi 

(a još će se bolje vidjeti poslije pod br. 71.), da su svi kne- 
zovi počevši od Kroka bili knezovi ne čitavoga češkog na- 
roda, već samo onoga plemena, koje je sjedilo u sredini zemlje 
oko glavnoga svoga grada Praga, a druga su češka plemena 
življela pod vladom svojih plemenskijeh knezova. Praški su 
knezovi dakako nastojali, da što više stegnu moć ostalijeh 
plemenskijeh knezova i da svu češku zemlju ujedine; ali je 
taj posao sporo napredovao. 

Dosta je bilježaka o češkom narodu od početka VIII. vijeka 
pa dalje sačuvano u germanskijem izvorima. Tako doznajemo 
iz njih, da je s Česima vojevao Karlo Veliki i da ih je pri- 
silio na plaćanje danka. Pod god. 822. veli jedan germanski 
izvor, da su se češki poslanici došli pokloniti caru Ludoviku 
Pobožnomu, dakle su ga valjada priznavali Česi za svoga vr- 
hovnoga gospodara. Drugi opet germanski izvor piše, da se 
godine 845. na kraljevskom dvoru u Regensburgu krstilo 14 
češkijeh velikaša. Na veliku našu žalost ova je vijest veoma 
kratka, tako da osim gole činjenice o krštenju četrnaestorice 
češkijeh velikaša ništa drugo ne doznajemo, ni iz kojih su 
krajeva češke zemlje bili oni velikaši, ni kako su se zvali, ni 
što ih je navelo na tako važan čin. Godine je 845. po svoj 
prilici vladao Gostivit, ali on se nije krstio, jer je njegov sin 
Borivoj istom poslije očine smrti primio kršćansku vjeru, Pa- 
lacky misli, da su krštenju onijeh 14 velikaša bile uzrok po 
svoj prilici domaće razmirice, te su se nezadovoljni velikaši 
predali u njemačku zaštitu, i da dokažu svoju odanost nje- 
mačkomu kralju, primili su na njegovu dvoru novu vjeru. Ovo 
bi se nagadjanje slavnoga češkog istoriografa moglo tijem po- 
tvrditi, što već god. 846. pa dalje sve do 850. godine na- 
lazimo kralja Ludovika Nijemca u vojni s Česima, ali su 

V 

se Česi odbranili od njegovijeh navala pod knezom Gostivi- 
tom. Na početku vlade njegova sina Borivoj a (god 873.) 
prodrla je opet njemačka vojska u Češku i razbila Čehe. ali 
nam se nigdje ništa ne veli, da bi Česi postali tada franački 
podanici ili da bi plaćali danak. Poslije ove nesretne vojne 

življeli su Česi u miru od strane njemačke dulje vremena, jer 
je tada zavladao u Moravi silni knez Svetopuk,*) pod ko- 
jega se zaštitom nalazio i Borivoj. 

Kako se vidi iz ovo malo riječi, Česi su i prije kneza Bo- 
rivoja imali nješto svoje istorije, za to je čudno, što češki iz- 
vori pa ni vrijedni Kuzman gotovo ništa ne govore o bojevima 
češko-njemačkima. 

Nalazeći se Borivoj, kako smo malo prije rekli, pod [69. 
zaštitom moravskoga kneza i uživajući mir mogao je ozbiljno 
misliti na to, da krsti i sebe i svoj narod, koji bez očite svoje 
velike štete u svakom obziru nije mogao dulje ostajati u ne- 
znaboštvu. Kuzman nam je ostavio bilješku, da je Borivoj pri- 
mio vjeru Isusovu od samoga svetoga slavenskog apostola 
Metodija, ali je pogriješio, što je zabilježio, da se to dogodilo 
god. 894. Ova je godina ne samo nevjerojatna, već upravo 
nemoguća, jer nam je iz drugijeh izvora poznato, da se sv. 
Metodije prestavio god. 885. Toga Kuzman za cijelo nije znao, 
i za to je zabilježio krivu godinu krštenja Borivojeva. Palacky 
misli, da se Borivoj krstio godine 873. ili 874. i to po svoj 
prilici u moravskom gradu Velegradu, gdje je bila Metodijeva 
arcibiskupska stolica. S Borivojem se krstila i njegova žena 
Ljudmila, a samo se po sebi razumije, da se po malo krstio 
i sav. češki narod, jer u izvorima stare češke istorije nalazimo 
svuda već prvijeh godina X. vijeka Čehe kao kršćanski narod. 

Ako je Kuzman pogriješio, kad je stavio" Borivojev krst u 
godinu 894., mogao bi tko pomisliti, da treba odbaciti i Kuz- 
manovo svjedočanstvo o tom, da je sv. Metodije krstio Bori- 
voja. Tako su doista i mislili gdjekoji njemački naučnjaci, ko- 
jima se činilo vjerojatnije držati, da su Česi dobili kršćanstvo 
od Nijemaca i to od regensburškijeh biskupa. Poznato nam 
je već, da su se god. 845. krstili njekoji češki velikaši u Re- 
gensburgu. Njemačkijem su naučnjacima bjelodano dokazali 

*) Ime ovoga kneza glasi staroslovenski CsATOIlilliK'L, češki S va to- 
pi u k , poljski Šwi^topelk, ruski CBflTono.iK'B, a mi treba da 
ga po zakonima našega jezika zovemo Svetopuk. 

češki istorici, da se Kuzman ni malo nije prevario, kada je 
napisao, da je sv. Metodije krstio Borivoja. Budući da se ova 
stvar nalazi u svezi s njekijem važnijem i zabavnijem mo- 
mentima stare češke istorije, za to ćemo se i mi ovdje časak 
zaustaviti i pregledati dokaze, da je doista onako, kako tvrde 
češki naučnjaci. 

Mjesto pitanja: s koje je strane primio Borivoj kršćansku 
vjeru? može se postaviti pitanje: ima li ili nema tragova sla- 
venske liturgije u starijeh Ceha? Ako ih ima, onda je znak, 
da je doista sv. Metodije krstio Borivoja, ako li ih nema, onda 
je kršćanstvo došlo u Češku iz Regensburga ili otkud drugud 
iz Njemačke, jer njemačkijem sveštenicima nije ni na kraj 
pameti bilo uvoditi drugu kakvu liturgiju do latinsku. Dokazi 
za eksistenciju slavenske liturgije u starijeh Čeha jesu ovi: 
Najstariji češki sveci jesu sv. Ljudmila, Borivojeva žena, i sv. 
Većeslav, unuk Borivoja i Ljudmile. Njihovi su životi napisani 
malo vremena poslije njihove smrti već u X. vijeku. Vrlo je 
važna u tom činjenica, što su ti životi napisani starosloven- 
skijem jezikom, koji do duše nije čist, nego je pomiješan 
s osobinama ruskoga i češkoga jezika; ruske su osobine da- 
kako istom u kasnije vrijeme unesene, jer nama životi nijesu 
sačuvani onaki, kako su napisani u X. vijeku. Osim te važne 
činjenice, što su životi napisani staroslovenski, vrijedno je za- 
pamtiti, da u životu sv. Većeslava nalazimo vrlo znamenite 
riječi, kako ga je njegova baka dala učiti slavensku knjigu (n 
B'^a ero 6a6a cboa oyqHTB RHuraM^ ciiOBeHBCBUu'b), a istom 
poslije je učio i latinsku knjigu. Da nije u prvoj polovini X. 
vijeka bio po češkijem crkvama u porabi staroslovenski jezik, 
pita se, za što bi životi prvijeh češkijeh svetaca bili pisani 
staroslovenski, kad su rečeni životi bili namijenjeni za crkvenu 
porabu ? Isto se tako pita, za što bi sv. Većeslav učio slavensku 
knjigu, da se po njoj nije služilo i pjevalo po češkijem crkvama? 
Drugi dokaz nalazimo u samoga Kuzmana, koji pod godinom 
967. navodi pismo pape Ivana XIII., u kojem pismu dopušta 
papa češkomu knezu, da naože u Pragu podignuti biskupsku.. 

Stolicu, ali se ima paziti^ da se za biskupa ne izabere slavenski 
svežtenik, već latinski. Što to drugo znači, nego da je još i 
god. 967. bilo po češkoj zemlji slavenskijeh sveštenika, a gdje 
je njih bilo, tamo je za cijelo bila i slavenska liturgija. Pošto 
je podignuta biskupska stolica u Pragu, sve je više iščezavala 
slavenska liturgija, koju su latinski sveštenici zabranjivali i pro- 
gonili, ali se ona ipak sačuvala sve do konca XL vijeka u 
sazavskom namastiru (pri rijeci Sazavi). Na pitanje, koje je 
pismo služilo starijem Česima, dok su se još držali slavenske 
liturgije, da li ćirilsko ili glagolsko, valja odgovoriti, da im 
je služila po svoj prilici glagolica, jer je god. 1857. nadjeno 
u Pragu njekoliko vele važnijeh glagolskijeh odlomaka, koji 
su za cijelo pisani u Češkoj i to njegdje u X. vijeku. Sto su 
životi sv. Ljudmile i Većeslava pisani ćirilicom, to ne treba 
da nas smeta, jer je vrlo lako moguće, da su oni najprije na- 
pisani glagolicom, a poslije su prepisani u ćirilicu, i nama su 
sačuvani ti kasniji prijepisi. 

Poslije svega ovoga nije nikako opravdana sumnja o istini- 
tosti Kuzmanova svjedočanstva, koje veli, da je kneza Borivoja 
krstio sv. Metodije. 

Borivoj je umro god. 894. iste godine, kada i mo- [70. 
ravski knez Svetopuk. Borivojevi sinovi Spitignjev i Vra- 
tiš lav odmemu se od saveza s moravskijem knezom i sklone 
se pod zaštitu njemačkoga kralja Arnulfa. Pošto je Amulf 
umr-o god. 899., ostanu Česi opet samostalni, jer je pod vla- 
dom prvijeh dvaju nasljednika kralja Arnulfa njemačka država 
vrlo oslabila i u malo se nije raspala. Istom krepki vladalac 
Henrik I. podigne državu iz propasti, u koju je bila nagnula. 
On je god. 928. prodr o sa svojom vojskom do Praga i pri- 
silio češkoga kneza sv. Većeslava (Vaclava) na plaćanje danka. 
Uzrok Henrikovoj provali nije poznat. Čini se, da je sv. Ve- 
ćeslav (sin kneza Vratislava) bio do duše čestit vladalac, ali 
slab. Za to se na nj digao njegov mladji brat Boljeslav,*) 

*) Ovo je ime izvedeno od bolji, zato treba pisati Boljeslav, a ne 
Boleslav, koje je na češku i na poljska. 

kojemu se samomu hotjelo vladati, ne bi li zemlju izbavio od 
plaćanja danka. Boljeslav dade god. 935. ubiti brata Većeslava 
i preuzme sam kneževsko prijestolje. Kada je god. 939. nje- 
mački kralj Oton I. hotio prisiliti Boljeslava I. na pokornost 
i kao kazniti ga za to, što je ubio brata, koji je bio Nijemcima 
odan, potuče Boljeslav Otonovu vojsku hametice. Istom god. 
950. prisili Oton Boljeslava na pokornost i na plaćanje danka. 
Od toga je vremena živio Boljeslav u miru i prijateljstvu s nje- 
mačkom državom. On je poslao Nijemcima svoje čete u pomoć, 
kada se god. 955. bio strašni onaj boj, u kojem su Madžari 
pri rijeci Lechu kod Augsburga strašno poraženi. Pošto je 
nakom te pobjede satrta madžarska sila, osvoji knez Boljeslav 
onaj dio Morave, koji su do tad držali Madžari u svojoj vlasti. 
Tako se češka država raširi sve do u današnju Galiciju. 

Premda je Boljeslav I. okaljan mrskijem činom, na ime uboj- 
stvom brata, opet mu se mora priznati, da je kao vladalac u 
velike raširio i utvrdio češku državu. Njegov sin Boljeslav II. 
bio je lakodjer valjan vladalac (vladao od god. 967. do 999.)? 
koji je državu iz vana i iz nutra još više ukrijepio. U njegovo 
vrijeme (god. 973.) i njegovijem nastojanjem osnovana je u 
Pragu biskupija, i tako se češka država bar u duhovnom obziru 
oslobodila njemačke supremacije. O njegovu nevrijednom sinu 
Boljeslavu III. (999 — 1002) progovorit ćemo njekoliko riječi pod 
br. 86., gdje ćemo vidjeti, u kolika je on zla uvalio češku 
državu, koja je onako lijepo napredovala pod vladama nje- 
gova oca i djeda. — Ovdje možemo stati govoreći o staroj 
češkoj i5toriji i pogledati plemena češkoga naroda. 

Česi. Ovo je bilo najznatnije pleme. Kako je ono življelo [71. 
u sredini zemlje, tako je onopo malo priteglo pod svoju vlast 
ostala plemena, i ujedinjenomu od svijeh plemena narodu ono 
je dalo svoje ime. Ali taj je posao dosta sporo napredovao, jer 
istom pod konac X. vijeka može se reći, da češki knez iz Praga 
gospoduje čitavom češkom zemljom. (Vidi malo dolje pod 6). 
Najstariji knezovi, što ih spominje Kuzman i drugi izvori, nijesu 
kaezpvj čiuvoga češkog naroda, već samo češkoga plemena. 

2. Lučani su prebivali u sjeverozapadnom dijelu češke 
zemlje. Glavni im je grad bio, koji se danas češki zove Žatec, 
a njemački Saatz. Gdje su njegda življeli Lučani, tamo žive 
danas Nijemci, koji su pod vladom kasnijih kraljeva iz Premi- 
slova doma navirali u Češku. Pod br. 68. spomenut je lučan- 
ski knez Vlastislav, koji je vojevao s češkijem knezom Neklanom. 

3. Lemuzi. Ne zna se pravo, kako se ima izgovarati ime 
ovoga plemena. Ono je sjedilo na sjeveru češke zemlje oko 
Labe. Iz ovoga je plemena izlazio Ljubušin muž Premisal, 
dok Kuzman piše, da je Premisal bio rodom iz sela Stadice, 
koje se nalazilo pri rječici Bjelini. Danas do duše više nema 
u ovom kraju mjesta Stadice, ali ima gradić Bilin i voda 
Bžla. Tako Premisal ne bi bio sin upravo češkoga plemena, 
nego lemuskoga, i u tom imamo po svoj prilici dokaz, da 
su Lemuzi veoma rano, još u VIIL vijeku izgubili svoju ple- 
mensku samostalnost i pridružili se češkomu plemenu, koje 
je bilo jače. 

4. Pšovani. Oni su prozvani po glavnom svojem gradu, 
koji se njegda zvao P š o v, a danas se zove M e 1 n i k (pri 
ušću Vltave u Labu). Pri gradu Melniku ima još i danas potok, 
kojemu je ime Psovka. Borivojeva je žena sv. Ljudmila po 
Kuzmanovu svjedočanstvu bila kći pšovanskoga kneza Slavo- 
bora. Otud zaključujemo, da još u Borivojevo vrijeme nije 
bila češka zemlja ujedinjena, dok su evo Pšovani imali svoga 
posebnoga kneza. 

5. Hrvati. Ove smo češke Hrvate spomenuli već pod bn 
41. Oni su življeli blizu krkonoškijeh gora uz rijeku Labu, 
koja tamo izvire. Oni su se dijelili u dvije župe. U životu sv. 
Većeslava čitamo, kako je njegova mati Dragomira poslije si- 
nova umorstva utekla iz Praga medju Hrvate bojeći se, da i 
nje ne ubije Boljeslav. 

6. Još je bilo i drugijeh plemena, od kojih je nastao češki 
narod, kako se vidi iz djeld češkijeh naučnjaka. Mi ih ovdje 
ne spominjemo, jer ima dosta nesigurnijeh stvari, koliko se 
tiče tijeh plemena. Ovdje ćemo samo dodati njeŠto, što je 

znatno za istoriju ujedinjenja češke zemljć. Otac sv. Vojtjeha 
praškoga biskupa i poslije mučenika (zaglavio medju nezna- 
božačkijem Prusima) zvao se Slavnik. To je bio gospodar 
velikoga dijela čeSke zemlje, jer je pod njegovom vlasti stajala 
čitava istočna i južna polovina Češke počevši od Slezije do 
austrijskijeh i bavarskijeh granica. Tako je Slavnik imajući pod 
sobom ^/5 Češke bio gotovo isto tako silan kao i praški knez. 
Slavnikova je prijestolnica bila u gradu Ljubici (Libici), koja 
je valjada ležala pri današnjem selu L i b i c e (Libitz), koje 
se nalazi uz Labu od prilike baš po sredini medju Pragom i 
Koeniggraetzom. Svakako je Boljeslavu L i IL bila nepoćudna 
tako velika moć Slavnikova, jer oni nijesu mogli misliti na 
ujedinjenje češke zemlje, dok ima u njoj knez, koji je svojom 
silom gotovo njima ravan. Ali ipak se ništa ne čita ni u Kuz- 
mana ni u drugi jeh pisaca, da bi Slavnik živio u neprijateljstvu 
s Boljeslavom L i IL, koji su mu bili suvremenici. On je pri- 
znavao njihovu vrhovnu vlast, ah je inače bio samostalan. Da 
je Slavnik znao življeti u miru s Boljeslavom II., tomu je 
dc^az,' što je hjegov sin Vojtjeh bio biskup u Pragu, dakle u 
prijestolnici kneza Boljeslava. Istom poslije smrti Slavnikove 
potpadne njegova kneževina posve pod vlast Boljeslava IL, jer 
Slavnikovi sinovi nijesu znah biti složni. To se dogodilo zad- 
njih godina X. vijeka. Tako se može reći, da je češka zemlja 
konačno ujedinjena oko godine 1000. Poslije toga vremena 
ima istorija posla samo s češkijem narodom, a ne s češ- 
kijem plemenima. 

Njihovo najstarije doba. — Vrijeme od god. 8oj. do 84.6. — 
Knez Rattislav. — Prvo' vrijeme Svetopukova knezovanja. — Knez 
Svelofiuk poslije forchheimskoga mira. — Svetopuk i Amulf. — 
Konac moravske države. — Madiari. — ■ Koje su narodnosti bili 
stari Moravljani i Slovaci!' 

Kako se samo nagadjanjem može za Čehe red, kada [72. 
su se od prilike doselili u Češku, isto je tako i s Moravlja- 
nima i sa Slovacima. Ali Sto nam se pri Česima činilo vje- 
jatno, to nam se Ctni i ovdje pa velimo : Nijesu ni Moravljani 
ni Slovaci doSli u nove zemlje na jednoć, nego je trajalo nje- 
koliko decenija, dok su se sva njihova plemena doselila. Osim 
onijeh razloga, koje smo za Čehe naveli u prilog ovoj tvrdnji, 
možemo za Moravljane i Slovake joS i ovo reći : da su oni na 
jednoć doSli, onda bi oni za cijelo ostali u novijem zemljama 
ujedinjeni, a ne bi čekali istom do IX. vijeka, da se ujedine. 
Onaj vodj, koji bi ih doveo u nove zemlje, ne bi ih pustio, 
da se odmah iza osvojen ja novijeh naselja sva plemena rasprSaju. 

Ka pitanje, kada su se od prilike Moravljani i Slovaci dose- 
ljavali u nove zemlje, ne možemo- jHije odgovoriti, dok nam 
nije poznato, kakvi su narodi prije Moravljana i Slovaka živ- 
Ijeli u onijem zemljama. Najstariji su stanovnici Morave bili 

Boji, koji su nam već poznati i kao najstariji stanovnici češke 
zemlje. Dokaz, da su njegda doista Boji prebivali u Moravi, 
daju nam imena: Brno (moravski glavni grad) i Morava 
(voda, po kojoj je prozvana i zemlja, kroz koju teče). Ime 
Brno glasilo je bojski ili keltički Bern; istijem se tijem 
imenom (Bern) zvao i jedan grad u gornjoj Italiji, gdje su 
njegda življeli Kelti, a Rimljani su od keltičkoga Bern na- 
činili V e r o n a. — Što se tiče imena rijeke Morave, ono je 
dakako posve slavensko, kako dokazuje ne samo etimologija 
(Morava od istoga korijena, od kojega je i riječ more. 
Mora ča voda, koja utječe u skadarsko jezero), već i to, što 
se u Srbiji nalazi rijeka s istijem imenom. Ali Moravljani do- 
šavši na novu postojbinu bili bi možda i drugo koje ime dali 
onoj rijeci, da se ona u vrijeme njihova dolaska nije zvala 
sličnijem imenom. Ona se naime latinski zvala Mar us, koje 
je ime keltičkoga izvora. Novijem je dakle pridošlicama samo 
malo trebalo okrenuti keltičko ime pak su dobili slavensko. 
Nijemci su prozvali istu vodu M a r c h, kojemu je imenu izvor 
takodjer u keltičkom jeziku. 

Kako su Boje u Češkoj pritisnuli germanski Markomani, 
tako su ih u Moravi pritisnuli K v a d i, koji su takodjer bili 
germansko pleme. Kvadi su bili saveznici Markomana u bo- 
jevima protiv Rimljana, za to im je i sudbina bila zajednička. 
Kako u V. vijeku nestaje iz istorije Markomana, tako nestaje 
i Kvada ; jedne je i druge za cijelo seoba narodi zanijela u 
Italiju s drugijem germanskijem plemenima, gdje su se izgubili. 
Poslije propasti hunskoga carstva nalazimo germansko pleme 
Ruge ondje, gdje su prije hunskoga dolaska u Ugarsku ži- 
vljeli Kvadi. Sva je prilika, da su i Kvadi i Rugi bili razasuti 
ne samo po Moravi, nego i po sjeverozapadnoj Ugarskoj, gdje 
su danas Slovaci. Kratko su vrijeme Rugi življeli po Moravi 
i sjeverozapadnoj Ugarskoj, jer su već godine 488. krenuli 
pod zastavom istočnogotskoga kralja Teodorika u Italiju, kojoj 
je Teodorik do mala postao gospodarom. Tako su oko god. 
500. mogli početi dolaziti Moravljani i Slovaci u nove svoje 

zemlje, a po svoj prilici bila je ta polagana seoba svršena oko 
god. 560., na ime prije dolaska Avara u Ugarsku (g. 563.), 
jer kako su Avari bili sa svoje zvijerske ćudi dobro poznati, ne 
bi po svoj prilici u njihovu blizinu t. j. u Moravu i u sje- 
veroistočnu Ugarsku htjeli dolaziti ni Moravljani ni Slovaci. 
Evo ovo su razlozi, za što mi držimo, da su Moravljani i 
Slovaci dolazili na svoje nove postojbine izmedju godine 500. 
do 560. Ovaj se račun ne može do duše potvrditi direktni- 
jem istoričkijem dokazima, ali se on takvijem dokazima ne 
može ni oboriti. 

O Moravljanima i Slovacima šuti istorija mramorkom sve 
do prvijeh godina IX. vijeka, kada se pod udarcima Karla Ve- 
likoga srušila pogana avarska država. Ova se šutnja po svoj 
prilici objašnjava tijem, što su Moravljani i Slovaci bili avarska 
raja sve do propasti avarske države (izuzevši možda vrijeme 
kneza Sama) i kao nevoljna raja nijesu drugo radili do mučili 
se za svoje gospodare, kako će im harač sastavljati. Još se 
bolje rečena šutnja objašnjava, ako se reče, da su Moravljani 
i Slovaci istom zadnjih godina Karla Velikoga došli u dodir 
s velikom germanskom državom, koja je osim drugijeh kul- 
turnijeh tečevina imala i svoje Ijetopisce, koji su dakako i o 
susjednijem narodima morali kasto koju riječ progovoriti. Prije 
Karla Velikoga nijesu Moravljani i Slovaci bili poznati onijem 
piscima, koji su u zapadnoj Evropi bilježili dogadjaje. Najveći 
dio našega znanja o starijem Moravljanima i Slovacima osnovan 
je na germanskijem izvorima, koji su dakako svi pisani latinski. 
Nješto malo javljaju nam i izvori o životu i radu slavenskijeh 
apostola Ćirila i Metodija, od kojih su njeki pisani latinski, 
njeki grčki, njeki staroslovenski. Nješto malo zabilježio je o 
staroj moravskoj državi, ali istom iz kasnijega joj vremena, i 
vizantijski pisac Konstantin Porfirogenit, s kojim smo se upo- 
znali, gdje smo govorili o Hrvatima i Srbima. 

Kada se potlačeni narodi dokopaju slobode, i kada njeg- [73. 
dašnje svoje krvopije vide, gdje ih je izdala prvašnja snaga te 
propadaju, ^onda dolazi vrijeme osveti, koja srcu ljudskomu 

vrlo često godi više nego drugo koje moralnije čuvstvo. Tako 
je bilo i s Avarima; pozni njihovi potomci imali su plaćati 
za grijehe svojih otaca, koji nijesu znaU s ljudima ljudski po- 
stupati. Poznati nam Einhard (vidi br. 46.) piše, da je god. 
805. došao pred Karla Velikoga avarski poglavica Teodor, 
koji je bio već kršten, i tužio se caru, kako njemu i njegovu 
narodu nema života od Slavena, koji neboge Avare ljuto pri- 
tiskuju. Car usliši molbu Teodorovu i dopusti, da se Avari 
mogu preseliti na zapadnu stranu Dunava, gdje će biti malo 
dalje od Slavena. Ove Slavene-tlačitelje Einhard zove na prosto 
»Sclavi«, ali se čini sigurno, da su to Slovaci, koji su se iza 
sretnijeh pobjeda Karla Velikoga nad Avarima počeli protezati 
i potiskivati Avare. Ali ni na drugoj strani Dunava nijesu 
Avari imali mira od Slovaka, a možda i Moravljana, jer je 
već godine 8ii. bio prisiljen Karlo Veliki poslati u Ugarsku 
vojsku, da razvadi Avare i Slavene (»ad controversias Huno- 
rum et Sclavorum finiendas«). Osim toga pozvao je car Karlo 
poglavice slavenske i avarske preda se na sud u Aachen. O 
slavenskijem poglavicama veli Einhard : »primores ac duces 
Sclavorum circa Danubium habitantium.« Otud se vidi, da su 
Moravljani i Slovaci na početku IX. vijeka življeli pod vladom 
ne jednoga kneza, nego njih njekoliko. Moglo bi se pitati, 
kako je mogao car Karlo pred svoje prijestolje zvati na račun 
moravsko-slovačke knezove? Na to odgovaramo, da su se po 
svjedočanstvu jednoga germanskog izvora već godine 803. po- 
klonili ne samo Avari, već i Slaveni (Moravljani i Slovaci) 
silnomu caru i predali mu se. Tako je godina 803. najranija, 
iz koje nam javlja istorija glasak o Moravljanima i Slovacima. 
Osim iz Einhardove bilješke, koja ide pod godinu 8ii. imamo 
svjedočanstvo i u salcburškoga bezimenjaka o tom, da su se 
Slaveni (t. j. Slovaci, a valjada i Moravljani) naseljivali prvijeh 
godina IX. vijeka po Panoniji, jer to je zemlja na zapadnoj 
strani Dunava. Panonija je u vrijeme franačko- avarski jeh bo- 
jeva grozno opustošena ; Einhard do duše pretjeruje, kada veli, 
da je od lijeh bojeva nestalo stanovnika po Panoniji, ali se 

svakako otud može razabrati, da je nakom rečenijeh bojeva 
bilo po Paaoniji dosta prostora za one, koji su se po njoj 
htjeli seliti. Panonski su Sloveni u vrijeme bojeva Karla Ve- 
likoga s Avarima po svoj prilici bježali sve dalje na jug prema 
Dravi, kamo nijesu dopirale ratne strahote. Za to je samo 
sjeverna polovina Panonije bila pusta, a ne čitava Panonija, 
jer kamo bi se inače djenuli panonski Sloveni! Osim Slovaka 
(a valjada i Moravljana) selili su se po Panoniji po riječima 
salcburškoga bezimenjaka takodjer Nijemci i Avari. Mjesta je 
bilo dosta i za jedne i za druge i za treće. Panonija je potpala 
pod franačku državu. 

Moravljani se pod tim svojim imenom prvi put spominju 
u Einharda pod god. 822., gdje se veli, da su se tada došli 
pokloniti caru Ludoviku Pobožnomu u Frankfurt poslanici svijeli 
istočnijeh Slavena, pa i Ceha i Moravljana (Einhard je osim 
života Karla Velikoga, koji je umr-o god. 814., napisao još 
i anale franačke države, koji dosežu do god. 829., kako je 
rečeno pod br. 46.) Iz ove se vijesti vidi, da su još i u 
vrijeme Ludovika Pobožnoga Moravljani priznavali nad sobom 
vrhovnu vlast franačku. 

Prvi moravski knez, kojemu za ime doznajemo, jest Moj- 
mar. Njega spominje, kako nam je već poznato iz br. 59., 
salcburški bezimenjak pišući, kako je od njegove sile morao 
bježati poznati nam moravski velikaš Prvina. Bilo bi suvišnje, 
da ovdje ponavljamo ono, što smo već govorili o Prvini i o 
njegovoj državi. Za to ćemo samo nješto reći, što još nije 
spomenuto. Iz riječi salcburškoga bezimenjaka može se za- 
ključiti, da je Prvina bio knez u slovačkom gradu Nitri, 
Premda nam bezimenjak ne veli uzroka, za što je Prvina 
morao bježati od Mojmara, ali se sve čini, da je uzrok bio, 
što je Mojmar išao za jedinstvom države, da on bude jedini 
vladalac u njoj, a u tom su mu poslu smetale kojekakve su- 
knežice, medju njima dakako i Prvina. Čini se, da je taj posao 
dobro pošao Mojmaru za rukom, jer nam se on javlja ako ne 
kao jedini, a ono kao najsilniji knez u svojoj državi, koja nije 

obuhvatala samo Moravu, nego i slovačke zemlje. Istorija nam 
na žalost osim Prvine nije sačuvala imena ni jednoga dru- 
gog područnog suknežice u vrijeme Mojmarovo. 

Mojmar je za cijelo priznavao nad sobom za vrhovnoga go- 
spodara franačkoga kralja, ali je iz tiha nastojao oko potpune 
samostalnosti. Kada je kralj Ludovik Nijemac opazio, na što 
Mojmar teži, dodje godine 846. u Moravu, svrgne s knežev- 
skoga prijestolja Mojmara i postavi za kneza njegova sinovca 
Rastislava. Ne mislimo, da su ugovori izmedju Morave 
i franačkoga dvora dopuštali, da se ovako postupa s morav- 
skijem knezom; ali ako nije Ludovik Nijemac imao formal- 
noga prava, kada je išao s prijestolja skidati kneza Mojmara, 
imao je on glavno pravo svijeh nasilnika, pred kojim sva 
druga prava šute, na ime pravo jačega. 

Ovdje ćemo najprije reći, da se novomu knezu nalazi u [74. 
izvorima ime zabilježeno ne samo Rastislav, već i Rastic, 
a ovo je oboje isto ime, samo je Rastic skraćeno od Rasti- 
slav i govorilo se od mila. — Djelo svoga strica oko mo- 
ravske samostalnosti nastavio je novi knez i to s velikijem 
uspjehom, tako da je došlo vrijeme, te se kralj Ludovik za 
cijelo kajao, što se pouzdao u Rastislava i postavio njega za 
kneza. Rastislav je kao oštrovidan politik uvidjao, da će prije 
ili poslije morati Morava ili oružjem braniti svoju samostalnost 
ili postati prostom provincijom njemačkom. Uvidjao je i to, 
da se moravska država ne će moći ogledati s njemačkom silom 
izvan svojih granica, nego će trebati da se Moravljani u svojoj 
zemlji brane. Za to je knez Rastislav prvijeh godina svojega 
knezovanja gradio po svojoj državi nove tvrdjave, a stare je 
popravljao. Osobito je utvrdio dva grada, Djevin i Vele- 
grad. Ne može se na žalost danas odrediti položaj tijem 
dvjema gradovima. Danas stoji do duše u Moravi blizu ugarske 
granice selo Velehrad ne daleko od varošice Uherskć Hra- 
dište, ali nije sigurno, da li se tu njegda nalazio Velegrad. 
Dok je Ludovik Nijemac vojevao s Česima (g. 846 — 850.), 
nije se Rastislav hotio miješati u borbu osjećajući valjada, da 

još nije došlo vrijeme braniti samostalnost moravske države* 
Nijesu Rastislavljeve priprave dugo ostale tajne njemačkomu 
kralju ; za to se ovaj pobrine, da za vremena Moravu podjarmi. 
Godine 855. navali iznenada Ludovik na moravskoga kneza^ 
ali ga Rastislav junački dočeka, i premda je Ludovik dosta 
poharao Moravu, kud je prolazio, morao se brzo i bez ikakvoga 
uspjeha ukloniti iz te zemlje, a onda Rastislav sa svojom voj- 
skom provali u njemačke zemlje iza Dunava pa ih opustoši^ 
da naplati Ludoviku njegovo pustošenje po Moravi. 

Odvrativši Rastislav sretno prvu njemačku navalu na svoju 
državu stane još življe nastojati oko priprava za buduće bojeve, 
koji su mu se činili sigurni. U to se vrijeme rodi u njegovo) 
glavi sretna misao dostojna slavenskoga vladaoca: Rastislav 
na ime odluči rastrgati sve spone, koje njegovu državu vežu 
ili bi mogle vezati s njemačkom, a jedna od najglavnijih spona 
bila je latinska crkva, kojoj su Nijemci onoga vremena bili 
vjerne i fanatične sluge. Videći to Rastislav pomisli, kako bi 
bilo, kad bi se u njegovoj državi zavela narodna slavenska li- 
turgija, s narodnijem biskupima i sveštenicima. Budući da je 
u ono vrijeme mogao samo u Carigradu — prijestolnici is- 
točne crkve — naći ljudi, koji bi vehki posao emancipacije 
moravske crkve mogli započeti i provesti, za to on zamoli 
grčkoga cara Mihajla III., da mu posije ljudi, koji su prikladni 
za taj posao. Ako su se igda našli pravi ljudi za koji posao> 
a ono su se onda našla dva čovjeka, koji su bili upravo kaa 
stvoreni ili unaprijed odlučeni za posao, koji je Rastislavu bio 
nuždan. Bili su to Cirilo i Metodije, koji su godine 863;. 
došli iz Carigrada u Moravu i započeli tamo blagoslovno 
svoje djelovanje. 

Godine 864. prodre opet Ludovik Nijemac u Moravu s go- 
lemom vojskom, a Rastislav, koji se bio zatvorio u Djevinu^ 
videći, da ne može odoljeti velikoj sili, obeća vjernost nje- 
mačkomu kralju. Rimski je papa Nikola L takodjer mrko gledaa 
Rastislavljevo nastojanje oko potpune samostalnosti, za to je 
kralju Ludoviku, kada je polazio u boj na Rastislava, poslao 

svoj blagoslov sa željom, da svlada neprijatelja. Osim papina 
blagoslova imao je Ludovik na svojoj strani još i Bugare, 
kojima je onda vladao knez Boris. Poznato nam je, da se 
bugarska država onoga vremena protezala preko istočne Sr- 
bije i Srijema ća u južnu Ugarsku (vidi br. 46.). Ne zna 
se, koliko su Bugari pomagali Ludoviku, ali je sva prilika, da 
je njemačkomu kralju od Bugara bilo malo pomoći, jer je sre- 
dište bugarske države bilo vrlo daleko od Morave, te se nad 
onijem, što su Bugari držali u Srijemu i u Ugarskoj, poradi 
velike daljine nije mogla njihova vlast nigda pravo uhvatiti. 
. Godine 868. započnu se opet bojevi medju Ludovikom i 
Rastislavom. Na Nijemce se dignu tada ne samo Moravljani, 
nego još i lužički Srbi i Česi. Ova dva plemena, koja su pro- 
drla u Bavarsku i Turingiju, upokori brzo njemačka vojska, 
ali je teži posao bio s Rastislavom. Dvije velike njemačke 
vojske, od kojih je jednu vodio kraljević Karlmanj a drugu 
kraljević Karlo, zadju daleko u moravsku državu, a kad je 
poradi oskudice živeža trebalo uzmicati, onda se Moravljani 
obore na gladne i umorene Nijemce i brzo očiste zemlju od 
njih, te su Nijemci mogli hvaliti boga, da nijesu još gore na- 
stradali. Tako je Rastislav mogao biti veseo, što je očuvao 
svoju državu od njemačke sile. Ali njegovo veselje nije dugo 
trajalo, jer ga zadesi nesreća, otkle joj se nije ni nadao : njegov 
sinovac Svetopuk, koji mu je u vrijeme rata vjerno po- 
magao, počne poslije rata raditi o nevjeri, kako bi stricu oteo 
prijestolje i sam se na njega uspeo. Da bi mu to bolje pošlo za 
rukom, preda se u zaštitu kraljeviću Karlmanu. Kada to čuje 
Rastislav, pošalje svoje ljude, da ubiju Svetopuka, ali oprezni 
Svetopuk preteče strica, uhvati ga živa i preda ga Karlmanu. 
Ovaj ga posije svomu ocu kralju Ludoviku u Regensburg. 
Nečovječni Ludovik dade staromu svomu neprijatelju oči isko- 
pati, a onda ga zatvori u njekakav namastir (god. 870.). Po- 
slije toga ružnog djela ne javljaju nam izvori ništa više o 
nesretnom Rastislavu. 

Rekli smo, da je Svetopuk u vrijeme rata od god. [75. 

868. vjerno stajao uz svojega strica. Svetopuk je već godine 
863. bio knez, ali dakako stajao je pod vlašću strica Rasti- 
slava. Ovo se potvrdjuje riječima staroslovenskoga života sv. 
Metodija, gdje se kaže, da je k caru Mihajlu poslao poslanike 
moleći slavenske vjeroučitelje ne samo Rastislav, već i Sve- 
topuk; u istom je životu priopćeno pismo pape Adrijana II. 
knezovima Rastislavu, Svetopuku i Kocelju. Tako je dakle si- 
gurno, da je Svetopuk bio knez, ali područnik Rastislavljev. 
Samo je teže odrediti, gdje je on knezovao. Šafarik i Palacky 
misle, da je Svetopuk za Rastislavljeva života bio ondje knez^ 
gdje je njegda knezovao Prvina, na ime u slovačkom gradu Nitri. 

Predavši Svetopuk Rastislava Nijemcima u šake mislio je, 
da će Nijemci njega postaviti za kneza, ali se prevario u tom 
računu, jer je poslije rečene izdaje kraljević Karlman u ime 
svoga oca kralja Ludovika preuzeo moravsku državu, a upravu 
je pustio dvojici njemačkijeh grofova. Tako bi valjada već 
onda propala moravska država, da se narod po Moravi nije 
digao na oružje protiv Nijemaca. Onda kralj Ludovik posije 
Svetopuka, da umiri ustanak, ali Svetopuk čim dodje medju 
svoj narod, okrene oružje na Nijemce i za kratko vrijeme ras- 
tjera sve Nijemce iz moravske države, a narod videći Sve- 
topukovo junaštvo i mržnju na Nijemce prizna ga radosno za 
svojega kneza (god. 871). 

Svetopuk je došao na kneževsko prijestolje kao zločinac; 
svoga zločina, što. ga je počinio sa svojim stricem, nije okajao 
tijem, što je pristao uz narod i istjerao Nijemce iz zemlje, jer 
je to bila osveta Nijemcima, što nijesu odmah poslije Rasti- 
slava postavili njega za kneza, kako se bio nadao. Ali je ovaj 
zločinac bio čovjek lukav i hrabar, te je i kroz najteže nevolje 
znao sretno provući sebe i svoju državu, pače njemu je pošlo 
za rukom sazdati veliku i silnu državu, kakve prije njega nije 
osnovao ni jedan slavenski vladalac. Svetopuk je bio vrstan 
vladalac i politik, ali karakteran čovjek nije bio. No treba po- 
misliti, da je velika njegova država poslije njegove smrti brzo 
propala te se nigda više nije obnovila, i za to potomstvo pri 

sjaju njegovijeh vladalačkijeh vrlina zaboravlja njegove grijehe 
i vidi u njemu slavnoga vladaoca slavenskog u IX. vijeku 

Nijemci se upropaste, kada vide, kako ih je Svetopuk prevario 
i odmetnuo se od njih. Za to ga je imala snaći teška pedepsa. 
Godine 872. udari kraljević Karlman na Svetopuka, ali na 
svoju veliku nesreću, jer je Svetopuk Karlmana ne samo od 
Morave odbio, već je još poletio za njim u potjeru, i bio bi 
mu svu vojsku satr-o, da nije brzo došla pomoć od kralja 
Ludovika. Videći Nijemci, da sa Svetopukom nema šale, po- 
mire se s njim, a Svetopuk rado pristane na mir, jer mu je 
trebalo odaha od dotadašnjih bojeva. Mir izmedju kneza Sve- 
topuk a i kralja Ludovika učini se god. 874. u bavarskoj va- 
roši Forchheimu. Ne možemo sigurno reći, kakve su pogodbe 
bile ovoga mira, jer su izvori u tom pitanju mutni, ali se čini, 
da je njemački kralj priznao Svetopuka za samostalnoga kneza. 

Onako lukav i oprezan čovjek, kakav nam se Svetopuk [76. 
prikazuje po vijestima izvora, jamačno je dobro znao, da forch- 
heimski mir ne će trajati do vijeka, da će prije ili poslije Ni- 
jemci opet kušati raditi o propasti moravske države. On se 
za cijelo pripravljao za novu borbu, kad došla da došla. Ali 
b tijem njego vi jem pripravama ne govore izvori. Kratko vri- 
jeme poslije forchheimskoga mira umre kralj Ludovik Nije- 
mac (godine 876.), koji je sebi postavio zadaću, da njemačko 
gospodstvo raširi što dalje na istok. Tomu su se opirali Česi i 
Moravljani, za to je njih trebalo slomiti, ali kralju nije to pošlo 
za rukom. Ludovikov sin Karlman umre god. 880. Ni Lu- 
dovik ni Karlman poslije forchheimskoga mira nijesu ratovali 
s moravskijem knezom. Ratove je na novo otvorio Karlmanov 
sin Arnulf, koji je isprva bio namjesniku Panoniji i Karan- 
taniji (br. 60.), a poslije je postao njemačkijem kraljem (god. 
887.) i napokon rimskijem imperatorom (god. 896.). O bo- 
jevima izmedju Svetopuka i Arnulfa govorit ćemo malo po- 
slije, a sada ćemo reći njekoliko riječi o Svetopukovu staranju 
za slavensku crkvu. 

Svetopuk je bio (odbivši njegovo junaštvo i vladalačke spo- 

sobnosti) čovjek posve prozaične naravi, bez ikakvijeh ideala. 
Niti je on shvaćao važnost prosvjete u narodu, niti je sam 
za njom išao; isto tako nije mogao dokučiti velike koristi 
slavenske narodne crkve. Ovo je drugo lako razumjeti, jer je 
Svetopuk bio hrišćanin samo po imenu, a živio je opako kao 
svaki neznabožac. Takav čovjek nije nalazio za vrijedno sta- 
rati se crkvenijem poslovima. Za to on ako upravo nije pro- 
gonio Metodija, ali ga nije ni štitio od njegovijeh neprijatelja. 
Kada se god. 870. sv. Metodije vratio iz Rima u Panoniju 
ka knezu Kocelju, posije ga Kocelj za kratko vrijeme natrag 
u Rim moleći papu, da Metodija učini biskupom. Papa učini 
Kocelju po volji, ali kada se Metodije vratio u Panoniju, snadju 
ga veliki jadi, jer su se tada digli na nj susjedni njemački 
biskupi. Oni su Metodija povukli pred svoj sud i bacili ga u 
tamnicu, u kojoj je čamio tri godine. Istom 873. godine oslo- 
bodi se Metodije tamnice, i to pošto je papa Ivan VIII. za- 
povjedio njemačkijem biskupima, da ga iz nje puste. Mogao 
bi tko pitati: a što je radio Kocelj, da je dopustio obijesnijem 
njemačkijem biskupima, da čine tako bezakonje s čovjekom 
njemu milijem? Sva je prilika, da se Kocelj bojao oružjem 
ustati za Metodija, jer bi to Nijemci jedva dočekali, da mu 
uzmu njegovu državu, a njegove riječi nijesu ništa pomagale. 
Svetopuka ne možemo koriti, što nije Metodija tada branio 
od njegovijeh neprijatelja, jer je sam bio zapleten u ono vri- 
jeme u bojeve s Nijemcima; a drugo, Panonija nije bila nje- 
gova država, dakle se ne bi ni u mirno doba mogao miješati 
u ono, što su Nijemci radili po Panoniji Kada se Metodije 
oslobodio tamnice, onda ga Svetopuk pozove k sebi u Mo- 
ravu, a rimski ga papa učini arcibiskupom moravske crkve. 
To je bilo oko god. 874. valjada odmah iza forchheimskoga 
mira. Sada su istom nastali tužni dani za sv. Metodija, jer su 
njemački sveštenici znali tako Svetopuka pridobiti na svoju 
stranu, da im je dopuštao raditi što su htjeli, a oni se nijesu 
žacali ni nasilja ni potvora, samo da naude gdje mogu sv. 
Metodiju i slavenskoj liturgiji. Najbjesniji je bio medju njima 

nitranski biskup Wiching, koji je svomu starješini Metodiju 
(jer je Metodije bio arcibiskup) ljuto zagrčio mnogo dana iz 
zadnjih godina njegova života. Svetopuk je više vjerovao 
lukavomu pletkašu Wichingu nego bezazlenomu Metodiju, a 
ni rimski papa nije uvijek držao stranu Metodijevu. Tako je 
Metodije živio do konca svoga života u udiljnoj borbi s gad- 
nim svojim protivnicima. On je umr-o god, 885., a poslije 
njegove smrti podigne se još žešća bura na njegove učenike, 
tako da je već oko god. 887. posve istrijebljena slavenska li- 
turgija u Moravi, a dakako i u Panoniji, koja je poslije smrti 
Koceljeve (god. 874.) došla u njemačke ruke. Najznatniji uče- 
nici Mctodijevi i pristaše slavenske liturgije, kojih je bilo oko 
200, istjerani su iz tijeh zemalja; oni su se razbježali u Hr- 
vatsku i u Bugarsku, i od toga vremena imali su stari Hrvati 
glagolicu i narodni jezik u svojim crkvama. 

Kako se iz svega vidi, Svetopuk je svakako vrijedan ukora, 
4to je pustio, da onako jadno propadne slavenska crkva u nje- 
govoj državi ne do duše toliko s njegova otvorena neprijatelj- 
stva, koliko s nemara i rdjava srca. 

Prijateljstvo, koje je nakon forchheimskoga mira bilo [77. 
izmedju Svetopuka s jedne strane i Ludovika Nijemca i Karl- 
mana s druge strane, potrajalo je i poslije smrti ove dvo- 
jice, pače se činilo, da se ono još jače utvrdilo izmedju Sve- 
topuka i Karlmanova sina Arnulfa. Ovo je prijateljstvo tako 
daleko išlo, da je god. 881. Svetopuk kumovao Arnulfovu 
sinu, koji je dobio ime po svonau kumu Zwentibald (Ni- 
jemci su Svetopuka zvali Zwentibald). Ali onaki ljudi, kakvi 
su bili Svetopuk i Arnulf, nijesu dugo mogli biti prijatelji 
jedan drugomu, jer su obojica bili u moralnom obziru jednaki. 
Kakav je bio Svetopuk, to nam je već poznato, a Arnulf je 
bio isto takav : hrabar, lukav, političan, čovjek, koji ne probira 
sredstva. Svetopuk i Arnulf poznavali su dobro jedan drugoga, 
jer su bili jednaki; za to nije jedan drugomu nigda vjerovao, 
a ako su kada bili prijatelji, to je bilo samo na oko. 

Neprijateljstva se izmedju njih dvojice započnu već g. 882., 

dok još možda kumče Zwentibald nije ni prohodalo. Zavadili 
su se poradi njekakvijeh njemačkijeh grofova; Svetopuk je 
stajao na strani jednijeh, a Arnulf na strani drugijeh; i tako 
je samo malo trebalo, da medju njima pukne očit boj. Go- 
dine 883. već nalazimo Svetopuka, gdje grozno hara Arnul- 
fovu zemlju Panoniju, isto tako i god. 884. Arnulf se nadje 
u velikom škripcu, jer mu je Svetopuk i vojsku razbio. Istom 
car Karlo Debeli pomiri kumove. Svetopuku je ovaj mir pri- 
bavio Panoniju, a Arnulf je ostao gospodar samo Karantanije. 
Ovako je oko g. 885. Svetopukova država bila rasprostranjena 
tako, da se doista mogla zvati velikom i silnom državom. 
Osim Morave i slovačke zemlje u gornjoj Ugarskoj i osim 
netom stečene Panonije priznavali su vrhovnu vlast Svetopu- 
kovu Česi, kojima je onda knezovao Borivoj, a po svoj prilici 
i obližnja plemena polapskijeh Slavena uz Labu i Odru. Tužno 
je pomisliti, da je već za 20 godina Svetopukova država ne 
samo pala sa svoga vrhunca, već je i posve uništena. 

Poslije pomenutoga mira ostali su Svetopuk i Arnulf nje- 
koliko godina prijatelji, dakako onaki, kakvi su mogli biti. 
Zna se, da je Svetopuk sa svojim četama pomagao god. 887. 
Arnulfu, kada se borio za kraljevsku njemačku krunu. Ali če- 
tiri godine poslije toga započne se na novo medju njima 
neprijateljstvo, koje je u svojim posljedicama bilo kobno po 
moravsku državu, ali nije blagoslova doneslo ni njemačkoj kra- 
ljevini. Znajući Arnulf, kolika je sila Svetopukova, pobrine se 
za saveznike. Nagovori posavskohrvatskoga kneza Braclava,. 
da mu pomaže. Drugi mnogo strasniji saveznik bili su Ma- 
džari, kojima se prije god. 890. jedva za ime znalo u zapadnog 
Evropi, a koji su za kratko vrijeme postali i previše poznati 
mnogijem narodima. Madžari prime Arnulfov poziv i dodju u 
Moravu; Svetopuk se zatvori sa svojom vojskom u tvrdjave i 
pusti neprijatelje da haraju, a kada su se naharali, razidju se i 
Nijemci i Madžari svojim kućama. S velikom jarošću Arnulf 
obnovi boj god. 893., ali bez uspjeha, ni tada nije mogao na- 
uditi Svetopuku. Možemo dakako misliti, kako je bilo jadnomu 

narodu, kojemu su konji gazili usjeve, a neprijateljski vojnici 
palili kuće; da je mnogo robija odvedeno u Njemačku, da je 
mnogo oko plakalo, mnogo srce pucalo trpeći strahote sredo- 
viječnoga bijesnog rata, to možemo lasno dokučiti. Ali sve je 
to trebalo trpljeti, ne bi li se država obranila od neprijatelja. 
U to dodje godina 894., kada je umr-o Svetopuk. U ono je kri- 
tično doba njegova smrt značila, da je stvar, za koju se narod 
borio, ako ne posve izgubljena, a ono jamačno na po. Nje- 
govoj se smrti jamačno veselio iz svega srca Arnulf, koji je 
dobro znao, da se ne radjaju prečesto onaki ljudi, kakav 
je Svetopuk, koji je pored svih svojih pogrješaka bio ipak 
strašan svojim neprijateljima, kako zgodno o njemu veli Kon- 
stantin Porfirogenit. 

Čini se, da je Svetopuk osjećao, kako će poslije nje- [78. 
gove smrti trebati njegovijem sinovima, da se svijem silama 
upru protiv neprijatelja, i ako isto izbavi moravsku državu od 
propasti, to će ju izbaviti sloga njegovijeh sinova. Ovdje ćemo 
priopćiti što piše Konstantin Porfirogenit o tom, kako je Sve- 
topuk (kojega on piše S^evSoTr^jto*;) svojim sinovima prepo- 
ručio na smrtnoj postelji slogu: On pozove sinove k sebi, 
pruži im svežanj šiba i reče im, neka ga pokušaju prelomiti; 
kada ni jedan to nije mogao učiniti, onda Svetopuk razveže 
svežanj, i onda je bez ikakve muke lako bilo polomiti poje- 
dine šibe. Tijem ih primjerom ponuka na slogu i opomene ih, 
neka žive bratinski, neka se dvojica mladjih pokoravaju naj- 
starijemu bratu, koji će biti njihov vrhovni knez. 

Porfirogenit nije zabilježio imena Svetopukovijeh sinova; iz 
jednoga germanskog izvora doznajemo samo za dvojicu i zvali 
su se Mojmar i Svetopuk. Njihov treći brat bio je po svoj 
prilici neznatan, i tako mu se ime izgubilo. — Rečeno je pod 
br. 70., da su se Borivojevi sinovi Spitignjev i Vratislav od- 
metnuU odmah poslije Svetopukove i Borivojeve smrti od 
saveza s Moravom i predali se kralju Arnulfa u zaštitu. Čini 
se, da su se za malo vremena ocijepili i polapski Slaveni. Sve 
su ovo bile velike nesreće za uzdrmanu Moravu, aU još je 

veća nesreća bila nesloga izmedju braće Mojmara i Svetopuka. 
A kao da sve ovo nije bilo dosta, da upropasti mladu sla- 
vensku državu, provale godine 895. u današnju svoju domo- 
vinu Madžari, koje je srce povuklo za tom lijepom zemljom 
prije tri godine, kada su došli kao Arnulfovi saveznici nadbi- 
jati Svetopuka. Čim su se Madžari nastanili u Ugarskoj, steg- 
nuta je Morava u granice, što ih je imala prije Rastislava, pa 
kamo sreće, da se i to moglo spasti! 

Arnulf je zadnje dvije godine svojega života vojevao protiv 
Mojmara II. tobože kao saveznik njegova brata Svetopuka. U 
tom je boju Morava strašno poharana, na što su se jadni Mo- 
ravljani već bili navikli još od vremena kneza Rastislava. 
Arnulfu nije bilo sudjeno ugledati konačnu propast moravske 
države, jer je on umr-o zadnjih dana godine 899. Ali i po- 
slije njegove smrti još je trajao njeko vrijeme boj izmedju 
Moravljana i Nijemaca, dok se ni jesu god. 901. pomirili. I 
Nijemci su uvidjeli, da je već dosta ratovanja s Moravom, jer 
su s jedne strane sami kod kuće imali svakakvijeh neprilika, 
kako nije drukčije ni moguće bilo pod vladom nejakoga Ar- 
nulfova sina Ludovika Djeteta. Drugi je razlog bio, da se 
Nijemci i Moravljani pomire, što su Madžari u novoj svojoj 
zemlji bivali sve bjesniji i nasrtali ne samo na Moravu, već i 
na njemačke zemlje, a poslije vremena najljuće avarske sile 
nije bilo groznijih varvara nego li su bili Madžari. Dakle je 
kruta nužda Nijemce i Moravljane nagonila, da se pomire i 
sjedine protiv zajedničkoga neprijatelja. 

Siromah Mojmar II. po svoj je prilici Madžarima odniah, 
čim su pali u Ugarsku, počeo plaćati veliki danak, samo da 
mu zemlju puste na miru, a valjada im je i prepustio južne i 
istočne krajeve svoje države, kojih nije mogao braniti. Tako 
se tumači, što Madžari njekoliko godina iza svoga dolaska 
nijesu dirali u Moravu. Ali mir s onakvijem goropadni cima, 
kakvi su onda Madžari bili, nije mogao biti dugotrajan. Za to 
ih nalazimo na početku X. vijeka, gdje udaraju dva tri puta 
na Moravu. Smrtni su joj udarac zadali god. 907. strašnom 

bitkom kod Požuna (mjeseca Kolovoza), gdje su hametice po- 
tukli njemačku vojsku i njezine saveznike. Premda nam nikakav 
izvor ne veli, ali se čini gotovo sigurno, da je kod Požuna 
pao i moravski knez Mojmar II. sa svojim junacima, jer po- 
slije god. 907. nema više u istoriji nikakvoga spomena o mo- 
ravskoj državi, ona je tada iščeznula iz broja država, kao da 
je nigda nije bilo. Konstantin Porfirogenit veli o propasti mo- 
ravske države samo ovo: poslije Svetopukove smrti klali su 
se medju sobom njegovi sinovi, tako je država oslabljena, a 
do kraja su je uništili Madžari, koji su je sebi prisvojili, a 
narod se razbježao medju Bugare, Madžare i Hrvate i druge 
narode. Ove je riječi pisao Konstantin Porfirogenit oko g. 950., 
dakle 43 godine poslije propasti silne njegda Svetopukove države. 
Ovdje je najzgodnije mjesto,, da progovorimo dvije tri [79. 
riječi o onome narodu, koji je moravsku državu istrijebio 
s lica zemlje. Madžari su po svjedočanstvu svojega jezika finsko 
pleme. Najbliži su im srodnici današnji Voguli i Ostjaci, 
koje su vrlo sitni narodići: Vogula ima oko 7.000, a Ostjaka 
oko 23.000.; prvi se nalaze u permskoj guberniji, a drugi u 
gubernijama tobolskoj i tomskoj. Sva je prilika, da su i praoci 
današnjih Madžara življeli sve do početka IX. vijeka u blizini 
rečenijeh Vogula i Ostjaka t. j. oko srednjega Urala, možda 
i na jednoj i na drugoj strani. Otud su oko god. 800. krenuli 
na jugozapad tražeći zgodniju postojbinu i naselili se u ravnici 
medju Donom i Dnjeprom. Tu su boravili od prilike 80 go- 
dina kao saveznici kozarskoga naroda, koji im je bio bližnji 
susjed. (O Kozarima će se reći njekoliko riječi pod br. 10 1.) 
Oko god. 885. navale na Madžare Pečene.zi (koji su bili 
tursko pleme) i potisnu ih dalje na zapad, jer su bili jači od 
njih. Tada Madžari dodju u krajeve današnje Besarabije i Mol- 
davije, ali tu ostanu samo njekoliko godina, jer već god. 895. 
provale u Ugarsku. Već su u X. vijeku vikali mnogi ljudi na 
Arnulfa, da je on dozvao Madžare u Ugarsku i da je on krivac 
svijem nebrojenijem nevoljama, koje su se s Madžara oborile 
na evropske narode. Ali Arnulfu se tijem čini velika nepravda. 



142 Moravljani i Slovaci, 



jer je on god. 892. Madžare pozvao samo na pomoć protiv 
Svetopuka, i on nije kriv, što su se Madžari polakomili za 
lijepom Ugarskom i osvojili je. Ta već prije 892. godine po- 
zvao je grčki car Leon VI. Madžare, da mu pomažu u boju 
protiv Bugara. Ako je ljepota ugarske zemlje bila glavni uzrok, 
koji je Madžare sklonio, da je osvoje, a ono je neposredni 
povod bio ovaj: kada su oni god. 892. pomagali Arnulfu u 
Moravi, i kod kuće ostala samo njihova djeca i žene, onda 
bugarski knez Simeun nagovori Pečeneze, da s njim skupa 
prodru u madžarska naselja po Besarabiji i Moldaviji. Simeun 
se hotio Madžarima osvetiti, što su oni prije njekoliko godina 
bili poharali njegovu zemlju kao saveznici cara Leona VI. Pe- 
"čenezi i Bugari popale i porobe sve što im je do ruku došlo 
i vrate se u svoje zemlje. Kada se Madžari vrate iz Svetopu- 
kove vojne, vide, kako im je zemlja obraćena u pustoš i kako 
su im porodice ili raspršane ili odvedene u roblje. Odmah 
odluče njihove poglavice, da ovu nesretnu zemlju, koja je na 
udaru Ijutijem madžarskijem neprijateljima Pečenezima, valja 
ostaviti i poći u Ugarsku. Ovu su svoju odluku brzo izveli, 
jer već godine 895. bila je Ugarska njihova. Današnji su Ma- 
džari mnogo veći narod nego li su bili prije 1000 godina, jer 
se u njih s tijekom vijekova pretočilo njekoliko sitnijih naroda. 
Tako su se već u X. vijeku pomadžarili ostaci avarskoga na- 
roda. U XIII. vijeku dobježali su u Ugarsku Kumani ili 
P olovci, koji su bili tursko pleme i dugo vremena velika 
pokora i napast južnoj Rusiji. I oni su pomadžareni. Osim 
ovijeh naroda pretočilo se u Madžare veliko mnoštvo panon- 
skijeh Slovena, a dosta i starijeh Moravljana i Slovaka, na ime 
koji se god nijesu ražbježali i koji nijesu poubijani u vrijeme 
najvećega madžarskog bijesa od god. 907. do god. 955., to 
jest od požunske bitke, kada su Madžari do kraja razbili Ni- 
jemce i Slavene, pa do augsburške bitke, kada su Madžari 
strašno potučeni i kažnjeni za sva zla, koja su do tad činili 
izokolnijem narodima. 

Današnji Moravljani govore češkijem jezikom, a današnji [80. 

slovački jezik ako se nješto i razlikuje od češkoga, ali za to 
ni jednomu drugomu slavenskomu jeziku ne stoji tako blizu kao 
češkomu. Po ovom bi se moglo zaključiti, da su i stari Mo- 
ravljani sa starijem Slovacima bili isti slavenski ogranak, koji 
su i Česi. Ali ima u sačuvanijem izvorima njekoliko stvari, 
koje ne dopuštaju, da stare Moravljane i stare Slovake ubrajamo 
medju Čehe, već nas nagone, da držimo, e su stari Moravljani 
i stari Slovaci bili najbliži srodnici panonskijeh Slovena. Ovu 
je tvrdnju prvi izrekao god. 1854. njemački istorik Diimnilen 
Po njegovu je mnijenju nakom propasti moravske države god. 
907. pao slavenski narod te države pod jaram groznijeh Ma- 
džara, koji su što poubijali, što u roblje odveli nesretne Sla- 
vene; sretni su bili oni, koji su se kojekud rastrkali. Tako je 
zemlja posve opustjela i ležala u pustoši sve do vremena, kada 
su se Madžari iza strašnog augsburškog poraza stali dozivati i 
uljudjivati se. Onda, na ime poslije godine 955., počeli su se 
vraćati u svoju zemlju ostaci Moravljana i Slovaka, a budući 
da je ondje bilo veliko mnoštvo prostora za marljive radnike, 
za to su se stali i Česi iz Češke doseljivati u moravske i slo- 
vačke zemlje. Došljaci Česi, koji su bili kulturom i brojem 
pretežniji, počešili su po malo ostatke starijeh Moravljana i 
Slovaka. Tako su oni izgubili svoj jezik, koji je bio ako ne 
istovetan s jezikom panonskijeh Slovena, a ono je bio njemu 
veoma sličan. Da je ovo istina, to ćemo lako dokučiti, ako 
malo pomislimo na rad slavenskijeh apostola: do god. 867. 
žirili su oni vjeru Isusovu i uvodili slavensku liturgiju po Mo- 
ravi, a za cijelo i po susjednoj slovačkoj zemlji; kada su te 
godine putovali u Rim, ustavili su se medju panonskijem Slo- 
venima u Koceljevoj državi, isto tako kada se Metodije po- 
slije bratove smrti sam vratio iz Rima, djelovao je po Pano- 
niji, a zadnje godine svojega života boravio je opet u Moravi. 
Može li se dopustiti, da bi Moravljani i Slovaci govorili dru- 
gijem jezikom nego Panonci? Kako se može dokučiti veliko 
ono narodno oduševljenje za slavensku liturgiju i po Moravi 
i po Panoniji, ako se ne reče, da je u tijem zemljama bio isti 

jezik? Sjetimo se takodjer malo Prvine. On je iznajprije bio 
knez u Nitri, dakle u slovačkoj zemlji, a poslije ga je zapalo 
knezovanje nad panonskijem Slovenima oko Blatnoga jezera. 
Kralj mu je Ludovik dao ovu kneževinu za to, da ima u njoj 
pouzdana čovjeka, a bi li Prvina uz najbolju volju mogao biti 
Nijemcima od koristi u Panoniji, kad bi on medju onijem na- 
rodom bio tudjinac? Treba dakle misliti, da je Prvina njegđašnji 
slovački knez govorio istijem jezikom, kojim i panonski Slo- 
veni, njegovi novi podanici. 

Ima njekoliko dokaza, da se i Panonija zvala Morava; tako 
jedan staroslovenski izvor veli o sv. Metodiju, da je bio arhi- 
jepiskop »KuuibHioio Mopneov.« Ovo je genitiv duala, to jest 
dviju višnjih Morava, ili Morave (u užem smislu) i Pano- 
nije. (Niža Morava ili Donja Morava jest zemlja uz srpsku 
rijeku Moravu). Salcburški bezimenjak veli o Mojmani, koji 
je prognao Prvinu, da je bio ))dux Maravorum supra Da- 
nubium«; dakle je morala biti i Morava infra Danu- 
bium, to jest Panonija. U grčkom životu sv. Klimenta (uče- 
nika Metodijeva) dolaze riječi Mopa^o; t^; Ilavvov^ac t. j. pa- 
nonska Morava. Sve ovo dokazuje, da je po Moravi i Pano- 
niji živio isti narod. 

Današnji se Slovaci sami zovu Slovenci, a svomu jeziku 
vele: slovenski; moravskoga kneza Rastislava zove pisac 
života sv. Metodija: slovenski knez (KNA^b ciiOBtLHhcicE), a 
u životu sv. Cirila veli mu se: moravski knez (uopiiBkCK'uJi 
KHA^b). Jezik, kojim su govorili panonski Sloveni, zove se 
uvijek u izvorima : slovenski jezik (ni^UKik ciiosi&HkCK'E). 
Dakle i ovo upotrebljavanje slovenskoga imena dokazuje^ 
da se po moravskoj, slovačkoj i panonskoj zemlji govorio isti 
jezik, a ako je tako, onda stari Moravljani i stari Slovaci nijesu 
bili češki ogranak, kako su danas. 

vn. 

Poljaci. 

O najstarijoj poljskoj istoriji u op^e. — Izvori stare poljske 
istarije. — Vrijeme prije godine p6o. — Knez Meiislav. — Kr- 
itenje poljskoga naroda. — Knez Boljeslav Hrabri. — Plemena 
foljskoga naroda. 

Poljaci su po svojoj mnogobrojnosti najznatnije slavensko [81. 
pleme poslije Rusa ; po svojoj prosvjeti i slavnoj prošlosti pri- 
padaju oni medju znatnije narode evropske, a bilo je vrijeme, 
kada je poljska država mnogo značila u Evropi (u XVI. i 
XVII. vijeku.) Što su se na njih u drugoj polovini XVIII. 
vijeka oborile velike bijede, koje su im razbile državu, to nije 
umanjilo njihove znatnosti medju Slavenima. Po svemu bi se 
ovom činilo, da je najstarija poljska istorija dobro poznata, jer 
Poljaci sudeći po njihovoj kasnijoj istoriji nijesu ni u najstarije 
doba bili narod besposlen i mlitav. Ali ovaj bi zaključak na 
Žalost bio posve kriv. Možemo do duSe dopustiti, da su Po- 
ljaci i u najstarije doba svoje istorije tvorili djela, koja je vri- 
jedno bilo bilježiti, — samo da je bilo vrsnijeh ljudi, koji bi 
ih bilježili (može se dodati). Kad bi se znatnost ili neznatnost 
kojega naroda po tome mjerila, je li njegova najstarija istorija 
više ili manje poznata, onda bi Poljaci bili najneznatniji sla- 
venski narod. Tko je tomu kriv, da je naše znanje najstarije 
poljske istorije vrlo krnje? Današnji naučnjaci jamačno nijesu 
krivi, jer bi oni sjajno rasvijetlili poljsku davninu, samo kad 
Maretid: Slaveni u davnini. 10 

bi prema tomu bili izvori, koji o njoj govore. Ne može se 
reći, da je malo izvora o staroj poljskoj istoriji, pače njih ima 
dosta, ali je drugo pitanje: kakvi su. Mi ćemo pod brojem, 
koji dolazi, progovoriti njekoliko najnužnijih riječi o izvorima 
stare poljske istorije; ovdje ćemo samo to reći, da Poljaci do 
druge polovine X. vijeka nijesu stajali u dodiru s Nijemcima, 
za to i njemački izvori o njima šute dugo vremena, a Carigrad 
je od Poljaka uvijek bio daleko, i za to nije nitko u Carigrada 
na to mislio, da napiše što o Poljacima. Domaćijeh kronista 
mogli su Poljaci imati istom onda, kada se u njih s kršćan- 
stvom ukorijenila kakva takva prosvjeta, a do toga se vre- 
mena već izgubila uspomena o najstarijoj davnini poljskoga 
naroda, a koliko se nje i sačuvalo, to su nevjesti i bezukusni 
kronisti iskrivili. 

Vjerodostojna se poljska istorija počinje istom oko godine 
960 ; dakle u vrijeme, kada su drugi njeki slavenski narodi 
već završili najstarije doba svoje istorije. Poljaci onda istom 
ulaze u istoriju. Svaki drugi slavenski narod ima već oko 
godine 960. više ili manje istorički rasvijetljenoga života za 
sobom, samo je u Poljaka pred godinom 960. potpuna tama. 
Otud se vidi, da su Poljaci pozvani u istoriju istom u po- 
sljednjem satu. 

Najstariji poljski kronist zove se Martin Gal (Martinus [82. 
Gallus). On je pisao prvijeh godina XIL vijeka i bio je su- 
vremenik Kuzmana Pražanina i ruskoga Ijetopisca Nestora. 
Ali s ovom dvojicom svojih suvremenika ima on samo vrijeme 
zajedničko, a ne vrline. Martin je Gal kao istorički izvor samo 
za to od njeke vrijednosti, jer je on najstariji poljski kronist, 
a njegovi su nasljednici još mnogo slabiji od njega. On u 
toliko zaslužuje pohvalu, što mu se ne mile očevidne bajke i 
izmišljotine i ne zadržava se pri njima, već pripovijeda ono, 
što misli, da se doista dogodilo, pripovijeda onako, kako 
umije. Moramo dodati, da je Martin Gal samo živio u Polj- 
skoj, ali nije bio Poljak, nego tudjinac, kako mu svjedoči i 
pridavak Gallus. 

Nakom Gala prvi je po vremenu poljski kronist Vincent 
Kadiubek, koji je pisao oko godine 1220. Premda je ovaj 
čovjek bio biskup u Krakovu, te bi se moglo misliti, da će 
čovjek takvoga položaja biti ozbiljan i bar do njekle (po na- 
zorima srednjega vijeka) kritičan pisac, ali u njega nema ni 
ozbiljnosti ni kritike ni za lijek. Još bi mu se moglo oprostiti, 
da je iz narodnoga kazivanja i iz starijih (nama nesačuvanijeh) 
izvora ispisao makar kako očevidne fabule, bar bi se reklo: 
nije drugo našao o poljskoj davnini, pa je zabilježio ono, što 
je slušao i čitao, — hvala mu i na tom ! Ali što ćemo reći 
o čovjeku, koji sam izmišlja čega nije bilo i iskrivljuje do zla 
boga ono malo što je čuo o davnini svojega naroda? Pa još 
kad bi te njegove izmišljotine bile zabavne i imale poetičku 
vrijednost, — još bi mu se njekako moglo oprostiti, ali kad 
su Kadlubekove izmišljotine glupe i bljutave, onda je dakako 
druga stvar; onda čovjek žali ono vrijeme i onaj narod, u 
kojem je i kada je takav čovjek mogao biti biskup. Kadlubek 
je nješto malo poznavao grčku i rimsku istoriju, ali kako je 
bio čovjek i bez talenta i bez ukusa, mislio je, da će dobro 
učiniti, ako poljsku istoriju ispreplete s grčkom i s rimskom. 
Za to se u njegovoj kronici stari poljski knezovi bore s Ju- 
lijem Cesarom i s Krasom, pače i s Aleksandrom Maćedoncem, 
oni vladaju nad Getima i nad Partima, o kojima stari Poljaci 
nijesu ništa znali kao ni o Grcima ni o Rimljanima. 

Čudno je i za duševno stanje poljskoga naroda u srednjem 
vijeku karakteristično je, što su Kadlubekove gluposti ostale za 
uzor njegovijem nasljednicima. Bogachwal se zove treći 
(po vremenu) poljski kronist. On je pisao oko godine 1250., 
a bio je biskup u Poznanju. Boguchwal ponavlja Kadlubekove 
bljutavosti i dodaje gdješto i svoje gluposti. Dzierzwa ili 
Mierzwa je treći kronist, koji za starijem grješnicima Kad- 
lubekom i Boguchwalom polaguje. Priča ima do duše kasto i 
u vrijednijeh pisaca, ima ih n. pr. u onako izvrsnom izvoru, 
kakav je Nestor za starorusku istoriju, da i ne govorimo o 
Dalimilu. Ali Nestorove i Dalimilove fabule naivne su i be- 

zazlene kao čavrljanje golobrada djeteta, dok su fabule Kad- 
lubeka i njegovijeh drugova nalik na bezobrazno laganje bra- 
data čovjeka. 

Nije čudo, da kod ovakvijeh izvora ne možemo mnogo 
znati o najstarijoj poljskoj istoriji, i da na sreću nije sačuvana 
kronika Martina Gala i Nijemca Ditmara (o kojem ćemo za 
čas nješto reći), onda o njoj ne bismo gotovo ništa znali. Po- 
ljacima je danas teško priznati, da su najstariji njihovi kronisti 
onako bljutavi, kako smo mi o njima rekli. Njima bi drago 
bilo, kad bi se oni mogli dičiti svojim kronistima onako, kako 
se Česi diče svojim Kuzmanom i Rusi svojim Nestorom, za 
to ih gdjekoji rodoljubni Poljaci nastoje opravdati. Takav je 
posao uzaludan, jer istina nema zadaću, da uvijek služi pa- 
triotizmu, koji može zaci na stramputice, ali istina nigda. Komu 
se naš sud o Kadlubeku i njegovijem nasljednicima čini pre- 
oštar, neka čita, što je o njima rekla ne samo učena, nego i 
poštena slavenska duša Safai'ik u »starožitnostima.« 

U njemačkijem izvorima nalazi se počevši od druge polovine 
X. vijeka što sitnijih što krupnijih bilježaka o starijem Polja- 
cima, a najviše ih se nalazi u kronici, koju je napisao Ditmar 
ili Thietmar. Ovaj je pisac bio biskup u Merseburgu, a 
živio je od god. 975. do god. 1019. Njegovo djelo »Chro- 
nicon« ima 8 knjiga, od velike je ono cijene osobito za po- 
lapske Slavene, jer je pisac sam sudjelovao u njekoliko vojna 
protiv njih. AH i Poljaci mu mogu biti vrlo zahvalni, jer i 
o njima dosta govori. Djela svijeh ovdje spomenutijeh pisaca 
pisana su latinski. 

Jezgra poljskoga naroda, koji se dosta daleko protegao, [83. 
živi uz rijeku Vislu. Ova je rijeka izuzevši joj najdonji dio, 
gdje sjede Nijemci, prava poljska rijeka. Čini se, da su Poljaci 
oko nje boravili već u vrijeme latinskoga pisca Jordana ili 
Jornanda (o kojem vidi pod br. 15.) Ovaj pisac u svome 
djelu, koje je pisano oko god. 550., veli, da Anti žive izme- 
dju Dnjestra i Dnjepra, a Sloveni (»Sclaveni«) da prebivaju 
njima na zapadu i da dopiru na istoku do Dnjestra, a na 

sjeveru do Visle. Nemamo do duše nikakvoga naročitog do- 
kaza, da su Jordanovi Sloveni uz Vislu bili Poljaci, ali takodjer 
ne nalazimo, što bi se toj misli protivilo. Za to mi uz ovu 
misao pristajemo, ali prema onomu, što je razloženo pod br. 
17., valja dodati, da su Poljaci oko 550. godine već bili sta- 
novali uz Vislu dosta vremena, jer su se iz zajedničke slavenske 
pradomovine počeli micati s ostalijem zapadnijem Slavenima 
bar 300 godina prije Jordanova vremena. Kako je poljski na- 
rod i danas dosta velik, a velik je bio i u staro doba, ne 
može se misliti, da je sav na jednoć zauzeo one zemlje, u 
kojima ga nalazi istorija u X. vijeku i kasnije, ali kako su 
pojedina poljska plemena dolazila, kojim redom i otkud, to 
će poradi šutnje izvora ostati uvijek tajna. Za to u taj posao 
mi niti možemo niti hoćemo dirati. 

Na zapadnoj obali Visle stoji još i danas starodrevni grad 
Gnjezno (njemački Gnesen). U tom su gradu sjedili prvi 
poljski knezovi, za koje dozna jemo iz Martina Gala. To je 
bio glavni grad plemena, koje se u užem smislu zvalo Poljaci. 
Ovo je pleme okupilo po malo oko sebe sva poljska plemena 
i ujedinjenomu narodu ostalo je po njemu ime. Vidjeli smo, 
da je tako bilo i u starijeh Ceha (br. 71.) Prvi potpuno isto- 
rički knez u gradu Gnjeznu bio je M e č i s 1 a v ili M e š k o 
(poljski: Mieczyslaw-Mieszko). On je počeo knezovati oko 
god. 960. Ali prije toga kneza doznajemo iz Martina Gala, 
kojemu se može vjerovati, imena četvorice njegovijeh preteča 
na kneževskom prijestolju u Gnjeznu; oni su se zvali: Popiel, 
Ziemowit,LeszkoiZiemimysL Ali osim pustijeh imena 
ne može se gotovo ništa sigurno znati o tim knezovima. O 
Popielu ima u Martina Gala priča, kako su ga dva njekakva 
putnika proklela, što ih nije hotio ugostiti i kako se njihovo 
prokletstvo ispunilo, jer je za njekoliko godina seljački sin 
Ziemowit oteo Popielu kneževsku vlast i počeo sam knezovati. 
Ziemowitov se otac zvao Piast, za to se on i njegovi po- 
tomci zovu Piastovci. O Ziemowitu, njegovu sinu Lešku i 
unuku Ziemimyslu veli Martin Gal posve u kratko, da su bili 

valjani knezovi. Za cijelo već se u Galovo vrijeme (na po- 
četku XIL vijeka) nije znalo više o pretečama kneza Mečislava 
nego li je Gal zapisao. Ako svakomu od pomenutijeh knezova 
poprijeko damo 20 godina knezovanja, onda izlazi, da je Popiel 
vladao oko godine 880. Ali budući da su prva četiri kneza 
još u doistoričkoj tmini, za to se prava istorija poljska po- 
činje, kako smo već rekli, istom s Mečislavom t. j. s godinom 
od prilike 960. 

Vlada kneza Mečislava pada u vrijeme njemačkijeh kra- [84, 
Ijeva i rimskijeh careva Otona I. i Otona U. Mečislav se 
otimao i otimao ispod njihove vrhovne vlasti, ali mu ipak nije 
nastojanje za rukom pošlo. Na početku svoje vlade njegdje 
oko god. 963. imao je boj s Nijemcima, koji se nije sretno 
po nj svršio, jer ga je istočno-njemački markgrof Gero pri- 
silio na priznavanje vrhovne vlasti njemačke. Njekoliko godina 
poslije toga imao je Mečislav opet rat s Nijemcima, u kojem 
je njegov brat Cedobor razbio Nijemce, ali je za to ipak Me- 
čislav ostao područnik njemačkoga kralja. Ovo se tijem doka- 
zuje, što su god. 973. o uskrsu češki knez Boljeslav II. i 
poljski knez Mečislav došli na poziv cara Otona I. u Kve- 
dlinburg preda nj. Oton ih doista ne bi preda se zvao, da mu 
nijesu ova dva slavenska kneza bili područnici. Njekoliko ne- 
djelja iza uskrsa god. 973. umre Oton I., a rečeni knezovi 
Boljeslav II. i Mečislav upotrebe odmah priliku, da se oslo- 
bode vrhovne vlasti njemačke. Mladjahni je na ime sin i na- 
sljednik Otona I. Oton II. imao na početku svoje vlade dosta 
muke i borbe s bavarskijem vojvodom Henrikom, koji je na nj 
ustao. Uz Henrika pristanu Boljeslav II. i Mečislav nadajući 
se valjada tijem putem dokopati se potpune neovisnosti. Ali 
iza četiri godine borbe nadvlada Oton II. nepokornoga voj- 
vodu i baci ga za kazan u tamnicu. Onda su dakako i rečeni 
knezovi ostali pod njemačkom vrhovnom vlasti, kako su i 
prije bili. Za kratko vrijeme, na ime već god. 983. umre 
Oton II. ostavivši nejakoga sinčića Otona III. Zatvoreni voj- 
voda Henrik oslobodi se tamnice i ustane na novoga kralja, 

kako je bio ustao i na njegova oca, a na strani rečenoga bun- 
tovnika opet se nadju knezovi Boljeslav II. i Mečislav želeći 
očevidno na svoju korist okrenuti njemačke nemire. Istom 
pošto se Henrik dobrovoljno pokorio zakonitomu vladaocu 
Otonu III , poklone mu se i slavenski knezovi Boljeslav II. i 
Mečislav i tijem ga priznadu svojim vrhovnim gospodarom. 

Kako nije Mečislava služila sreća u nastojanju, da se otrgne 
ispod Nijemaca, tako se nije mogao srećom pohvaliti, da je 
poljska plemena okupio pod svoje žezlo. On je knezovao nad 
zemljama, koje su sačinjavale t. z. Veliku Poljsku, a po Maloj 
Poljskoj knezovali su sitniji knezovi, koji su bili prema Meči- 
slavu posve samostalni. Ovdje nam treba reći, da se pod ime- 
nom Velika Poljska misle one poljske zemlje, koje danas pri- 
padaju pod rusku i prusku krunu, a Mala je Poljska drugo 
ime za Galiciju. Sretniji su od Mečislava bili ruski knez Vla- 
dimir i češki Boljeslav II., koji su obojica protegnuli svoje 
gospostvo i nad dijelovima Male Poljske ; knez je na ime Vla- 
dimir god. 981. osvojio grad Premisalj s njegovom okolicom 
(grad Premisalj ili poljski Przemysl leži usred današnje Gali- 
cije). Isti je knez osvojio grad Cerven s njegovom okolicom 
(taj je grad ležao u današnjoj ruskoj Poljskoj blizu austrijske 
granice). O ovijem osvojenjima ruskoga kneza Vladimira piše 
staroruski Ijetopisac Nestor. Iz češkoga opet Ijetopisca Kuz- 
mana možemo razabrati, da je češki knez Boljeslav II. vladao 
Malom Poljskom sve do Krakova i nješto dalje. 

Kako smo dakle vidjeli, knez Mečislav nije imao sreće [85 . 
u poslovima oko samostalnosti i ukrepljenja svoje države. Ne 
može se reći, ima li se to odbiti na njegovu nesposobnost ili 
na neprijatne okolnosti. Bilo kako mu drago, knez Mečislav 
ne bi svoga imena nigda proslavio, da nije primio vjeru Isu- 
sovu i nastojao, da je primi i njegov narod. Velika je šteta, 
što i o tom preznamenitom dogadjaju znamo samo nješto 
malo. Najstariji svjedok o krštenju kneza Mečislava jest po- 
znati nam Ditmar. Ovaj Nijemac piše, da se Mečislav oženio 
sestrom češkoga kneza Boljeslava II. Ona se zvala D o b r a v a, 

kako izrijekom veli Ditmar: Dobrava Sclavonice dicebatur, 
quod Teutonico sermone bona interpretator, — dakle se nije 
zvala Dubravka, (poljski Dabrawka), kako hoće kasniji 
i manje pouzdani svjedoci nego li je Ditmar. Dobrava je bila 
kršćanka, kao i njezin brat, jer se češki narod krstio zadnjih 
godina IX. vijeka. Kada je ona pošla za Mečislava, bio je on 
još neznabožac, ali pobožna žena nije mirovala, dok nije muža 
obratila na kršćanstvo. Za knezom se krstio po malo i narod. 
Poljaci su brzo dobili biskupiju u svojoj zemlji, ni jesu onako 
dugo čekali kao Česi, koji su istom godine 973. dobili prvoga 
biskupa. Prvi je poljski biskup bio Jordan, koji je po svoj 
prilici bio Nijemac. On je imao svoju biskupsku stolicu u 
gradu Poznanju; po tom je poznanjska biskupija medju svima 
poljskima najstarija. 

Kada se zna, da je nakom smrti svetoga Metodija (godine 
885,) brzo istrijebljena slavenska liturgija i slavenska crkva po 
Mora vi i Panoniji, a da je u Češkoj slabo životarila u vrijeme, 
kada se krstio knez Mečislav, onda nema sumnje, da je Me- 
čislav primio latinsko kršćanstvo s latinskom liturgijom. Po- 
ljaci su dakle od najdavnijih davnina slušali službu božju u 
latinskom jeziku; slavenskomu jeziku nema u poljskoj crkvi 
ni traga. 

Mečislav je umr-o godine 992. ostavivši nakom sebe [86. 
njekoliko sinova, ali najsposobniji medju njima Boljeslav znao 
je svojoj braći oteti svaku vlast i miješanje u državne poslove. 
Velika je to sreća bila za mladu poljsku državu, koja bi se 
inače možda bila raspala u njekoliko slabijeh kneževina, a ovako 
je umom i hrabrošću Boljeslava nastala velika i silna država. 

Na koncu X. vijeka sjaju u slavenskoj istoriji tri vrlo sjajne 
zvijezde, na ime tri vele znatna vladara, jedan medju Česima 
(Boljeslav II.), drugi medju Poljacima (Boljeslav Hrabri), treći 
medju Rusima (Vladimir). Svaki se njih proslavio tako znat- 
nijem djelima kao malo koji vladar poslije njih. Kako bi se 
mnogo dalo govoriti o Boljeslavu češkom i o Vladimiru ru- 
skom, tako bi se dalo i o Boljeslavu poljskom. Nama osnova 

ove knjižice ne dopušta, da obilno govorimo o djelima onijeh 
vladalaca, koji su u kršćansko doba vladali gdje med ju Sla- 
venima; za to nam valja pri Boljeslavu Hrabrom stegnuti se 
samo na najnužnije. 

Boljeslav je Hrabri bio vjeran saveznik i prijatelj mladoga 
cara Otona III. i pomagao mu je dva puta u bojevima protiv 
polapskijeh Slavena u Braniboru (god. 992. i 996.) Njegdje 
najzadnjih godina X. vijeka osvojio je Boljeslav Hrabri istočni 
dio Pomorja (Pommern), gdje su življeli takodjer Slaveni, 
srodni s Poljacima, ali opet različni od njih. Lijepo je Oton 
III. pažnju pažnjom vraćao poljskomu knezu. Godine na ime 
1000., kada se mislilo, da je blizu konac svijeta, dodje Oton 
u grad Gnjezno, da se tamo pokloni moćima sv. Vojtjeha, 
kojega su nedavno ubili neznabožački Prusi, kada ih je došao 
obraćati na kršćansku vjeru. Mladi se car na svečevu grobu 
valjada molio bogu, da u svom gnjevu ne bude preoštar, ako 
je doista naumio uništiti svijet. Boljeslav je Hrabri lijepo do- 
čekao Otona, a Oton osnuje u Gnjeznu arcibiskupsku stolicu 
i podijeli Boljeslavu pravo, da može po svojoj državi osnivati 
nove biskupije. Prvi je arcibiskup u Gnjeznu (i po tom prvi 
poljski arcibiskup) bio Radim (ili latinski Gaudentius) 
brat sv. Vojtjeha. Viteški i mladjahni Oton III. umre već 
godine 1002., još mladji nego li mu je bio otac, kada je 
umr-o. Poslije Otonove smrti uspne se na njemačko prijestolje 
Henrik II. ili Sveti. Dok je još njemačka država bila uskome- 
šana poradi nemira pri izboru novoga kralja, provali Boljeslav 
Hrabri u zemlju Lužicu i osvoji je. Poradi ovoga osvojenja 
trajali su krvavi ratovi izmedju Henrika II. i Boljeslava Hra- 
broga s većim ili s manjim prekidama i s različnijem uspje- 
hom sve od god. 1004. pa do god. 10 18., kada su se Henrik 
i Boljeslav pomirili, tako da je Boljeslav ostao gospodar Lu- 
žice. Toliko budi dosta o odnošajima Boljeslava Hrabroga 
prema njemačkoj državi. 

Boljeslav je Hrabri od početka svoje vlade gledao, k^p. ć^ 
sva poljska plemena ujediniti, za to je morao mislijT, rda Malu 

Poljsku otme ispod češke vlasti. Za života češkoga kneza Bo- 
Ijeslava II. (svojega ujaka) nije hotio dirati u taj posao, ali 
čim se godine 999. Boljeslav II. prestavio, odmah Boljeslav 
Hrabri pohiti osvojiti ne samo Krakov, nego i čitavu Malu 
Poljsku, koja je do tada bila pod češkom vlašću. Onaj dio 
Male Poljske, što ga je godine 981. osvojio ruski knez Vla- 
dimir, ostade i nadalje u ruskoj vlasti. Nesposobni nasljednik 
Boljeslava II. Boljeslav III. nije mogao ništa učiniti protiv 
Boljeslava Hrabroga, kada je osvojio Malu Poljsku i sve Čehe 
poubijao, što ih je tamo našao. Nije mnogo vremena po- 
trajalo, pa je Boljeslav Hrabri protegnuo svoju vlast i na 
samu Češku, ali dakako samo za kratko vrijeme. Evo kako 
se to dogodilo. 

Nevaljali češki knez Boljeslav III. brzo je omrznuo Česima 
sa svoje krvoločnosti i drugi jeh bezakonja. Za to se g. ioo2» 
rodi buna, i Boljeslav III. morade bježati iz zemlje i uteče 
k svomu rodjaku Boljeslavu Hrabromu. Česi postave za kneza 
njekoga Vladivoja, rodom Poljaka. Dok je Boljeslav III. na- 
govarao Boljeslava Hrabroga, da mu pribavi natrag češko pri- 
jestolje, umre knez Vladivoj, pošto je knezovao njekoliko mje- 
seci. Odmah iza njegove smrti podje Boljeslav Hrabri s velikom 
vojskom put Češke, da svoga prognanog rodjaka posadi opet 
na prijestolje. To mu podje sretno za rukom, ali rdja Bolje- 
slav III. čim se osjeti na prijestolju, stane bjesnjeti kao i prije> 
a onda Česi pozovu Boljeslava Hrabroga, da ih oslobodi go- 
ropadnika. Ovo je Boljeslav Hrabri jedva dočekao, jer je znao^ 
da je sada došlo vrijeme, da on preuzme kneževsko prijestolje 
češko. On dodje brže bolje u Prag njegdje u mjesecu Veljači 
god. 1003., uhvati Boljeslava III., dade mu oči iskopati i baci 
ga u tamnicu, a onda sebe proglasi za češkoga kneza i uspne 
se na kneževsko prijestolje u Pragu. Ali kratka je bila njegova 
vlada nad Česima. Zlo je bilo po nj, što nije s novijem nje- 
mačkijem kraljem Henrikom II. stajao u prijateljstvu, a još je 
gore bilo, što su se Česi brzo zasitili poljske vlade, jer su 
Boljeslavljevi Poljaci Česima odviše dali osjećati poljsko go- 

spostvo i bili su napržiti prema Česima. Tako njemački kralj 
upotrebi češko nezadovoljstvo i prodre mjeseca Kolovoza god. 
1004. s velikom vojskom u Češku, da protjera Boljeslava Hra- 
broga. Čim unidju Nijemci u Češku, sjedine se s njima Česi 
i to s tijem radije, jer je kralj Henrik sa sobom vodio braću 
Boljeslava III. t. j. Jaromira i Oldriha, koji su bili zakoniti 
nasljednici nakom nesretnoga njihova brata. Kralj Henrik nije 
sam hotio približiti se Pragu i zametnuti boj s Boljeslavom 
Hrabrijem, nego je pustio da ga zametnu pomenuta braća Bo- 
ljeslava III. Čujući Boljeslav Hrabri, da se na nj velika sila 
primiče, i znajući, da nije pripravan dočekati je, nadje, da će 
najbolje biti, ako čim prije ostavi ne samo Prag, već i čitavu 
Češku. To on i učini njegdje na početku Rujna rečene godine 
i tijem pokaza, da i veliki junaci kasto vole nečasno bježati, nego 
časno ali sigurno izginuti: bijezi su sramni, ali su probitačni, 
veli naša poslovica. Tako se svršila kratka vlada Boljeslava 
Hrabroga nad Česima, ali su i poslije toga za njeko vrijeme 
ostali u poljskoj vlasti pogranični gradovi češki, pak i Morava. 
Svršivši Boljeslav Hrabri god. 10 18. dugotrajno ratovanje 
s kraljem i carem Henrikom II. pokuša sreću u ruskoj državi, 
ne bi li i njom zagospodovao. Nakom smrti velikoga kneza 
Vladimira osvoji kneževsko prijestolje njegov sinovac Sveto- 
puk. Ovo je bio vrlo opak čovjek, jer je odmah na početku 
svoje vlade ubio tri sina kneza Vladimira, a bio bi i ostale 
poubijao, da ih je mogao kako uloviti, samo da bude što si- 
gurniji na kijevskom prijestolju. Tast je ovomu krvoloku bio 
Boljeslav Hrabri. Pošto je Vladimirov sin Jaroslav prognao 
Svetopuka iz Kijeva i iz Rusije, odluči Boljeslav Hrabri silom 
povratiti prijestolje opakomu svomu zetu. Što je odlučio, to 
i učini, krene u Rusiju, razbije vojsku Jaroslavljevu i namjesti 
Svetopuka opet na kneževsko prijestolje u Kijevu. Svetopuk 
je mislio, da će se Boljeslav Hrabri odmah vratiti natrag u 
Poljsku, ali se prevari, jer tast ostane njekoliko vremena u 
Kijevu očekujući po svoj prilici zgodno vrijeme, da Svetopuka, 
s kojim je i onako narod bio vrlo nezadovoljan, zbaci s pri- 

jestolja i da sam zasjedne na nj. Tako je njekako on radio i 
s Boljeslavom III. češkijem knezom: najprije mu je povratio 
prijestolje, a onda mu ga uzeo i sebi prisvojio. Možda je Sve- 
topuk slutio takvo što od svoga tasta, za to na jednoć zapo- 
vjedi svojim ljudima, da ubijaju Poljake, gdje kojega uhvate. 
Tako je poubijano mnoštvo Poljaka, a bio bi za cijelo i Bo- 
Ijeslav Hrabri zaglavio, da nije brže bolje pobjegao iz Rusije. 
Kratko vrijeme iza toga izgubi nevaljali Svetopuk i prijestolje 
i glavu, a kijevskijem knezom postane pomenuti Jaroslav. — 
O ovoj ruskoj vojni Boljeslava Hrabroga nalazimo bilježaka 
ne samo u Ditmara i u Martina Gala, već i u ruskoga Ijeto- 
pisca Nestora. Ona je dokaz, kako je politika Boljeslava Hra- 
broga bila vrlo širokijeh razmjera: da mu ie u svem sreća 
služila, kako mu je dosta služila, bio bi on gospodar ne samo 
svijeh poljskijeh, nego i svijeh južnoruskijeh i ćeškijeh zemalja, 
ali kako je ta osnova bila teška da se izvede, to se najbolje 
vidi otud, što nije ni takvomu junaku i politiku pošla za ru- 
kom, kakav je bio Boljeslav Hrabri. 

Zadnje godine svoga života proveo je junački knez u miru 
nastojeći, da svoju državu iz nutra učvrsti blagotvornijem za- 
konima i naredbama u kršćanskom duhu. To je Poljacima bilo 
veoma nužno, jer gotovo neprestani ratovi nijesu dali, da se 
narod pripitomi i da živi na kršćansku. Njekoliko mjeseci prije 
svoje smrti god. 1025. okruni se Boljeslav Hrabri kraljevskom 
krunom. Poslije njegove smrti naslijedi ga sin mu Mečislav II. 

Iz ovoga malo, što smo više natuknuli nego pripovjedili o 
Boljeslavu Hrabrom, može se razabrati, da je on nastojao stvoriti 
veliku slavensku državu, o koju bi se kao o tvrdu pećinu odbijali 
svi napori germanizacije, koji su već onda težili na slavenski 
istok, kako teže i danas. Boljeslav istina nije okupio, kako je želio, 
Čehe, polapske Slavene, Poljake i Ruse pod jedno žezlo, ali 
je bar svoj narod za vremena ujedinio i ojačaoga, a i to je ve- 
lika zasluga. — A sad da vidimo plemena poljskoga naroda. 

I. Les i. Staroruski Ijetopisac Nestor piše, da je jedan [87. 
dio slavenskoga naroda pošao u staro doba prema Visli i pro- 

zvao se Lesi (JaxoHp), i od tijeh Leha da su se jedni prozvali 
Poljani, jedni Ljutići, jedni Mazovljani, a jedni Pomorci. Po 
ovoj Nestorovoj bilješci sudeći zvali su stari Rusi imenom 
Lesi u opće zapadne Slavene, jer Ljutići i Pomorci nijesu bili 
poljski ogranci, već su pripadali baltičkijem ili polapskijem 
Slavenima. Kakvo je etnografičko značenje imalo ime Lesi u 
starijeh Poljaka, to ne možemo sigurno odrediti, jer u Mar- 
tina Gala, koji od domaćijeh poljskijeh kroaista zaslužuje naj- 
više vjere, ne dolazi ime Lesi nikako, a Kadlubek i Bogu- 
chwal upotrebljavaju ime »Lechitae« za Poljake u opće. Po 
tom bi se moglo činiti, da je u prastaro doba doista Lesi 
isto značilo što Poljaci, pa je poslije nadjačalo samo ovo drugo 
ime, a ono se prvo izgubilo. Ova se misao može potvrditi 
etimologijom, jer je sva prilika, da ime L e h ima isti korijen, 
koji je u riječi »ledina« (t. j. neobradjena zemlja), a da ime 
Poljaci dolazi od riječi »polje«, o tom za cijelo ne može nitko 
sumnjati. Riječi »ledina« i »polje« mogu značiti isto, jer se 
> polje« može reći i za neobradjenu zemlju. Tako bi i Lesi 
i Poljaci bili ljudi , što stanuju na poljima, dakle sino- 
nimna imena. 

2. Poljaci. Nestor ne veli Poljaci, nego Poljani (Ho- 
^HHe), i ovo je stariji oblik, kako dokazuje i latinsko ime Po- 
loni (Polonia), koje se moglo razviti samo iz Poljani, a 
ne iz P o 1 j a c i. Najprije je ovo ime pripadalo samo jednomu 
plemenu i to onomu, koje je sjedilo rijeci Visli na zapadu. 
Budući da je Boljeslav Hrabri oko toga plemena (kojemu je 
i sam pripadao) okupio druga plemena, za to je ujedinjenomu 
narodu ostalo ime Poljaci. Glavni je grad poljskoga plemena 
u užem smislu bilo poznato nam Gnjezno. 

3. Mazovljani su življeli po današnjoj varšavskoj i 
plockoj guberniji, gdje se još do danas sačuvalo plemensko 
ime M a z u r i. 

4. V i s 1 a n i nazvani su dakako po rijeci Visli, uz koju su 
življeli, ali kako je rijeka Visla dosta duga, ne zna se pravo, 
gdje upravo treba tražiti stare Vislane. Ovomu je plemenu 

po svoj prilici pripadao jedan knez, o kojem se govori u sta- 
roslovenskom životu sv. Metodija. Tamo se na ime veli, di 
je u vislanskoj zemlji (bi Khcah) knezovao njekakav nezna- 
božački knez, koji se kršćanima rugao i o zlu im radio. Me- 
todije mu poruči, da bi mu bolje bilo, kad bi se krstio, jer 
će inače biti prognan iz svoje zemlje i morat će se na silu kr- 
stiti u tudjoj zemlji. Neznabožac nije poslušao Metodija, i za 
to mu se dogodilo ono, što mu je svetac prorekao. Sva je 
prilika, da je ovaj vislanski knez sjedio njegdje oko grada 
Krakova, otkud je moravskijem kršćanima mogao dosadjivati; 
da je knezovao gdje u Velikoj Poljskoj, ne bi mogao kršća- 
nima pakostiti, jer je u Metodijevo vrijeme sva ona zemlja 
bila još neznabožačka bez ikakvijeh kršćana. 

5. Danas žive Poljaci samo u istočnom dijelu pruske Šle- 
zije, a njegda su življeli i po zapadnoj Šleziji. Ovo su imena 
poljskih njegdašnjih plemena po Šleziji : Djedošani, Bo- 
brani (uz rijeku Bobru), Trebovljani, Bezunčani, 
O p o 1 j a n i (isporedi ime današnjega šleskoga grada, što ga 
Poljaci zovu Opol, a Nijemci O p p e 1 n). 

6. K a š u b i ili K a š e b i. Ovo je pleme do danas sačuvalo 
svoje etnografičke osobine i nije se s ostalijem Poljacima uje- 
dinilo. Njih ima oko 100.000, a žive na zapadnoj strani donje 
Visle i dopiru blizu baltičkoga mora. Sami se oni obično zovu 
SI ov inči. Prvi put ovo pleme spominje Boguchwal, koji 
im piše ime : Qassubitae. Ne smijemo prešutjeti, kako je posve 
moguće, da Kašubi i nijesu poljski ogranak, već da su ostatak 
pomorskoga plemena, za koje smo već rekli, da je Poljacima 
do duše blizu stajalo (u etnografičkom pogledu), ali opet da 
nije pripadalo medju Poljake. Današnji kašupski govor pOsve 
je srodan do duše poljskomu, kojemu je sličniji nego ikojemu 
drugomu slavenskomu jeziku, ali opet ima i svojih osobina, 
kojima se razlikuje od ostalijeh poljskijeh narječja. Kašubi dak e 
mogli bi i ne pripadati medju Poljake. 

Baltičko -polapski Slaveni. 

Gdje su iivljeli battiiko • polapski Slaveni? — Plemena baltićkO' 
polapskijeh Slavena. — Najznatniji tssvori o baltičko -polapskiji-m 
Slavenima. — Vrijeme prije Karla Velikoga. — Vrijeme Karla 
Velikoga. — Vrijeme Ludovika Pobožnoga i prvijeh mu nailjed- 
nika. — Henrik I. i Oton I. — Pokusi oko kriterija polapskijeh 
Slavena. — Vrijeme poslije Otona /. do Konrada II. — Bodric'- 
ski vrhovni knez Gotlalk. — Baltičko - polapski knez Henrik. — 
Posljednje vrijeme. — Kako je dovrSena germanizacija balliiko- 
polapskijeh Slavena r 

Ako čitatelj pogleda tia kartu današnjega njemačkog [88. 
carstva, opazit će, da Nijemci osim na granicama carevine 
žive gotovo svuda čisti i nepomiješani s inorodnijem pleme- 
nima. Ali nije svagda tako bilo. Prije kakvijeh 500 ili 600 
godina življeli su Nijemci po Čitavoj sjevernoj polovini danaS- 
njega im carstva pomijeSani sa Slavenima, a prije 1000 ili iioo 
godina nije u onijem zemljama bilo nikakvijeh Nijemaca, nego 
su svuda življeli Slaveni kao u svojoj pravoj domovini. Da 
je u tijeh Slavena bilo sreće, koliko je bilo hrabrosti, pa da su 
se mogli do danas održati, kako su se održali ostali slavenski 
narodi, ne bi danas bilo njemačke carevine, već bi se onuda 
protezala velika slavenska država. Slaveni, o kojima će se go- 
voriti u ovom poglavlju, življeli su u vrijeme svoje samostal- 

nosti po ovijem njemaćkijem zemljama: po zapadaoj Prusiji 
(Westpreussen), Pomoraniji (Pommern), Braniboru (Branden- 
burg), kraljevini Saksoniji, provinciji Saksoniji, Anhaltu, istoč- 
noj polovini Hanovera, Meklenburg-Šverinu, Meklenburg-Stre- 
litzu i po južno-istočnom dijelu Švezvig-Holštajna, za tijem 
po otocima : Fehmarnu, Riigenu, Usedomu i Wollinu. Sve su 
ove zemlje osvojili Nijemci kroz njekoliko vijekova što oruž- 
jem u ruci, što svojim kolonijama i nasilnom germanizacijom. 
Veliko je mnoštvo Slavena istina popadalo u bezbrojnijem bo- 
jevima s njihovijem zakletijem neprijateljima Nijemcima i 
Dancima, ali još ih se veće mnoštvo pretvorilo po malo u 
prave Nijemce, koji ni najmanje više ne osjećaju njegdašnjega 
svoga slavenstva. Još je bilo Slavena i po drugijem zemljama: 
po Turingiji i sjevernoj Bavarskoj, ali tu ih je prvo bilo malo, 
a drugo, tu su oni svagda bili njemački kmetovi, koji na raz- 
vitak istoričkijeh dogadjaja nijesu imali nikakvoga utjecaja. Za 
to o turinškijem i o bavarskijem Slavenima, kojih je i onako 
mnogo brže nestalo nego Slavena po ostaloj Germaniji, ne 
ćemo ništa govoriti, a kad bismo i hotjeli, ne bismo gotovo 
ni imali što reći, jer je o njima vrlo malo vijesti u izvorima. 
Dalje dokazuje Šafafik, da se jedan ogranak baltičko-polap- 
skijeh Slavena protegnuo ća u Nizozemsku i u Britaniju. Ali 
ako je tu i bilo što Slavena (o čemu se može sumnjati), bilo 
ih je tako malo, da su brzo bez traga iščeznuli. Za to ne ćemo 
ni o ovijem Slavenima ništa govoriti. 

Sto smo malo prije rekli, po kojim su sve zemljama živ- 
Ijeli Slaveni, o kojima nam treba govoriti u ovom poglavlju, 
otud izlazi, da ih ne možemo zvati polapski Slaveni, jer 
se pod onijem imenom mogu misliti samo oni, koji su živ- 
IjeU uz rijeku Labu, a bilo je Slavena, koji sa bili vrlo uda- 
ljeni od te rijeke. Njeki ih pisci zovu baltički Slaveni, ali 
i ovo je ime nezgodno, jer se njim u pravom smislu mogu 
označivati samo oni, koji su življeli na obalama baltičkoga 
mora. Mi držimo, da je najzgodnije ime baltičko-polap- 
s k i Slaveni. Ono nama znači sve Slavene, koji su njegda 

življeli po zemljama današnje njemačke carevine. Mogao bi 
tko pitati: za što im se ne da ime, koje je bilo zajedničko 
svijem njihovijem plemenima? Odgovaramo, da su baltičko- 
polapski Slaveni življeli i izumrli, a da nijesu dotjerali do je- 
dinstva političkoga; oni su bili uvijek rascjepkani po pleme- 
nima i tako nije moglo nastati jedno ime, koje bi im svima 
pripadalo. 

Baltičko -polapski Slaveni mogu se zgodno razdi eliti u [89. 
4 glavna plemena, i to su: i. Ljutići ili Veleti, 2. Bo- 
drići, 3. polapski Srbi, 4. Pomorci. Prva su se tri 
plemena raspadala u sitnije odjele, a po svoj prilici i četvrto 
pleme, samo nama nijesu poznati njegovi ogranci. Mi ćemo 
sada o diobi ovijeh plemena i o njihovu razmještaju progovo- 
riti koliko je moguće kraće, ali opet toliko, da ne preskočimo 
ništa, što je nužno za razumijevanje daljega našeg prijegleda. 

Ljutići ili Veleti življeli su uz obalu istočnoga mora 
od rječice Recknitz (koja teče u Meklenburg - Šverinu) pa do 
Odre; sjevernu im je granicu činilo dakako istočno more, 
a južnu crta -krivulja povučena od grada Magdeburga kroz 
južni dio Brandenburga do rijeke Odre. U savez Ljutića išla 
su ova plemena: Kiša ni (u izvorima: »Chizzini«) nasta- 
vali su po svoj prilici oko meklenburg - šverinskog grada Ro- 
stocka (ovo je slavensko ime : r o z t o k) , blizu kojega se 
još i danas nalazi selo K e s s i n , u kojem bi imenu bio sa- 
čuvan trag rečenomu plemenu ; — Prekopjenci ili »Cir- 
cipani« u izvorima, gdje je circi — po svoj prilici slavenski 
prijedlog č r e z, a ono — p a n i dolazi od imena rijeke, koja 
se latinski zvala Panis, a njemački se danas zove Peene; Ša- 
faf ik čita rečeno ime Črezpeiianć, a mi možemo reći 
Prekopjenci; oni su dakako življeli uz rijeku Pjene (Peene), 
koja izvire u Meklenburg-Šverinu, ulazi u Pomoraniju i utječe 
u Kleines Haff ; — Dolenci ili Dolenčani (»Tholo- 
santes«) su stanovali uz jezero Tollense, koje se nalazi u Me- 
klenburg-Strelicu, takodjer uz rijeku Tollense, koja ulazi u 
Pomoraniju i utječe u malo prije pomenutu vodu Peene; — 

Maretić : Slaveni u davnini. 1 1 

Ratari (Retheri , Redarii) prebivali su uz vodu Peene i to 
po svoj prilici na južnoj njezinoj strani ; — Ranci ili R u- 
j a n c i (Rugiani) prozvani su po ostrvu, na kojem su življeli, 
a ostrvo se zvalo Ruja i Rana, danas se njemački zove 
Riigen, a prije su ga Nijemci zvali Rujana : regio quae a Teu- 
tonicis Rujana, a Sclavis Rana dicitur — veli jedan izvor. 
Ovo je bilo najznatnije pleme medju svijem baltičko polap- 
skijem Slavenima, prvenstvo su mu priznavala pored sve svoje 
rascjepkanosti i nesloge i ostala plemena i to ne samo s toga, 
što su Ranci bili na glasu junaci, već i s toga, što se u nji- 
hovu gradu Arkoni nalazio hram najvećega boga Svetovita, 
kojemu su dolazili na poklonstvo baltičko-polapski Slaveni sa 
svijeh strana i prinosili darove ; — U k r a n i su sjedili uz ri- 
jeku Ukru, koja se danas njemački zove Ucker, ona izvire u 
Brandenburgu, gdje se po njoj zove pokrajina Uckermark, za 
tijem ulazi u Pomoraniju i izlijeva se u Kleines HafF; — Ri- 
ječani su življeli po svoj prilici njegdje blizu Ukrana; — 
Stodorani ili Havoljani prebivali su uz današnju bran- 
denburšku rijeku Havel, koja utječe u Labu ; — Brežani 
su stanovali njegdje oko današnjega grada Havelberga, kojemu 
je njegovo -b e r g postalo od slavenske riječi b r ž g (= obala) ; 
— Sprevani su sjedili uz rijeku Sprevu (njemački Spree) 
i to valjada uz njezin donji tijek ; — Moričani ili Mora- 
čani bili su dvoji: jedni u Meklenburg-Šverinu pokraj jezera, 
koje se danas zove Miiritz-See, a drugi u okolici grada Mag- 
deburga uz Labu. 

B o d r i ć i (u izvorima : Abodriti iU Obodriti) su življeli 
Ljutićima na zapadu : u zapadnoj polovini Meklenburg-Šverina, 
za tijem u vojvodini Lauenburgu i u jugoistočnom dijelu da- 
našnjega Šlesvig-Holštajna. Glavno se pleme zvalo Bod rici, 
njihova je domovina bila uz obalu baltičkog mora medju 
meklenburško-šverinskom rijekom Varnavom (danas : Warnow) 
i holštajnskom Travnom (danas: Trave). Medju Bodriće ra- 
čunaju se još ova plemena : V a g r i u južnoistočnoj polovini 
Šlesvig-Holštajna sve do rijeke, koja se njemački zove Eider, 

iza te rijeke dalje na sjeveru življeli su Danci; čini se, da su 
Vagri življeli i na ostrvu Fehmarnu ; — Polabljani (Po- 
labi ili Polabingi) uz rijeku Labu i to u današnjem Lauen- 
burgu ; S m o 1 j a n i (Smeldingi) — u južnozapadnom dijelu 
Meklenburg-Sverina ; (poznato nam je iz br. 34., da se i jedno 
bugarsko pleme zvalo Smoljani). — Glinjani u sjevero- 
istočnom dijelu današnjega Hanovera oko grada Liineburga, 
koji se slavenski zvao Glin ; — V a r n i u blizini Smoljana, 
njihovu se imenu čuva trag u imenu varošice W e n d i s c h- 
W a r n o w , koja se nalazi u jugozapadnom Meklenburg- 
Šverinu, a malo dalje sjeverno od te varošice izvire voda War- 
now, koju smo već spomenuli; — Drevljani, u sjevero- 
istočnom Hanoveru nalazi se danas varošica Drawehn, u 
okolici toga mjesta uz rijeku Jeetze življeli su Drevljani, i onaj 
se kraj po njima još i danas zove Wendland t. j. slavenska 
(vendska) zemlja. 

Polapski Srbi. Pod ovijem imenom razu^nijevamo nje- 
koliko sitnijeh plemena, koja su življela iznad češke zemlje 
medju rijekama Salom i Bobrom, sjeverna im je granica bila 
crta-krivulja od ušća Sale u Labu pa do ušća Varte u Odru. 
Medju polapski jem Srbima tri su glavna plemena: Lužičani 
u današnjoj donjoj Lužici; — Milčani u današnjoj gornjoj 
Lužici ; — S r b i u užem smislu izmedju Labe i Sale, njih je 
bilo i preko Labe oko anhaltskoga grada Zerbsta, koji ima, 
kako se čini, svoje ime po Srbima. Osim ovijeh triju plemena 
bilo je još sitnijih, koja nam ne treba spominjati. 

Pomorci ili Pomorani življeli su medju Odrom i 
Vislom; južna im je granica bila crta povučena u pravcu ri- 
jeke, koju Nijemci zovu Netze i utječe u Vartu. O ovom ve- 
likom plemenu znamo razmjerno vrlo malo, jer kako su Ni- 
jemci prije nego su do njih došli, morali svladati Bodriće i 
Ljutiće, za to istom kasniji njemački izvori počinju govoriti o 
Pomorcima. Oni su se jamačno cijepali u njekoliko plemena, 
ali nama nijesu poznata njihova imena, a kamo li granice, do 
kud je koje dopiralo. Poradi vehke oskudice izvora bit će naše 

razlaganje o Pomorcima veoma kratko, mnogo kraće, nego 
bismo željeli. 

O Ljutićima i Bodrićima nalazimo veliko obilje vijesti [90. 
u različnijem izvorima, tako da nam je stara njihova istorija 
mnogo bolje poznata nego gdjekojih drugih sretnijih slaven- 
skih naroda, koji su do danas sačuvali svoju narodnost. Manje 
nego o pomenuta dva plemena govore izvori o polapskijem 
Srbima. Uzrok je tomu ovaj : Ljutići su i Bodrići bili mnogo 
ratoborniji od polapskijeh Srba, ovi su bili u opće meklji i 
s mnogo manjim su protivljenjem potpadali pod njemačku 
vlast i primali vjeru Isusovu, a Ljutići i Bodrići bijesno su 
branili svoju narodnost i narodnu svoju vjeru, a često su i 
udarali na Nijemce, kad se Nijemci nijesu ni nadali. Sada ra- 
zumijemo, da su germanski kronisti imali što bilježiti o Lju- 
tićima i Bodrićima prikazujući njihovu goropad i uspjehe nje- 
mačkoga oružja; o mirnijem Srbima nijesu mnogo mogli 
javljati, jer su slabo ratovali s Nijemcima, a da o mirnom 
njihovom životu što zapižu, za to nijesu pisci srednjega vijeka 
mnogo marili. Za što je o Pomorcima sačuvano vrlo malo 
bilježaka, to nam je već poznato. 

Najveći dio izvora o baltičko - polapskijem Slavenima napi- 
sali su Nijemci. O Nijemcima može misliti tko što hoće, ali 
im svatko pravedan mora priznati, da su oni u srednjem vi- 
jeku bili za cijelo jedan od najprosvjetljenijih naroda. Ovo se 
osim drugoga dokazuje golemijem mnoštvom njihovijeh kro- 
nika, biografija i druge ruke izvora. Kako su Nijemci danas 
najmarljiviji narod u pisanju i izdavanju knjiga na svijet, tako 
se medju njima u srednjem vijeku nalazilo najviše kronista, i 
njihovu trudu imaju vrlo mnogo da zahvale ne samo Nijemci, 
već i drugi narodi, jer se u njemačkijem izvorima nalazi ve- 
liko mnoštvo bilježaka i o narodima, koji su s Nijemcima sta- 
jali u doticaju. Od njemačkijeh izvora za istoriju baltičko- 
polapskijeh Slavena spomenut ćemo sada najznatnije. Osim 
poznatoga nam E i n h a r d a (br. 46.) i D i t m a r a (br. 32.) 
vrijedni su da se zapamte : Widukind, Adam Bremenac 

i H e 1 m o 1 d. Onaj prvi, na ime W i d u k i n d bio je su- 
vremenik kralja i cara Otona I. (vladao god. 936 — 973.)- Bio 
je kaludjer korvejskoga namastira (ovaj je saksonski namastir 
bio pri rijeci Vezeri). Njegovo djelo ima tri knjige, a naslov 
mu je »Res gestae Saxonicae«. Adam Bremenac (Ada- 
mus Bremensis) bio je kanonik u Bremenu i napisao je oko 
god. 1075. nialo prije svoje smrti djelo: »Gesta Hammen- 
burgensis ecclesiae pontificum«, gdje se poglavito govori o 
crkvenijem poslovima hamburške biskupije, ali ima dosta i 
drugijeh bilježaka, pa i o susjednijem Slavenima. Helmold 
je bio sveštenik rodom iz Holštajna. On je pratio biskupa 
Gerolda na misijama k neznabožačkijem Slavenima na istočnom 
moru i tako je imao prilike poznati zemlju i narod onijeli 
krajeva. Njegovo djelo ima dvije knjige, a naslov mu je: 
»Chronicon Slavorum«, tu se pripovijedaju dogadjaji Helmol- 
dova pa i ranijega vremena sve do godine 1170., a poslije 
te godine umr-o je Helmold. 

Osim djela pomenutijeh pisaca pripovijedaju nam više ili 
manje o baltičko-polapskijem Slavenima kronike, koje su pi- 
sane po različnijem i to najviše germanskijem namastirima. 
Najznatnije su za naš posao ove kronike : Annales Lau- 
rissenses, Annales Laureshamenses (iz početka 
IX. vijeka pisani su u namastiru varošice Lorscha, koja stoji 
još i danas blizu Rajne u vojvodini hesenskoj) ; Annales 
Fuldenses (iz IX. vijeka, Fulda je varoš u Hessen-Nassavi) ; 
Chronicon Moissiacense (iz IX. vijeka, Moissac va- 
rošica u južnoj Francuskoj blizu Garonne) ; Annales Ber- 
t i n i a n i (iz IX. vijeka, prozvani su po namastiru sv. Bertina 
u Flandriji) ; Annales Corbeienses (iz IX. vijeka, pro- 
zvani su po namastiru Corvey pri Vezeri) ; Annales Hil- 
desheimenses (iz početka XI. vijeka, Hildesheim je va- 
roš ne daleko od Hanovera) ; Annales Quedlinbur- 
g e n s e s (iz početka XL vijeka, Kvedlinburg je grad u voj- 
vodini anhaltskoj.) — Izrijekom još jednoć dodajemo, da su 
ovdje navedeni samo najznatniji za naš posao izvori. 

Od nenjemačkijeh izvora treba spomenuti znatnoga jednoga 
pisca, koji se zove Saxo Grammaticus (to jest : učeni 
Sakson). Ovaj je čovjek bio staleža svešteničkoga, a rodom 
Danac i napisao je oko godine 1200. veliko djelo: »Gesta 
Danorum.« Ono je razdijeljeno u 16 knjiga; prvijeh 9 knjiga 
pripovijeda o danskoj starini svakojake priče, koje do duše 
nemaju istoričke vrijednosti, ali su opet mile današnjim Dan- 
cima, jer su uzete iz naroda, pa da ih nije Sakson sačuvao, 
bile bi izginule. U drugijeh 7 knjiga nema više priča, već se 
pripovijedaju istiniti dogadjaji sve do godine 1186. Saksonovo 
je djelo neiskazane vrijednosti izvor za dansku istori]a, ali u 
njemu ima i o baltičko-polapskijem Slavenima njekoliko znat- 
nijeh bilježaka, koje se osobito tiču njihove narodne vjere. 

Samo se po sebi razumije i iz naslova se može razabrati, 
da su svi ovi ovdje navedeni izvori pisani latinski. 

Ljutići, Bodrići i polapski Srbi ulaze u istoriju istom u [91. 
vrijeme Karla Velikoga t. j. onda istom dolaze oni u dodir 
s Nijemcima. Ali i prije Karlova vremena ima nješto malo 
vijesti o rečenijem plemenima. Najstarija je svakako bilješka 
pisca II. vijeka Ptolemeja (o kojem vidi br. 10.) On veli, da 
uz vendski zaliv (ousvsStJco? zo^tto?) t. j. izmedju ušća Visle i 
Njemana prebivaju V e 1 e t i (OOš^rat) ili Ljutići. Mi smo 
rekli pod br. 14., da Ptolemejeva bilješka, gdje veli, da Sla- 
veni ili Vendi sjede uz čitav vendski zaliv, ne može odgova- 
rati istini, ali za jedan maleni odio Slavena, za Velete ili Lju- 
tiće moglo se tamo naći mjesta pored Litavaca. Svakako su 
Veleti bili u Ptolemejevo vrijeme već na putu iz slavenske 
pradomovine u zavislanske zemlje. Oni su prekoračili Visla 
prvijeh godina III. vijeka, kada su se iz zemalja medju Labom 
i Vislom uklonila germanska plemena : Goti, Vandali, Burgundi, 
Gepidi, HeruU itd. i pošU na različne strane, gdje su mogli 
po volji plijeniti i rušiti. Za cijelo su baltičko-polapski Slaveni 
dolazili na svoje nove postojbine po malo t. j. pleme za ple- 
menom, kako su dolazili i Česi i Moravljani sa Slovacima. 
Ali oko god. 550. čini se, da su već sva baltičko-polapska 

plemena bila namještena onako, kako ih nalazimo u vrijeme 
Karla Velikoga. Ovo se zaključuje iz jedne bilješke, koju je 
ostavio vizantijski pisac Teofiiakt simokatski (br. 20.). Kako 
je ta bilješka dosta zabavna, priopćit ćemo je u prijevodu. Naj- 
prije ćemo reći, da se rečena bilješka nalazi na onom mjestu, 
gdje se govori, kako je godine 590. car Mavrikije boravio sa 
svojom vojskom u Trakiji. Teofiiakt pripovijeda evo ovo: 

»Sjutra dan uhvate carski stražari tri čovjeka rodom Slave- 
nina (rpel; Sx>.ap7)vol t6 yevo?), koji na sebi nijesu imali ništa 
od željeza i nikakvoga oružja. Imali su u rukama gusle i ništa 
drugo. Car ih počne pitati, kojega su roda, gdje borave i što 
ih je donijelo na grčko zemljište. Oni odgovore, da su rodom 
Slaveni, da žive pri samom kraju zapadnoga mora i da je 
avarski hagan otpravio k njima poslanike, da mu s vojskom 
dodju u pomoć i za to da je njihovijem knezovima poslao 
darove. Knezovi su primili darove, ali nijesu htjeli saveza či- 
niti s haganom izgovarajući se velikom daljinom puta, te su 
njih trojicu poslali k haganu, da se ispričaju. Putovali su 15 mje- 
seci. Hagan je pogazio poslaničko pravo i nastojao ih zadržati, 
da se ne povrate kući. Pošto su čuli, kako su Grci na glasu 
sa svoga bogastva i milosrdja, uhvatili su priliku i prebjegli 
k njima u Trakiju. Oni hode s guslama, jer se nijesu navikli 
pasati oružje, kad u njihovoj zemlji nema željeza, za to mogu 
u njoj življeti mirno i bez boja; oni gude u gusle, jer ne 
znaju trubiti u trube. Komu je, rekoše, rat nepoznat, pravo 
je, da se zabavlja muzikom. Cujući to grčki car začudi se nji- 
hovu narodu i njih počasti, premda su to bili gosti iz var- 
varske zemlje. Čudeći se njihovoj veličini i jakijem udima 
posije ih u HerakUju«. 

Zapadno more (Sutijco? '£2)C£av6?), velika daljina od Avara, 
zemlja bez željeza ili s drugijem riječima : zemlja bez brda — 
sve nas to napućuje na obalu baltičkoga mora, jer koje bi 
drugo more moglo biti zapadno nego baltičko; Avari sjedeći 
u Ugarskoj doista su bih vrlo udaljeni od ovoga mora, a 
zemlja uz to more doista je velika nizina bez gora. Dakle je 

teško dvojiti o tom, da nam je u ovoj Teofilaktovoj bilješci 
doista sačuvana uspomena o baltičkijem Slavenima ili Pomor- 
cima, a ako su oni god. 590. već bili tamo stalni stanovnici, 
morali su se doseliti bar oko god. 550., ako ne prije. 

O polapskijem Srbima najstarija je bilješka, koju nalazimo 
u Fredegara, gdje se veli, da je srpski knez (>dux gentis Ur- 
biorum«) prešao na stranu Samovu, kada je Samo vojevao 
s Dagobertom (vidi br. 64). Što Fredegar piše Urbiorum, 
to je griješka prepisivači mjesto Surbiorum t. j. Srbi. 
Fredegar je zabilježio i ime toga srpskog kneza, veli na ime 
da se zvao »Dervanus.« Oštroumni je Šafafik dobro opazio, 
da ovo ne može biti osobno ime, jer se po drvu nitko ne 
zove, nego je nevjesti Fredegar čuo, da je taj knez bio iz 
plemena drevljanskoga, da je bio Drevljanin, pa je to shvatio 
kao njegovo lično ime. Mi do duše znamo, da su polapski 
Drevljani življeli daleko od Češke, dakle i od Samove države, 
ali u Fredegarovo se vrijeme moglo i medju polapskijem Sr- 
bima nalaziti pleme Drevljani, pa mu se poslije ime izgubilo, 
a moguće je i da su hanoverski Drevljani u VII. vijeku življeli 
medju Srbima pa se poslije preselili na sjever. 

Kada se otac Karla Velikoga Pipin Mali spremao da zavojšti 
na Saksonce, onda su mu po kazivanju jednoga izvora slavenske 
vojvode dovele u pomoć 100.000 momaka. S njihovom je 
pomoći Pipin razbio Saksonce god. 748. Šafarik drži, da su 
navedeni Slaveni bili Srbi izmedju Sale i Labe. Jamačno nijesu 
polapski Srbi od obijesti pritekli u pomoć Pipinu, već su mu 
pomogli za to, jer su življeli u neprijateljstvu sa svojim su- 
sjedima Saksoncima. 

Karlo je Veliki god. 772. započeo krvave bojeve sa [92. 
Saksoncima, da ih podvrgne pod franačku vlast. Pod imenom 
Saksonaca u Karlovo vrijeme i kasnije imamo misliti zadrugu 
od njekoliko germanskijeh plemena, koja su sjedila uz donju 
Salu i na zapadnoj strani Labe. Bodrići su od početka sakson- 
skijeh vojna stajali na strani Karla Velikoga i pomagali mu 
podjarmiti uporne Saksonce. Jadni Bodrići nijesu ni slutili, da 



Baltičko - polapski Slaveni, 169 

kopajući jamu pod Saksoncima kopaju samima sebi mnogo 
dublju, u koju će ih napokon Nijemci zatrpati. Po svoj bi 
prilici Karlo Veliki i bez slavenske pomoći Saksonce pokorio, 
ali da su Bodrići bili dalekovidni politici, oni bi uvidjali, da 
je njihova korist, ako Saksonci što dulje ostanu samostalni, 
jer Saksonci sami, ako su i bili njihovi neprijatelji, ne bi Sla- 
vena nigda istrijebili, jer su za taj posao sami bili preslabi; 
Slavene je istrijebila velika i jaka njemačka država, kojoj je 
temelje udario Karlo Veliki. Ali nijesu Slaveni samo u vrijeme 
Karla Velikoga pokazali svoju kratkovidnost i slijepu strast 
pomažući mu razbijati Saksonce, čitava je njihova istorija do- 
kaz, da su sve radili u strasti, a ništa po zahtevima dobro 
promozgane i hladne politike. Dokaza ćemo tomu i u ovom 
našem kratkom prijegledu imati dosta. 

Ljutići nijesu pomagali Karlu Velikomu protiv Saksonaca, 
po svoj prilici za to, jer su mu pomagali Bodrići, a u ono je 
vrijeme luda njekakva mržnja razdvajala Bodriće od Ljutića. 
Dok su Bodrići vojevali s Karlom, dotle su Ljutići provalji- 
vali na bodrićske zemlje i plijenili ih. Za to Karlo Veliki god. 
789. odluči kazniti Ljutiće; oko njega se okupe Bodrići sa 
svojim knezom V u č a n o m (» Wiltzan«), pače se okupe i 
polapski Srbi, a onda Karlo Veliki prijedje preko Labe daleko 
u Ijutićsku zemlju paleći i sijekući te prisili Ijutićskoga vrhov- 
noga kneza na pokornost i na plaćanje danka. Bodrići ostanu 
i na dalje vjerni saveznici Karla Velikoga ; poslije smrti kneza 
Vučana, kojega su ubili Saksonci, njihov je knez Draško 
takodjer bio odan Karlu, a poslije ovoga kneza knezovao je 
Slavo mir, kojega je sam Karlo postavio na kneževsko prije- 
stolje. Nije Bodrićima njihova vjernost prema Francima onoliko 
koristila, koliko su oni možda očekivali za slučaj, kada ih ne- 
volja pritisne. Godine 808. provali u bodrićsku zemlju danski 
kralj Godofrid, ali ne provali sam, već dodju i Ljutići, da 
iskale srce na Bodrićima, a i njekoja bodrićska plemena pri- 
stanu uz neprijatelje i tako se Bodrići moradoše pokoriti dan- 
skomu kralju i pristati na plaćanje danka, pošto se naplijenio 

po bodrićskoj zemlji, koliko je hotio. Franačke pomoći nije 
bilo ni od kuda, da Bodriće obrani od Danaca i njihovijeh 
saveznika. Godine 811. i 812. opet je vojevao Karlo na Lju- 
tiće, koji su se bili odmetnuli i na novo ih upokori došavši 
u njihovu zemlju i poharavši je. 

Da su Ljutići znali živi je ti u ljubavi s Bodrićima, ne bi dali 
povoda Karlu Velikomu, da provaljuje u njihovu zemlju i da 
je pustoši. Ali njih nijesu opametile nesreće, što su ih snalazile 
poradi njihove nesloge. U opće su Slaveni svuda poznati kao ne- 
složni ljudi, ali nigdje u slavenskom svijetu nije demon nesloge 
i uzajamne mržnje sigurnije gospodovao nego baš medju po- 
lapskijem Slavenima. Malo smo prije pokudili njihovu političku 
kratkovidnost i strastvenost, a ovdje vidimo drugo veliko zlo, 
s kojega ih je rdja bila, na ime neslogu. 

Slabi kralj i car Ludovik Pobožni (vladao g. 814 — 840) [93. 
nije ni iz daleka bio saveznijem i pokorenijem narodima onako 
strašan, kako je bio njegov otac Karlo Veliki. Izvori nam 
istina govore nješto malo o bojevima Franaka sa Slavenima 
u vrijeme Ludovika Pobožnoga, ali su sve to bili neznatni 
okršaji. S tijem su se marljivije medju sobom klali polapski 
Slaveni, jer je uvijek bilo povoda kavgama i bojevima. Kad 
bi se zasitili krvi, onda bi dolazili tužiti se na dvor Ludovika 
Pobožnoga, koji ih je mirio pa im metao i skidao knezove po 
svojoj volji. Vrijedno je zapamtiti, da su se pod konac života 
Ludovika Pobožnoga složili stari neprijatelji Bodrići i Ljutići, 
a uza njih su pristali i polapski Srbi. Svrha je slozi bila, da 
se posve oslobode vrhovne vlasti njemačke, jer je Karlo Ve- 
liki prisilio na pokornost ne samo Ljutiće, već i polapske 
Srbe (god. 806.), a Bodrići su već kao saveznici franačke dr- 
žave bili smatrani za njezine područnike. Ludovikova vojska 
svlada ustaše, ali se oni za kratko vrijeme opet podignu, a 
s kakvijem su uspjehom onda vojevali, nije poznato. 

Kada su poslije smrti Ludovika Pobožnoga njegovi sinovi 
razdijelili medju se očinu baštinu, onda njemačkijem kraljem 
postane Ludovik Nijemac. Ovaj je vladalac nama poznat iz 



Baltičko - polapski Slaveni, 171 

vojna protiv Čeha i Moravljana. Ni polapski Slaveni nijesu 
imali mira od velikoga ovoga slavenskog neprijatelja. On je 
god. 844. krenuo na Bodriće, koji su se bili odmetnuli od 
franačke države. Bodrići su se hrabro branili, i istom poSto 
im je vrhovni knez Gostomisalj pao u boju, pokore se 
ostali sitniji knezovi njemačkoj sili. Ali samo za kratko vrijeme, 
jer i poslije god. 844. nalazimo po kazivanju izvora Ludovika 
Nijemca u boju s Bodrićima pa i s polapskijem Srbima. 
Očevidno je dakle, da su se i jedni i drugi otimali ispod vr- 
hovne vlasti njemačke. Čini se, da Ludovik nije ni Bodrića 
ni polapskijeh Srba mogao nikako prisiliti na potpunu pokor- 
nost, jer njemački izvori rado hvale djela svojih vladalaca, 
kada im je pošlo za rukom svladati i uharačiti koji narod, ali 
o kakvijem znatnijem pobjedama Ludovikovijem nad Bodrićima 
i polapskijem Srbima ne čitamo ništa u izvorima. 

Kako se vidi , ni Ludovik Pobožni ni Ludovik Nijemac 
nijesu mogli polapske Slavene držati za svoje podanike; ako 
su oni kasto i plaćali danak, kod kuće su ipak bili posve slo- 
l:)odni i življeU su pod vladom svojih domaćih knezova. Još 
jc povoljnije vrijeme bilo za polapske Slavene posUje smrti 
Ludovika Nijemca (godine 876.), jer su njegovi nasljednici 
imali pune ruke posla s drugijem neprijateljima države, tako 
da nijesu imaU ni vremena ni volje baviti se još polapskijem 
Slavenima. Osim od velikijeh neprijatelja aanskijeh Normana 
i Madžara stradala je njemačka država i s nutarnjih razdora. 
Još je njekako držao njemačko kraljevstvo na okupu kralj Ar- 
nulf, koji nam je poznat iz bojeva s moravskijem knezom 
Svetopukom, ali poslije njegove smrti (g. 899.) pod vladom 
slabijeh vladalaca Ludovika Djeteta i Konrada L Činilo se, da 
država već nije daleko od potpunoga rasula, oko kojega su 
ladili i vanjski i nutarnji neprijatelji. Moglo bi se pitati, za što 
nijesu polapski Slaveni pristali uz druge neprijatelje njemačke 
države i pomogli je uništiti. Tako bi za njekoliko vijekova 
produljili svoju eksistenciju, jer raskomadane njemačke države 
nije im se trebalo bojati. Ovomu pasivnomu držanju polap- 

skijeh Slavena dva su uzroka : prvi je njihova nesloga, a drugi 
je uzrok ovaj: vojvoda saksonske zemlje bio je od god. 880. 
do 912. valjan i energičan čovjek, koji se zvao Oton. Da su 
Slaveni htjeli udariti na njemačku državu, najprije bi im tre- 
balo ogledati se s rečenijem saksonskijem vojvodom Otonom, 
a na njega se nijesu usudjivali navaljivati znajući, da bi mogli 
zlo proći. Poslije Otonove smrti bio je saksonski vojvoda nje- 
gov sin, isto tako hrabri i vrsni Henrik. Ovaj je Henrik go- 
dine 919. izabran za njemačkoga kralja. Pod njegovom se ju- 
načkom i mudrom upravom počela njemačka država oporav- 
ljati od velike slabosti, u koju je bila pala. Onda i za polapske 
Slavene nastaje drugo vrijeme. 

Henrik je I. pri svojem nastupu na prijestolje zatekao [94. 
državu u rdjavu stanju. Na nju su navaljivali Danci i Madžari, 
a slavenska su plemena svaki čas natrkivala na Saksoniju, da 
po njoj plijene. Henrik najprije odvrati Dance od njemačke 
države, za tijem god. 924. učini s Madžarima uvjericu na 9 
godina, a onda se stane pripravljati, kako će u buduće sva- 
koga neprijatelja dočekati. Sa Slavenima započne boj godine 
927. prodrijevši u Ijutićsku zemlju i pritisnuvši njeka Ijutićska 
plemena osobito Stodorane (ili Havoljane) i Ratare, kako ih 
već odavna nije nitko pritisnuo. Malo poslije osjeti tešku ruku 
Henrikovu i polapskosrpsko pleme Glomači. I Bodrići su se 
morali pokoriti sili Henrikovoj. U zao čas dodje godine 929. 
želja polapske Slavene, da se odmetnu ispod Henrikove vlasti ; 
sva se upokorena plemena slože i pokušaju bojnu sreću, ali 
ih na početku Rujna iste godine kod Lenzena (grad u bran- 
denburškoj provinciji blizu Labe) krvavo razbije Henrikova 
vojska, koju je poslao na ustaše. Koji su živi ostali i pohva- 
tani, ti su sjutradan svi poubijani. Isto je ovako sreća služila 
Henrika i u drugijem bojevima, što ih je imao s Dancima i 
s Madžarima. Kada je god. 936. umr-o Henrik, naslijedio ga 
je njegov vrsni sin Oton L, koji je zatekao državu u stanju 
kud i kamo povoljnijem nego U ju je našao njegov otac, kada 
se uspeo na njemačko prijestolje. 

U vrijeme Otonove vlade bili su crni dani za polapske Sla- 
vene. Oni su kao i prije pri svakoj prilici kušali dokopati se 
potpune neovisnosti, ali bi krvavo plaćali te pokuse. Oton 
god. 937. postavi za upravitelja Saksonije čovjeka do duše 
hrabra, ali podmukla i vjerolomna. Bio je to grof G e r o, ve- 
liki krvopija slavenski, kakvijeh je i medju Nijemcima malo 
bilo. On se može u svojoj žestini porediti s kakvijem Ijutijem 
turskijem pašom u Srbiji ili u Bugarskoj, dok su tamo još 
Turci gospodovali. — Oton je na početku vlade imao dosta 
posla s velikaškom njekakvom bunom, koja se na nj digla; 
onda Slaveni pomisle, da je pravi čas ustati na oružje, dok su 
Nijemci zabavljeni sami sa sobom. Slaveni prijedju preko Labe 
u Saksoniju harajući i ubijajući neštedice. Lukavi Gero uvidi 
veliku pogibiju, koja čeka državu, ako se Slaveni što prije ne 
odbiju. Ne mogući ih silom odbiti odluči raditi lukavo i počne 
se graditi velikijem prijateljem Slavena, i oni mu na svoju 
nesreću povjeruju. Gero pozove jednoć k sebi na večeru 30 
najznatnijih Slavena, sve knezova i vojvoda. Pošto se gosti 
opiju, dade ih Gero sve poubijati osim jednoga, koji je sretno 
utekao. Mislio je Gero, da će Slaveni ostati bez glava, kada 
im nestane knezova i vojvoda. Ali prevari se u računu, jer 
kada se medju Slavenima pročuje sramotno djelo, što ga je 
učinio Gero, dignu se na oružje sva izokolna plemena s odlu- 
kom : ili umrijeti ili se osvetiti Nijemcima. Kada ih Gero nije 
mogao svladati, dodje glavom sam Oton L, ali ni on nije 
mogao upokoriti Slavena. Onda opet Gero izmisli lukavstvo, 
kako će zatomiti slavenski ustanak. U njemačkom se sužanj- 
stvu nalazio od njekoliko godina knez stodoranskoga ili havo- 
Ijanskoga plemena. Zvao se Tugom i r. Njega namame Nijemci 
darovima i svakakvijem obećanjima na izdaju svojega naroda. 
Puste ga, neka se vrati medju Stodorane, ali mu prikriče, neka 
se gradi, kao da je utekao iz sužanjstva i da na Nijemce strašno 
mrzi. Nepošteni Tugomir učini sve što su Nijemci od njega 
tražili: dodje medju Stodorane, oni ga s veseljem dočekaju i 
priznadu za svoga kneza. Kada su se Stodorani najmanje na- 

dali, onda Tugomir preda glavni grad Branibor (Brandenburg) 
Nijemcima. Poslije ove ružne izdaje pokore se njemačkoj sili 
sva slavenska plemena do Odre. Widukind govori tako, kao 
da su se Slaveni listom pokorili Nijemcima odmah iza Tugo- 
mirove izdaje, ali na drugom se mjestu njegove kronike vidi, 
da je Gero još godine 940. vojevao sa Slavenima izgoneći 
danak. Za to je sva prilika, da su se poslije predaje Branibora 
slavenska plemena po malo i jedno za drugijem predavala 
Nijemcima videći, da im je borba bez uspjeha. 

Slaveni su mirovali 14 godina i plaćali Nijemcima danak, 
a to je za onako nemiran narod, kakav su bili polapski Sla- 
veni, vrijeme neobično dugo. Godine 954. počne medju Sla- 
venima opet vreti, a prvi se dignu Ukrani, iza njih i ostala 
bodrićska i Ijutićska plemena. Ustanak Ukrana brzo se svrši, 
jer se G^ro iznenada stvori u njihovoj zemlji i strašno je opu- 
stoši i tako prisili Ukrane na mir. Veća je muka bila s osta- 
lijem ustašama. Oni su godine 955. prodrli u Saksoniju i 
poharali je, kako ne bi ni Gero groznije poharao njihove zemlje. 
Možda su Slaveni računali, da će Madžari njemačku državu 
ako ne istrijebiti, a ono bar znatno oslabiti, jer su se baš tada 
Madžari sa strašnom silom primicali na Nijemce. Ali 10. Ko- 
lovoza iste godine na leškom polju kod Augsburga uništi Oton 
svu madžarsku silu i s tom sretnom pobjedom učini za svagda 
konac madžarskijem navalama na njemačku državu. Videći 
Slaveni, kako su se ljuto prevarili, htjedoše se predati pobjed- 
niku, ali Oton nije hotio ni čuti o dobrovoljnoj predaji, njemu 
se hotjelo smrviti nepokorne Slavene, kako je malo prije smrvio 
Madžare. Tako se Slaveni moradoše pustiti u boj, a Oton ih 
krvavo razbije. Widukind piše, da su Otonu i Geru poma- 
gali Slavene razbiti Ranci ili Rujanci. Nebratskomu ovomu 
činu čudili bismo se kod svakoga drugog naroda, ali pri po- 
lapskijem Slavenima nema čuda u ovakvijem stvarima, jer je 
nesloga i uzajmična mržnja jedno od glavnijeh njihovijeh obi- 
lježja. Slaveni su njeko vrijeme mirovali, ali čim su malo osi- 
lili i ugledali zračicu nade na uspjeh, opet se dignu zaboravivši 

sve strahote, što su već do sad pretrpljeli od Gera 1 od Otona. 
Oton je zadnje vrijeme svojega života bio mnogo zabavljen 
poslovima u donjoj Italiji i tako nije mogao konačno ukrotiti 
nepokorne Slavene, koji su osobito poslije smrti Gerove (god. 
965.) bivali sve nemirniji. Oton je umr-o god. 973. Slaveni 
su tada samo po imenu bili njemački područnici. Još su se 
imale proliti rijeke krvi njemačke i slavenske, dok se moglo 
reći, da su polapski Slaveni za uvijek satrti i umireni. 

Kako je god Karlo Veliki od svega srca bio odan vjeri [95. 
Isusovoj i nastojao je što više rasprostraniti medju narodima 
svoje države, opet ne nalazimo nikakvoga traga, da je on kušao 
obratiti Slavene u kršćanstvo. Ovo je najjači dokaz, da on 
Slavena nije upokorio, jer onaj vladalac, koji je silom krstio 
upokorene Avare i Saksonce, za cijelo bi i Slavene bar kušao 
privesti na kršćansku vjeru, da ih je bio svladao. Ni Ludovik 
Pobožni ni Ludovik Nijemac nijesu mogli ništa učiniti. Znali 
su oni kao i Karlo Veliki, da svi pokusi oko ovoga posla mo- 
raju dotle ostati bez ikakvoga ploda, dogod Slaveni nijesu 
tako podjarmljeni, da više ne mogu ni misliti na to, kako bi 
ustali na oružje. Mutna vremena poslije Ludovika Nijemca 
nijesu ni malo bila prikladna, da se započne krštenje nezna- 
božačkijeh Slavena. I Henrik je I. bio zaokupljen silnijem po- 
slovima i brigama, koje mu nijesu dopuštale ono činiti, što 
nije moguće bilo Karlu Velikomu i njegovijem nasljednicima. 
Istom Oton I. počeo se brinuti i za duše neznabožačkijeh Sla- 
vena, ali je i u tom mislio na korist njemačke države znajući, 
da će Slaveni, ako se pokrste, biti mnogo pouzdaniji područ- 
nici njegovi i njegovijeh nasljednika. Kako je vjera Isusova 
ukrotila mnoge druge goropadne narode, tako će ona ukro- 
titi i polapske Slavene — mislio je Oton. Da bi tu svrhu što 
sigurnije postigao, osnuje Oton njekoliko biskupija i obdari ih 
svakakvijem dobrima ovoga svijeta i povlasticama, samo da 
im bude lakši posao. Nad šest za rečeni posao osnovanijeh 
biskupija (u Havelbergu, Braniboru, Oldenburgu, Merseburgu, 
Žicu ili Zeizu, Misnu ili Meissenu) postavi Oton magdeburš- 

koga arcibiskupa. Ali sve brige i svi troškovi Otonovi bili su 
uzaludni pri Bodrićima i Ljutićima, koji su na kršćanstvo kao 
na njemačku vjeru strašno mrzili i svoju mržnju mnogo puta 
groznijem načinom dokazali. Meklji su bili polapski Srbi, oni 
su se lakše odavali i njemačkoj politici i njemačkoj crkvi, pa 
su za to i manje stradali nego ostala njihova braća. 

Za što su se polapski Slaveni žacali od kršćanstva gore nego 
od kuge, tomu ima njekoliko uzroka. U njihovoj slavenskoj^ 
ćudi ne treba tražiti uzroka, jer nas istorija uči, da su svi 
drugi Slaveni lako primali novu vjeru. Prvi je uzrok pri Bo- 
drićima i Ljutićima bio, što su im kršćanstvo nosili Nijemci, 
najljući njihovi dušmani. Drugi uzrok: njemački su sveštenici 
slabo razumijevali slavenski jezik, za to ih Slaveni nijesu pravo 
ni razumijevali, a Nijemcima nije baš mnogo ni stalo do 
toga, da u slavenska srca ucijepe jevandjeosku nauku, njima 
je dosta bilo, da krste što veće mnoštvo ljudi ne pitajući 
mnogo, je li krst te ljude doista preporodio. Treći uzrok : 
Slaveni su slušaU od njemačkijeh propovjednika uzvišene mo- 
ralne nauke o sveopćoj ljubavi i jednakosti svijeh ljudi, ali 
nijesu vidjeli, da Nijemci te nauke i svojim životom potvr- 
djuju, nego su vidjeli, da su Nijemci isto onako okrumi i 
grabljivi kao i oni tobože prokleti neznabošci; treba se n. pr. 
sjetiti odurnoga zločina markgrofa Gera, koji je na vjeri ubio 
30 slavenskijeh suknežica i knezova. Četvrti i najvažniji uzrok, 
koji baca ružnu ljagu na njemačko sveštenstvo srednjega vijeka 
jest ovaj : Adam Bremenac i Helmold, koji su sami bili kršćan- 
ski sveštenici, vele otvoreno, da je slavenskomu tvrdokornomu 
ostajanju u neznaboštvu najviše kriva prevelika lakomost nje- 
mačkijeh sveštenika, koji su nastanivši se med ju Slavenima kao 
biskupi ili kao župnici gledali samo na to, da im narod plaća 
desetinu, a ako nije toga činio, onda su ga oni svakako glo- 
bili i otimali mu što je imao. I svjetovna su dakako gospoda 
nemilo izgonila od Slavena svoje dohotke, ali to ne bi toliko 
škodilo kršćanstvu medju Slavenima, koliko je škodila lako- 
most duhovnijeh ljudi. 

Iz svega se ovoga vidi, da su Slaveni primali krst iz sva- 
kakvijeh pobuda, samo ne iz uvjerenja, a čim se dala lijepa 
prilika, oni su svi natrag padali u neznaboštvo i zatirali medju 
sobom sve, što ih je sjećalo krsta. 

Rečeno je, da ni silna desnica Otona I. nije Slavena [96. 
konačno upokorila, ona im je istina zadala strašnijeh udaraca, 
ali su se Slaveni od njih opet oporavili i kušali junačku sreću. 
Oton II. (vladao godine 973 — 983.) nije se mnogo bavio u 
Njemačkoj, glavna je njegova briga bik upravljena na južnu 
Italiju, koju je branio od Saracena ili Arapa i nastojao je pri- 
svojiti njemačkoj državi. Kada su Slaveni čuli, da je Oton II. 
godine 982. vrlo nastradao u boju protiv tamošnjih neprija- 
telja, onda se i oni počnu komešati. Najprije se dignu Sto- 
dorani ili Havoljani. U velikoj svojoj jarosti, koja ih je obu- 
zela, poubijaju sve kršćanske sveštenike po biskupijama havel- 
berškoj i braniborskoj, a taj je pokolj tako naglo buknuo, da 
se vrlo malo sveštenika spasio. Poubijavši crkvene službenike 
stanu paliti i rušiti kršćanske crkve i svetinje nogama gaziti. 
Nijesu se dotle smirili, dok nije kršćanstvu u one dvije bisku- 
pije i zadnji trag zatrt. Samo se po sebi razumije, da su i 
druge Nijemce (ne samo sveštenike) poubijali, koji su im pali 
u šake. Sada se pokazalo, kako se kršćanstvo primalo polap- 
skijeh Slavena: svi su opet do jednoga otpali od vjere Isu- 
sove, koje srcem nijesu nigda ni primili, i počeli su opet žrtvo- 
vati i klanjati se narodnim svojim bogovima. Poslije Stodo- 
rana dignu se i Bodrići te pod svojim vojvodom Mestivojem 
krenu na grad Hamburg pa ga poplijene i spale, a vrativši se 
kući prionu sa svom žestinom, da poput Stodorana zatru u 
svojoj zemlji kršćanstvo. U svojoj goropadi počinili su stra- 
šnijeh nedjela s kršćanima i grozno ih poklali. U isto su 
vrijeme Stodorani već harali po saksonskoj zemlji. U to umre 
u Italiji OtOH II. ostavivši nakom sebe četirgodišnjega sinčića 
Otona III. 

Mjesto nejakoga kraljevića upravljala je državom njegova 
mati Teofanija, koja je bila rodom Grkinja. Ona je dala sa- 

Maretić: Slaveni u davnini. 12 

graditi njekoliko tvrdjava na njemačkoj granici, ali Bodrići su 
i Ljutići slabo za to marili. Oni su se smatrali za posve sa- 
mostalne, pače su još držali, da im treba udarati na Nijemce. 
Oton je III. poslije godine 990. njekolikp puu bio usilovan 
izići u boj na Bodriće i na Ljutiće, ali premda su Nijemcima 
pomagali i Poljaci i Česi sa svojim četama (Mečislav i Bo- 
Ijeslav IL), opet su uspjesi Otona III. bili neznatni ili bolje 
govoreći : nikakvi. Zadnji put je vojevao Oton III. protiv Sla- 
vena god 997., i onda je napokon uvidio, da njemu nije su- 
djeno slomiti slavenski otpor. On više s njima nije ni vojevao, 
jer je imao drugijeh poslova, osobito u Italiji, a godine 1002. 
umre u najljepšijem godinama svoje mladosti. Tako su po- 
lapski Slaveni oko godine 1000. bili samostalniji i slobodniji 
nego su bili pred 200 godina u vrijeme Karla Velikoga. 

Nasljednik Otona III. Henrik II. nije ratovao na polapske 
Slavene, pače su Ljutići bili njegovi vjerni saveznici u rato- 
vima protiv poljskoga kneza Boljeslava Hrabroga. Ne znamo, 
kako je do toga saveza došlo, ali su Ljutići svakako dokazali 
svoju kratkovidnost, što su se dali namamiti njemačkijem lije- 
pijem riječima, te su išli pomagati njemačkomu kralju protiv 
Boljeslava. A da su bili samo nješto pametniji, ne bi im tre- 
balo dugo smišljati, komu će pomagati : Henriku ili Boljeslavu, 
Da je nad sudbinom polapskijeh Slavena bdio dobar genij, 
oni bi svi listom pristali uz Boljeslava Hrabroga, priznali bi 
ga za svojega gospodara i s pomoću njegovom i njegovijeh 
nasljednika bili bi se valjada oteli propasti, koja ih je na- 
pokon dočekala. 

Još za života svojega prijatelja Otona III. osvojio je Bolje- 
slav Hrabri istočni dio Pomorja , kako razabiramo iz riječi 
Martina Gala i Helmolda. Zapadni je dio Pomorja ostao i na 
dalje pod domaćijem knezovima ne pokoravajući se Poljacima, 
a Nijemaca se ne bojeći, jer su bili daleko. Boljeslav Hrabri 
godine 1000. osnuje u Kolobrijegu (Kolberg) biskupiju za 
Pomorce. Trudom i mukom prvoga kolobriješkoga biskupa 
Reinberna. koji je bio rodom Nijemac, počelo se primati kr- 

šćanstvo medja Pomorcima, koji do tad nijesu ništa čuli ni 
znali o vjeri Isusovoj. — Ovo njekoliko ovdje izrečeni jeh riječi 
o Pomorcima sadržavaju u sebi jezgru najstarijih vijesti o njima, 
jer prije zadnjih godina X. vijeka ne zna istorija za Po- 
morce. A i poslije je tamna njihova istorija, samo se toliko 
sigurno razabira, da se istočnijem Pomorcima nikako nije svi- 
djalo poljsko gospostvo, za to su se na Poljake dizali kadgod 
su mogli, a Poljaci su ih nagonili na pokornost. Tako se sla- 
venska krv lila u ludo, jer su i Pomorci bili isto onako kratko- 
vidni i strastveni kao i Bodrići s Ljutićima, nijesu uvidjali, da 
im je samo onda spas od Nijemaca, ako se što čvršće pribiju 
uz poljsku državu. 

Vrsni njemački vladalac Konrad II. (vladao g. 1024 — 1039.) 
uharači na početku svoje vlade Ljutiće, koji su bili vjerni sa- 
veznici njegova preteče. Nije poznato, kako su i za što su 
Ljutići dali Konradu povod, da na njih zavojšti i da ih uharači. 
Kada je god. 1028. poljski knez Mečislav U. (sin Boljeslava 
Hrabroga) započeo bojeve protiv Konrada II., stajali su Lju- 
tići iz početka na strani njemačkoj, ali već godine 1030. pri- 
stanu oni uz Poljake i stanu harati njemačku zemlju izmedju 
Sale i Labe. S Poljacima se pomiri Konrad godine 1032., a 
onda je njeko vrijeme ratovao sa samijem Ljutićima, dok ih 
nije g. 1036. posve upokorio i nagnao na plaćanje danka. 

Iz vremena kralja i cara Konrada II. imamo vijest, da je 
njegov prijatelj silni danski kralj Knut Veliki uharačio Rance 
i Pomorce (po svoj prilici samo zapadne Pomorce, koji nijesu 
stajali pod poljskom vlašću). Ali Pomorci su plaćali Dancima 
danak samo dok je živio Knut, a poslije njegove smrti (god. 
1035.) postali su opet samovlasni. 

Kako su polapski i baltički Slaveni bili nesložni, tako [97. 
medju njima nije moglo biti znatnijeh ljudi, koji bi u narodu 
imali veliki ugled te bi oni narodu bili vodje i učitelji na nje- 
govo dobro. Ako se i našao koji čovjek osobita uma i vrsnoće, 
slabo su ga njegovi nesložni zemljaci slušali. A kako je velik 
koji državnik, mjeri se svagda po njegovu uspjehu, veUkijeh 

uspjeha opet samo onda može državnik imati, ako za njim 
stoji listom njegov narod ili bar velika vojska. Da je svemu 
ovomu duša narodna sloga, to uvidja svatko. Za to su medju 
polapskijem Slavenima veoma rijetki veliki ljudi, a medju njih 
pripada G o t š a 1 k, o kojem ćemo sada govoriti. 

Ime je ovoga čovjeka do duše njemačko, ali je on bio pravi 
Slavenin bodrićskoga plemena. Njegov se otac zvao slaven- 
skijem imenom Pribignjev, a njemačkijem Udo. Ovaj 
Pribignjev ili Udo bio je suknežica njegdje medju Bodrićima. 
On je bio kršćanin i nastojao je koliko je mogao, da i narod 
svojega područja privede na vjeru Isusovu. Svoga je sina Got- 
šalka odgojio dakako u kršćanstvu, a da bi se ne samo u 
vjeri, već i u naukama što više utvrdio, posije ga otac u na- 
mastir grada Liineburga, da uči knjigu. Medju svojim na- 
rodom nije mogao Gotšalk dakako ništa učiti, jer su polapski 
Slaveni bili narod nepismen. Ono malo kulture, što bi je do- 
bili, da su se krstili, nije se moglo kod njih primiti, kako se 
nije primala ni vjera Isusova. Dok je mladi Gotšalk u Liine- 
burgu učio, ubije njegova oca njekakav saksonski uskok. Ovo 
se dogodilo prvijeh godina vlade cara i kralja Konrada II. 

Čuvši Gotšalk, kako je njemačka ruka ubila njegova oca^ 
osvoji ga golema jarost i strašna želja za osvetom ne toliko 
ubojici, koliko čitavomu narodu saksonskomu, jer je držao, da 
je ubojstvo njegova oca bilo političke naravi, a ne privatne. 
Gotšalk odmah pogazi kršćansku vjeru, u kojoj je bio odgojen, 
i vrati se kao ljut neznabožac k svojim zemljacima. Oni ga 
odmah priznadu za svoga kneza, a onda Gotšalk prodre s voj- 
skom u saksonsku zemlju koljući i paleći što mu je god došlo 
do ruku. Njekoliko tisuća Saksonaca pogine pod mačem Got- 
šalkove vojske. Za njeko vrijeme zarobi se Gotšalk, ali sak- 
sonski ga vojvoda ne htjede ubiti, kako je mogao, jer je u 
Gotšalku poštovao velikoga junaka, a njegovo bjesnilo po sak- 
sonskoj zemlji činilo mu se takodjer kao nješto plemenito, jer 
je potjecalo iz osvete, a osvetu ne drže svi ljudi za nemoral- 
nost. Pošto Gotšalk zadade saksonskomu vojvodi poštenu riječ. 

da više ne će vojevati na Saksonce, pusti ga vojvoda na slo- 
bodu. U njegovoj je zemlji već vladao drugi knez, koji se 
zvao Ratibor, a Gotšalk ne hoteći na silu otimati izabranomu 
knezu prijestolja i tijem uvaliti narod u nemire ode u službu 
danskomu kralju Knutu, kojega je pratio u njegovijem voj- 
nama po Engleskoj. U ono su vrijeme Danci već bili kršteni, 
i Gotšalku se činilo njekako neobično boraviti kao neznabbšcu 
medju kršćanima. Vrijeme je već bilo zaliječilo ranu, koju je 
njegovu srcu zadalo očino umorstvo, već ga je minula i Iju- 
tina i želja za osvetom, pa je stao često misliti o vjeri, koju 
je nogama pogazio, i promišljajući o golemijem razlikama iz- 
medju kršćanstva i neznaboštva napokon se uvjeri, da je kršćan- 
stvo svakako mnogo bolje od neznaboštva. Vidio je, kako su 
već svi znatniji evropski narodi kršteni i kako im je kršćan- 
stvo doneslo mnogo i mnogo dobra, samo njegov narod još 
jednako stoji u okorjelu neznaboštvu; za to se ne može do- 
kopati ni do kakve prosvjete, već mora propadati u neznanju 
i varvarstvu. Vidio je, kako drugi kršćanski narodi gledaju na 
polapske Slavene kao na kakvo čudo i s preziranjem. Sve bi 
to prestalo, kada bi se polapski Slaveni krstili, ali krstili kako 
treba, i tijem se uhvatili u kolo ostalijeh naroda. — Ovake 
su i slične misli snalazile Gotšalka, kada je boravio u Daniji 
i Engleskoj. Za to primi na novo kršćansku vjeru, oženi se 
kršćanskom ženom i odluči, ako ga igda zapadne knezovanje 
medju njegovijem narodom, da će ga nastojati krstiti i prosvi- 
jetliti. Nije Gotšalk baš dugo čekao, da uzmogne kao knez 
izvoditi svoje osnove. 

Knez Ratibor postane za njeko vrijeme vrhovnijem knezom 
bodrićskijeh plemena, a suknežice su mu bili većinom njegovi 
sinovi. Danski kralj Magnus navali god. 1042. na Bodriće, i 
u boju padne knez Ratibor. Onda njegovi sinovi dignu sva 
izokolna slavenska plemena na oružje, da se osvete Dancima, 
ali u odlučnom boju padnu junačkom smrti svi Ratiborovi si- 
novi. Onda se Gotšalk vrati medju Bodriće, i sva ga bodrićska 
plemena izaberu za svoga vrhovnog kneza. To je bilo god. 

1044. Premda je narod znao, da je njihov knez kršćanin, ipak 
su mu bili odani, jer su i to dobro znali, da je on veliki 
junak. Gotšalk je mirnijem načinom gledao da se nagodi u 
svijem razmiricama s Nijemcima i s Dancima, jer se bojao, 
da narod posve ne podivlja, ako se uvijek bude klao s nepri- 
jateljima. Odmah od početka druge svoje vlade stane s po- 
moću bremenskoga arcibiskupa Adalberta uvoditi kršćanstvo 
po čitavoj svojoj kneževini. Za njeko vrijeme osnuje tri bi- 
skupije u svojoj zemlji : u Meklenburgu (danas selo blizu grada 
Wismara), u Oldenburgu (ili po slavenski: Stargardu) i u Ra- 
tiboru (danas Ratzeburg varošica u Meklenburg Strelicu). Po 
malo se čitava zemlja napuni kršćanskijeh crkava i sveštenika, 
i Gotšalk se u srcu radovao, kako mu njegove osnove lijepo 
idu za rukom, te je mislio, da je za uvijek prošlo vrijeme, 
kada su se ubijali kršćanski sveštenici i palile kršćanske crkve. 
Ali se Gotšalk isto onako varao, kako se gdjekoji ljudi varaju 
misleći, da ovaj ili onaj vulkan ne će više nigda zabuktjeti, 
jer već mnogo godina nije buktio, nego je lijepo mirovao kao 
i druga bezazlena gora. God. 1066. zabukti groznijem na- 
činom bodrićski vulkan: Bodrići se pobune, ubiju Gotšalka i 
sve njegove pristaše, osobito sveštenike; u divljoj svojoj go- 
ropadi, koja ih je spopala, nijesu se zadovoljili, da sveštenike 
običnijem načinom ubijaju, već su izmišljali najstrašnije muke 
i tako su ih ubijali. Uhvatili su meklenburškoga biskupa, izbi- 
čovali su ga, da se sav u krvi valjao, onda su mu odsjekli 
ruke pa noge, napokon glavu, koju su natakli na koplje i pri- 
kazali je svojemu bogu Radigostu. Iščupavši kršćanstvo sa 
zadnjom klicom po čitavoj zemlji krenu Bodrići na grad Ham- 
burg i užasno ga poharaju. To je eto bio plod dvadesetgodiš- 
njega rada Gotšalkova! Tijem su Bodrići dokazali, da ne žele 
biti kršćani, dogod su slobodni. Njih je dakle najprije trebalo 
podjarmiti, onda istom s uspjehom krstiti. 

Dok su Bodrići življeU ujedinjeni pod Gotšalkovom vladom. 
Ljutići su bili područnici njemački, ali su god. 1056. izvoje- 
vali potpunu slobodu, a onda mjesto da se ujedine s Bodri- 

cima ili bar medju sobom, klala su se njihova plemena jedno 
s drugijem njekoliko godina. 

Plemeniti a nesretni Gotšalk imao je dva sina : Budi- [98. 
voja i Henrika. Njih su dvojica njekako sretno umakli iz 
pokolja, u kojem je zaglavio njihov otac. Vrhovnijem bodrić- 
skijem knezom postane njeki Krut, koji je bio okorjeli ne- 
znabožac. On je vladao kao posve samostalan knez, tako da 
nije bilo u njegovo vrijeme ni govora o kakvoj vrhovnoj vlasti 
njemačkoj nad Bodrićima. Neznaboštvo je pod njegovom 
vladom cvalo i gospodovalo kao jedina vjera u čitavoj kne- 
ževini. U svijem je bojevima Krut imao junačku sreću, i to 
mu je pred njegovijem narodom bila velika preporuka. Got- 
Salkovu sinu Budivoju nije se dalo čekati, dok se sreća okrene, 
nego uz pomoć Saksonaca pokuša silom sebi osvojiti očinsko 
prijestolje. Ali Krut sretno odbije Saksonce njekoliko puta, i 
napokon pade u boju i sam Budivoj. Njegov je brat Henrik 
bio oprezniji i mnogo godina u Daniji čekao Krutovu smrt. 
Ali kad Krut nikako nije hotio umrijeti, onda se stane Henrik 
dogovarati s mladjahnom njegovom ženom Slavinom i obeća 
joj, da će se njom oženiti, ako starca ukloni s ovoga svijeta. 
Slavina se dade nagovoriti i na njekakvoj večeri dade ubiti 
nedragoga muža Kruta, koji je već bio čovjek vremenit. Kada 
se tako ispraznilo kneževsko prijestolje, onda Henrik s velikom 
saksonskom vojskom osvoji prijestolje i utvrdi se u vlasti. 
Narod je do duše ustao na oružje, da otjera Henrika, ali 
Saksonci zatome ustanak u krvavom boju. Tako Henrik god. 
1093. osvoji kneževsko prijestolje. Nevjernicu Slavinu uzme 
za ženu. Kad se već u samoj kneževini nitko nije mogao 
Henriku protiviti, onda dodju Ranci, da izbave Bodriće od 
kršćanskoga kneza. Oni doplove u ladjama do grada Ljubeka 
(Liibeck), ali tu ih dočeka Henrik sa svojim Saksoncima i 
sretno ih odbije, pače ih još prisili na plaćanje danka. Valja 
nam dodati, da je prijestolnica Henrikova bila u gradu Lju- 
beku. Odvrativši sretno ransku navalu gledao je Henrik, kako 
će granice svoje države što dalje protegnuti, pa njegovu ju- 



184 Baltičko -polapski Slavenu 



naStvu i mudrosti doista . podje za rukom osim Bodrića oku- 
piti pod svoju vlast i Ljutiće i Pomorce. Tako je on vladao 
kao neograničeni gospodar svom zemljom izmedju Labe do 
poljskijeh granica. On je bio prvi, a na žalost i zadnji vla- 
dalac nad velikom većinom baltičko-polapskijeh Slavena. Ali 
kako je ova država bila umjetno djelo i kako nje nije na okupu 
držala volja onijeh plemena, koja su je sastavljala, već samo silna 
Henrikova desnica, tako se moralo dogoditi, da je brzo poslije 
njegove smrti u grob zakopana i njegova velika država. Vidjeli 
smo, kako su baltičko-polapski Slaveni mogli biti ujedinjeni 
pod žezlom Boljeslava Hrabroga, samo da su hotjeli, a sada 
ih je evo ujedinio njihov čovjek, pa opet je od toga korist 
bila vrlo kratkotrajna, jer ona plemena po svojoj hudoj sud- 
bini nijesu bila stvorena da žive u zajednici, već da se u ne- 
slozi krvave i da propadnu. 

Henrik umre oko godine 1120. Njekoliko godina prije smrti 
prisili opet Rance, koji su mu ubili sina Vladimira, na golem 
danak. Druga dva sina, koji su iza njega ostali, Svetopuk i 
Knut, svadjali su se medju sobom, kako će podijeliti očinu 
baštinu, a dok su se oni svadjali, odmetne se većina plemena. 
Za kratko vrijeme bi ubit Knut, i Svetopuk počne sam vla- 
dati. On počne silom odmetnuta plemena pokoravati. Bio je 
u tom dosta sretan, dok ne dodju stari neprijatelji njegova 
oca Ranci pod Ljubek. Oni oplijene grad, a kratko vrijeme 
iza toga bi ubit i Svetopuk, a poslije njega i njegov sin Svenik 
(»Zvinike« dansko ime). Tako je nestalo Gotšalkova roda, a 
onda je dobra sreća za uvijek ostavila nesložne Slavene. 

Gotšalk i Henrik nijesu ratovali s Nijemcima, pače su na- 
stojali s njima življeti u miru i u prijateljstvu. To je bila nji- 
hova politika, jer su znali, da je njihov narod preslab, da 
odolijeva njemačkoj sili. Za to su mislili, da će za Slavene 
dobro biti, ako im Nijemci ne budu neprijatelji, već dobri 
susjedi. Ali ova politika nije bila narodna, jer je narod na 
Nijemce mrzio svom žestinom svoje mržnje. A u svojoj su 
miroljubivosti prema Nijemcima Gotšalk i Henrik po svoj pri- 

lici išli predaleko, jer su dopuštali, da se po njihovijem zem- 
ljama Nijemci naseljavaju. S tijem je učinjen početak kobnoj 
po Slavene njemačkoj kolonizaciji, o kojoj će se još poslije 
reći njekoliko riječi. 

Nakom smrti Henrikove došlo je brzo baltičko-polap- [99. 
skijem Slavenima »posljednje vrijeme« (kako se veli u na- 
rodnoj pjesmi). Kada je nestalo i Svetopukova sina, onda se 
dignu dva kneza: Pribislav i Niklo t. Prvi zavlada medju 
Vagrima i Polabljanima, a drugi medju ostalijem Bodrićima. 
Pribislav i Niklot bili su tvrdi neznabošci. Danski princip Knut 
Laward prodre u slavensku zemlju pa Pribislava i Niklota 
prisili, da priznavaju njegovu vrhovnu vlast. Kada je za njeko 
vrijeme Knut ubit (god. iiji.)^ obore se na Pribislava i Ni- 
klota još mnogo veće bure. Godine 1139. osvoje Nijemci Pri- 
bislavljevu zemlju i onda se oni razliju po svoj zemlji. Nitko 
ih više nije mogao iz nje maknuti. Oni postanu gospodari, a 
Slaveni su pretvoreni u kmetove. Tako je prestala samostal- 
nost slavenskoga naroda po Vagriji i Polablju, i samo je bilo 
pitanje vremena, kada će se sav slavenski narod tijeh zemalja 
posve ponijemčiti. Sada uvidi Niklot, da i njega prije ili po- 
slije čeka pogibija. Za to odluči, kad se već ne da propast 
ukloniti, da je bar na što dulje vremena odloži. Strašna se 
bijeda svali na sve neznabožačke Slavene god. 1147. Te su 
godine kretale krstaške čete iz Njemačke i Francuske u boj 
na nevjernike, koji su na novo postali gospodari malo ne či- 
tave Palestine. Praktični Saksonci pomisle: što ćemo mi ići 
na nevjernike u Palestinu, kad ih imamo odmah preko Labe 
veliko mnoštvo? Znali su Saksonci, da se iz Palestine malo 
tko živ vraćao, a još manje se tko vraćao s obilnijem pli- 
jenom. Nasuprot u slavenskoj zemlji bilo je dosta što se moglo 
zaplijeniti. Tako Saksonci brzo odluče ne ići u Palestinu, nego 
u slavensku zemlju. Papi je Evgeniju III. i to pravo bilo. Ni- 
klot se njeko vrijeme junački branio od krstaša, ali se ne bi 
bio mogao obraniti, da nijesu Saksonci sami odustali od boja 
i ponudili Niklotu mir. Ne treba misliti, da su se oni smilo- 

vali na jadne Slavene, već su ovo promislili: ako mi sve Sla- 
vene poubijamo i svu njihovu zemlju poharamo, tko će onda 
nama rabotati i harać plaćati? Niklot obeća, da će se sa svojim 
narodom krstiti, a onda se krstaši uklone iz bodrićske i Iju- 
tićske zemlje (jer su i medju Ljutiće bili prodrli). Niklot je 
samo obećao krstiti se, ali obećanja nije izvršio, jer je i umr-o 
kao neznabožac. Zapamtit ćemo, da su se i Danci pridružili 
krstašima, jer su i oni bili brzi na plijen. Kako su krstaši zašli 
u boj na Slavene s malo kršćanskoga oduševljenja, dokazuje i 
ovaj slučaj : jedan je dio krstaša krenuo i na pomorske Sla- 
vene i došao pod grad Stetin, da ga osvoji. Stetinci se vrlo 
uplaše, ali i začude, što to hoće da čine krstaši, kad su oni 
već 20 godina kršćani i u njihovu gradu stoji kršćanski bi- 
skup. Istom kad stetinski biskup izidje pred krstaše i stane im 
dokazivati, da su Stetinci kršćani, onda se uklone ispod grada. 
Očevidno su Nijemci znali, da su Stetinci kršćani, ali njima 
se htjelo oplijeniti bogati grad, a sve u ime Isusovo! 

Ovdje nam treba reći, da su Pomorci lakše primali kršćan- 
stvo nego Bodrići i Ljutići, jer su vjeru Isusovu njima donosili 
ne samo Nijemci, već i Poljaci, koje su slali poljski vladaoci. 
Najveće je zasluge stekao oko krštenja pomorskijeh ili bal- 
tičkijeh Slavena sv. Oton, bamberški biskup, koji je u trećem 
deceniju XII. vijeka širio medju njima kršćanstvo. Oton je bio 
čovjek u istinu, kako ga traži jevandjelje, i za to je njegov trud 
urodio lijepijem plodovima. 

Velika, možda najveća nesreća Niklotova bila je u tom, što 
su u njegovu susjedstvu vladala dva vrlo jaka i silovita ve- 
likaša: brandenburški markgrof Albrecht Medvjed i saksonski 
vojvoda Henrik Lav. Ovoj dvojici nije bilo dosta, što je već 
propast slavenska bila sigurna i što se Nijemcima već ništa 
nije trebalo bojati od Slavena, oni su hotjeli, da slavensku 
zemlju obrnu posve pod njemačku vlast. God. 1158. upotrebi 
Albrecht Medvjed njekakav ustanak Stodorana i Brežana, te 
provali u njihovu zemlju, Slavene pretvori u kmetove i nji- 
hove zemlje razda mnogobrojnijem Nijemcima, koji su na- 

grnuli u slavensku zemlju. Dvije godine poslije toga prodre 
Henrik Lav u Niklotovu zemlju i učini s njom isto, što je 
Albrecht učinio sa stodoranskom i brežanskom zemljom. Niklot 
pade kao junak u boju, njegova sina Vratislava dade Henrik 
Lav objesiti, a drugi Niklotov sin Pribislav sretno uteče u po- 
morsku zemlju. Otpor bijesnijeh njegda Bodrića skršen je za 
uvijek; nije više nikoga bilo medju njima, da narod podiže 
na Nijemce, da diže zastavu narodnijeh bogova i ruši kršćan- 
ske crkve. Ni do kavge s Ljutićima nije im više stalo. Sve 
se to zaboravilo; od njegdašnjih junaka postali su kmetovi, 
od boraca za slobodu — težaci, od okorjelijeh neznabožaca 
— kršćani, od čistijeh Slavena — Nijemci. Što je još ostalo 
slavenske zemlje, sve je to za kratko vrijeme došlo u njemačke 
ruke. Samo je danski kralj Waldemar L osvojio god. 1168. 
ostrvo Ranu i tadašnjega kneza Jaromira prisilio na plaćanje 
danka. Jaromir je po želji danskoga kralja primio i kršćansku 
vjeru, a za knezom se po malo krstio i tamošnji narod, koji 
je njegda bio glavni zatočnik: slavenske narodne vjere. 

Oko god. 1 170. bila je sva bodrićska, Ijutićska i po- [100. 
lapskosrpska zemlja u njemačkoj vlasti izuzevši Ranu, koja je 
plaćala harač Dancima. Sto je njemački mač osvojio, tu se 
naselio njemački vlastelin i njemački seljak kao u svojoj zemlji. 
Ako ovoj dvojici još dodamo njemačkoga vojnika i njemačkoga 
sveštenika, onda se može misliti, da je napredak germanizacije 
bio siguran. Mnoga slavenska vlastela videći germansku bujicu 
i bojeći se, da ne odnese njih i njihova imanja, ponijemčila 
su se odmah, čim su Nijemci osvojili zemlju. Tako je za 
posve kratko vrijeme narod ostao prepušten samomu sebi, jer 
su se od njega otudjila njegova gospoda. Kada je narod vidio, 
kako svi oni, koji su bolji i jači, preziru sve, što je slavensko, 
onda je i on počeo ostavljati svoj jezik, najprije je dakako 
natucao nagrdjenijem njemačkoslavenskijem jezikom, dok nije 
napokon iščeznula i posljednja slavenska riječ. Najdulje se ču- 
vao slavenski jezik u drevljanskom plemenu, dok se nije i tu 
izgubio na početku XVIIL vijeka. Spomenut ćemo, da je od 

drevljaaskoga govora sačuvano do danas nješto malo pisanijeh 
ostataka i na temelju tijeh ostataka napisao je njemački nauč- 
njak XIX. vijeka (A. Schleicher) gramatiku rečenoga jezika. 
Još kako tako razumijemo, što su se slavenska gospoda po- 
njemčivala po onijem zemljama, koje su Nijemci osvojili, ali 
Sto ćemo reći o Rancima i Pomorcima, koji su se mogli 
oteti germanizaciji, ali su je sami prihvaćali! Rekli smo, da 
su Danci osvojili ostrvo Ranu godine 1168., isto su tako na 
početku XIII. vijeka pali pod dansku vlast Pomorci i istočni 
Ljutići. Znala su gospoda ovijeh plemena, da im Danci ne će 
i ne mogu oteti njihovu narodnost, za to su kao od njeke 
glupe obijesti njihovi knezovi i druge poglavice stali sami do- 
zivati Nijemce, da se naseljuju po njihovijem zemljama, a da 
Nijemcima bude medju njima što ljepše, da se osjećaju kao 
usred Njemačke, počela su gospoda primati njemačke običaje 
i njemački jezik, dok nijesu za malo vremena gornji slojevi 
posve ponijemčeni, a onda je dakako i donje slojeve izjela 
germanizacija. Gotovo bi čovjek rekao, da nije nikakva šteta, 
da propadne narod, koji takvo što radi. Ali ne osudjujmo 
prostoga naroda; da je na njegovu bilo, još bi on i danas 
govorio i osjećao slavenski. Njegovoj su narodnosti grob isko- 
pali do duše Nijemci, ali su je u grob bacila njegova gospoda ! 
Još ćemo samo dvije besjedice reći o kršćanstvu medju 
baltičko-polapskijem Slavenima: gdje su oni njegda življeli, 
tamo se danas vjeruje onako, kako je učila velika reformacija 
XVI. vijeka. Ne priznaje se tamo rimski papa niti se iz Vati- 
kana primaju dogme. Kada se to pomisli, onda se kao sama 
sobom nameće čovjeku misao, kako su se s vremenom od 
katoUčke crkve odmetnuli oni, koje su njegda vrijedni i ne- 
vrijedni sinovi iste crkve silom obraćali na svoju vjeru! 

IX. 

Rusi. 

Jfusii narod prije druge polovine IX. vijeka. — Izvori najsta- 
rije istorije ruske. — Pisac slaroruske kronike. — Izvori staroru- 
ske kronike. — Prijegled ruskijeh plemena » IX, vijeku. — NjeUo 
o iivotu i obiiajima ruskijeh plemena. — Put sv. Andrije po Ru- 
siji i opis ruskijeh banja. — Priia o postanju Kijeva. — Nesto- 
rova vijest o Avarima. — Osnutak ruske države. — Normani- 
stiika teorija. — Varjaiko i rusko ime. — Askold i Dir. — Pri- 
jenos kneievskoga prijestolja iz Novgoroda u Kijevo. — Olegova 
vojna na Carigrad i mir s Grcima. — Olegova smrt. — ICnez 
Igor i njegova vojna na Carigrad. — Prvi počeci hrtićanstoa u 
ruskoj driavi. — Igorova smrt i Olgina osveta. — Ostala djela 

Olgina. — HriŠi!anstvo u ruskoj državi za Olg 

Prvo vrijeme Svetoslavljeva knezovanja, — Olgina smrt i 

poslije toga. — Bojevi mtdju Svetoslavljevijem sinovima. — Prve 

godine Vladimirova knezovanja. — Poslanici razliinijeh vjera pri 

Vladimiru. — Vladimirovi poslanici idu raspitivati vjere. — Via- 
dimirov krst. — Krštenje ruskoga naroda. — Knez Vladimir po- 
slije krštenja. 

Rusi ulaze u istoriju oko god. 860. Tada je već bilo [101. 
minulo mnogo vremena, od kako su se ostali slavenski narodi 
udaljili iz njegdaSnje svoje pradomovine. Ali mi Rusi nijesu 
ostajali na istom mjestu, nego su se po malo protezali na 
sjever i potiskivali su pred sobom finska plemena, koja su u 



190 Rusi, 

doistoričko doba življela po današnjoj sjevernoj i istočnoj Ru- 
siji. Moglo bi se pitati, za što nijesu Rusi težili na jug, gdje 
bi našli Ijepšijeh zemalja nego li na hladnom i neprijaznom 
sjeveru? Težili su oni i na jug, ali je težnja bila uzaludna, 
kad su na jugu sjedili Kozari i nijesu puštali Rusa medju 
se. Kozari su bili narod turske krvi. Oni su prebivali po ste- 
pama iznad Crnoga i Kaspijskoga mora. Kozarska je sila po- 
čela rasti već u VI. vijeku, a najjači su bili u IX. vijeku sje- 
deći u silnoj i dosta uredjenoj državi i držeći pod svojom 
vlasti obližnja slavenska plemena. Medju Kozarima je prije 
svoga odlaska u Moravu boravio njeko vrijeme sv. Cirilo sa 
svojim bratom Metodijem obraćajući ih na vjeru kršćansku. 
Ali samo se jedan dio naroda pokrstio, a ostali je narod pri- 
mio što Muhamedovu što Mojsijevu vjeru. — Danas ima či- 
stijeh Rusa još daleko iza rijeke Volge, ali pred 1000 godina 
nijesu Rusi tako daleko dopirali na istok, jer je današnja is- 
točna polovina evropske Rusije bila naseljena finskijem i tur- 
skijem plemenima. Može se reći, da u IX. vijeku nijesu Rusi 
nigdje prelazili preko ravne crte, koja (dakako u našoj misli) 
teče upravo kroz grad Moskvu prema Crnomu moru. Rusi 
su se na istok iza Moskve počeli širiti istom u kasnijim 
vijekovima, koji ne ulaze u krug našega prijegleda. Najsjever- 
nije rusko pleme IX. vijeka bili su Sloveni oko Novgoroda*), 
a danas ima Rusa još daleko i daleko iza Novgoroda na sje- 
veru i sjeveroistoku. Na jugu nijesu Rusi nigdje dopirali da- 
leko ispod linije, koja teče kroz grad Kijevo. Na zapadu su 
bili Rusi u IX. vijeku i prije rašireni onako, kako su i danas 
Ako sve ovo, što smo rekli, hoćemo sabiti u njekoliko 
riječi, onda ćemo reći: kada su Rusi u IX. vijeku uljezli u 
istoriju, oni su bili rasprostranjeni samo u zapadnoj polovini 
današnje evropske Rusije i to ne do skrajnjega joj sjevera ni 
do skrajnjega juga. 

*) Gdjegod u ovom našem prijegledu dolazi ime Novgorod, nigdje 
se nema misliti Nižnjij Novgorod, nego Novgorod, koji stoji još i danas 
uz ilmensko jezero i rječicu Volhov. 

Premda su stari Rusi bili vrlo udaljeni od zapadne [102. 
Evrope, gdje su se pisale kronike i drugi istorički izvori, opet 
se o najstarijoj njihovoj istoriji nalazi u zapadnoevropskijem 
izvorima njekoliko bilježaka. U malo tješnjoj svezi nego li 
s evropskijem zapadom stajali su Rusi s Carigradom, otkle 
su primili i vjeru Isusovu. Za to i u vizantijskijeh pisaca na- 
lazimo gdjekoju bilješku, koja se tiče najstarije ruske istorije. 
Ali vrlo bi malo pomoći bilo današnjim Ijubopitnim isto- 
ricima iz zapadnoevropskijeh i vizantijskijeh izvora, da se nije 
na početku XII. vijeka u samoj Rusiji našao čovjek, koji je 
svoje vrijeme obilno, a starije, koliko mu je bilo poznato, 
opisao i svoj trud ostavio potomstvu. Taj je izvor poznat pod 
imenom Nestorove kronike, jer se misli, da ju je na- 
pisao kaludjer Nestor. Ovaj izvor ima veliku i apsolutnu i re- 
lativnu vrijednost, jer da nam on nije sačuvan, mi bismo o 
starijem Rusima od prilike onako malo znali, kako znamo o 
starijem Poljacima prije vlade Boljeslava Hrabroga. U tom 
stoji apsolutna vrijednost Nestorove kronike, a da je taj izvor 
i relativno velike cijene, to ćemo razumjeti, ako rečemo, da 
se od slavenskijeh Ijetopisaca starijega vremena s Nestorovijem 
djelom može porediti samo kronika Kuzmana Pražanina, ali 
ako i jest Kuzman čestit pisac, opet on, kako smo vidjeH, o 
najstarijoj istoriji svojega naroda umije vrlo malo pripovijedati, 
a Nestorova kronika ne pripovijeda samo o vremenu, kada 
joj je pisac živio, već i o vremenima davno prošavšima. Tko 
bi poredio dičnoga Nestora s poljskijem piscem Martinom 
Galom, malo bi časti učinio Nestoru, a tko bi ga istom po- 
redio s Kadtubekom i njegovijem društvom, taj bi Nestorovu 
uspomenu tako uvrijedio, kako bi tko uvrijedio književnu re- 
putaciju Račkoga, kad bi ga išao porediti sa starijem Švearom ! 

Nestorova je kronika pisana staroruskijem jezikom, ali ne 
čistijem, t. j. onako, kako je onda narod govorio, već je ruski 
jezik XII. vijeka dosta pomiješan s crkvenoslavenskijem jezi 
kom. Premda nije dakle ruski jezik u Nestorovoj kronici posve 
čist, za to je ono ipak narodno rusko djelo u mnogo većem 

smislu, nego li je n. pr. Kuzmanova kronika narodno češko 
djelo, jer je Kuzman kao i drugi evropski pisci pisao posve 
tudjim jezikom, na ime latinskim. 

O vremenu, kada je pisana, i o mjestu, gdje je pisana Ne- 
siorova kronika, ne može biti nikakve sumnje. Na koncu kro- 
nike stoji posve jasno zabilježeno, da je pisana u jednom ki- 
jevskom namastiru i to godine od stvorenja svijeta 6624. ili 
godine 11 16. poslije poroda Hristova.*) 

Nestorova je kronika do danas sačuvana u 53 rukopisa, a 
to je doista veliki broj i po tom se može zaključivati, da su 
stari Rusi Nestorovu kroniku mnogo čitali, dok su je mnogo 
prepisivali. Nama bi danas najdraže bilo, da je sačuvan onaj 
rukopis, koji je izišao ispod pera samoga Ijetopisca, pa onda 
za druge rukopise ne bismo ni pitali. Ali rukopis samoga 
pisca izgubljen je već pred njekoliko stotina godina. Kad je 
tako, onda se pita, koji je od sačuvanijeh rukopisa najstariji 
jer je za taj najveća prilika, da je u svem najsličniji Ijetopiščevu 
rukopisu. Kada bi svi sačuvani rukopisi bili posve jednaki, kako 
je danas n. pr. jedan eksemplar koje štampane knjige posve 
jednak svijem drugijem eksemplarima iste knjige, onda bismo 
mogli misliti, da je baš onakav, kakvi su sačuvani rukopisi, 
bio i iskonski rukopis. Ali nema nijednoga rukopisa, koji bi 
od prvoga do zadnjega slova bio posve jednak s ikojim dru- 
gim rukopisom. Razlike su medju rukopisima ne samo u 
tom, da je gdjekoja riječ ili ime drukčije zabilježeno u jednome 
nego li u drugome, već su čitava mjesta u jednijem ruko- 
pisima izostavljena, koja se u drugima nalaze. Gdjekoji su ru- 
kopisi na njekijem mjestima tako rdjavo prepisani, da im se 
može smisao razumjeti samo uz pomoć drugijeh rukopisa, u 
kojima su ona mjesta bolje prepisana. Na malo prije postav- 



*) u Nestorovoj se kronici broje godine samo po stvorenju svijeta, 
a mi smo ih u ovom prijegledu sve okrenuli u godine poroda Hristova. 
Razliku medju jednijem i drugijem godinama čini broj 5508. Ru«i su sve 
do vremena Petra Velikoga brojili godine po stvorenju svijeta, a svaka 
se nova godina počinjala prvoga Rujna. 

Ijeno pitanje, koje je najstariji rukopis Nestorove kronike, od- 
govaramo, da je to lavrentijevski rukopis, koji je pro- 
zvan po kaludjeru Lavrentiju, koji ga je prepisao god. 1377. 
— dakle potpunijeh 260 godina poslije vremena, kada je na- 
pisan vlastoručni IjetopiŽčev rukopis. Premda je lavrentijevski 
rukopis od svijeh ne samo najstariji, već i najbolji, opet se 
može sumnjati, je li u njemu sve onako baš napisano, kako 
je bilo u iskonskom rukopisu, jer nitko ne zna, je li Lavren- 
tije pred sobom imao baš taj rukopis ili je i on prepisivao iz 
prijepisa. Sada svatko razumije, kako učeni istorici i filolozi 
imaju mnogo posla s Nestorom, jer često nastaje pitanje: je 
li ovo ili ono mjesto Lavrentije pravo prepisao, nije li mo- 
guće, da je u iskonskom rukopisu bilo što drukčije zapisano? 
Ovakve se sumnje osobito onda radjaju, kada je i u samoga 
Lavrentija štogod nerazumljivo ili očevidno pogrješno. U ta- 
kvijem zgodama muče se naučnjaci, da uz pomoć drugijeh 
rukopisa i kritike odrede, kako misle da je pravo. — Drugi 
vrlo znatan rukopis Nestorove kronike zove se ipatjevski. 
On je pisan po svoj prilici u XV. vijeku (godina nije zabilje- 
žena, ali se tako sudi po pismu), a prozvan je po namastiru 
sv. Ipatija u gradu Kostromi, gdje se taj rukopis našao. 

Po našim dojakošnjim riječima mislilo bi se, da je [103. 
posve sigurno, e je starorusku kroniku napisao kaludjer Ne- 
stor. Ali sada moramo reći, da Nestor po svoj prilici nije pisac 
kronike, premda je u dva rukopisa njegovo ime zabilježeno, 
ali nijedan drugi rukopis nema zabilježena Nestorova imena, 
dakle se može s pravom misliti, da je u ona dva rukopisa 
uneseno Nestorovo ime istom u kasnije vrijeme, kada se već 
nije pravo znalo, tko je kroniku napisao, ali se mislilo, da je 
to učinio kaludjer Nestor. 

U glasovitom pećerskom namastiru u Kijevu živio je u 
drugoj polovini XI. vijeka doista kaludjer, koji je još za svoga 
života, a još više poslije smrti izišao na glas kao božji ugodnik 
i kao pisac. Taj je Nestor doista napisao dva djelca, koja su 
i do danas sačuvana, a govore o svetoj braći Borisu i Glebu 

Maretić : Slaveni u davnim. X X 

(koje su bili sinovi velikoga kneza Vladimira pa ih je poslije 
očine smrti dao ubiti Svetopuk, — o kojem vidi br. 86.) i o 
pećerskom igumanu Teodosiju. Da su ta dva djelca doista 
izišla iz pera Nestorova, to je posve sigurno, jer je u njima 
Nestorovo ime zabilježeno kao ime pisca s takvom jasnoćom, 
koja ne dopušta nikakve sumnje. Kad bi Nestor bio pisac ta- 
kodjer staroruske kronike, onda bi se ona dva spisa u svem 
slagala s kronikom, gdjegod govore o istijem dogadjajima, a 
mi nasuprot vidimo, da na njekijem mjestima kronika protivno 
govori nego li oni spisi. Dok se te protivnosti drukčije kako 
ne protumače (a to ne će valjada nigda biti), dotle nam treba 
veoma sumnjati, je li doista Nestor napisao kroniku, koja je 
poznata pod njegovijem imenom. 

Ljudi obično nijesu zadovoljni sa samom sumnjom, nego 
traže positivan odgovor u onom, što žele znati. Tako je i u 
ovom pitanju ; svatko hoće da zna : ako nije Nestor pisac sta- 
roruske kronike, da tko je drugi? Obično se danas na to pi- 
tanje odgovara : nije pisac Nestor, već S i 1 v e s t a r, takodjer 
kijevski kaludjer, ali ne pećerskoga, nego mihajlovskoga na- 
mastira. Valja znati, da u najstarijem i najznatnijem rukopisu 
t. j. lavrentijevskom, stoji na kraju napisano: »ja iguman Sil- 

vestar svetoga Mihajla napisah ovaj ljetopis godine 6624. 

(zr 1 1 16)«. — Ovo je svjedočanstvo istina važno, ali se opet 
ne može posve sigurno reći, da je upravo Silvestar pisac kro- 
nike, jer nije nemoguće, da na onom mjestu riječca napisah 
(HauHcax'B) znači isto što p r e p i s a h .(ap'SQHcax'B). Osim toga 
na početku drugijeh znatnijeh rukopisa stoji, da je ljetopis na- 
pisao kaludjer pećerskoga (dakle ne mihajlovskoga) namastira. 
Ipak su neprilike mnogo manje, ako se reče, da je kro- 
nici pisac Silvestar nego li da je Nestor, i za to se danas ta 
čast više daje Silvestru nego Nestoru, ali pored svega se toga 
staroruska kronika u Rusiji i izvan Rusije zove jednako Ne- 
storova, jer tako donosi običaj od davnina. I mi ćemo se dr- 
žati toga običaja. 

Još nam treba spomenuti jedno ime, pod kojim je staro- 



Rusi, 195 

ruska kronika poznata u Rusiji. Rusi je na ime zgodno zovu: 
prvonačelni ljetopis (nepBOHa^ajBnaa jiTODHCL), a 
pisca: prvonačelni Ijetopisac (nepBona^a^BHHft jitro- 
DHcen.'B). Ova su imena za to zgodna, jer se njiriia ni malo 
ne dira u pomučno pitanje o autoru kronike, a opet svatko 
odmah zna, koja se kronika misli. Poslije vremena, kada je 
napisana kronika, o kojoj govorimo, stali su književni ljudi u 
različnijem krajevima velike Rusije nastavljati započeto djelo i 
bilježiti osobito dogadjaje, koji su se ticali onoga kraja. Bu- 
dući da su svi ti ljetopisi mladji od ljetopisa, što ga je na- 
pisao Nestor ili Silvestar, za to je posve u redu, što se Ne- 
storovo djelo zove : prvonačelni ljetopis. 

Kako ne mogu danas ljudi onoga znati, što se dogo- [104. 
dilo prije njihova poroda i u vrijeme njihova djetinjstva, ako 
im toga ne reknu oni, koji su onda življeli, tako nije ni prvo- 
načelni ruski Ijetopisac mogao sam po sebi znati onijeh do- 
gadjaja, koji su se dogodili prije godine 1050. Oko te se 
godine na ime rodio Ijetopisac, kako je s velikom vjerojat- 
nošću dokazao ruski naučnjak E. Golubinski na osnovi jednoga 
mjesta u kronici. 

Mnogo je koješta, što se dogodilo poslije godine 1030., 
Ijetopisac sam doživio, ili ako nije svojim očima vidio, a ono 
su bile stvari tako općeno poznate, da mu za to i nije tre- 
balo osobitijeh svjedoka, jer je o tom svatko pripovijedao. 
(Tako n. pr. da je g. 1880. bio u Zagrebu veliki potres, to 
znadu ljudi, koji su vrlo daleko bili onda od Zagreba, i ovi 
bi, da pišu kroniku, mogli mirne duše zabilježiti taj dogadjaj, 
pa bi im svatko već kao suvremenicima vjerovao). Ali što se do- 
godilo prije g. 1050., tu je prvonačelnomu Ijetopiscu trebalo po- 
uzdanijeh svjedoka. U tom su mu vrlo dobro mogla poslužiti 
kazivanja staraca. Pod god. 1074. spominje Ijetopisac njeko- 
liko najznatnijih kaludjera pećerskoga namastira i hvali sva- 
koga pojedince. Medju ostalima spominje kaludjera Jeremiju, 
o kojem veli, da je toliku starost dočekao, te je pamtio, kada 
se ruska zemlja krstila pod Vladimirom Svetoslavićem godine 

988. Bez sumnje je taj Jeremija našemu Ijetopiscu koješta pri- 
općio, što je on unio u svoje djelo. Pod godinom 1106. spo- 
minje Ijetopisac kaludjera Jana, za kojega veli, da je živio 90 
godina i dodaje : »od njega sam i ja slušao mnoge riječi, koje 
sam zapisao u ovom ljetopisu«. Osim te dvojice staraca za 
cijelo je Ijetopisac ispitivao i druge starce, kojih ne navodi 
u kronici. Osim toga za dogadjaje poslije god. 988. imao je 
naš Ijetopisac u rukama i pisane bilješke, koje su se bilježile 
po namastirima. On do duše ne spominje pisanih svojih 
izvora, ali su Pogodin i Sreznjevski lijepo dokazali, da ih je 
doista upotrebljavao, pa ne samo za dogadjaje poslije zname- 
nite godine 988., nego i prije nje. Golema je šteta, da su ti 
Nestorovi izvori bez traga propali, ali je veoma lako razumjeti, 
za Što su propali : Prvonačelni je Ijetopisac iz svijeh prije svoga 
vremena pisanijeh izvora upotrebio sve, što mu se činilo iko- 
liko znatno, a onda su ljudi imajući u rukama oveliko djelo 
Nestorovo (ili Silvestrovo) slabo marili za one kratke bilješke, 
što su se kojegdje nalazile, i tako su one propale. 

Ruski pisci vele, da je Nestorova kronika sastavak ili svod 
(CBOA^) iz različnijeh izvora. Ali osim pisanijeh izvora upo- 
trebljavao je Nestor i narodne tradicije, koje su se do njegova 
vremena sačuvale o starijem dogadjajima. On je u svoju kro- 
niku unio njekoliko tradicija, kojima ne možemo vjerovati, 
jer pripovijedaju nevjerojatne stvari. Ipak su nam i takve tra- 
dicije drage; premda istorija nema od njih koristi, ali su one 
odjek iz vrlo staroga vremena. U drugijem je opet tradicijama 
jezgra istorična, a sapio je ljuska izmišljena. 

Što smo malo prije rekli, da su bez traga propali pismeni 
izvori Nestorove kronike, tu se imaju misliti kratke kronike i 
raspršane bilješke, ali su njekoji životi svetaca sačuvani, iz 
kojih je prvonačelni Ijetopisac uzeo gdjekoju vijest. Stariji 
suvremenik našega Ijetopisca bio je njeki kaludjer Jakov, 
koji je napisao : i) život blaženoga Vladimira, 2) život Borisa 
i Gleba. Iz onoga prvog života uzeo je Ijetopisac njekoliko 
bilježaka, a to se tijem dokazuje, što se gdjekoje fraze i re- 

čenice Jakovljeve nalaze doslovno ponovljene u Nestorovoj 
kronici. A drugo djelo Jakovljevo pokratio je naš Ijetopisac 
i tako ga unio u svoj ljetopis, a mi u tom nalazimo novu 
potvrdu, da Nestor nije pisac kronike, koja je sačuvana pod 
njegovijem imenom, jer da je nju Nestor napisao, čemu 
bi se pripovijedajući o Borisu i Glebu služio tudjim djelom, 
kada je on sam o istom predmetu napisao posebno djelo, koje 
se u njekijem pojedinostima protivi djelu kaludjera Jakova ! 
Svaki pisac, kada što piše, drži se onoga, što je sam već 
gdjegod napisao, osim ako se nije poslije uvjerio, da mu je 
djelo pogrješno, a Nestor pišući o svecima Borisu i Glebu ja- 
mačno je pazio. Što će napisati, tako da nije mogao ni poslije 
misliti, da je Sto zlo napisao pa da mu treba služiti se ne 
svojim djelom, već djelom, što ga je o istoj stvari drugi napisao. 

U prvonačelnoj kronici ima dosta vijesti, koje se tiču dru- 
gijeh naroda, a ne Rusa. Posve je naravno, da je ruski Ijeto- 
pisac za takve vijesti morao imati posebne izvore. O tom bi 
se dalo dosta govoriti, ali nama nije nužno tijem se baviti. 
Samo ćemo reći, da je prvonačelni Ijetopisac u svojoj kronici 
pod godinom 898. napisao nješto o slavenskijem apostolima 
Cirilu i Metodiju i u tom je poslu upotrebio živote ovijeh 
dvaju svetaca, koji su napisani u staroslovenskom jeziku i obivUo 
se zovu panonske legende. Mi smo već imali prilike spome- 
nuti ta dva života, (br. 58. 72. 80.). 

Kada smo malo prije spomenuli kaludjera Jakova, reći ćemo, 
da stara ruska literatura osim Jakova i osim Nestora, koji je 
napisao život Borisa i Gleba, ima još ove pisce, koji su sta- 
riji od pisca prvonačelne kronike: i) mitropolit II a- 
rijon, koji je oko god. 1050. napisao crkveni govor: o 
saKOH^ H 6jaro4aTH (do danas sačuvan), — 2) Luka Z i- 
d j a t a novgorodski episkop, od kojega je takodjer sačuvan 
jedan govor napisan od prilike onda, kada i Ilarijonov, — 3) 
iguman Teodosije, od kojega je ostalo njekoliko mo- 
ralnijeh govora. Tako je dakle prvonačelni Ijetopisac po vre- 
menu šesti pisac staroruske literature. 

Nama je poznato iz br. 19., kako ruski prvonačelni [105. 
Ijetopisac veli, da je slavenska pradomovina u Podunavlju. 
Tamo smo razložili, da ne možemo pristajati uz tu Nestorovu 
bilješku. Osim drugoga veli Nestor, da su i ruska plemena 
(ne sva) došla u Rusiju iz Podunavlja. Da Nestor pripovijeda 
o dogadjaju, koji se dogodio 100 ili 200 godina prije njegova 
vremena, rado bismo mu vjerovali, ali kad se rascijep slaven- 
skijeh naroda dogodio mnogo vijekova prije njegova vremena, 
onda treba više vjerovati drugim starijim izvorima. Mi znamo, 
da ruska plemena nijesu došla iz Podunavlja, već da su se 
nasuprot druga slavenska plemena iselila iz Rusije, a sada 
ćemo pogledati, koja nam ruska plemena poimence spominje 
Nestorova kronika. 

1. Poljani (IIojflHe) su nastavali u današnjoj kijevskoj 
guberniji i nješto malo preko nje na jugu. Glavni je njihov 
grad bilo starodrevno Kijevo. 

2. D r e V 1 j a n i (^p^Bjane) su bili sjeverozapadni susjedi 
Poljanima i sjedili su u današnjoj volinskoj guberniji. Pod br. 
89. rečeno je, da se Drevljani zvalo i jedno pleme polap- 
skijeh Slavena. 

3. Sjeverani (CiBepaee, CiBep'B) su sjedili na istočnoj 
strani Dnjepra, u južnom dijelu černigovske i sjevernom dijelu 
poltavske gubernije. 

4. Dregovići (^peroBo^o) su bili sjeverni susjedi Drevlja- 
nima i življeli su u današnjoj minskoj guberniji, ili kako. Nestor 
veli : medju Pripetom i Dvinom*) (Mpac^j IIpaneTHio h ^bhhok)). 

5. Krivici (KpeBH^n) su življeli u današnjoj smolenskoj 
guberniji i glavni im je grad bio Smolensk. Medju Krivice su 
pripadali Poloćani (FIojio^aHp), koji su prozvani po rječici 
Poloti, uz koju su življeli i koja se pri gradu Polocku (t. j. 
Polotsku) izlijeva u Dvinu. 

*) u ruskom su carstvu dvije rijeke ovoga imena: jedna je Đvina 
zapadnoruska rijeka, koja se kod grada Rige izlijeva u more, Nijemci je 
zovu D U n a ; druga Dvina teČe u dalekom sjeveru i pri Arhangelsktt 
utječe u Bijelo more. 

6. S 1 o V e n i (ClOBiee) su sjedili uz ilmensko iezero i dalje 
na sjever oko rijeke Volhova. Glavni im je grad bio gla- 
soviti Novgorod. 

7. B u ž a n i (BjaaHe) su prozvani po rijeci Bugu, i to 
onome, koji utječe u Vislu. Bužani su poslije prozvani Vo- 
linjani ili Velinjani očevidno po gradu Volinu (Bo-jhhb), 
kojega već odavna nema, ali prvonačelni ga Ijetopisac spo- 
minje pod godinama 1018. i 1077. 

8. Hrvati (XopBaTe) su sjedili u istočnoj Galiciji ispod Kar- 
pata ; ovo se pleme rano izgubilo medju Rusima i Poljacima. 

9. R a d i m i ć i (Pa^EMo^H) su življeli uz rijeku Sož u mo- 
hiljevskoj gubemiji. O njima veli kronika, da su starinom bili 
poljsko ili leško pleme, ali danas je teško odrediti, koliko vjere 
zaslužuje ta Nestorova bilješka. 

10. V j a t i ć i (Bhthhb) gdje su upravo prebivali, teško je 
reći; iz Nestorove kronike izlazi, da su prebivali uz rijeku 
Oku, ali budući da je ovo duga rijeka, koja izvire u orelskoj 
guberniji, a istom se pri Nižnjem Novgorodu izlijeva u Volgu, 
za to se nema misliti, da su Vjatići življeli uz čitavu Oku, 
jer je to preveliki prostor, već samo uz njezin početak^ dakle 
njegdje u orelskoj (možda još i kaluškoj i tulskoj) guberniji. 
I za Vjatiće piše Nestor, da su bili njegda Poljaci, ali ne može 
se znati, koliko je u tom prave istine. 

11. Duljebi (^y-ii6B) su življeli uz Bug, gdje su poslije 
prebivali Volinjani. Duljebe spominje Nestor dva put na po- 
četku kronike, a treći put pod god. 907. Poslije god. 907. 
nema Duljebima više ni traga u ruskoj istoriji, a to znači, da 

im se ime izgubilo u imenu jačega plemena volinskoga. 

12. Uglići i Tiverci. Velika je muka s ova dva ple- 
mena, jer ne samo što se ne zna pravo, gdje su sjedila, već 
im se ne može ni oblik imćnd odrediti, jer ih različni ruko- 
pisi različno pišu. Misli se, da su jedni i drugi prebivali Po- 
Ijanima na jugozapadnoj strani. 

13. Srbi. O Srbima u Rusiji svojega ili predjašnjega vre- 
mena ne zna ništa prvonačelni Ijetopisac, ali nam zasvjedočuje 

Konstantin Porfirogenit, koji je pisao 150 godina prije Ne- 
stora, da se medju drugijem plemenima, koja kijevskijem kne- 
zovima plaćaju danak, nalaze takodjer Srbi (išo^toi). S7a je 
prilika, da su ovi ruski Srbi stanovali njegdje oko sjevernoga 
Buga. Budući da Nestor o njima ništa ne zna, otud se za- 
ključuje, da je imena ovomu plemenu nestalo već u X., naj- 
kasnije u XI. vijeku, a samo se pleme rasplinulo medju Buža- 
nima ili Volinjanima. 

Sva je prilika, da su pomenuta ruska plemena govorila 
svako svojim narječjem. U tijem narječjima, koja su nam 
danas iz sačuvanijeh spomenika više ili manje poznata, treba 
tražiti zametke današnjim trima glavnim ruskim govorima : 
velikoruskomu, bjeloruskomu i maloruskomu. 

Pod br. 21. rekli smo, da stari Slaveni nijesu bili baš [106. 
ljudi onako bezazleni i krotki, kako o njima mnogi još i danas 
misle. Sada ćemo priopćiti, što piše prvonačelni Ijetopisac u 
10. poglavlju*) svoje kronike o ruski jem plemenima. Vidjet 
ćemo, da samo o Poljanima lijepo govori, a o drugima pri- 
povijeda mrske stvari. Nije nemoguće, da je Ijetopisac kao 
rodjeni Poljanin u svome plemenu nalazio sve lijepo, u dru- 
gima sve ružno. Premda su na početku XII. vijeka, kada je 
kronika pisana, bila ujedinjena sva ruska plemena, opet je 
svako pleme samo sebe najvoljelo i drugijem plemenima ako 
nije baš bilo neprijateljsko, a ono je o njima rado govorilo 
kojekakve smiješne i ružne stvari. Tako bi moglo biti, da se 
Nestorove riječi nemaju uzeti baš u doslovnom značenju, ali 
da je jezgra istinita, o tom nemamo nikakva razloga da dvo- 
jimo. Evo Nestorovijeh riječi : 

»Ti su narodi (na ime slavenski po Rusiji) imali svoje obi- 
čaje i zakon svojih otaca i predanja i sv^ki svoj način življenja. 
Tako Poljani imaju krotke i tihe običaje svojih otaca ; u 

*) Gdje mi u ovoj knjižici govorimo o poglavljima Nestorove kro- 
nike, tu svuda imamo na umu diobu, koju je lakšega prijegleda radi uči- 
nio Miklošid u svome izdanju Nestora (BeČ 1860). Ni u lavrentijevskom 
ni u drugijem rukopisima nema diobe na poglavlja. 

njih ima stida prema snahama i sestrama, prema materama i 
očima ; prema svekrvama i djeverima bio je u njih veliki stid. 
Ovaki im je bio svadbeni običaj: nije išao mladoženja po 
nevjestu, već su mu je u veče dovodili, a sjutra dan bi dono- 
sili, koji su joj imali što dati. Drevljanisu življeli zvjerskijem 
načinom živeći kao stoka (^p^BiiflHe »0Rflxy SB^paHLCRHMii 
o6pa80M^ 3BBByni;e crotbckh) ; ubijali su jedan drugoga i jeli svaku 
nečistotu; u njih nije bilo ženidbe, nego su otimali djevojke 
pri vodi. Radimići, Vjatići i Sjeverani imali su 
jedne običaje, življeli su po šumama kao i zvjerinje, jeli su 
svaku nečistotu, govorili su sramotne riječi pred očima i pred 
snahama ; u njih nije bilo ženidbe, nego igrališta medju selima, 
pak bi se sastajali na igrališta, na plesove i na svakojake dja- 
volske igre, i tu bi svaki ugrabio sebi ženu, s kojom bi se 
već dogovorio, a imali su po dvije i po tri žene. Kada bi 
koji umr-o, činili bi triznu nad njim, načinili bi veliku lomaču 
i mrtvaca na nju položili, onda bi ga spalili i nakom toga 
pokupili kosti pa ih spravili u malu posudu i postavili na 
stupu pokraj putova. To čine Vjatići i danas. Tijeh su se 
običaja držali i Krivici i ostali neznabošci ne znajući za- 
kona božjega, već sami sebi gradeći zakon.« 

O riječi trizna (TpHSHa), koja se malo naprijed nalazi, 
treba znati, da u staroruskom jeziku znači isto što i »borba«, 
a pored toga značenja razvilo se osobito značenje: borba ili 
bojne igre u čast kojega pokojnika. 

Što prvonačelna kronika govori u prvijeh 12 poglavlja, [107. 
to ide u doistoričko doba ruskoga naroda. Najstariji medju 
tijem doistoričkijem dogadjajima jest put sv. Andrije po Ru- 
siji. Mi ćemo najprije prevesti čitavo 5. poglavlje, gdje se o 
tom putu govori, a onda ćemo dodati što treba. Nestor piše : 

»Učeći Andrija u Sinopiji*) i došavši u Herson**) saznade, 
da je blizu Hersona dnjeparsko ušće. On zaželje poći u Rim, 
za to se zaveže u dnjeparsko ušće i otud krenu uz Dnjepar 

*) Prastari grad na južnoj obali Crnoga mora. Danas turski Sinub. 
•*) Herson je grad pri u§ću Dnjepra u Crno more. 

pa slučajno dodje i stade na obali pod brdima. Sjutra dan 
ustavši reče učenicima oko sebe : »vidite li ova brda ? na tijem 
će brdima sinuti blagodat Božja, nastat će veliki grad i Bog će 
sagraditi mnogo crkava.« Za tijem uzidje na ova brda (t. j. 
kijevska) i blagoslovi ih, zasadi krst, pomoli se Bogu i sidje 
s brda, gdje je poslije nastalo Kijevo, pa podje dalje uz 
Dnjepar i dodje medju Slovene, gdje je sada Novgorod. Tu 
vidje ljude, kakav imaju običaj, kako se peru i udaraju šibama, 
i začudi im se. Za tijem ode u varjašku zemlju*) i dodje li 
Rim i pripovjedi, što je naučio i što je vidio, veleći: »dolazeći 
ovamo vidjeh čudo u slovenskoj zemlji; ljudi imaju drvene 
banje i ugriju ih preko mjere, onda se svuku do gola, obliju 
se sepijom, uzmu mlade šibe i njima se dotle udaraju, da 
jedva izidju živi, iza toga se obliju studenom vodom i opet 
ožive. Tako čine svaki dan niti ih tko muči, već se muče 
sami, ali to je njihovo pranje, a ne mučenje.« Čujući to 
ljudi, čudjahu se, a Andrija boravivši u Rimu dodje opet 
u Sinopiju.« — 

Da je sveti apostol Andrija boravio njegda u Rusiji, o tom 
su mnogi Rusi još i danas uvjereni, ali ozbiljni istorici nave- 
denu Nestorovu bilješku meću onamo, kamo pripada, to jest 
medju legende. Sva je prilika, da je navedena legenda umetnuta 
u kroniku istom poslije smrti njezina pisca. To se zaključuje 
otud, što se u 39. poglavlju kronike pripovijeda o mučeničkoj 
smrti dvojice hrišćana, koje su ubili neznabožački Rusi god. 
983. Iza te pripovijetke dodaje Ijetopisac ove riječi: »djavo se 
tomu radovao i mislio je u sebi: ovdje (t. j. u Rusiji) mi je 
stan, jer ovdje ni jesu apostoli učili ni proroci 
proricali« — Ako dakle apostoli ni jesu učili u Rusiji, onda 
nije ni sv. Andrija učio niti je dolazio u Rusiju. Kako se vidi, 
izmedju 5. i 39. poglavlja imamo protivorječnost, koje nije 
mogao isti pisac napisati. Može se dodati, da ni pravi Nestor, 
koji je napisao život Borisa i Gleba njekoliko godina prije 



•) VarjaŠka je zemlja Švedska. 

nego je napisana prvonačelna kronika, nije ništa znao o do- 
lasku sv. Andrije u Rusiju, dok se u rečenom Nestorovu 
djelcu nalaze ove riječi : »nijesu apostoli k njima (t. j. k Ru- 
sima) dolazili.« 

Navedena legenda ili priča nastala je za cijelo u Kijevu, jer 
se jasno vidi, kako legenda ide za tijem, da proslavi Kijevo, 
koje je tobože sv. Andrija već unaprijed blagoslovio. S druge 
je strane sastavljač legende hotio narugati se malo Novgoro- 
djanima poradi njihova n.^običnoga kupanja, koje u južnoj Ru- 
siji nije bilo poznato. Veliki se Rusi još i danas od prilike 
onako kupaju, kako nalazimo u kronici, i to je sastavljaču le- 
gende bilo smiješno, za to je napisao, da se i sam sv. Andrija 
tomu čudio. Ova šala nije bila Novgorodjanima baš najmilija, 
za to u novgorodskijem ljetopisima nalazimo legendu, da je 
sv. Andrija u Novgorodu učio vjeru hrišćansku i za uspomenu 
ostavio tomu gradu svoj štap, ali o banjama i o velikoruskom 
kupanju nema u novgorodskijem ljetopisima ni riječi. 

Legenda, o kojoj govorimo, nije posve izmišljena, samo je 
raširena i iskićena. Onaj, koji ju je umetnuo u prvonačelnu 
kroniku, znao je, da se u Origena i t)stalijeh crkvenijeh pisaca 
nalazi bilješka, e je sv. Andrija naviještao hrišćansku vjeru u 
Skitiji. Budući da je Skitija bila općeno ime za nepoznate kra- 
jeve iznad Crnoga mora, tako je lako moglo nastati pričanje, 
da je Andrija boravio u Rusiji. 

Najznatniji grad stare Rusije bilo je Kijevo, ono je po [108. 
Nestorovijem riječima u 18. poglavlju »mati ruskijeh gradova«. 
Kako i drugi narodi o svojim gradovima pripovijedaju priče, 
pošto im je potamnjelo pravo značenje imena ovoga ili onoga 
grada (vidi br. 67. pri kraju), tako su i Rusi pripovijedali o 
svome Kijevu, a prvonačelni je Ijetopisac narodno pričanje 
unio u svoje djelo. On u 6. poglavlju piše, da su njegda u 
kijevskom kraju življela tri brata sa sestrom, braća da su se 
zvala: Kij, Šček i Horiv, a sestra Libed (AH6eAb). Ljetopisac 
ne kaže vremena, kada su ti ljudi življeli, ali po onom, što 
kaže, da je najstariji brat išao jednoć u Carigrad i da ga je 

tamo car lijepo dočekao, može se reći, da su življela rečena 
braća u vremenu od petoga do devetoga vijeka, jer prije 395. 
godine nije bilo cara u Carigradu. Braća su po Ijetopiščevu 
pričanju sagradila grad i nazvala ga Kijevo (Kies^) po imenu 
najstarijega brata. Ime srednjega brata ostalo je gori Ščekovici 
blizu Kijeva, ime najmladjega gori Horivici, koja je takodjer 
blizu Kijeva. A da ni sestri ne bude krivo, prozvana je po 
njoj rječica Libed, koja teče u blizini Kijeva. 

U ovoj je Nestorovoj vijesti sve priča od početka do kraja, 
u njoj je možda samo toliko pravoga istoričkoga sadržaja, što 
nam je sačuvala uspomenu, kako su po slavenskijem zemljama 
nastajali gradovi; njih nijesu zidale općine ni države, nego 
bi se udružilo po njekoliko porodica te su za svoju sigurnost 
ogradile poveće mjesto, i tako se po malo razvio grad. Da 
Kijevo nije prozvano po čovjeku Kiju, već je za to sigurno, 
što slavenskoga ličnog imena Kij nema, jer riječ kij (sta- 
roslovenski kuA) znači isto što »čekić«, pa se pita, kakav bi 
smisao u tom bio, da se čeljade zove ličnijem imenom Če- 
kić? Osim toga treba znati, da je od riječi kij izvedeno 
dosta mjesnijeh imena p6 slavenskijem zemljama. Tako su n. 
pr. u Češkoj tri mjesta, koja se zovu Kyje, a jedno je Ky- 
j i c e, u Moravi se nalazi K y j o v i c e, u Galiciji K y j e i 
K y j o w i e c itd. Pače i u staroj se bugarskoj državi pri Du- 
navu nalazila varošica K i j e v a c (ropoAHme Kiceeu^), pa 
su Kijevljani pri Dnjepru i o toj varošici pričali, da ju je gradio 
pomenuti Kij, a Nestor je i tu priču unio u svoju kroniku. 

O Avarima mi smo već dosta govorili, jer su [109. 
gotovo sva slavenska plemena imala više ili manje stra- 
dati od tijeh razbojnika. I jedno je rusko pleme, na ime 
Duljebi mnogo trpljelo od avarskoga zuluma. Ali pustimo go- 
voriti Nestora: »U to vrijeme (misli se vrijeme grčkoga cara 
Heraklija) pomoliše se i O b r i (tako Nestor zove Avare), 
koji zavojštiše na cara Heraklija i malo ga ne uhvatiše. Obri 
udarahu na Slavene i potlačiše slavensko pleme Duljebe i zlo- 
stavljahu duljepske žene. Kada je trebalo kojemu Obrinu ići 

na put, ne bi dao upreći konja ni vola, već bi ujarmio tri ili 
četiri ili pet žena, da voze Obrina. Tako Obri mucahu Du- 
Ijebe, a bijahu uzrasta visoka i uma ohola, ali ih Bog istri- 
jebi, te svi izginuše i ne ostade živ ni jedan Obrin. Ima još 
i danas rijeku Rusiji: izginuše kao Obri (aorH6onia aRH 06pe), 
njima nema ni potomaka ni nasljednika«. 

Nama je poznato iz br. 24., da Avare ili Obre nalazi isto- 
rija istom godine 558. u krajevima izmedju Dona i Dnjepra, 
a godine 563. prešli su Avari iz tijeh krajeva u Ugarsku. Dok 
su oni boravili izmedju Dona i Dnjepra, bili su od njih da- 
leko Duljebi, za koje znamo, da su prebivali uz Bug, koji 
utječe u Vislu, a i onda, kada su Avari sjedili u Ugarskoj, 
bili su od njih Duljebi udaljeni, osim toga još rastavljeni kar- 
patskijem brdima. Po ovome dakle ne bi bilo vjerojatno, da 
su Avari gospodovali nad Duljebima ni prije ni poslije godine 
563. A opet ne možemo reći, da je navedena Nestorova vi- 
jest izmišljena, jer tko takvo što veli o Nestoru bez očevid- 
nijeh i znatnijeh razloga, pokazuje svoju lakoumnost: c^ He- 
CTopoHi mjTHTB He-iB3a — pravo je rekao jedan ruski pisac. 
Iz pomenute velike neprilike možemo se izvući samo ako pri- 
stanemo uz vjerojatnu i oštroumnu domisao Šafafikovu. Ve- 
liki slavist veli: Duljebi nijesu pali pod jaram avarskoga ha- 
gana, koji je gospodario u Ugarskoj medju Dunavom i Tisom, 
nego se od ostale avarske mase, kada je prelazila u Ugarsku, 
ocijepio jedan dio, nastanio se pri Bugu i podjarmio Duljebe. 
Što prvonačelni Ijetopisac veli, da je bog istrijebio Avare bez 
traga za njihova vehka bezakonja, tu se valjada ima misliti 
kuga, koja ih je sve podavila. 

Sve do druge polovine IX. vijeka življela su ruska ple- [110. 
mena patrijarhalnijem životom ne znajući, što je država. Samo 
u vrijeme nužde izabrali bi kakvoga poglavicu, koji ih je vodio 
u boj, ali čim bi rat minuo, ne bi više nitko pitao za onoga 
poglavicu. Sudilo se po starijem nepisanijem običajima, a u 
ostalom tko je bio jači, nije pitao ni za običaje. Napokon je 
ovakav život dotužio ruskijem Slavenima, koji kako su god u 

prosvjeti stajali vrlo nisko, ali su opet slušali i znali, kako 
drugi narodi imaju svoje knezove i kraljeve i kako se medju 
onakvijem narodima ljepše živi. Za to i njih dodje volja, da 
stvore državu. 

. Nestorova kronika veli, da su godine 859. došli preko mora 
iz Švedske zemlje Varjazi ili Švedi i udarili danak na Slovene 
i Krivice, pa i na finska plemena, koja su tamo življela. Var- 
jazi su tri godine ostali u sjevernoj Rusiji i po svoj prilici 
počeli uvoditi prve početke državnoga reda. Ali godine 862. 
dignu se na oružje uharačeni narodi i protjeraju Varjage preko 
mora. Brzo su se i Slaveni i Fini sjeverne Rusije pokajali, 
što su to učinili, jer su se odmah na to medju njima za- 
vrgle kavge i ubistva i bili bi se medju sobom poklali, 
da se nijesu za vremena dozvali pameti. Sjetili su se, kako 
su Varjazi počeli uvoditi red, a sada su se opet našli u 
neredu. Za to Slaveni i Krivici s obližnjim finskim pleme- 
nima (Čudima i Vesima) pošlju u švedsku zemlju poslanike 
k švedskomu ili varjaškomu plemenu, koje se pleme zvalo 
Rusi. Poslanici reku Rusima ove riječi : »naša je zemlja ve- 
lika i obilna, ali u njoj nema reda, nego dodjite te knezu jce 
i vladajte nam (.sesufl nama Be^HKa h o60dHa, a napavši B'b Hei 
Hii^; Aa uoBA^TC KHjiacHT'B H Bo-iOA*TH HaMH)«. Na taj se poziv 
dignu švedski Rusi i pod ju. Vodila su ih tri brata knežev- 
skoga roda, koji su se zvali Rjurik, Sineus i Truvor. 
Prvi brat postane knezom u Novgorodu, drugi pri Bijelom 
jezeru*), a treći u gradu Izborsku**). Ostali se Varjazi ras- 
prše kud koji po kneževinama rečene trojice braće, da im 
služe kao vojnici i čuvari reda. Za dvije godine umre srednji 
brat Sineus i najmladji Truvor, a onda najstariji brat Rjurik 
sjedini pod svojom vladom sve tri kneževine, i tako Nov- 
gorod postane stolica ovelike mlade kneževine. Po švedskijem 
Rusima, koji su Slovenima i Finima osnovali državu, prozovu 
se po malo sva slavenska plemena Rusi, kako Nestor izrijekom 

*) Bijelo je jezero u danaSnjoj novgorodskoj guberniji i pri njemu je 
varošica Belozersk. **) Varošica u današnjoj pskovskoj guberniji. 

veli. Ostala slavenska plemena po Rusiji osim Slovena i Kri- 
vica ostanu još njeko vrijeme u patrijarhalnom životu bez držav- 
noga reda, dok nijesu i medju njima švedski Rusi osnovali 
državu. Ali o tom će se poslije govoriti, a sada ćemo se malo 
zabaviti pri navedenoj Nestorovoj vijesti, koja je možda u či- 
tavoj kronici najvažnija. 

Rusku su državu, kako smo vidjeli, osnovali godine [111. 
862. Normani ili točnije govoreći Rusi, koji su bili švedsko 
ili normansko pleme. Oni pisci današnjega vremena, koji u 
pitanju: tko je osnovao rusku državu? — pristaju uz starca 
Nestora, zovu se N o r m a n i s t i. Ali u Rusiji ima, a osobito 
je bilo pisaca, koji iz krivo shvaćenoga patriotizma misle i 
dokazuju, da prvonačelni Ijetopisac u rečenoj bilješci nije sa- 
čuvao istoričku istinu, nego priču, jer da se već na početku 
XII. vijeka nije znalo, tko je rusku državu osnovao, te je Ne- 
stor napisao, što je čuo da se priča. Ovi pisci drže, da ruske 
države nijesu osnovali nikakvi tudjinci, nego su je slavenska 
plemena osnovala sama. Pisci ovoga drugoga razreda zovu se 
u nauci Antinormanisti. Mi se s Antinormanistima ne 
ćemo dugo baviti, samo ćemo ovo reći: medju njima osim 
jednoga jedinoga (S. Gedeonova) nema ni jednoga pravog 
naučnjaka, sve su drugo samo diletanti u istoričkoj nauci. Oni 
misle, da po ruski narod nije časno, ako se reče, da su njemu 
najstariju državu osnovali Normani. Medju Normaniste pripa- 
daju veliki naučnjaci u Rusiji i izvan Rusije, naučnjaci svjet- 
skoga imena: Schlozer, Karamzin, Zeuss, Šafafik, Pogodin, 
Kunik, Solovjev. Dok Antinormanisti vojuju prtenijem oružjem, 
koje ništa ne vrijedi, a ono Normanisti svoju teoriju utvrdjuju 
tako jakijem dokazima, da treba mnogo samovolje, da čovjek 
ne pristaje uz njih. Mi ćemo sada navesti posve u kratko naj- 
glavnije dokaze Normanista, koji su vrsni oboriti svako umo- 
vanje antinormanističko. 

Da se u u IX. vijeku u Švedskoj nalazilo pleme imenom 
Rusi, to dokazuje izvor, koji se zove Annales Berti- 
niani (vidi br. 90.) Tu se pod godinom 839. čita, kako su 

iz Švedske zemlje došli ljudi Rusi ())qui se, id est gentem 
suam R h o s voćari dicebant«) najprije na dvor grčkoga cara 
Teofila, a poslije i na dvor Ludovika Pobožnoga. Iz ove bi- 
bilješke, koja je od Nestorove starija za 250 godina, izlazi 
posve jasno, da se doista u Švedskoj nalazilo pleme Rusi. 
Dakle se mora dopustiti mogućnost, da su slavenski i finski 
poslanici iz Rusije pozvali k sebi knezove ovoga plemena, da 
im vladaju. Toj Nestorovoj vijesti nema istina u izvorima 
nigdje direktne potvrde, ali ima potvrda, iz kojih se vidi, da 
je u X. vijeku u Rusiji življelo normansko jedno pleme, koje 
se zvalo Rusi, koje je govorilo normanskijem jezikom, različ^ 
nijem od slavenskoga. 

Prvi je tomu svjedok kremonski biskup Liudprand, koji 
je bio ne samo učen čovjek i znatan pisac, već i vješt di- 
plomat. Liudprand je kao poslanik tri puta boravio u Giri- 
gradu, na ime god. 949., 968 i 971. Ovaj pisac veli na dva 
mjesta, da Carigradu na sjeveru žive Rusi (Rusii) ili N o r- 
m a n i (»R u s i o s, quos alio nos nomine Nordmannos 
appellamus«; — »Graeci vocant Rusios, nos vero nominamus 
Nordmannos«). O Rusima još veli isti pisac, da im je 
knez bio Igor (»Inger«), koji je navalio na Carigrad, ali su 
mu Grci odoljeli i pohvatali mnoštvo njegovijeh ljudi i odsje- 
cali im glave na očigled Liudprandova očuha Hugona, koji 
se onda desio u Carigradu. Liudprandovo je svjedočanstvo 
s tijem veće cijene, jer se u njemu izrijekom veli, da su Rusi 
isto što Normani, dakle da nijesu Slaveni. 

U pitanju, koje nas sada zanima, veoma je važno poveće 
jedno mjesto iz djela »de administrando imperio«, što ga je 
oko godine 950. napisao poznati nam grčki car Konstantin 
Porfirogenit. To je ono mjesto, gdje se opisuje plo- 
vidba ruskijeh plemena po Dnjepru. Porfirogenit je u tom po- 
glavlju sačuvao mnogo važni jeh bilježaka, ali je najvažnije, što 
navodi imena dnjeparskijeh brzica*) i to u dva jezika: u sla- 

*) Iza današnjega grada Jekaterinoslava ima sedam mjesta u Dnjepru, 
gdje velike hridi proviruju iz vode i čine plovidba vrlo mučnom i opa- 

venskom ((j)c>.a^tvwTQ i u ruskom (po)<7t(jTi). U tijem imenima 
nije do duše sve posve jasno, kako bismo željeli, ali toliko je 
ipak trudom njekijeh naučnjaka preko svake sumnje rasvijet- 
ljeno, da su slavenski i ruski jezik u Porfirogenitovo vrijeme 
bila dva različna jezika, i imena u ovom drugom jeziku mogu 
se razumjeti samo uz pomoć staroga nordičkog jezika. 

Pisci dakle desetoga vijeka Liudprand i Porfirogenit javljaju 
nam, da se u Rusiji nalazilo normansko pleme Rusi. Sada 
neka svatko pomisli, ima li u tom ikakve natege, ako se reče, 
da je stari Nestor istinu napisao veleći, da su iz Švedske došli 
u IX. vijeku Rusi i osnovali u današnjoj Rusiji Slavenima i 
Finima državu? Ovi su tudjinci bili prema slavenskomu mnoš- 
tvu u posve neznatnu broju, i s toga nije čudo, što su se 
s vremenom posve pretočili u Slavene, ali u X. vijeku, kada 
su pisali Luidprand i Porfirogenit, još se nijesu bili poslavenili. 

Vrlo znatan dokaz nalaze s potpunijem pravom Norman isti 
u samoga Nestora ; u njegovoj se na ime kronici nalazi veliki 
broj normanskijeh Ijudskijeh imena. Takva su n. pr. odmah 
imena: Rjurik, Sineus, Truvor, za tijera Igor (sin Rjurikov), 
Oleg (rodjak Rjurikov), Olga (žena Igorova) itd. Sva se ova 
imena lijepo razumiju samo uz pomoć staroga nordičkog je- 
zika, kojim su govorili oni Rusi, koji su s Rjurikom došli 
ispreko mora. Kada je Nestor na početku XIL vijeka pisao 
svoju kroniku, onda su već normanski Rusi u Rusiji bili posve 
ili gotovo posve poslavenjeni, dakle Ijetopisac nije imao otkle 
uzeti normanska imena, jer se onda već nije u Rusiji govorilo 
ruski t. j. normanski. A kad se mnogi ljudi starijega vremena 
u njegovoj kronici zovu normanskijem imenima, Ijetopisac ih 
je jamačno našao u starijim izvorima, koji su za nas izgubljeni. 

Varjazi (Bapaan) su Nestoru općeno ime za švedske [112* 
Normane, a Rusi su mu jedno pleme medju Varjazima. Ime 
Varjazi nije bilo narodno ime, nego su se tako zvali oni 
Normani, koji su išli u Carigrad i tamo služili carevima za 

snom, jer tu rijeka teče veoma brzo i silno se pjeni Takvo se mjesto u 
rijeci zove brzica, ruski nopon., grčki (u Porfirogenita) (ppa^iJi^?. 

Maretić: Slaveni u davnini. 1 4 

novce kao osobito birana legija. Grci su te normanske plaće- 
nike zvali V a r a n g i (BapaYYoi), a to su ime po svoj prilici 
Grci načinili od staronordičke riječi voeringjar (štićenici, 
jer su stajali pod carskom zaštitom). Iz Grčke je ime BipayYoi 
došlo u Rusiju i tu se pretvorilo u V a r j a z i i počelo služiti 
za oznaku svijeh Šveda. 

Imenom Rusi nije se zvalo nijedno švedsko ili normansko 
pleme samo., nego su tako Fini prozvali susjedne Svede, a 
Fini još i danas švedsku zemlju zovu R u o t s i. Otud su Sla- 
veni u Rusiji načinili ime Rusi i njime zvali one tudjince, 
koji su s Rjurikom medju njih došli, a kad su ti tudjinci čuli, 
da ih Slaveni tako zovu, počeli su se i sami zvati Rusi. 
Ovomu je imenu bila namijenjena velika budućnost: pleme, 
koje se njim zvalo, poslavenilo se već odavna, ali sdmo je 
ime prešlo na slavenska plemena, i tako se danas imenomi 
Rusi ponosi jedan od najvećih naroda na svijetu. Ovomu 
sličnijeh primjera ima i drugdje : znamo, da je ime Bugari 
njegda pripadalo turskomu plemenu, koje se nastanilo medju 
balkanskijem Slavenima, a pošto su se pravi Bugari rasplinuli 
medju Slavenima, ostalo je njihovo ime do danas ujedinjenomu 
narodu (vidi br. 28.) Drugi primjer nalazimo u Francuskoj. 
Svatko zna, da su Francuzi romansko pleme i jezik da im je 
romanski, ali njihovo ime les Frangais, kojim se ponose, 
jest germanskoga izvora. Valja na ime znati, da je u davnini 
bilo jedno germansko pleme, koje se zvalo Franci. Ona 
je osvojilo Galiju, ali je poslije iščeznulo medju romanskijem 
pučanstvom ostavivši samo svoje ime. 

U vrijeme, kada je poslije smrti svoje braće Rjurik [113. 
sam knezovao, odvoje se od njega i od njegove družbe dva 
viteza i sa svojim porodicama krenu na jug prema Carigradu 
hoteći valjada služiti grčkijem carevima, kako su služili i drugi 
Normani (Varjazi). Ploveći niz Dnjepar namjere se na malen 
grad, za koji im se reče, da se zove Kijevo. Ovaj je grad 
kao i čitavo poljansko pleme plaćalo danak Kozarima. Danak 
nije do duše bio strašan, jer su Kozari od svake kuće tražiU 

po vjevericu (poradi koža), a vjeverica je bilo onamo veliko 
mnoštvo. Askoldu se i Diru svidi Kijevo, za to njime zavla- 
daju i ostanu u njemu knezujući. O njima dvojici pripovijeda 
Nestor pod god. 866. vrlo znatan dogadjaj. Piše na ime, da 
su te godine Askold i Dir na jednoć s velikom vojskom došli 
pod Carigrad , da ga osvoje. Možda se ne bi od njihove sile 
izbavio Carigrad, da se nije dogodilo čudo. Videći na ime car 
Mihajlo III. i patrijar Fotije, u kolikoj je nevolji grad, pomole 
se bogu i iznesu iz crkve haljinu svete Bogorodice pa je za- 
moče u vodu. Na to se odmah podigne strašna bura, koja 
uništi sve ladje Askoldove i Dirove, i jedva se njekoliko voj- 
nika iz velike vojske zdravo vrati u Kijevo. 

O ovoj ruskoj navali na Carigrad čitamo osim u Nestora 
takodjer u njekijem vizantijskijem izvorima, a što je osobito 
važno, o tom se dogadjaju nalazi bilješka u jednoj besjedi sa- 
moga patrijara Fotija. Patrijar veli, da su bezbožni Rusi na- 
valili na Carigrad, ali da je on (patrijar) iznio iz crkve na 
gradske zidove Bogorodičinu haljinu i da se bog na to smi- 
lovao na Carigrad. Fotije ništa ne veli, da se digla bura, koja 
bi uništila ruske ladje; istom kasniji pisci pripisuju izbavi jaj 
Carigrada čudu, kako po njima pripovijeda i Nestor. 

U prvi se mah čini, da je vojna Askolda i Dira na Cari- 
grad stvar posve sigurna, dok o njoj govore i Vizantinci. Ali 
učeni Golubinski dokazuje, da se ruska navala na Carigrad 
dogodila ne godine 866., kako hoće Nestor, već god. 86o. 
ili 86 1., dakle u vrijeme, dok su još Askold i Dir zajedno 
s Rjurikom i njegovom družbom boravili u Skandinaviji. Imena 
Askoldova i Dirova ne spominje ni jedan vizantijski izvor, 
gdje se god govori o rečenoj vojni; svi Vizantinci na prosto 
vele, da su na Carigrad navalili Rusi. Golubinski drži, da je 
prvonačelni Ijetopisac čitajući u vizantijskijem izvorima o ruskoj 
navali na Carigrad pomislio, da su tu vojnu za cijelo poveli 
Askold i Dir, koji su po njegovu mnijenju i znanju jedini 
mogli u ono doba povesti Ruse na Carigrad. Ali u Tavridi 
i na krimskom poluostrvu bilo je u devetom vijeku Rusa, 

koji su bili isto onako iz Skandinavije, kako su bili i Rjurikovi 
Rusi. S tijeni su Rusima ondje boravili i ostaci istočnijeh 
Gota, koji se nijesu s ostalom svojom braćom u vrijeme na- 
rodne seobe odande odselili. Poradi srodnosti Rusa s Gotima 
zvali su se i jedni i drugi zajedničkijem imenom Rusi i pa 
njima je u Nestorovu kroniku došlo za Crno more ime: 
rusko more. U 4. poglavlju na ime nalazimo riječi : »Dnje- 
par se izlijeva u pontsko more, koje se zove rusko.« Ovi su 
dakle crnomorski Rusi udarili na Carigrad, a Nestor je gri- 
ješkom prenio tu navalu na Ruse Askolda i Dira. Fotije u 
jednom svome pismu javlja, da su oni Rusi, koji su nedavna 
udarili na Carigrad, poslije toga prigrlili hrišćansku vjeru i 
da se medju njima već nalazi jedan episkop sa sveštenicima. 
Budući da nema u izvorima nikakvoga traga krštenju kijev- 
skijeh ili novgorodskijeh Rusa u IX. vijeku, za to su za cijelo- 
oni Fotijevi Rusi življeli ne u Kijevu ni u Novgorodu, već 
na obalama Crnoga mora. 

Ovo je jedan primjer, kako i onako vrijedni i ozbiljni iz- 
vori, kakav je Nestorov ljetopis, mogu imati pogrješaka, a 
otkrivati pogrješke i ispravljati ih, to je mučan posao kri- 
tične istorije. 

Prvonačelna kronika piše, da je prvi ruski knez Rjurik [114. 
umr-o g. 879., a nakom njega da je ostao nejaki sinčić Igor> 
koji sam dakako nije mogao vladati, nego je mjesto njega,, 
dok poodraste, primio kneževsku vlast Oleg, koji jeRju- 
riku bio rodjak. Oleg je bio čovjek ne samo velike volje, već 
i velike snage, koja je volju u djelo obraćala. Godine 882. 
skupi on veliku vojsku od Slavena, Normana (Varjaga) i Fina 
i podje na jug. Putem osvoji gradove Smolensk i Ljubeč*) i 
ostavi u njima svoje namjesnike. Onda krene na Kijevo, gdje 
su knezovali Askold i Dir. Oleg se ne htjede s njima puštati 
u otvoren boj, nego ih izmami iz grada, kao na prijateljski 
sastanak pa ih onda ubije i sam zavlada u Kijevu u ime ne- 
jakoga Igora. Tako je kneževska stolica mlade ruske države 

♦) Ljubeč je danas varošica u čemigovskoj guberniji pokraj Dnjepra.. 

prenesena u Kijevo, ali sjeverna plemena Sloveni i Krivici pa 
i tamošnji Fini ostanu pokorni kijevskomu knezu. 

Evo ovo je u kratko Nestorova vijest o navedenom doga- 
djaju. Već se odavna opazilo, da ju je Nestor napisao po na- 
rodnoj tradiciji, jer u njegovu pripovijedanju ima njekoliko 
čudnijeh stvari. Tako n. pr. nije vjerojatno, da bi Oleg na 
vjeri išao ubijati Askolda i Dira, kada je uza se imao veliku 
vojsku i mogao im grad oteti junačkijem načinom. Za tijem 
se ne može pravo vjerovati, da bi se knezovi Askold i Dir 
dali onako prevariti pa da bi izišli iz grada na sastanak nje- 
kakvome putniku, koji im je poručio, da je njihova roda. Zar 
se ne bi mnogo više dolikovalo, da putnik ode u grad i po- 
kloni se knezovima i očituje, da im je rod jak .»^ Još se može 
pitati, kako je to, da nitko od Kijevljana nije opazio dolazak 
Olegove vojske i to dojavio Askoldu i Diru? Vidi se dakle, 
da imamo pred sobom narodnu tradiciju, koju je Nestor vjerno 
zabilježio, a u njoj će biti samo toliko istoričke istine, da je 
Oleg s njekakvom lukavštinom osvojio Kijevo. 

Postavši Oleg gospodarom Kijeva zavlada nad čitavijem 
plemenom poljanskijem, kojemu je Kijevo bilo glavni grad, 
osim toga obrati pod svoju vlast Drevljane, Sjeverane, Radi- 
miće, Ugliće i Tiverce. Tako se vidi, ako je Rjurik osnovatelj 
ruske države, a ono je Oleg njezin raširitelj i utvrditelj. 

Pošto je Oleg upokorio većinu slavenskijeh plemena [115. 
(onima , koja su pod predjašnjim brojem spomenuta , treba 
još dodati: Hrvate — dakako ruske — i Duljebe), onda se 
spremi na Carigrad, ne toliko da ga osvoji, već da ga oplijeni 
i od Grka da istisne veliki harač. Godine 907. krene velika 
vojska na Carigrad — »na konjima i u ladjama, a ladja bješe 
na broju 2000 i dodje pod Carigrad. Oleg uzadje na obalu 
i zapovjedi vojnicima izvlačiti ladje na obalu i stade vojevati 
oko grada i učini veliki pokolj Grka, mnoge palače razoriše, 
crkve popališe, a koje bi žive ulovili, jedne bi posjekli, druge 
izmučiU, jedne postrijeljah, druge pobacali u more, i druge 
mnoge bijede učiniše Rusi Grcima, kako čine ljudi u ratu. 

Oleg zapovjedi vojnicima, da načine točkove i na njih da 
metnu ladje, a kako je vjetar koso duvao, razapeše jedra i 
s kopna idjahu prema gradu. Vidjevši to Grci pobojaše se i 
poslaše poslanike k Olegu govoreći : ^ne gubi nam grada, pri- 
stat ćemo ti na danak, kakav te volja'. Tada Oleg ustavi voj- 
nike. Grci mu donesoše jela i vina, ali Oleg ne primi, jer je 
bilo otrovano, a Grci se pobojaše i rekoše: '^nije to Oleg, 
već sveti Dimitrije poslan na nas od boga'. Oleg odredi danak 
za 2000 ladja po 12 grivana na čovjeka, a u svakoj je lađji 
bilo po 40 ljudi. Grci na to pristadoše i počeše mir moliti, 
da ne vojuje Oleg na grčku zemlju.« — Dalje pripovijeda 
kronika obilno, kako je učinjen mir medju Olegom i Grcima 
i izbraja pogodbe, koje su bile po Ruse povoljne, jer su im 
zajamčivale mnoge trgovačke povlastice u grčkom carstvu. 
Treba znati, da su Normani ili Varjazi, medju koje su pripa- 
dali i stari Rusi, bili ne samo hrabri vojnici, nego i okretni 
trgovci. Za to je sva prilika, da je uzrok vojni Olegovoj bio, 
što Grci nijesu puštali Rusa u carevinu da trguju, a ako su 
ih puštali, možda su s njima zlo postupali. Tako se brzo 
mogao naći casus belli. 

Čudno je, što o rečenoj vojni ne nalazimo nigdje drugdje 
ni riječce osim u Nestora. Kod drugoga kakvog sredoviječnog 
Ijetopisca uzbudjivalo bi u nama veliku sumnju, kada bi pri- 
povijedao o kakvom velikom boju s Vizantmcima, a o tom 
boju ne bismo nigdje ništa našU u vizantijsfejeh pisaca. Ali 
makar je Nestor vrlo pouzdan pisac, opet ni njegovijeh vijesti 
ne smijemo primati bez ikakvoga opreza. Za to ne škodi upi- 
tati dvoje : kako je to, da se u vizantijskijeh pisaca nigdje ništa 
ne čita o Olegovu ratu na Carigrad? — a drugo: ima li 
kakav positivan dokaz, da je Olegova vojna doista istorička 
činjenica.'^ — Što se tiče odgovora na prvo pitanje, velimo: 
premda ima dosta veliko mnoštvo vizantijskijeh pisaca od po- 
četka do kraja vizantijske istorije, za to opet ne treba misliti, 
da su nama sačuvana sva djela vizantijskijeh pisaca, a kada 
bi i bila sva sačuvana, bilo bi prosto pitati : nijesu li Vizantijci 

hotimice prešutjeli dogadjaj, kada se ponosna prijestolnica 
istočnoga carstva morala pokoriti strašnomu varvarinu i s njim 
se miriti onako^ kako je on hotio? — Na drugo pitanje od- 
govaramo : da Olegova vojna nije nikakva izmišljotina, to bje- 
lodano dokazuje Olegov ugovor s Grcima. Kada su se Grci 
mirili s Olegom, nije dosta bilo kao u patrijarhalno doba, da 
naostice uglave mir, već je trebalo, da se sve pogodbe napisu 
u dva eksemplara, od kojih je jedan ostao u carskoj arhivi u 
Carigradu, a drugi je eksemplar ponio Oleg sa sobom u Ki- 
jevo. Moglo bi do duše nastati pitanje, nije li i ugovor Olegov 
s Grcima takodjer izmišljotina? Bilo je vrijeme, kada se tako 
pitalo, ali je Pogodin već prije 50 godina tako lijepo obranio 
Nestora i od najmanje sumnje, kao da je rečeni ugovor pod- 
vala ili falsifikat, da danas više ni jedan ozbiljan ni ruski ni 
neruski istorik ni malo ne sumnja o autentičnosti ugovora. 
Ako je dakle Olegov ugovor istorički dokumenat, onda je 
posve sigurno, da je Oleg bio pod Carigradom i na nj jurišao. 

Ali ako mi i držimo Olegovu vojnu za pravu istoričku či- 
njenicu, opet držimo, da je prvonačelni Ijetopisac taj dogadjaj 
više zabilježio po narodnoj tradiciji nego po kakvom pisme- 
nom izvoru. Pogledat ćemo sada crte, koje su u ljetopis za cijelo 
ušle iz narodnoga pripovijedanja ili pjevanja. 

Najprije veli Nestor, da su Rusi došavši pod Carigrad iz- 
vukli ladje na suho, metnuli ih na točkove, razapeli jedra i 
uz duvanje vjetra da su tako dojedrili do samijeh zidova ca- 
rigradskijeh. I od drugud se zna, da su Normani pri potrebi 
znali svoje ladjice metnuti na točkove, ali onda ih nije vjetar 
gonio, već su ih vukli konji ili ljudi. Da je vjetar dognao 
Olegove ladje po kopnu, to je mogla izmisliti samo narodna 
tradicija. Dalje veli ljetopis, da su Grci počevši se s Olegom 
dogovarati poslali mu jela i pića, ali je sve bilo otrovano. 
Oleg je to njekako saznao ili slutio pa nije hotio grčkijeh po- 
nuda ni taknuti. Takvo što pripovijedati može samo narodna 
tradicija, jer tko razuman može misliti, da bi se Grci u smrmom 
strahu od ljutoga varvarina usudiU slati mu otrova, gdje su 

mogli za cijelo znati, da bi se odmah svaki dogovor s njim 
razbio i da razjareni Oleg ne bi mirovao, dok ne bi građa 
osvojio! Osim toga zar bi se našli poslanici, koji bi Olegu 
nosili otrovana jela, gdje ih je pamet učila, da je najmanje, 
što ih od Olega čeka, to, da ih same prisili jesti donesene 
ponude? Napokon je sumnjiv broj Olegovijeh ladja (2000) i 
broj momaka u svakoj (40), jer bi tako izlazila golema vojska 
na ime 80.000 momaka, koju je teško mogao Oleg sakupiti 
i oboružati. A kad bismo i dopustili, da je toUko bilo momaka 
u vojsci Olegovoj, ali nije moguće dopustiti, da su Grci pla- 
tili Olegu danka 268,800.000 forinti, jer toliko izlazi našega 
novca, ako se uzme, da je svaki momak dobio 12 grivana 
t. j. 672 dukata ili 3360 forinti! Premda su Grci bih bogati i 
premda su Normani bili lakomi, ali 268 milijuna bilo je za 
cijelo kud i kamo previše, da zasiti lakome varvare. Možda 
ne ćemo pogriješiti, ako rečemo, da se Oleg zadovoljio i sa 
stotijem dijelom pomenute sume. Moramo dodati, da u samom 
ugovoru Olega s Grcima nema ni riječi o tom, da bi Grci 
Olegovijem vojnicima davali ikakve novce. Za to je sigurno, 
da je i ona golema i nemoguća suma ušla u ljetopis iz na- 
rodne tradicije. 

Poslije carigradske vojne živio je Oleg njekoliko go- [116, 
dina mirno. Godine 912. umre veliki taj junak po svoj pri- 
lici tajnom smrti, ali je ruski narod kasnije o Olegovoj smrti 
pričao čudnu priču, koju je i Nestor unio u svoju kroniku. 
Što o toj priči mislimo, reći ćemo poslije, a sada ćemo je 
navesti, kako se nalazi u ljetopisu : 

»Življaše Oleg držeći mir na sve strane i knezujući u Ki- 
jevu. Dodje jesen, i Oleg se sjeti svoga konja, kojega je bio 
dao hraniti, ali nije na nj sjedao, jer je njegda zapitao vrače 
i gatare: 'od čega ću umrijeti?', — a jedan mu gatar reče: 
'kneže, umrijet ćeš od konja, kojega ljubiš i na kojem jašeš'. 
Čuvši to Oleg reče u pameti: 'ne ću više na nj sjesti niti ću 
ga od sad gledati' — i zapovjedi konja hraniti i ne voditi ga 
preda se. Tako potraja njekoliko godina, da Oleg nije pitao 

za konja, i medju to podje i na grčku vojnu. Kada se vrati 
u Kijevo, proboravi četiri godine, a pete godine sjeti se svo- 
jega konja, od kojega su mu vračari rekli umrijeti, i dozva 
Oleg konjušarskoga starješinu i upita ga: ^gdje je moj konj, 
kojega sam dao hraniti i čuvati ga ?', — a onaj mu odgovori : 
poginuo je.' Tada se Oleg nasmija i naruga se gataru govo- 
reći: ^eto vračari ne govore istine, sve je laž, što govore; 
konj je poginuo, a ja sam živ.' Oleg dade osedlati konja ve- 
leći : Ma vidim njegove kosti.' Kada dodje na mjesto, gdje su 
ležale gole kosti i gola lubanja, sidje s konja i nasmija se ve- 
leći: '"dakle me od te lubanje smrt čeka!' Onda stane nogom 
na lubanju, a zmija iskoči i pecnu ga u nogu, a Oleg se od 
toga razbolje i umrije. Za njim plakahu svi ljudi plačem veli- 
ki jem i ponesoše ga i sahraniše ga na gori, koja se zove 
Ščekovica ; grob njegov stoji do danas i zove se Olegov grob. 
Svijeh godina njegova vladanje bijaše 33.« 

Tko pročita ovu Nestorovu bilješku, ne će do duše u njoj 
naći ništa nemoguće. Ali da je ta bilješka uzeta doista iz na- 
rodne tradicije, o tom ne može biti ni malo sumnje, kada se 
2na, da ima jedna veoma stara skandinavska priča, koja je 
tako nalik na pomenuto Nestorovo pripovijedanje, da nam se 
ne da na ino već reći, da je skandinavska priča došla (možda 
s Normanima) u Rusiju, i onda ju je narod prenio na Olega. 
Evo što govori skandinavska priča: Bio je njekakav vitez. 
Njemu je prorekla vračara, da će sretno i slavno življeti 300 
godina, ali napokon da će umrijeti od svoga konja. Vitez 
dade odmah konja ubiti i zakopati pa ode u svijet. Pošto se 
dosta navojevao i naputovao, vrati se u domovinu i podje 
pogledati mjesto, gdje je konj već odavna ležao zakopan i već 
gotovo posve istruhnuo. Junak zavrti koplje u konjsku lubanju 
(rugajući se možda proroštvu vračare), ali otud iskoči gušter, 
koji ugrize viteza i otruje mu krv, te vitez od rane umre. 

Posve je moguće, da se slična priča pripovijeda i gdje drugdje 
po Evropi, jer narodi, kako je dobro poznato, ništa^-^ije pri-v^ 
maju tako lako jedan od drugoga, kako primaju/feriSc 1 pri< 

povijetke. Dokaz su tomu indijske pripovijetke, kojih se ne- 
brojeno mnoštvo raširilo po svoj Aziji i Evropi. Navedenijem 
trima pričama temeljna je misao ova : od onoga, što je komu 
sudjeno, ne može se nitko ukloniti, radio on što mu drago. 
Tako je i veliki junak Oleg morao umrijeti od svoga konja, 
jer mu je to bilo sudjeno. Ovo je umovanje posve narodno, 
za to i ne možemo o Olegovoj smrti drugo što reći, nego 
da ju je izmislila narodna tradicija. 

Olegova je regencija malo predugo trajala, jer ako je [117. 
Igoru pri smrti njegova oca Rjurika g. 879. bila samo godina 
dana, onda su mu u vrijeme Olegove smrti (god. 912.) bile 
34 godine. Za to nije nemoguće, da je Igor bio ona zmija, 
koja je Olega otpravila s ovoga svijeta, jer se Igoru odavna 
hotjelo vladati, a tutor mu nije hotio predati vlade. Poslije je 
mogao narod nasilnu smrt Olegovu onako iskititi, kako smo 
vidjeli pod predjašnjim brojem. I to je moguće, da je Igor 
posve tajno dao ubiti svoga tutora, i tu je tajinstvenost narod 
sebi protumačio kako je znao. Po vijesti prvonačelne kronike 
oženio se Igor već god. 903. Žena mu je bila rodom iz grada 
Pskova (staroruski: Pleskova) i zvala se Olga. 

Igor je prvi ruski knez, kojemu nalazimo ime i u drugijem 
izvorima. Od vizantijskijeh ga pisaca spominju Konstantin 
Porfirogenit (Igorov mladji suvremenik) i Lav Djakon (živio 
oko god. 1000.) Oni mu pišu ime "'Itt^Pj a to lijepo odgo- 
vara staronordičkomu obliku Ingvarr (jer je Igor — Ingvarr 
isto tako staronordičko ime kao i Rjurik, Oleg itd.) Osim 
rečene dvojice Vizantinaca spominje Igora i poznati nam 
već pisac X. vijeka biskup Liudprand (vidi broj iii.), koji 
piše : I n g e r. 

Knez je Igor vojevao prvijeh godina svoje vlade s Pečene- 
zima, za koje znamo, da su oko godine 885. potisnuli Ma- 
džare iz krajeva medju Donom i Dnjeprom. Od onda nijesu od 
njih imali mira njihovi susjedi, jer su Pečenezi bili uvijek haj- 
duci, koji su življeli od grabeža. 

Olegova slava potakla je po svoj prilici Igora, da i on 

krene na Carigrad i vrati se s obilnijem haračem. Možda je 
i drugi kakav uzrok, koji nama nije poznat, nagonio Igora> 
da se ogleda s Grcima pod carigradski jem zidinama. Ljeto- 
pisac pripovijeda ovako o njegovoj carigradskoj vojni: 

»Godine 941. krenu Igor na Grke, a Bugari poslaše caru 
glas, da Rusi idu na Carigrad u 10.000 ladja.*) Rusi podjoše 
i doploviše i počeše plijeniti bitinske krajeve, vojevahu po 
Poniu do Heraklije i do paflagonske zemlje, sav kraj niko- 
medski opustošiše i čitavu obalu zaliva popališe. Koje su ulo- 
vili, od njih su jedne rezali, jedne su metali kao na biljegu i 
strijeljah ih, druge su trgah, naopako im ruke vezah i že- 
ljezne im čavle usred glave zabijah; popališe ognjem mnogo 
svetijeh crkava, namastire i sela požgaše i ne malo blaga osvo- 
jiše na obje strane mora. Poshje toga dodje vojska od istoka, 
na ime Pamfil domestik s 40.000 momaka, Foka patrikij s Ma- 
ćedoncima i Teodor stratilat s Tračanima, a s njime i ple- 
mićski velikaši, pa svi opkoliše Ruse. Rusi se dogovoriše i 
oružani navališe na Grke, medju njima nastade ljuta sječa, i 
Grci jedva odolješe; Rusi se povratiše pod večer k svojim 
drugovima i sjednuvši ob noć u ladje htjedoše pobjeći. Ah ih 
dostiže Teofan u ladjama s ognjem i poče bacati iz cijevi 
oganj na ruske ladje, i bi vidjeti strašno čudo. Rusi videći 
plamen skakahu u morsku vodu hoteći otplivati, i tako se oni, 
koji ostadoše, vratiše doma. Kada dodjoše u svoju zemlju, 
pripovijedaše svatko svojima o onom, što se dogodilo, i o 
ladjenom ognju. — ^Kao munje, kaže, koje su na nebu, imaju 
Grci oganj, bacahu ga na nas i žežahu nas, i tako im ne 
mogosmo odoljeti'. Igor se vrati i poče kupiti mnogu vojsku> 
posla i po Varjage za more vabeći ih na Grke i hoteći opet 
na njih zavojštiti«. (Ovdje se ima misliti poznata grčka vatra). 

Ovo, što smo sada naveh, nalazi se u Nestorovoj kronici 
pod godinom 941. Iza dva posve kratka umetka pripovijeda 
kronika dalje ovako: 

»Godine 944. Igor sakupi veliku vojsku, to jest: Varjage> 

•) Ovaj je broj jamačno pretjeran. 

Ruse, Poljane, Slovene, Krivice i Tiverce, najmi i Pečeneze 
uzevši od njih taoce pa krenu na Grke u ladjama i s konjima 
hoteći se osvetiti. Čuvši to Hersonci poslaše glas Romanu go- 
voreći: ^eto idu Rusi u bezbrojnijem ladjama i njima su pre- 
krilili more.' Tako i Bugari poslaše glas govoreći: ^idu Rusi 
i najmili su sebi Pečeneze.' Čuvši to car posla k Igoru naj- 
veću gospodu moleći i govoreći: ^ne idi, nego uzmi danak, 
što ga je imao Oleg, i još ćemo ti dodati k tomu danku.' 
Pečenezima posla takodjer brokata (naBOJtOKii) i mnogo zlata. 
A Igor došavši do Dunava sazva družinu i stade vijećati s njima 
javivši im carevu riječ. Družina reče Igoru: ^ako tako govori 
car, što ćemo onda više od toga, kada bez boja možemo 
imati zlata i srebra i brokata? Zar se može znati, tko će po- 
bijediti, da li mi, da li Grci? Ili tko može biti dogovoran 
s morem? Ta ne hodimo po zemlji, već po pučini morskoj, 
i smrt je svima gotova.' Igor posluša družinu i zapovjedi Pe- 
čenezima, da pustoše bugarsku zemlju, a sam uzevši od Grka ' 
zlata i brokata na svu vojsku vrati se natrag i dodje doma . 
u Kijevo«. 

Kako su Grci s Olegom načinili pismejii mir, tako su ga 
načinili i s Igorom, a prvonačelni je Ijetopisac i ovaj doku- 
menat unio u svoju kroniku. Da je i ugovor s Igorom auten- 
tičan, o tom su danas uvjereni svi, koji se bave starom, ru- 
skom istorijom. 

Godine 945. kada je pisan Igorov ugovor s Grcima, [118. 
bilo je u ruskoj državi prilično mnoštvo hrišćana, premda se 
pretežni dio naroda držao ^dakako još neznaboštva. Dokaz nam 
tomu daje sam ugovor, jer u njemu pri koncu stoje znatne 
riječi : ^jer su mnogi Varjazi bili hrišćani.' Ali da i nema tijeh 
riječi, opet bi posve sigurno bilo, da se onda nalazilo hriš- 
ćana u Igorovoj državi. Ugovor na ime oštro razlikuje kr- 
žtene Varjage od nekrštenijeh. Tako se na jednom mjestu u 
ugovoru veli: ^tko od ruske strane pomisli razbiti ljubav s Gr- 
cima, onda oni, koji su kršteni, primili kazan od Boga sve- 
držitelja, osudu na propast u ovom vijeku i u budućem; a 

koji su nekršteni, ti ne imali pomoći od boga ni od Peruna, 
ne zaštitili ih njihovi štitovi i posjekli ih njihovi mačevi, stri- 
jele i ostalo njihovo oružje, bili robovi čitavoga vijeka budu- 
ćega.' Na drugom se opet mjestu veli, kako su se zaklinjali 
Rusi, da će uglavljeni ugovor držati kao svetinju: oni, koji 
su bili kršteni, pošU su u kijevsku crkvu sv. Ilije i prisizali 
su na časni krst, da ugovora ne će pogaziti; — drukčije su 
se i na drugom mjestu kleli neznabožački Rusi, med ju koje 
je pripadao i knez Igor, oni su pošli na brežuljak, gdje je 
stajao Perunov kip, tamo su metnuli na zemlju svoje mačeve 
i drugo oružje i zakleli se po svome neznabožačkom običaju. 

Sva je prilika, da su Varjazi spoznali i primili vjeru Isusovu 
u Carigradu, kamo su išli služiti kao plaćeni vojnici. Kada je 
koji svoje godine doslužio, ostavio je carsku službu i išao je 
u Kijevo k svojim srodnicima ne samo u Igorovo vrijeme, 
nego još i u Olegovo. Kršteni su Varjazi nagovarali svoju 
kijevsku braću, da se krste, jer hrišćanska vjera po svojoj na- 
ravi ide za tijem, da privuče u svoje kolo što više vjernika. 
Izmedju Slavena po svoj prilici nije nitko primio hrišćanstva ; 
krstili su se samo Varjazi ili pravi (normanski) Rusi. 

Knez je Igor ostao do duše neznabožac do svoje smrti, ali 
imamo razloga misliti, da nije hrišćane u svojoj državi samo 
trpio, već da im je bio i sklon. Drukčije se ne može razumjeti 
ravnopravnost hrišćanske vjere s neznabožačkom u Kijevu. 
Knez je imao dosta vlasti, a za njim bi stajao i veliki dio 
njegovijćh podložnika, da je hotio zatrti novu vjeru u svojoj 
državi, ali on toga nije učinio, nego je puštao, da se hrišćanski 
njegovi podložnici zaklinju po hrišćanskom zakonu, dopuštao 
im je, da mogu u Kijevu imati crkvu sa sveštenikom ili sve- 
štenicima, jer gdje je crkva, ondje mora biti i sveštenika. Va- 
Ijada je Igor uvidjao, da je hrišćanstvo bolje od neznaboštva. 
U tom ga je možda utvrdjivala i žena niu Olga, koja se po- 
slije upravo i krstila, kako ćemo vidjeti. S obzirom na hri- 
šćanstvo bitno se razlikuje Igorovo vrijeme od Olegova, jer 
kada se Oleg nakom boja god. 907. mirio s Grcima, onda 

SU se Grci zaklinjali po hrišćanskom običaju, — >a Olega i 
njegove ljude (veli Ijetopisac) povedoše na zakletvu po ruskom 
zakonu. Oni se zakleše svojim oružjem i bogom svojim Pe- 
runom i Volosom, bogom stoke, i utvrdiše mir.« Otud se 
vidi : ako je u Olegovo vrijeme i bilo što hrišćana u kijevskoj 
državi, bilo ih je tako malo, da su mogli biti i neopaženi. 

Nije Igor dugo živio, pošto se s Grcima pomirio. [119. 
Njegovi ga momci nagovore, neka ide harač kupiti od Drev- 
Ijana, jer im se htjelo plijeniti po onoj zemlji. — »Igor ih 
posluša (piše kronika) i podje u drevljansku zemlju na danak. 
Odmah stade tražiti od njih predjašnji danak pa im poče či- 
niti nasilje i on i njegovi ljudi. Kada se natrag vraćao, raz- 
misli te reče družini : ^idite s dankom kući, a ja ću se vratiti 
i obići ću još.' Tako otpravi družinu kući i povrati se s malo 
družine želeći većega dobitka. Cujući Drevljani, da se Igor 
vraća, dogovoriše se sa svojim knezom Malom i rekoše : ^kad 
se vuk navadi na ovce, on će noseći po jednu poodnositi či- 
tavo stado, ako ga ne ubiju, tako će i taj sve nas zatrti, ako 
ga ne ubijemo.' Tada mu poručiše govoreći: ^što ideš opet? 
primio si svoj danak!' Ali ih Igor ne posluša. Na to izidjoše 
Drevljani iz grada Iskorstena*) i ubiše Igora i njegovu družinu, 
jer ih je bilo .nalo. Ondje bi Igor sahranjen, te se njegov 
grob nalazi još i danas kod grada Iskorstena u drevljanskoj 
zemlji.« 

Da je Igor zaglavio poradi svojega nasilja, to zasvjedočuje 
i pomenuti već Vizantinac Lav Djakon, koji piše, da su Drev- 
ljani privezali Igora uz debla dvaju drveta i onako ga ras- 
trgali. To je do duše užasna smrt, ali zar nije i to užasno, 
kada knez izgoni veći danak nego što narod može smagati.^ 
Vidimo, da je X. vijek vrijeme grube sile, koja ne pita za 
pravdu i zakon. Ako su Drevljani žestokijem načinom ubili 
Igora, ali se i njima žestoko osvetila Igorova udovica Olga. 
O toj nam osveti dosta pripovijeda prvona čelni Ijetopisac, ali 

*) u današnjoj volinskoj guberniji, gdje su njegđa sjedili Drevljani, 
stoji varošica Iskorost (HcKopocTb). 

tako^ da se jasno razabiraju tragovi narodne tradicije u njegovu 
pripovijedanju. Osobito udara u oči prevelika glupost Drev- 
Ijana, koji su se dali ubijati kao nijema stoka, jer nijesu mogli 
progledati, kako ih Olga lukavo vara i jedne za drugima 
ubija. Tako su se n. pr. Drevljani pokazali kao velike bene, 
kada su odmah poslije Igorova umorstva hotjeli, da se njihov 
knez Mal oženi Olgom, kao da nijesu mogli znati, da Olga 
misli ne na udaju, već na osvetu. Kada su došli drevljanski 
poslanici prositi Olgu za svoga kneza, reče im Olga: »dodjite 
sjutra k meni na čast, ali nemojte dolaziti ni pješice ni jašući, 
nego neka vas moji ljudi donesu u ladji.« Sjutra dan se doista 
poslanici namjeste u ladji, i Kijevljani ih ponesu, ali ne na 
čast, kako su se nadali, već ih bace u njekakvu jamu i za- 
trpaju ih zemljom. Čovjek bi mislio, da će Drevljani slutiti 
kakvu Olginu pakost, kada su vidjeb*, da se poslanici ne vra- 
ćaju, ali njih to nije ništa smetalo, oni pošalju i druge posla- 
nike. Ove Olga dade odvesti u kupelj, da se tobože okupaju, 
pa ih onda dade žive spaliti. Kada i to učini Olga, onda po- 
ruči Drevljanima, da ona već dolazi k njima: ^evo već idem 
k vama, nego zgotovite mnogo medovine u gradu, gdje ste 
mi muža ubili, da proplačem nad grobom njegovijem i da 
učinim triznu*) svome mužu. — »Čuvši to Drevljani (na- 
stavlja Ijetopisac) dovezoše vrlo mnogo medovine i zakuhaše. 
Olga povede malo družine i idući polako dodje do groba 
Igorova i zaplaka za svojim mužem pa dade nasuti veliku 
mogilu, i kad nasuše, zapovjedi, da se čini trizna. Onda sje- 
doše Drevljani da piju, a Olga zapovjedi svojim momcima, 
da ih dvore. Drevljani upitaše Olgu: ^gdje je naša družina, 
koju smo po te poslali?' Olga odgovori: ^ide za mnom s dru- 
žinom mojega muža.' Kada se Drevljani opiše, Olga zapovjedi 
svojim momcima, da udare na njih, a sama se ukloni na 
stranu i zapovjedi družini da sijeku Drevljane, i sasjekoše ih 
5000. Olga se vrati u Kijevo i stade spremati vojsku na 
ostatak Drevljana.« 

*) što je trizna, rečeno je pod br. 106. pri koncu. 

Onako, kako je Olga ubila onoliki strašan broj Drevljana, 
ubijaju se ljudi samo u narodnijem pjesmama i pričama^ a u 
istinskom životu toga ne biva. Ne može se dakle sumnjati^ 
da je Nestor Olginu osvetu pisao po narednoj tradiciji. Ali 
niti je Olgi iza ovoga krvavog čina bilo dosta osvete, niti je 
narodnoj tradiciji bilo dosta drevljanske gluposti. Reći ćemo, 
što pripovijeda Ijetopisac dalje o Olginoj osveti. Po njegovijem 
je riječima krenula Olga godine 946. na Drevljane s velikom 
vojskom. Povela je sa sobom takodjer svoga i Igorova sina. 
Svetoslava (koji se po bilješci 26. poglavlja rodio go- 
dine 942.). Olgina vojska razbije na bojnom polju drevljansku, 
i onda se Drevljani razbježe u svoje gradove i zatvore se. 
— »A Olga sa svojim sinom (piše kronika) navali na grad 
Iskorsten, jer su tamošnji gradjani ubili njezina muža, i opkoli 
grad sa svojim sinom, a Drevljani se zatvoriše u gradu i bo- 
rahu se krepko iz grada znajući, da su oni sami ubili kneza^ 
i na što se imaju predati. Olga stajaše godinu dana i ne mo- 
gaše osvojiti grada te odluči ovako: poruči gradjanima govo- 
reći : 'šta se hoćete dosjediti ? svi su se vaši gradovi meni 
predali i pristali su na danak pa sada obradjuju svoje njive i 
zemlje, a vi hoćete poumirati od glada ne pristajući na danak . 
Drevljani odgovoriše: ^mi bismo rado pristali na danak, ali ti 
hoćeš svoga muža da osvetiš'. Olga reče: ^ja sam već osvetila 
krv svoga muža, kada dodjoše vaši ljudi u Kijevo prvi put i 
drugi put, a treći put, kada sam činila triznu svome mužu; 
više ne ću osvećivati, nego hoću imati malen danak i pošto 
se s vama pomirim, vratit ću se natrag.' Drevljani odgovoriše : 
što hoćeš od nas? rado ti dajemo meda i krzna. Ona im 
reče: ^sada u vas nema meda ni krzna, i za to od vas malo 
tražim: dajte mi od dvora po tri goluba i po tri vrapca; ne 
ću vam nametnuti teškoga danka kao moj muž, to malo od 
vas tražim, jer ste iznemogli u opsadi, za to od vas to malo 
tražim. Drevljani se poveseliše i sakupiše od dvora po tri 
goluba i po tri vrapca i poslaše ih Olgi s poklonom. Olga 
im reče : ^eto već ste se pokorili meni i mojemu djetetu, nego 

idite u grad, a ja ću sjutra odstupiti i vratit ću se u svoj grad.' 
Drevljani veselo unidjoše u grad i pripovjediše ljudima, i obra- 
dovaše se ljudi u gradu. Olga razdijeli golubove i vrapce, sva- 
komu momku po jednoga i dade na svakoga goluba i vrapca 
privezati sumpora i omotati malijem krpicama i sve koncem 
obaviti. Kada se smrče, zapovjedi Olga vojnicima, da puste 
golube i vrapce. Golubi i vrapci poletješe u svoja gnijezda, oni 
u golubinjake, a ovi pod krovove, i tako počeše gorjeti ovdje 
golubinjaci, ondje klijeti, ovdje kućerci, ondje komore, i ne 
bješe dvora, gdje nije gorjelo, ne bješe moguće gasiti, jer su 
se zapalili svi dvorovi. Ljudi nagnuše bježati iz grada, a Olga 
zapovjedi svojim vojnicima, da ih hvataju, pošto osvoji grad 
i spali ga. Gradske starješine izuze izmedju drugijeh i jedne 
od njih poubija, druge predade svojim ljudima na robiju, a 
ostatak ostavi da plaćaju danak.« 

Kako se iz svega vidi, narodna je kijevska tradicija, koje se 
držao Nestor, hotjela prikazati Drevljane kao ljude, kojima u 
gluposti niti ima niti može biti ravnijeh. Iz svijeh navedenijeh 
tradicija o Olginoj osveti (ili bolje: osvetama) izlazi kao isto- 
rička istina ovo dvoje : i) Drevljani su krvavo platili umorstvo 
kneza Igora, 2) oni su morah biti ljudi do duše priprosti, ah 
dobra srca, svakako boljega nego su bili njihovi kijevski tla- 
čitelji — kako je dobro opazio jedan ruski pisac našega vre- 
mena (N. Kostomarov). 

Kada je Olga već dosta kaznila Drevljane, onda je po [120. 
svojoj državi uredila, kako se imaju danci plaćati, odijelila je dr- 
žavna dobra od privatnijeh i općinskijeh. Ljetopisac izrijekom 
veh, da je god. 947. boravila i u Novgorodu uredjujući poslove. 
Dakle je Novgorod pripadao pod kijevsku kneževinu, pošto 
je Oleg prenio u Kijevo kneževsko prijestolje. Poslije rečenijeh 
poslova prolazi njekoliko godina, iz kojih ljetopisac ništa ne 
zna javiti o kijevskoj kneginji. Istom pod god. 955. bilježi 
Nestor dosta obilno najznatniji Olgin čin, na ime, kako se 
krstila. On o tom govori ovako: 

»Godine 955. podje Olga u Grčku i dodje u Carigrad. Tada 

Blaretić: Slaveni u davnini. Ij 

bješe car imenom Konstantin, sin Leonov. K njemu dodje Olga, 
i videći nju car veoma dobru licem i pametnu začudi se nje- 
zinu razumu pa stane s njom besjediti i reče joj : Vrijedna si, 
da s nama caruješ u ovom gradu/ RazumjevŠi to Olga reče 
caru: ^ja sam neznaboška, nego ako me hoćeš krstiti, krsti 
me, ako li ne ćeš, onda se ne ću krstiti.' Na to je krsti car 
s patrijarom. Olga bivši prosvijetljena radovaše se dušom i 
tijelom, a patrijar je pouči u vjeri i reče joj: 'blagoslovena si 
ti medju ruskijem ženama, jer si zamilovala svjetlo, a ostavila 
tminu; blagosiljat će te ruski sinovi do posljednjega traga 
tvojih unuka/ Patrijar je uputi u crkvenom zakonu, u molitvi 
i postu, u milostinji i u držanju tijela čista, a ona naklonivši 
glavu stajaše kao sundjer, kada se kvasi, slušajući nauke i po- 
kloni vši se patrijaru reče mu : "sačuvale me tvoje molitve, vla- 
diko, od mreže djavolske/ Na krstu joj dadoše ime Jelena kao 
i starodrevnoj carici materi velikoga Konstantina. Patrijar je 
blagoslovi i otpusti. Poslije krštenja pozva je car k sebi i reče 
joj: ^hoću te uzeti za ženu/ A ona odgovori: ^kako me hoćeš 
uzeti, kada si me sam krstio i nazvao me kćerom ! U hrišćana 
nema takvoga zakona, kako sam znaš/ Car joj reče: nadmu- 
drila si me, Olga' i da joj mnogo darova, zlata i srebra, bro- 
kata i razUčna sudja pak je otpusti nazvavši je svojom kćerom. 
Ona pred što će kući, dodje k patrijaru moleći blagoslov na 
svoju kuću i reče mu: ^moji ljudi i moj sin jesu neznabošci, 
da me bog sačuva od svakoga zla/ Patrijar reče : \jerno čedo, 
u Hrista si se krstila i u Hrista si se obukla, Hristos će te 
sačuvati, kako je sačuvao Enoha u prvo vrijeme, za tijem Noja 
u kovčegu, Avrama od Avimeleha, Lota od Sodomljana, Moj- 
sija od Faraona, Davida od Saula, tri mladića od peći. Da- 
nila od zvijeri, tako će i tebe izbaviti od djavola i njegovijeh 
mreža . Patrijar je blagoslovi, i ona s mirom ode u svoju zemlju 
i dodje u Kijevo«. 

I u ovom znamenitom dogadjaju prepleteno je Nestorovo 
kazivanje jednijem dodatkom iz narodne tradicije: pošto se 
Olga krstila, veli kronika, hotio ju je car uzeti za ženu. On 

se u nju zagledao odmah, čim ga je pohodila u Carigradu, a 
još više, kada se krstila. U jednu je ruku posve nevjerojatno, 
a u drugu je upravo nemoguće, da bi car Konstantin Porfiro- 
genit (jer to je onaj car Konstantin, sin Leonov, kojemu 
je došla Olga) hotio ženiti se Olgom. Najprije treba znati, 
da je Olga, kada je došla u Carigrad, bila već starica od ka- 
kvi jeh 70 godina, jer smo pod br. 117. vidjeli, da se ona 
udala za Igora već god. 903. Teško je misliti, da bi čari se- 
damdesetgodišnje starice bili tako jaki, da bi čovjeka, kojemu 
je već pedeset godina (Porfirogenit je rodjen godine 905.) 
mogli osvojiti, da se u nju uljubi ! A kad bismo to i dopustili, 
opet bi Porfirogenitova ponuda bila ružna šala, jer je Porfiro- 
genit bio čovjek oženjen i lijepo je živio sa svojom ženom 
caricom Jelenom. Za tijem je Porfirogenit bio učen čovjek i 
jamačno je toliko poznavao hrišćanske zakone, te je znao, što i 
prosti ljudi znadu, na ime, da crkva ne dopušta vjenčanja medju 
kumom i kumčetom. Tko može vjerovati, da bi istom krštena 
Olga išla učenoga cara učiti, što je slobodno, što li nije ? Vidi 
se dakle, da je prvonačelni Ijetopisac mogao samo iz narodne 
tradicije uzeti vijest o Porfirogenitovoj ljubavnoj ponudi. 

Što je Olga primila vjeru Isusovu, s tijem još nije [121* 
bio hrišćanstvu put ne znam kako prokrčen u rusku državu, jer 
Olga nije osjećala u sebi toliko snage, da obrati sav svoj na- 
rod na vjeru, koju je sama primila. Da je bila mladja, možda 
bi se bila i primila teškoga toga posla, ali starica od 70 godina 
nije mogla imati snage, koja je za to nužna. Nastojala je bar da 
sina Svetoslava obrati, ali čujmo, što o tom piše kronika : 

»Olga življaše sa svojim sinom Svetoslavom i napućivaše 
ga, da se krsti, ali on nije hotio to ni u uši primati, a ako 
se tko hotio krstiti, nijesu mu branili, već su mu se rugali, 
jer je nevjernicima hrišćanska vjera ludost, oni i ne misle i 
ne razumiju hodeći u tmini, ne poznaju slave gospodnje, srca 

su im nabrekla, ušima teško čuju, a očima teško vide 

Olga često govoraše : 'ja sam, sinko moj, boga poznala i ra- 
dujem se; ako ga i ti zapoznaš, radovat ćeš se.' Ali on ne 

slušaše toga govoreći: ^kako ću ja sam primiti drugi zakon? 
ta družina će se tomu smijati.' Olga mu govoraše: '^ako se 
ti krstiš, svi će isto učiniti/ Ali on ne slušaše matere i držaše 
se neznabožačkijeh običaja ne znajući, da pada u bijedu tko 

matere ne sluša Olga ipak ljubljaše svoga sina Sveto- 

slava govoreći: ^neka bude volja božja; ako bog hoće pomi- 
lovati moj rod i rusku zemlju, neka im upravi srce, da se 
k bogu obrate, kako je i meni udijelio/ Govoreći tako mo- 
Ijaše se za sina i za narod ob noć i ob dan braneći svoga sina 
do muževnosti i uzrasta njegova.« 

Svetoslav se dakle nije hotio krstiti, jer se bojao, da mu se 
ne smiju njegovi drugovi, koji su se smijali i ostalijem hrišća- 
nima. Ne znamo, što bi se drugo neznabošcima moglo činiti 
u hrišćanstvu smiješno osim možda crkveni obredi, koji su 
im bili neobični. Što se Svetoslav nije krstio, nije to za to, 
jer se bojao smijeha, već se on bojao nješta drugoga, i to da 
bi mogao svojoj družini omrznuti, jer je družina po svoj pri- 
lici sva bila neznabožačka. U kakvom je stanju stajalo hrišćan- 
stvo u kijevskoj državi sve do vremena velikoga kneza Vla- 
dimira, to posve dobro izriču Ijetopiščeve riječi: ame eto 
X0Tja[aie EpecTHTH ca, ne 6paHja[xy, ho pyraxy ca TOMy. 

Kada je Olga već vrlo ostarjela i oslabila, a Svetoslav [122. 
postao već junak od oka, onda mu mati prepusti vladu. Bilo 
je to po računu Nestorove kronike godine 964. Ime mladoga 
kneza Svetoslava svjedoči, kako su se Varjazi brzo počeli sla- 
veniti. Svetoslav (CBaTOCJaBi») je istom četvrti knez ruske 
države, i već je njegovo ime posve slavensko ! — Pod kijevsku 
državu ješ nijesu pripadali Vjatići, koji su bili slavensko pleme, 
nego su plaćali danak Kozarima i priznavali nad sobom nji- 
hovu vrhovnu vlast. Nestorova kronika veli, da je godine 965. 
Svetostav u boju nadvladao Kozare i prisilio ih, da se odreknu 
vlasti nad Vjatićima, koji su od tada imali plaćati danak kijev- 
skomu knezu. Ali je Vjatiće trebalo najprije ratom na to usilovati. 

Svetoslav nije bio stvoren za kneza, koji upravlja svojim 
narodom, on je po svojoj vatrenoj naravi bio mejdandžija. 



kojemu život stoji samo u bojevima. Za to je slabo mario za 
mirno Kijevo, već je poslije kratke kozarske i vjatićske vojne 
krenuo k Dunavu, daleko iza granica svoje države, da tamo 
traži boja s Bugarima i s Grcima. Prije nego o tom stanemo 
govoriti, priopćit ćemo Nestorovu bilješku o načinu, kako je 
Svetoslav živio. 

»Kada knez Svetoslav odraste i postade mu^, poče skupljati 
mnoge i hrabre vojnike. Hodeći lako kao pard tvoraše mnog« 
vojne. Kud je išao, nije za sobom vozio koli ni kotlova, niti 
je meso kuhao, već odrezavši tanke komadiće konjetine ili 
divljači ili govedine pekao bi ih na ugljevlju i jeo. Nije imao 
čadora, nego bi prostr-o poda se gunj i pod glavu metnuo 
sedlo. Takvi su mu bili i ostali vojnici«. 

Prvonačelni Ijetopisac ne navodi uzroka Svetoslavljeve vojne 
s Bugarima; on na prosto veh, da je Svetoslav godine 967. 
krenuo na Bugare, svladao ih i osvojivši dunavske njihove 
gradove nastanio se sa svojom družinom u jednome izmedju 
njih (Perejaslavcu). Koji je uzrok bio Svetoslavljeve vojne 
s Bugarima, a poslije i s Grcima, to doznajemo iz vizantij- 
skoga pisca Lava Djakona, koji je svu tu vojnu na tanko opisao 
u svojoj istoriji. On veli, da je Svetoslav (S(p£vSo<7^Xapoc) po- 
šao na Bugare, jer su ga Grci pozvaU i ponudili mu veliko 
blago, ako Bugare upokori, jer sami s njima nijesu mogli do- 
vojevati. Onakoga bojnika, kakav je bio Svetoslav, nije trebalo 
dugo nagovarati ni mititi. On je primio poziv i krenuo na 
Bugare. Ali dok je on iza sretnijeh bojeva s Bugarima boravio 
u gradu Perejaslavcu pri Dunavu, dodju hajdučki Pečenezi 
pod Kijevo s veHkom silom. Ljetopisac piše o tom ovako pod 
godinom 968. : 

»Pokazaše se Pečenezi. prvi put u ruskoj zemlji, kada je 
Svetoslav boravio u Perejaslavcu*). Olga se sa svojim unu- 
cima Jaropukom (ilponoJKOMTb), Olegom i Vladimirom zatvori 
u gradu Kijevu. Pečenezi s velikom silom opkoliše grad, bješe 

*) Ovdje se ima misliti : prvi put za knezovanja Svetoslavljeva, jer smo 
vidjeli pod br. 117., da je već Igor s Pečenezima morao vojevati. 

ih oko grada nebrojeno mnoštvo, i ne bješe moguće izići iz 
grada ni glasa poslati, a ljudi već iznemagahu od glada i od 
žedje. S one strane Dnjepra sabraše se ljudi u ladjama i sta- 
jahu na onoj strani, a ni jedan od njih nije mogao unići u 
Kijevo niti je iz grada tko mogao k njima doći. Ljudi u gradu 
zajaukaše i rekoše : ^nema li koga, tko bi mogao prijeći na 
onu stranu i reći im: '^ako sjutra ne pristupite, predat ćemo 
se Pečenezima". Na to reče jedan momak: ^ja ću prijeći. Oni 
mu rekoše: ^idi'. Momak izidje iz grada s uzdom i nagnu 
trčati kroz vojsku pečenesku govoreći: 'nije li mi tko vidio 
konja?' jer je znao pečeneski govoriti, i Pečenezi ga držahu 
za svoga čovjeka. Kada se približi k rijeci, svuče haljine, baci 
se u Dnjepar i stane plivati, a Pečenezi vidjevši to poletješe 
za njim i metaše na nj strijele, ali mu ništa ne mogoše uči- 
niti. Kada ga ljudi s one strane opaziše, priploviše u ladji 
k njemu i uzeše ga u ladju pa ga dovedoše k družini, a on 
reče: 'ako sjutra ne dodjete pod grad, predat će se ljudi Pe- 
čenezima. Onda reče njihov vojvoda imenom Pretić (npiTeHB): 
poći ćemo sjutra u ladjama, uzet ćemo kneginju i kneževiće 
i povući ćemo ih na ovu stranu ; ako li toga ne učinimo, Sve- 
toslav će nas poubijati'. Kako se sjutra dan poodjutri, oni sjed- 
nuše u ladje i u osvitak dana silno zatrubiše, a ljudi u gradu 
kliknuše, i Pečenezi pomisliše, da je došao knez pa se razbje- 
žaše ispod grada. Olga s unucima i s narodom izidje k la- 
djama. Vidjevši to pečeneski knez povrati se sam k vojvodi 
Pretiću i upita ga: 'tko je to došao? On mu odgovori: ljudi 
s one strane. Knez pečeneski upita: 'jesi li ti knez.^' On mu 
odgovori : 'ja sam njegov čovjek i došao sam s prednjom stra- 
žom, a za mnom dolazi vojska s knezom, mnoštvo bez broja'. 
Tako reče strašeći Pečeneze. Pečeneski knez reče Pretiću: 
''budi mi prijatelj', a onaj odgovori : 'bit ću . Onda se rukovaše 
njih dvojica, i pečeneski knez dade Pretiću konja, sablju, stri- 
jele, a onaj njemu dade oklop, štit i mač. Pečenezi se uklo- 
niše od grada tako brzo, da ni jesu mogli konje napojiti na 
Libedi. Kijevljani poručiše Svetoslavu govoreći: 'ti, kneže, 

tražiš i čuvaš tudje zemlje, a od svoje se uklanjaš, malo nijesu 
Pečenezi uzeli nas i tvoju mater i tvoju djecu; ako ne dodješ 
i ne obraniš nas, oni će nas uzeti. Zar ti nije žao tvoje očevine 
i matere, koja je već ostarjela, i djece? Čuvši to Svetoslav brzo 
usjednu na konja sa svojom družinom i dodje u Kijevo ; izljubi 
se s materom i s djecom, i bi mu žao, što su Pečenezi učinili, 
pa skupi vojsku i razagna Pečeneze u polja, i tako bi mir«. 

Vidjet ćemo, kako se Svetoslavu nije dalo mirno boraviti 
u Kijevu i kako je njegova žalost pri povratku bila časovita. 

»Godine 969. reče Svetoslav svojoj materi i svojim [123. 
bol jarima: ^nije mi niilo boraviti u Kijevu, hoće mi se življeti 
u Perejaslavcu na Dunavu, jer je tamo sredina moje zemlje. 
Tamo se sabira svakojako blago: iz Grčke zlato, brokat, vino 
i različno voće, iz Češke i Ugarske srebro i konji, a iz Ru- 
sije krzna, vosak, med i kmetovi'. Olga se bila već razboljela 
pa mu reče: Vidiš me bolesnu, kamo hoćeš ići od mene.*^ 
pošto me sahraniš, idi, kamo te volja. Za tri dana umrije 
Olga. Oplaka je njezin sin i unuci i sav narod plačem veli- 
kijem. Olga je bila zabranila činiti trizne nad sobom, a imala 
je presvitera i taj sahrani blaženu Olgu. Ona je bila preteklica 
hrišćanske zemlje kao danica pred suncem i kao zora pred 
osvitom, kao mjesec u noći, tako je i ona sijala medju ne- 
vjernicima kao biser u blatu, jer su svi bili blatni od grijeha 
i neoprani svetijem kfstom. Ona se opra svetom kupelji i 
svuče sa sebe grješnu haljinu staroga čovjeka Adama i obuče 
se u novoga Adama, koji je Hristos«. 

Ovako pripovijeda prvonačelni Ijetopisac i dodaje, da je po- 
slije materine smrti ostao Svetoslav još njeko vrijeme u Ki- 
jevu i najstarijega sina Jaropuka postavio za kijevskoga kneza, 
srednjemu sinu Olegu da je dao drevljansku kneževinu, naj- 
mladjega sina Vladimira da je namjestio za kneza u Novgo- 
rodu, jer su upravo njega Novgorodjani tražili. S Vladimirom 
ode u Novgorod i njegov ujak Dobrinja. Iz ove se diobe 
vidi, da se Svetoslav nije više mislio vratiti u Rusiju, već je 
mislio osnovati sebi državu u Bugarskoj i tamo knezovati. Po 

svoj je prilici premalo cijenio Svetoslav vojničku grčku silu i 
držao je, da će mu posao s Grcima biti lak. Ali se prevario 
u računu, jer je poslije njegova odlaska na grčko carsko pri- 
jestolje zasjeo čovjek veoma sposoban i energičan. Bio je to 
Jovan Cimisk, koji se zacario god. 969. i carovao je do god. 
976. O vojevanju kneza Svetoslava s carem Jovanom Cimi- 
skom imamo dva izvješća, jedno je od Nestora, a drugo od 
Vizantinca Lava Djakona. Isporedimo li obadva ova izvora, 
naći ćemo dosta velikijeh razlika: dok Nestor pripovijeda, da 
je Svetoslav pobijedio i Bugare i Grke i plijenio gradove, pače 
da je pošao ća na Carigrad, ali brzo da je od toga odustao 
videći, da ima premalo vojske i da bi ga mogli Grci posve 
razbiti, za to da je ponudio mir grčkomu caru i poslije mira 
ostavio Bugarsku i vratio se u Rusiju, — a ono Lav Djakon veli, 
da se Svetoslav sa svojom vojskom borio do duše vrlo hrabro, 
ali da ipak nije mogao odoljeti Grcima, koji su ga u odluč- 
nom boju hametice porazili, i tako je Svetoslav bio prisiljen 
tražiti mir i brže bolje bježati iz Bugarske. Ne možemo mnogo 
biti u sumnji, komu treba više vjerovati, da li Nestoru ili 
Lavu Djakonu ? Svakako ovomu drugomu, ne samo za to, što 
je on kao suvremenik Svetoslava i Jovana Cimiska bolje mogao 
znati, kako je bilo, nego li sto godina mladji ruski Ijetopisac, 
već još više za to, jer se iz samoga Nestora lijepo može iz- 
medju redaka razabrati, da je Svetoslav' bio strašno razbit. Kro- 
nika veh, da je u bugarskom boju Svetoslav jedva pobijedio 
neprijatelja, koji je iz početka bio jači. Odmah iza te s teškom 
mukom zadobite pobjede kreće Svetoslav na Carigrad, a to 
je posve nevjerojatno, jer je Svetoslav mogao dobro znati, 
da je to pretežak posao osobito s onako malo vojske, koliko 
je on tada imao. Grci izidjoše — veU Nestor — protiv Sve- 
toslava, koji vidjevši deset puta jaču silu iz prva očajava, ali 
napokon ipak razbije Grke. To je svakako nevjerojatno, jer 
I protiv 10 jamačno je veliko nerazmjerje. Vrlo jak dokaz, da su 
Grci satrli Svetoslavljevu silu, kako javlja Lav Djakon, nalaziriio 
u Svetoslavljevu ugovoru s Jovanom Cimiskom, što ga Nestor 

u svojoj kronici priopćuje, kako priopćuje i ugovore Olegov i Igo- 
rov. U dogovoru izmedju Svetoslava i Cimiska Grci se ne oba- 
vezuju ni na što, ne daju Svetoslavu danka ni novčića, a Sve- 
toslav se nasuprot mora zaklinjati, da više ne će vojevati na 
Grke, pače da će još i sani biti grčki saveznik, ako bi kakav 
neprijatelj navalio na carstvo. Ugovor je svakako za Sveto- 
slava sramotan i štetan, a za Grke je dičan i koristan, dakle 
nema sumnje, da je Svetoslav bio nemilo razbit. 

Dobro je obranio Nestora u ovom poslu veliki ruski istorik 
Solovjev, koji piše, da je Ijetopisac zabilježio o Svetoslavu 
ono, što su pripovijedali vojnici, koji su se iz nesretne vojne 
vratili u Kijevo. Tijem je vojnicima stalo dakako do toga, da 
sebe prikažu u što ljepšem svjetlu, da svoj poraz što više pri- 
kriju, a svoje junaštvo što više istaknu. Tako rade svi vojnici, 
kada se vrate iz nesretne vojne. Pripovijedanje Svetoslavljeve 
družine moglo se sačuvati do XII. vijeka u kakvom rukopisu, 
otkud ga je Nestor uzeo i unio u svoju kroniku. 

Vraćajući se Svetoslav iz grčke vojne dodje do dnjeparskijeh 
brzica, a tu ga dočekaju Pečenezi, koji su valjada dočuli, kako 
je Svetoslav u Grčkoj nastradao, pa su ga hotjeli do kraja 
uništiti, a nadali su se i zlata naći u njega i u njegovijeh voj- 
nika držeći, da se Rusi ne vraćaju iz Grčke posve praznoruki. 
Svetoslav je hotio odmah prijeći preko brzica i pobili se s Pe- 
čenezima, ali je bilo baš zimsko doba, koje je za prijelaz preko 
brzica veoma nezgodno. Za to odluči podaleko od brzica če- 
kati proljeće, a kada ga dočeka, onda udari na Pečeneze, ali 
u zao čas, jer mu vojsku razbiju, i on sam pade u boju. Nje- 
govu lubanju dade pečeneski knez u zlato okovati, pa je iz nje 
pio kao iz Čaše. Tako je zaglavio najvratolomniji junak stare 
ruske istorije god. 972. 

Kako je staroj ruskoj državi od Olegova vremena pri- [124. 
jestolnica bila u Kijevu, tako se kijevski knez Jaropuk držao 
većim od svoje braće Olega i Vladimira, od kojih je prvi 
knezovao u drevljanskoj zemlji, a drugi u Novgorodu. Osim 
toga je Jaropuk i godinama bio najstariji. Osjećajući se Jaropuk 

silnijim od svoje braće pomisli, kako bi lijepo bilo, da on bude 
jedini knez u čitavoj ruskoj državi t. j. da braću Olega i Vla- 
dimira ukloni s puta. Započne posao s Olegom: zavojšti na 
njega i otme mu kneževinu, a sam Oleg pade mrtav u boju. 
To se dogodilo godine 977. Onda pomisli Jaropuk udariti i 
na Vladimira, ali Vladimir bojeći se svojoj glavi pobjegne 
preko mora medju Varjage, otkle su mu stari došli, i tako 
Jaropuk ostane jedini vladalac čitave ruske države. Ali nije 
dugo Jaropuk knezovao, jer se već god. 980. digne na nj 
Vladimir iz varjaške zemlje i podje sa skupljenijem Varjazima 
najprije na Novgorod pa ga osvoji, a onda krećući na jug 
prema Kijevu okrene svu sjevernu polovinu ruske države na 
svoju stranu i tako se na jednoć stvori s velikom vojskom 
pred Kijevom, koje je hotio osvojiti i Jaropuku uzeti prijestolje 
i život. Jaropuk nije bio pripravan, da se na bojnom polju 
o-jleda s Vladimirom, već se zatvori u Kijevu. Vladimiru se 
nije dalo dugo podsjedati Kijevo, za to poruči Jaropukovu 
doglavniku Bludu, da mu za lijepu platu preda Jaropuka. Blud 
se dade odmah nagovoriti i taj izdajnik preda svoga go- 
spodara u ruke Vladimiru, a Vladimir dade odmah Jaropuka 
ubiti i tako zavlada iste godine (980.) Vladimir čitavom ruskom 
državom. U dobar čas je zavladao knez Vladimir, jer je on 
najznatniji vladalac stare Rusije. On možda nije bio toliki ju- 
nak, koliki je bio prvi kijevski knez Oleg, ni koliki je bio 
njegov otac Svetoslav, ali je i Vladimir sretnijem vojnama 
raširio svoju državu. No veličina znatnijeh vladalaca ne stoji 
samo u junaštvu na bojnom polju, jer narodi ne žive samo o 
bojevima i osvajanjima; kad bi oni samo o tom življeli, onda 
bi još i danas drhtao svijet od Huna i Avara. Narodima u 
mnogo većoj mjeri nego sretnijeh bojeva treba prosvjete, jer 
je gruba fizička sila, koja dobiva i najsjajnije pobjede, od danas 
do sjutra, a prosvjeta daje narodu pravi život, koji traje vije- 
kove i vijekove. Kijevski je knez Vladimir prvi prosvjetitelj 
ruskoga naroda, jer ga je on uveo u hrišćansku vjeru, koja 
je u ono doba bila jedini izvor svake prosvjete. Kada se pro- 

misli golema važnost hrišćanstva za sve evropske narode, onda 
se lasno shvaća, da ruski pisci današnjega vremena imaju posve 
pravo, kada vele, da se s knezom Vladimirom, što se tiče nje- 
govijeh zasluga za ruski narod, može mjeriti još samo jedan 
ruski vladalac, na ime Petar Veliki. 

Dobivši Vladimir kijevsko prijestolje postavi svoga fl25. 
ujaka Dobrinju za kneza u Novgorodu, ali je dašto Dobrinja 
imao priznavati nad sobom vrhovnu vlast svoga nećaka. Go- 
dine 981. osvoji Vladimir poljske gradove Premisalj i Cerven, 
dakako s njihovijem okolicama (vidi br. 84.) Iste godine imao 
je boj i s Vjatićima, koji su se valjada bili pobunili, ali i god. 
982. morao je vojevati na isto pleme, a onda ih konačno 
upokori i uharači. Godine 983. sretno je vojevao Vladimir na 
litavsko pleme Jatveze,*) koji su prebivali uz rijeku Njeman 
i niže na jug njegdje do rijeke Pripeta. I Radimići su se po 
svoj prilici odmetnuli ili su se bar gledali odmetnuti, dok je 
i na njih vojevao Vladimir gbdine 984. i usilovao ih na po- 
kornost. Godine 985. vojevao je Vladimir sa svojim ujakom 
Dobrinjom na Bugare, pa je i njih pobijedio, ali harača od 
njih nije uzeo. Teško je reći, jesu li ovi Bugari bili podunavski 
ili povolški (o povolškijem Bugarima vidi br. 28.), jer se iz 
kronike ne može sa sigurnošću osjeći ni jedno ni drugo. Go- 
dine 986. i 987. nije Vladimir ratovao ni na koga. U to je 
došla godina 988., kada je Rusiju obasjalo svjetlo vjere Isusove. 

Sada ćemo pogledati što piše Nestorova kronika o sili ru- 
skoga neznaboštva u njegovo zadnje vrijeme. 

Pod godinom 980. čitamo ove riječi: »Vladimir poče kne- 
zovati sam u Kijevu. Izvan dvora s čardakom na brežuljku 
postavi kumire: Peruna od drva sa srebrnom glavom i sa 
zlatnijem brkom, za tijem Horsa, Dažboga, Striboga, Semorgla 
i Mokoš. Ljudi im žrtvovahu nazivajući ih bogovima i dovo- 

*) Ne može se s potpunom sigurnos*! redi, da su Jatvezi (HiBasn) 
bili upravo litavsko pleme, ali je ta misao posve vjerojatna. Jatveza je ne- 
stalo u XVI. vijeku iza neprestanijch ratova s Poljacima i s Rusima. Po- 
ljacima su Jatvezi poznati pod imenom : J a d ž w i n g i. 

djahu svoje sinove i kćeri i žrtvovahu djavolima i skvrnjahu 
zemlju svojim žrtvama, i oskvrni se krvlju ruska zemlja i onaj 
brežuljak. Ali preblagi bog ne će smrti grješnika, . za to na 
onom brežuljku stoji danas crkva svetoga Vasilija. Vladimir 
posadi u Novgorodu svojega ujaka Dobrinju. Došavši Do- 
brinja u Novgorod postavi kumira Peruna više rijeke Volhova, 
a ljudi mu žrtvovahu kao bogu.« 

Iz Nestorova pripovijedanja pod god. 983. moglo bi se za- 
ključivati, da su Rusi u vrijeme svoga neznaboštva prikazivali 
ljudske žrtve. Ljetopisac piše pod navedenom godinom, kako 
su neznabožački Rusi bacili ždrijeb, koga treba žrtvovati bo- 
govima. Ždrijeb pade na mladoga jednog hrišćanina. Po nj 
odu poslanici, da ga dovedu, ali ga otac njegov, koji je ta- 
kodjer bio hrišćanin, ne htjede predati, pače još počne grditi 
ruske bogove. Na to se skupi silan narod, i kad nikako otac 
nije hotio sina predati, ubiju ih obojicu, pa se onda razidju. 
— Mi ne mislimo, da je ovo bila žrtva : narod je samo hotio, 
da se jedan hrišćanin ubije, jer se možda mislilo, da se bogovi 
srde na narod poradi hrišćana. Da se ne može govoriti o pravoj 
žrtvi, to se vidi otud, što nijesu onoga, na koga je ždrijeb pao, 
odveli pred bogove i tamo ga zaklali, već su ga ubili u nje- 
govoj kući, a što su mu i oca ubili, to je bilo za to, jer se 
rugao narodnijem bogovima. Ako danas gdjegod ubiju Turci 
kojega hrišćanina, koji se ruga njihovoj vjeri, to se ne može 
reći, da je žrtva, nego osveta ili kazan. Kada su pravovjerni 
kršćani u staro doba palili jeretike, ni to nijesu bile žrtve, već 
nečovječnost i fanatizam. Karakteristične su riječi Nestorove o 
roli, koju je imao djavo u navedenom poslu: djavo je učinio 
te je ždrijeb pao na pobožnoga hrišćanskog mladića, a kad 
ga je narod s njegovijem ocem ubio, onda se djavo tomu ra- 
dovao »ne znajući, da mu je pogibao blizu bila; žuraše se 
pogubiti hrišćanski rod ; časni ga je krst progonio u drugijem 
zemljama, i za to ovdje mišljaše prokletnik: ovdje mi je stan, 
ovdje nijesu apostoli učili ni proroci proricali.« Vidi se dakle, 
da je pobožni ljetopisac tvrdost ruskoga neznaboštva pripisivao 
sili djavolskoj. 

A kakav je bio knez Vladimir prije negQ se krstio ? Nestor 
govori vrlo rdjavo o prevelikoj njegovoj pozadi za ženama. 
Sva je prilika, da Ijetopisac za to govori pretjerano o Vladi- 
miru kao strašnom ženaru i noktašu, prije nego se krstio, samo 
da pokaže veliku moć milosti božje, koja je okrenula srce i 
takvoga požudnjaka ! 

U vrijeme, kada je pisana prvonačekia kronika, bilo [126. 
je prošlo istom oko 120 godina, kako je knez Vladimir primio 
hrišćansku vjeru, i već se taj dogadjaj u narodnoj uspomeni 
počeo zavijati u legendarno ruho. Nestor je osim jamačno 
istoričkijeh momenata unio u kroniku i njekoliko legendarnijeh 
dodataka, koji nemaju mjesta u istoriji, koji se pod malijem 
samo zarezom kritičkoga nožića raspadaju u prah, jer ne mogu 
podnijeti kritike. Medju legende pripada i ono mjesto u prvo- 
načelnoj kronici, gdje se pod god. 986. pripovijeda, kako su 
k Vladimiru u Kijevo došli poslanici četiriju vjera i nudili mu 
svaki svoju vjeru. Ti su poslanici bili: muhamedovski (od po- 
volškijeh Bugara), njemački (ili papinski), jevrejski (od Ko- 
zara) i napokon grčki (iz Carigrada). Da k Vladimiru nijesu 
dolazili nikakvi poslanici ni od koje vjere, to se sigurno raza- 
bira iz šutnje starijih izvora nego U je prvonačelni Ijetopisac. 
Mitropolit Ilarijon (o kojem vidi br. 104.) veli u svojem sa- 
čuvanom govoru, da se Vladimir obratio na hrišćansku vjeru 
ne slušajući nikakvijeh apostola i ne gledajući nikakvijeh ču- 
desa, već je sam svojim razumom spoznao istinu i pristao za 
njom. Kaludjer Jakov (vidi i o njemu br. 104.) veli, da je 
Vladimira obratila na hrišćansku vjeru milost sv. Duha i uspo- 
mena njegove bake Olge. Dakle Ilarijon i Jakov ništa ne znaju 
o kakvijem poslanicima pri Vladimiru, a ako su što znali, pa 
nijesu toga spomenuli, to je onda znak, da nijesu u to vjero- 
vali, jer im se nije činilo istinito. Šutnja rečenijeh dvaju pisaca 
ima s tijem veću vrijednost, jer su oni obojica stariji od prvo- 
načelnoga Ijetopisca. Suvremenik našega Ijetopisca kaludjer 
Nestor (o kojem vidi br. 103.) takodjer ništa ne zna o po- 
slanicima, već kaže, da je Vladimir primio hrišćanstvo, jer ga 

je sam Hristos na to pozvao. Sada ćemo pogledati, kako je 
izvještaj prvonačelnoga Ijetopisca sam u sebi posve nevjerojataa.^ 

Najprije se veli, da su došli muhamedovski poslanici od 
povolškijeh Bugara nuditi Vladimiru svoju vjeru. Čovjek bi 
mislio, da će Muhamedovci u tom poslu izabrati najljepše 
članke svoje vjere i tako gledati da dokažu istinitost vjere, na 
koju hoće Vladimira da navedu. Ali ovoj jedinoj naravnoj 
misli nema ni traga u govoru i preporuci muhamedovskijeh 
poslanika: oni govore, kako njihova vjera traži, da se čovjek 
okroji, da ne jede svinjetine i ne pije vina, a posHje smrti 
svaki će vjernik imati 70 žena. Vladimiru je do duše drago 
bilo, što mu se reklo o drugom svijetu, ali on je hotio i na 
ovom svijetu da živi kako je i do tad živio neokrojen, jedući 
svinjetinu i pijući vino. Za to je otpravio muhamedovske po- 
slanike ne hoteći primiti njihove vjere. 

Drugi su poslanici bili Nijemci, koje je poslao rimski papa. 
I oni jadno preporučuju svoju vjeru ; najprije vele, kako nji- 
hova vjera uči klanjati se jedinomu bogu, koji je sav svijet 
stvorio, a kad ih upita Vladimir, u Čem još stoji njihova vjera, 
oni odgovaraju: »postiti kako tko može; tko jede i pije, sve 
je to na slavu božju, kako reče naš učitelj sv. Pavao.« Vla- 
dimir nije zadovoljan ni s jimskom vjerom, pa otpravlja po- 
slanike. Čovjek ne može da ne opazi u tobožnjem njemačkom 
odgovoru njeku ironiju grčko-pravoslavnijeh kaludjera, koji su 
naučeni oštro postiti, dok je katolička crkva u postovima 
mnogo blaža. Kaludjeri, koji su izmislili legendu o poslani- 
cima pri Vladimiru (jer je Nestor sam nije izmislio), nijesu 
pomislili, da bi upravo blagost rimske crkve u postovima 
mogla prije navratiti Vladimira (koji je kao neznabožac mnogo 
ugadjao tijelu), da primi rimsku nego U grčku vjeru. Čudno 
je, što Nijemci navode citat sv. Pavla o tom, kako u svem 
treba boga slaviti, ali to je njima u usta metnula kaludjerska 
tradicija, da se naruga Latinima. 

Poslije papinskijeh poslanika dodju jevrejski iz kozarske zemlje. 
Mi smo već rekli pod br. loi., da je dio kozarskoga naroda 

pripadao Mojsijevoj vjeri. Kozarski poslanici vele, da su oni 
razapeli onoga, u kojega Nijemci vjeruju, a oni sami da se 
klanjaju samo bogu Avramovu, Isakovu i Jakovljevu; njihovi 
vjernici treba takodjer da se okroje, da ne jedu svinjetine ni 
zečevine i da praznuju Subotu. Vladimir se brzo uvjeri, da 
njihova vjera nije prava, dok iz usta samijeh kozarskijeh po- 
slanika čuje, da je bog njegda strašno kaznio Jevreje predavši 
ih u ruke Rimljanima i razasuvši ih po čitavom svijetu. Tako 
je kaludjerska tradicija postavila jevrejske poslanike u vrlo 
smiješnu situaciju pred Vladimirom: najprije se hvale, kako 
su razapeli onoga, kojemu se hrišćani klanjaju, a za čas mo- 
raju sami priznati, da Vladimir pravp ima, kada iz kazni, koju 
je bog na njih pustio, zaključuje, da njihova vjera nije draga 
bogu. Da su doista jevrejski poslanici bili pred Vladimirom, 
oni bi već znali protumačiti, da to nije božja kazan, što su 
oni razasuti po svijttu. Ali je posve sigurno, da nikakvijeh 
Jevreja nije bilo pred Vladimirom, koji bi ga na svoju vjeru 
navraćali, jer Jevreji svoju vjeru drže samo za se, oni nijesu 
nigda nikoga obraćali u Mojsijev zakon niti su igda slali kamo 
misionare. Što je dio kozarskoga naroda primio jevrejsku vjeru, 
to je do sad jedini primjer u istoriji judaizma, a kako je do 
toga došlo, to je do danas još tamno. 

Četvrti je na redu grčki poslanik. On je filosof i vrlo mu 
iasno podje za rukom dokazati Vladimiru, da je samo grčka 
vjera prava, a muhamedovska, latinska i jevrejska da su krive. 
Da ni grčkoga poslanika nije bilo pred Vladimirom, to je si- 
gurno iz toga, jer je posve suvišan; Vladimir je na ime mogao 
posve dobro saznati od kijevskijeh hrišćana, kakva je grčka 
vjera i što ona uči, jer su kijevski hrišćani pripadali grčkoj 
crkvi. Dakle vijest o dolasku grčkoga poslanika ide medju le- 
gende, a ne u istoriju. Udara u oči, kako je grčki poslanik 
— filosof — pametan čovjek, dok su poslanici ostalijeh vjera 
ljudi smiješni i male pameti! I to ne može da ne bude le- 
gendarno. Po što grčki poslanik obilno razloži Vladimiru isti- 
nitost grčke vjere, pokaže mu sliku strašnoga suda, kako pra- 

vednici idu u raj, a nevjernici u pakao. Ova slika okrene 
posve srce Vladimirovo, te on odluči primiti krst. Ta je bi- 
lješka o slici strašnoga suda veoma nalik na vijest vizantijskijeh 
pisaca, koji vele, da je grčki kaludjer Metodije pokazao bu- 
garskomu knezu Borisu strašni sud i da je ta slika navela 
Borisa, da se krsti. Pod brojem 30. mi smo tu vijest spome- 
nuli i rekli o njoj što treba. 

Sada ćemo priopćiti prijevod o Vladimirovijem posla- [127, 
nicima, a onda ćemo reći, što imamo misliti o tom izvještaju. 
Evo kako Nestor piše u 41. poglavlju: 

»Godine 987. sazva Vladimir svoju gospodu i gradske starje- 
šine i reče im: 'evo dolazili su k meni Bugari govoreći: 
* primi naš zakon". Poslije dodjoše Nijemci i hvaljahu svoj 
zakon. Iza njih dodjoše Jevreji. Napokon dodjoše Grci, koji 
su kudili sve zakone i samo svoj hvalili; mnogo su kazivali 
od početka svijeta i o postanju svega svijeta. Oni vješto pri- 
povijedaju, i divno ih je slušati, svatko ih rado sluša. Vele 
da ima i drugi svijet, i kažu: ''ako tko stupi u našu vjeru, 
opet će poslije smrti ustati i nigda ne će umrijeti ; ako li stupi 
u drugi zakon, onda će u vatri gorjeti na onom svijetu". Nego 
što vi umom sudite i što odgovarate?' — Gospoda i starje- 
šine odgovoriše: 'ti znaš, kneže, da svoje nitko ne kudi, već 
hvali; ako hoćeš pravo ispitati, a ti imaš ljudi u sebe, pošalji 
ih i ispitaj svačiju službu, kako koji bogu služi'. 

»Ta se riječ dopade knezu i svemu narodu, te odabraše deset 
ljudi na broju dobrijeh i pametnijeh pa im rekoše: 'idite naj- 
prije medju Bugare i ispitajte njihovu vjeru i službu. Ljudi 
odoše i vidješe gadna djela i klanjanje u bogomolji pa se vra- 
tiše u svoju zemlju. Onda im reče Vladimir: 'a sada idite 
medju Nijemce, pregledajte takodjer i otud krenite medju Grke .. 
Ljudi dodjoše k Nijemcima i pregledavši crkvenu njihovu službu 
odoše u Carigrad i dodjoše pred cara. Car ih upita, za što su 
došli?, a oni mu kazaše sve što je bilo. Čuvši to car obra- 
dova se i taj dan vrlo ih počasti, a sjutradan poruči patrijdru : 
'došli su Rusi, da ispitaju našu vjeru, nego ti uredi crkvu i 

kliros*) i sam se obuci u svetiteljske haljine, da vide Rusi 
slavu našega boga. Čuvši to patrijar dade sazvati kliros i po 
običaju načiniše praznik, zapališe kandila, sastaviše pjevanje i 
zborove. Car podje s Rusima u crkvu i tamo ih namjestiše 
na prostranu mjestu pokazujući im crkvenu krasotu, pjevanja i 
arhijerejsku službu i dvorbu djakćna, i tako im pokazaše službu 
svojemu bogu. Rusi se zaniješe i začudiše i pohvališe njihovu 
službu. Onda ih pozvaše k sebi carevi Vasilije i Konstantin**) 
pa im rekoše: Mdite u svoju zemlju i otpraviše ih s velikijem 
darovima i s čašću. Tako se vratiše u svoju zemlju. 

»Knez sazva gospodu i starješine. Vladimir progovori: ^evo 
došli su ljudi, koje smo bili poslali, čujmo od njih, što je bilo', 
za tijem reče: Ogovorite pred družinom'. Oni rekoše : ^išli smo 
medju Bugare i vidjeli smo, kako klanjaju u hramu, to jest u 
bogomolji, stojeći bez pojasa ; kada se koji pokloni, onda sjedne 
i gleda ovamo i onamo kao bijesan ; nema veselja u njih, već 
je tuga i veliki smrad. Nije dobar njihov zakon! Dodjosmo i 
medju Nijemce i vidjesmo ih gdje tvore mnoge službe u svojim 
crkvama, ali ne vidjesmo nikakve ljepote. Za tijem dodjosmo 
medju Grke, i oni nas povedoše gdje služe svojemu bogu; 
ne znamo, jesmo li bili na nebu ili na zemlji, jer na zemlji 
nema više takvoga prizora ni takve ljepote, ne umijemo ništa 
reći i samo to znamo, da ondje bog prebiva s ljudima; nji- 
hova je služba iznad svijeh drugijeh. Ne možemo zaboraviti 
te ljepote, jer kada čovjek okusi slatko, poslije mu se ne će 
gorko, tako ni mi ne možemo ovdje biti'. Na to gospoda od- 
govoriše i rekoše: 'da je grčki zakon loš, ne bi ga primila 
tvoja baka Olga, koja je bila mudrija od svijeh ljudi'. Vla- 
dimir odgovori i reče: ^gdje ćemo primiti krst?' Oni rekoše: 
'^gdje te volja. — 

Pita se, što je Vladimiru trebalo slati poslanike medju po- 

*) kliros ili krilos (xX^po?) znači: zbor dvoranika carigradskoga pa- 
trijara, koji su u crkvi pjevali. — **) Pravi je car bio samo Vasilije (II.)> 
a njegov brat Konstantin (VIII.) bio je carski princip ; istom poslije smrti 
Vasilijeve (god. 1025.) zacario se Konstantin. 

Maretić: Slaveni u davnini. 1 6 

volške Bugare, da vidi njihovo bogoslužje? Ta on je već 
uvidio, kako muhamedovska vjera nije ni za nj ni za njegov 
narod, i odlučio je nikako je ne primati. A ni latinska mu se 
vjera nije svidjela, dakle je suvišnje bilo i onamo slad posla- 
nike. On je odlučio primiti grčku vjeru, ali za to mu nije 
trebalo slati poslanike, da vide grčko bogoslužje, jer je u Ki- 
jevu bila grčka crkva, pa se i tamo moglo vidjeti, kako se 
Grci klanjaju svojemu bogu. Poslanici su dakle Vladimirovi 
posve suvišnji, za to i pripovijest o njima ne ide u istoriju, 
nego medju kaludjerske legende. To se može dokazati i sa- 
mijem izvještajima tobožnjih poslanika. Oni vele, da se Mu- 
hamedovci smiješno klanjaju svojemu bogu i da u njihovijem 
crkvama vlada tuga i veliki smrad. Što se tiče tuge, to se 
može do duše komu pričinjati, tko želi u crkvi slušati pje- 
vanje i sviranje, ali što se smrada tiče, to je kaludjerska izmi- 
šljotina, koju je Nestor unio u kroniku, jer Muhamedovci paze 
na čistoću u svojim crkvama za cijelo toliko, koliko i kršćani. 
U latinskijem (ili njemačkijem) crkvama vidjeli su poslanici 
mnoge službe, ali nikakve ljepote. Ovo su mogli izmisliti samo 
grčki kaludjeri, koji nigda nijesu vidjeli latinskoga bogoslužja, 
jer latinskoj crkvi može prigovarati tko što hoće, ali nitko joj 
ne može prebaciti, da su joj cerimonije tihe i jednostavne. 
Jedan ruski naučnjak novijega vremena veli, da su cerimo- 
nije latinske crkve osobito uz važne zgode vrlo sjajne i pa- 
radne pa da zanose na teatralnost i u tom se razlikuju od 
jednostavnijih grčkih cerimonija. Da su dakle Vladimirovi po- 
slanici doista pogledah kakvu biskupsku iU arcibiskupsku crkvu 
s njezinijem cerimonijama, ne bi mogli reći, da u Latina (ih u 
Nijemaca) nema ljepote; oni bi se i tamo imali čemu diviti, 
te ne bi znali »jesu li na nebu ili na zemlji«. Prekomjerna je 
hvala, kojom poslanici obasipaju grčko bogoslužje, tako da se 
čovjek teško može oteti sumnji, da su njihove riječi složili ka- 
ludjeri, kojima je u grčkoj crkvi bilo dakako sve divno i pre- 
krasno. Još ćemo reći, kako je čudno, što Vladimir i njegova 
gospoda mjere vrijednost ove iU one vjere po njezinijem ceri- 



Rusi. 243 

monijama; ta toliko su za cijelo mogli i kao neznabošci uvi- 
djeti, da najbolja vjera može imati najjednostavnije cerimonije 
i obratno. Iz svega ovoga zaključujemo: Vladimir nije slao 
nikakvijeh poslanika nikamo da ispituju različne vjere, i sve, 
što o tom pripovijeda Nestorova kronika, uzeto je iz kalu- 
djerskijeh tradicija. 

Prvonačelni nam Ijetopisac pripovijeda pod godinom [128. 
988., kako je knez Vladimir krenuo na grčki grad Herson i 
osvojio ga, a onda je poručio caru Vasiliju i bratu mu Kon- 
stantinu, da će i Carigrad osvojiti, ako mu ne pošalju svoju 
sestru, da se njom vjenča. Braća se do duše preplaše, ali opet 
odgovore Vladimiru, da mu ne mogu drukčije dati sestru, osim 
ako se krsti, jer »nije dostojno, da hrišćani čine ženidbe i 
udadbe s neznabošcima«. Dalje nastavlja Ijetopisac: 

»Čuvši to Vladimir reče carskijem poslanicima: ^recite ca- 
revima (t. j. Vasiliju i Konstantinu) ovako: ""krstit ću se, jer 
sam prije ovijeh dana ispitao vaš zakon, pa mi je mila i vaša 
vjera i vaša služba , kako mi kazivaše ljudi, koje smo poslali". 
Kada to čuše carevi, obradovaše se i umoliše svoju sestru 
imenom Anu i poručiše Vladimiru govoreći : 'krsti se, i onda 
ćemo sestru svoju poslati k tebi'. Vladimir odgovori: 'koji 
dodju s vašom sestrom, neka me krste. Carevi poslušaše i 
poslaše svoju sestru s njekijem velikašima i presviterima. Ona 
ne hoćaše odmah ići i reče : 'idem kao u sužanjstvo, bolje bi 
mi bilo ovdje umrijeti'. Braća joj rekoše: 'da ako bog po tebi 
obrati rusku zemlju na pokajanje, a grčku ćeš zemlju izbaviti 
od ljutoga boja; vidiš li, koliko su zla počinili Rusi Grcima, 
a počinit će i sada, ako ne podješ'. Tako je jedva nagovoriše. 
Ona sjede u ladju, plačući izljubi se sa svojim rodjacima i 
podje preko mora. Kada dodje do Hersona, izidjoše Hersonjani 
preda nju s poklonom, uvedoše je u grad i posadiše u palaču. 
Po božjoj odredbi zabolješe u to vrijeme Vladimira oči, te ne 
vidjaše ništa i tužaše vrlo. Onda mu carica poruči: 'ako se 
hoćeš izbaviti te bolesti, a ti se brzo krsti; ako li se ne krstiš, 

ne ćeš se izbaviti'. Kada to ču Vladimir, reče: 'ako to bude 

* 

istina, doista će biti velik bog hrišćanski'. Onda se dade krstiti. 
Hersonski episkop s caričinijem popovima oglasi narodu i 
krsti Vladimira; čim postavi ruku na nj, odmah progleda. 
Vidjevši Vladimir, kako je brzo izliječen, proslavi boga go- 
voreći: ^sada istom spoznah boga istinoga'. Kada to vidje nje- 
gova družina, mnogi se krstiše. Vladimir se krsti u crkvi sv. 
Vasilija, koja i danas stoji u Hersonu usred grada na mjestu, 
gdje Hersonjani trguju; Vladimirova palača stoji kraj crkve i 
do danas, a caričina je palača za oltarom. Poslije krsta odvede 
Vladimir caricu na vjenčanje. Koji ne znaju pravo, vele, da 
se Vladimir krstio u Kijevu, drugi rekoše: u Vasiljevu*), a 
drugi opet drukčije govore«. — 

Čudno se čini, za što je Vladimir odlučivši vjeru primiti od 
Grka krenuo na grčki grad Herson i osvojio ga, da je dakle 
išao ratovati na one, od kojih je mislio primiti vjeru. To nam 
se ne će čudno činiti, ako promislimo ovo: Vladimir je od 
hrišćanstva hotio imati ne samo spasenje duše, nego i korist 
već na ovom svijetu. Znao je, da će njegov ugled ne samo 
pred ruskijem narodom, već i pred drugijem evropskijem na- 
rodima vrlo ponarasti, ako mu podje za rukom oženiti se 
grčkom carskom princesom. Ali koliko je god Vladimir želio 
dobiti grčku princesu za ženu, dobro je znao, da je ne bi 
dobio, kad bi je išao u Carigrad ili sam prositi ili preko po- 
slanika, jer su grčki carevi veoma nerado davali svoje kćeri 
ili sestre za žene varvarskijem vladaocima. Sam njemački kralj 
i rimski imperator Oton I. imao je velike muke, dok je nje- 
govu poslaniku Liudprandu**) pošlo za rukom isprositi prin- 
cesu Teofaniju za kraljevića Otona II. Ta je Teofanija***) 
bila starija sestra Ane, koju je hotio dobiti Vladimir. Da bi 
svoju svrhu sigurno postigao, mislio je Vladimir, da će biti 
najzgodniji put, ako grčkijem carevima ne izjavi svoju molbu 
i želju kao obični prosac, već kao osvojitelj grčkoga grada 

*) To de biti današnji gradić Vasilkov u blizini Kijeva. — **) Ovo je 
isti onaj Liudprand, koji je spomenut pod br lii. — ***) O Teofaniji 
smo njeŠto rekli pod br. 96. 

Hersona ; što se moglo ukratiti običnu proscu, to je teže bilo 
učiniti proscu pobjeditelju. Uspjeh Vladimirove prosidbe do- 
kazao je^ da se on nije prevario u računu. 

Kada je pošla za nj prir^cesa Ana, onda je istom mogao 
Vladimir sigurno raditi oko krštenja ruskoga naroda, jer je 
znao, da će poradi Ane dolaziti u njegovu državu grčki sve- 
štenici i prosvjetitelji, koji bi se inače teško dali dozvati. 

Nestor je zabilježio, kako se dogodilo čudo pri Vladimirovu 
krstu, veli na ime, da je Vladimir oslijepio, ali čim ga je epi- 
skop krstio, odmah je lijepo progledao. Ova se legenda može 
posve dobro protumačiti naravnijem putem i to ovako: za 
Vladimira se znalo i govorilo, da je prije krsta bio veliki 
grješnik t. j. da je u duševnom obziru bio slijepac, koji nije 
vidio svjetla vjere Isusove, ali čim se krstio, ostavila ga je du- 
ševna sljepoća i on je vidio istinu vjeru. Legenda je ovu du- 
ševnu sljepoću i duševno progledanje okrenula u tjelesnu slje- 
poću, i tako je tobože nastalo čudo. Ovijem su načinom nastale 
i druge gdjekoje pobožne legende. 

Pošto se Vladimir god. 988. krstio i vjenčao u Her- [129. 
sonu, onda se vrati u Kijevo, a što je tamo radio, o tom pri- 
povijeda Ijetopisac: 

»Carice radi Ane vrati Vladimir Herson Grcima za vjenčani 
dar i dodje u Kijevo. Čim dodje, odmah dade porušiti kumire, 
jedne isjeći, a druge baciti u vatru, Peruna dade privezati konju 
za rep i vući po Borićevu putu k potoku. Metnu 12 ljudi, 
koji će Peruna šibama biti; ne bješe to s toga, kao da bi drvo 
osjećalo, nego na porugu djavolu, koji je tijem kipom varao 
ljude, neka primi osvetu od ljudi. Velik si. Gospode, i čudna 
su djela tvoja, jučer su ga ljudi štovali, a danas ga grde! 
Dok su Peruna vukli niz potok k Dnjepru, plakahu za njim 
nevjerni ljudi, jer još nijesu bili primili sv. krsta. Kada ga do- 
vukcše, baciše ga u Dnjepar. Vladimir odredi ljude, kojima 
reče: 'ako se Perun gdje zaustavi, a vi ga odrinite od obale, 
dok ne prodje preko brzica, a onda ga se mahnite . Ljudi uči- 
niše, kako im je rečeno. Pošto ga pustiše, on prodje preko 

brzica, i vjetar ga baci na prud, i od tad se prozva Perunov 
prud, kako se još i danas zove. Iza toga razglasi Vladimir po 
čitavom gradu : 'tko se sjutra ne nadje pri rijeci, bio bogat ili 
ubog, ništ ili sluga, bit će mi neprijatelj'. Čujući to ljudi idjahu 
s veseljem radujući se i govoreći: 'da u vjera nije dobra, ne 
bi je primio knez ni gospoda. Sjutra dan dodje Vladimir s ca- 
ričinijem i s hersonskijem popovima k Dnjepru, a naroda se 
sleže bez broja ; udjoše u vodu i stajahu u njoj jedni do vrata, 
drugi do prsiju, djeca stajahu pri obali, njekoji držahu djecu, 
odrasliji gažahu po vodi, a popovi stojeći na okolo činjahu 
molitve. Bješe vidjeti radost na nebu i na zemlji, gdje se to- 
liko duša spašavalo, a djavo uzdisaše govoreći : 'jao meni, kad 
me i odavde progone, mišljah, da mi je ovdje stan, jer ovdje 
nema apostolskijeh nauka, nema ljudi, koji boga poznaju, ra- 
dovah se njihovoj službi, kojom su mi služili. A eto sada me 
neuki svladaše, ne apostoU ni mučenici, nema mi više caro- 
vanja na ovoj zemlji'. — Pošto se ljudi krstiše, pod je svaki 
svojoj kući. Vladimir se obradova, što je i sam spoznao boga 
i njegov narod, pa pogleda na nebo i reče : 'Bože, koji si stvorio 
nebo i zemlju, pogledaj ove nove ljude i daj im, Gospode, da 
poznaju tebe, istinoga Boga, kako te poznaše hrišćanske zemlje ; 
utvrdi u njima pravu i nekrenutu vjeru. Pomozi mi, Gospode, 
protiv neprijatelja djavola, da ufajući se u te odolim njegovijem 
pletkama. To rekavši dade graditi crkve i na onijem ih mje- 
stima dizati, gdje su prije stajali kumiri ; crkvu sv. Vasilija po- 
diže na brežuljku, gdje je stajao Perun i ostali kumiri, gdje je 
žrtve prinosio knez i narod. Poče metati po gradovima crkve 
i popove i po svijem gradovima i selima privoditi ljude na 
krštenje. Onda poče od čestitijih ljudi uzimati djecu i da- 
vati ih na knjigu, a matere plakahu za djecom, jer se još ne 
bjehu utvrdile u vjeri pa plakahu kao za mrtvacima«. 

Vrlo je znatna bilješka prvonačelnoga Ijetopisca o tom, kako 
je Vladimir djecu čestitijih roditelja davao na knjigu. On je 
znao, da će od Grka biti slabo koristi, ako ruski narod ne 
bude imao svojih ljudi, koji će ga prosvjetljivati i učiti u 

vjeri. Čudno je, što Nestor ne veli, na kakvu je knjigu davao 
Vladimir ruske dječake, ali se samo po sebi razumije, da se 
od prvoga početka hrižćanstva zavela u Rusiji slavenska knji- 
ževnost. Ruskijem je crkvama odmah trebalo, čim su se otvo- 
rile, bogoslužnijeh knjiga i prijevod sv. pisma. Sve su to Rusi 
dobili iz Bugarske, u kojoj se zemlji bujno bila rascvala crkvena 
staroslovenska književnost, koju su započeli sv. Cirilo i Me- 
todije u Moravi i Panoniji, a u Bugarskoj je nastavili njihovi 
učenici. Rusi su dobili od Bugara crkvene knjige za prvu po- 
trebu i prvo vrijeme življeli samo o tijem knjigama, ali se već 
oko god. 1050. započela ruska književnost s poznatijem nam 
mitropolitom Ilarijonom. 

Primivši Vladimir godine 988. vjeru Isusovu živio je [130. 
po hrišćanskom zakonu do god. 1015. U to je vrijeme vo- 
jevao jednoć s ruskijem plemenom Hrvatima, a dva puta 
s hajdučkijem Pečenezima. Vladimir je poslije krštenja bio 
pravi ouc svojemu narodu, a i narod je njega vrlo milovao. 
Još se i danas iza 900 godina sjeća ruski narod u svojim 
pjesmama 'ljubaznoga (-aacKOBaro) kneza Vladimira. Ali je već 
i u Nestorovo vrijeme narod mnogo pjevao i govorio o do- 
brome svome knezu, a mi smo zahvalni prvonačelnomu Ijeto- 
piscu, što je po narodnoj tradiciji opisao dobrotu kneza Vla- 
dimira. U narodnoj su pameti osobito ostale velike gozbe, na 
koje je Vladimir pozivao ne samo gospodu, već i siromahe. 
Pogledajmo, što piše kronika o Vladimirovoj dobroti: 

»Vladimir sagradi crkvu i učini veliku svetkovinu, dade 
svariti 300 kotlova medovine i pozva svoju gospodu i po- 
sadnike,*) starješine svijeh gradova i silu naroda, a ubogima 
razdijeli 300 grivana. Svetkovavši knez 8 dana (u Vasiljevu) 
vrati se u Kijevo na dan uspenija sv. Bogorodice, i tu opet 
priredi veliku svetkovinu i pozva bezbrojno mnoštvo naroda. 
Gledajući Vladimir narod kršten radovaše se dušom i tijelom 
i činjaše tako sve godine. Ljubio je knjigu i čuo je jednoć, 
gdje se u jevandjelju čita: 'blago milostivima, jer će biti po- 

*) posadnik je kneževski namjesnik. 

milovani' Čuvši to pusti svakoga ništa i uboga, da 

dolazi u kneževski dvor i uzima sve, što mu treba, davao je 
jesti i piti i kunovu kožu iz spremnica. Odredi i ovo govo- 
reći : ^nemoćnici i bolesnici ne mogu dolaziti do moga dvora', 
— za to dade načiniti kola i natovarivši ih hljebom, mesom, 
ribom, različnijem voćem, medovinom u bačvicama i dnigijem 
napitkom, dade sve to voziti po gradovima i pitati: ^gdje je 
kakav bolesnik i ništ, koji ne može hoditi? i takvijem davahu, 
što im je trebalo. Isto tako činjaše svojim ljudima: odredi, 
da svake nedjelje u stražarnici njegova dvora bude gozba i 
da dolaze gospoda i stražari, stotinici i desetnici i čestiti ljudi. 
Gozba je bivala sad pred knezom, sad bez kneza; mesa je 
bilo od stoke i od divljih zvijeri, svega je bilo u izobilju. 
Kad bi se ljudi pripili, počeli bi mrmljati na kneza i govoriti : 
teško našijem glavama, dao nam je jesti drvenijem žlicama, 
a ne srebrnima.'*) Čuvši to Vladimir dade nakovati srebmijeli 
žlica, neka njima družina jede, i reče: 'srebrom i zlatom ne 
mogu nabaviti družine, a s družinom ću nabaviti i srebra i 
zlata, kako su moj djed i moj otac zlata i srebra stekli s dru- 
žinom.' Vladimir ljubljaše družinu i s njom vijećaše o uredbi 
zemaljskoj, o bojevima i redu zemaljskom.« 

Možda je Vladimirovu dobrotu i ljubaznost narod, a po na- 
rodu i Ijetopisac malo iskitio više nego je doista bilo, ali treba 
znati, da i stariji od prvonačelnoga Ijetopisca izvori, na ime 
Ilarijon i Jakov veoma hvale Vladimirovu podatljivost. Ne 
može se dakle o tom sumnjati, da je Vladimir doista bio vla- 
dalac, kojega je narod poradi njegove dobrote u srcu nosio 
i dok je bio živ i kad je već umr-o. Može se za cijelo reći, 
da ni jedan ruski vladalac nije u toHkoj mjeri osvojio srca 
svojega naroda, u kolikoj je osvojio Vladimir. 

Poradi vehkijeh njegovijeh zasluga za hrišćanstvo ubrojila 
je ruska crkva kneza Vladimira medju svece i svetkuje njegovu 
uspomenu svake godine 15. Srpnja, jer se na taj dan pre- 
stavio, kako izrijekom veli Nestorova kronika. Prvoga svoga 

•) Ove su riječi očevidno uzete iz narodne tradicije Nestorova vremena. 

hriSćanskog kneza zove ruski narod i ruska crkva: paeHO- 
aHOCTOdiBuiiS , to jest koji je po svojim djelima ravan ili 
jednak apostolima. 

U kakvijem je odnošajima živio Vladimir prema susjednijem 
državama, o tom veli kratko, ali dosta naša kronika. »Življaše 
u miru s izokolnijem knezovima : s Boljeslavom leškijem,*) sa 
Stefanom ugarskijem i s Andrihom**) češkijem. Medju njima 
bijaše mir i ljubav.« 

Poslije smrti kneza Vladimira malo je ruska država vidjela 
dobrijeh dana. Dosta je stradala od navala varvarskijeh na- 
roda: Pečeneza, a poslije i od Polovaca (koji su bili srodnici 
Pečenezima), ali još su joj ljuće rane zadavali gotovo nepre- 
stani bojevi medju pojedinijem knezovima. Vladimir je ostavio 
10 sinova, i medju njih je još za života razdijelio rusku zemlju. 
Poznato nam je iz onoga, što je rečeno pod br. 86., da je 
nakom Vladimirove smrti ugrabio kneževsko kijevsko prije- 
stolje Jaropukov sin Svetopuk, ali da je već za kratko vrijeme 
Svetopuk izgubio i prijestolje i glavu, te je kijevskijem knezom 
postao Jaroslav Vladimirović, koji je prije toga bio knez u 
Novgorodu. Od toga je vremena kijevski knez bio kao prvi 
medju ostalijem knezovima. Kako su svi ruski knezovi medju 
sobom bili rodjaci (svi su bili Rjurikovići), tako se veoma 
često dogadjalo, da je nakom smrti jednoga kneza po njeko- 
liko rodjaka hotjelo dobiti ispražnjenu kneževinu i to oni, koji 
do tad nijesu nikakve imali ili su imali slabiju. Da je takvo 
stanje bilo izvor udiljnijem razmiricama i bojevima, to se 
lako samo po sebi razumije. — Kako se narodi u teškijem 
vremenima tješe ne samo boljom budućnosti, koju očekuju, 
već se razdragavaju i lijepijem danima prošlosti, tako je ruski 
narod uspomenu slavnoga kneza Vladimira obavio u čarobno 
svjetlo,***) koje mu još i danas svijetli, premda mu više nije 
nužna utjeha iz tako daleke prošlosti. 

*) Ovdje se misli poljski knez (kralj) Boljeslav I. ili Hrabri. — 
•*) Ovo je knez O 1 d r i h , koji je spomenut pod br. 86. — * *!,^ 'Na-" -;;;■. ,^ 
rodne ruske pjesme zovu Vladimira: KpacHoe co^iHbiiuKO (lijepe 





Kazalo imena.* 

(Sastavio slušač filologije Ant. Kadić.) 



Abodriti, vidi : Bodriči. 

Adam Bremenac (Ijetopisac) 165, 176. 

Aestii (narod) 18, 21. 

Agatija (pisac) 35. 

Agatirsi 7. 

Alani 13, 19. 

Alazoni 7. 

Albgar (knez) 90. 

Albrecht Medvjed (markgrof) 186. 

Ana (sestra cara Vasilija II.) 243 — 245. 

Andrih (Oldrih, knez) 249. 

Androfazi 7. 

Annales Bertiniani 165, 207. 

„ Corbeienses 165. 

„ Fuldenses 165. 

„ Ilildesheimenses 165. 

„ Laureshamenses 165. 

„ Laurissenses 165. 

„ Quedlinburgenses 165. 

Anti 31, 32, 34, 36, 37, 53, 54, I48. 

Amauti (narod) 38. 

Arnulf (kralj i imperator) 97, 122^ 137, 

138, 140, 171. 
Askold (knez) 211 — 213. 
Asparuh (knez) 44, 46. 
Atila (kralj) 31. 
Avari (narod) 4, 36, 37, 40, 41, 62 

do 65, 67, 84, 88, 90, 92, 106, 128, 

129, 204, 205. 

Bajan (hagan ili knez) 37, 67. 
Balamber (hunski poglavica) 21, 22. 
Bavarci 84, 85, 88, 90. 
Bezimenjak salcburški (Ijetopisac) 88, 

90, 94, 95, 129, 130, 144. 
Bezunčani (pleme) 158. 



Bjelohrvati (pleme) 69. 

Blatno (grad) 95. 

Blud (kneževski doglavnik) 234. 

Bobrani (pleme) 158. 
i Bod ini (pleme) 20. 

Bodrići (pleme) 161, 162, 164, 166, 
168, 169, 170—172, 177, 183, 186. 

Boemus (praotac češkoga naroda) 110. 

Boguchwal (Ijetopisac) 147, 157, 158. 

Boji (narod) 104, 127. 

Bojki (zemlja) 69. 

Boljeslav I. (češki knez)l22, 123, 125. 

Boljeslav I. (ili Hrabri, poljski Imes) 
i 152—154, 178, 249. 
. Boljeslav II. (češki knez) 123, 125, 
i 150 152, 178. 

Boljeslav III. (češki knez) 123, 154, 155. 

Booz (knez, vidi: Bož). 

Borivoj (knez) 109, 111, 118 — 122, 
138. 

Boris (knez) 45, 47, 48, 56, 76, 133. 

Boris (sin velikoga kneza Vladimira) 
194. 

Borko (U6pya, knez) 74. 

Borut (knez) 88. 

Bož (knez) 23. 

Braclav (knez) 97, 138. 

Brežani (pleme) 162, 186. 

Budini (narod) 4, 8, 9, 11, 20. 

Budivoj (sin kneza GotŠalka) 183. 

Buga (sestra hrvatske brace) 71. 

Bugari (narod), Bugari pravi: 43 — 46^ 
57 ; Bugari = bugarski ili gprčki Sla- 
veni: 26; današnji 41, 83; 46—49^ 
76, 77, 133, 219, 220, 229, 232, 235; 
Bugari povolški: 235, 237, 238. 



* Brojevi znače strane. 

Burgundi (narod) 166. 
Bužani (pleme rusko) 199. 

Cacco (vojvoda) 85. 

Camia (zemlja) 91. 

Cemikas (knez) 90. 

Cetina (rijeka) 77, 78, 80, 81. 

Cerig (knez) 47. 

Cimisk, vidi: Jovan Cimisk. 

Circipani (pleme), vidi: Prekopjenci. 

Chronicon Moissiacense 165. 

Cirilo i Metodije (slavenski apostoli) 
48, 56, 57, 96, 97, 132, 190, 197, 247. 

Časlav (srpski kneževid) 77. 
Čedobor (brat kneza Mečislava) 150. 
Čeh (jedan od trojice braće) 26 — 28; 

praotac češkoga naroda u Kuzmana 

110. 
Červen (grad) 151, 235. 
Česi (narod) 103— 125, 138, 178. 
Česi (pleme) 123. 
Čudi (pleme) 206. 

Đačani 39. 

Dagobert (kralj) 106. 

Dalimil (Dalemil, pisac) 109, lio, 112. 

Danci (narod) 160, 163, 172, 181, 

182, 186. 
DaŽdbog (slavenski bog) 235. 
„Dervanus" (knez) 168. 
Dir (knez) 211—213. 
Ditmar (pisac) I48, 151, 152, 156, 164. 
Djedošani (pleme) 158. 
Djevin (grad) 112, II3, 117, li8, 131. 
Dobrava (žena kneza Mečislava) 151, 

152. 
Dobrenac (knez) 37. 
Dobrinja (knez novgorodski) 231, 235, 

236. 
Dobrojezd (ime Slavenina) 35. 
Dolenci (pleme) 161, 
Dolenčani, vidi : Dolenci. 
Dragomir (poslanik) 44. 
Dragomira (kneginja) 124. 
Dragoviči 56. 
DraŠko (knez) 169. 
Dregovići (pleme) 198. 
Drevljani (pleme baltičko - polapsko) 

163, 168. 
Drevljani (pleme rusko) 198, 201, 213, 

222—22$, 



Dubravka, vidi: Dobrava. 
Dukljani (pleme) 80, 81. 
Dukljanin pop (pisac) 59. 
Duljebi (pleme rusko) 199, 204, 205^ 

213. 
Dzierzwa (pisac) I47. 



Einhard (pisac) 75, 129, 130, 164. 
'KveToi (narod) 15, 
Ermanarik (kralj) 21, 22. 
Etgar (knez) 90, 

Ferđulf (vojvoda) 87. 

Fini (narod) 7, 16, 17, 24, 189, 206^ 

209, 212, 213. 
Forum Julii (grad) 86. 
Fotije (patrijar) 211, 212. 
Franci (narod) 75, 76, 106, 2 IO. 
Fredegar (pisac) 106, 107, Hl, 168. 
Fruška gora 75, 76. 
Furlanija (zemlja) 84, 89. 

Gaudentius, vidi : Radim. 

^^S^ (pleme) 38. 

Geloni (narod) 7. 

Gepidi (narod) 37, 65, 166. 

Gero (markgrof) 150, 173. 

Gerold (biskup) 165. 

Geti (narod) 13, 39. 

Gleb (sin kneza Vladimira) I94. 

Glinjani (pleme) 163. 

Glomači (pleme) 172. 

Gnjezno (grad) 149, 157. 

Godofrid (kralj) 169. 

Gojnik (knez srpski) 76. 

Gorazd (sin kneza Boruta) 88. 

Gostivit (knez) 118, 119. 

Gostomisalj (knez) 171. 

Goti (narod) 21, 24, 92, 166, 212. 

Golšalk (knez) 180— 183. 

Grigorije I. (papa) 84, 86. 

Grci (Vizantinci, narod) 32, 34, 38, 
40; Grci današnji 42, 51— 53; Grci 
(Vizantinci) i Rusi. (Varjazi) 213 
do 216, 219, 220, 232, 233. 

Hajek (pisac) 28. 

Havoljani (pleme) 162. 

Helmold (Ijetopisac) 165, 176, 178 

Helmvin (knez) 90. 

Henrik I. (kralj) 122, 172. 

Henrik (vojvoda bavarski) 150, 15 1. 

Henrik II. ili Sveti (kralj) 153, 155, 178. 

Henrik (slavenski knez) 183, 184. 
Henrik Lav (vojvoda saksonski) 186, l87. 
Heraklije (car) 40, 62 — 67, 73, 204. 
Herodot (pisac) 3 — 12, 29. 
Herson (grad) 201, 243—245. 
Heruli (narod) 166. 
Hiri 15. 
Horiv (jedan od trojice brade u ruskoj 

priči) 203. 
Hors (slavenski bog) 235. 
Hotimir (knez) 88. 
Hrvat (jedan od petorice braće u Por- 

firogenita) 71. 
Hrvati i Srbi (narod) 59 — 81. 
Hrvati (pleme češko) 68, 124. 
Hrvati (pleme rusko) 68, 70, 199, 

213, 247. 
Hrvati (koruSki) 92. 
Hrvatska bijela (zemlja) 68 — 70. 
Hrvatska velika (zemlja) 69. 
Huni 21, 22, 31, 92, 105. 

Igor (knez) 208. 20q, 212, 218 - 222. 
Ilarijon (mitropolit i pisac) 197, 237, 

247, 248. 
Iliri (narod) 38. 
Ingo (knez) 90. 

Jakov (kaludjer i pisac) 196, 237, 248. 

Jaksamati (pleme) 13. 

Jan (kaludjer) 196. 

Jaromir (brat Boljeslava III.) 155- 

Jaromir (knez ninski) 187. 

Jaropuk (knez kijevski) 229, 231, 

— o3f -'34 • 
Jaroslav Vladimirović (knez) 155, 156, 

249. 
Jatvezi (pleme) 235. 
Jaszag (zemlja) 13. 
Jazigi (narod) 13. 
Jeremija (kaludjer) 195. 
Jerina (carica) 50, 90. 
Jezerani (pleme) 51, 56. 
Jordan (prvi biskup poljski) 152. 
Jornand (ili Jordan, pisac) 21, 22, 

29. 32, 43. 148. 
Jovan Cimisk (car) 2^2^ 233. 
Justin (car) 35. 

Justinijan I. (car) Z2, 34« 35, 39- 
Justinijan II. Rinotmct (car) 42, 43. 

Kadlubek (pisac) 147, 157. 
Kalipidi (narod) 7. 



Karantanija 91. 
Kardam (knez) 47. 
Karlman (kraljević) 97, 133 — 135. 
Karlo Veliki (car) 63, 67, 75, 89, 108, 
i 109, 119, 128, 129, 175. 

I Karlo (kraljević, sin kralja Ludo vika 
' Nijemca) 133. 

i Kartii (pleme) 91. 
I Kašebi, vidi: Kašubi. 
Kašubi (pleme) 158. 
; Kaza (kći kneza Kroka) 11 1. 
i Kelti 28, 92, 104. 

, Kij (jedan od trojice braće u ruskoj 
priči) 203. 

Kijevo (grad) 155, I90, I98, 202 do 
i04, 210, 213, 216, 225, 229, 230, 
' 2ZZ, 245. 
: Kimerski narod 7. 

Kišani (pleme) 361. 

Klukas (jedan od petorice hrvatske 
braće) 7 1 • 
, Knut Veliki (kralj danski) 179, 181. 
' Knut (knez bodrićski) 183. 184. 
Knut Laward (princip danski) 185. 
' Kocelj (knez) 96, 97, I34f 136. 
. Konavljani (pleme) 79, 80. 
Konrad L (kralj) 171. 
Konrad II. (car) 179. 
, Konstant II. (car) 41. 
\ Konstantin V. Kopronim (car) 42, 

47, 50. 
. Konstantin VI. 50. 

„ VIII. (carski princip) 241, 

i 243. 

I Konstantin Porfirogenit (car i pisac) 

; 42, 43, 60-64, 66—81, 128, 139. 
, 141, 2(X), 208, 209, 218, 226. 

' Kosences (jedan od petorice hrvatske 

braće) 71. 
; Kozari (narod) 141, I90, 210, 228, 
' 238. 239. 

■ Kresamisal (knez) 118. 

Krivici (pleme rusko) I98, 201, 206, 
207, 213, 220. 

I Krok (knez) lio, 111. 

■ Krum (knez) 44, 47, 142. 
, Krut (knez) 183. 

: Kumani (narod) 142. 
, Kuzman Pražanin (pisac) 108 — 110, 
118, 120, 121, 151. 
Kvadi (narod) 104, 103, 127. 

Langobardi 37, 65, 83—87, 89, 92, 

106. 
Lav Djakon (pisac) 218, 222, 22g, 232. 
Lavrentije (kaludjer) 193. 
Leh (u poznatoj priči) 26—28. 
Lemuzi (pleme) 124. 
Leon VI. (car) 60, 142. 
Lesi (pleme) 156. 
Leszko (knez) 149. 
Leti (narod) 17, 18. 
Libed (sestra trojice brade u ruskoj 

priči) 203. 
Litavci (narod) 17, 18. 21, 166. 
Liudprand (biskup i pisac) 208, 209, 

218. 244. 
Liupram (arcibiskup) 95. 
Lovelos (jedan od petorice hrvatske 

braće) 71. 
Lučani (pleme) I18, 124. 
Ludovik Nijemac (kralj) 95, 119, 131 

do 135, 170, 171, 175. 
Ludovik Pobožni (car) 119, 130, 170, 

175, 208. 
Ludovik Dijete (kralj) 140, 171. 
LuŽica (zemlja) 153, 163. 
LuSičani (pleme) 163. 
Lužički Srbi, vidi: Srbi. 
Ljubuša (kći kneza Kroka) lll, 114. 
Ljudevit (knez) 75. 
Ljudmila (žena kneza Borivoja) 120, 

121. 
Ljutići (pleme) 20, 157, 161, 164, 166, 

170, 179, 182, 184, 188. 

Madedo-Epiroćani (narod) 38. 
Madžari (narod) 63, 97, 98, 123, 138, 

140—142, 172, 174. 
Magnus (kralj) 18 1. 
Mal (knez) 222, 223. 
Malomir (sin kneza Omortaga) 45. 
Markomani 104, 105, 127. 
Martin Gal (pisac) 146, 149, 150, 156, 

157, 178. 
Mavrikije (car) 34, 39, 40, 49. 
Mazovljani 157. 
Mazuri 157. 
Mečislav (knez) 149—152, 156, 178, 

179- 
Melanhleni 7. 

Menandar (pisac) 31, 36, 37, 42. 

Mestivoj (vojvoda) 177. 

Meško, vidi : Mečislav. 

Metodije sv. (slavenski apostol) 49, 



j 120, 121, 136, 158. Vidi: još Ciril 

! i Metodije. 

i Mierzwa, vidi: Dzierzwa. 

! Mihajlo III. (car) 132, 211. 

Milbud (XtXf;oJSio5, MtApo-JSioO 35- 
. Milčani (pleme) 163. 
' Milenci (pleme) 51, 56. 

Mneta (knez) 118 
: Mojmar (kncž) 94, 130, 131. 

Moj mar II. (sin Svetopukov) 139 — 14I. 

Mokoš (slavensko božanstvo) 235. 

Moračani (Moričani, pleme) 162. 

MoravJjani (narod) 126, 127, 130, 133 
do 135, I40; vidi još: Moravljani i 
Slovaci. 

Moravljani i Slovaci (narod) 126 — 144. 

Mortap^cm (knez) 47. 

Moua(t)xio; (knez) 34. 

Muhlo Q'edan od petorice hrvatske 
brace) 71. 

Mutimir (knez srpski) 76. 

Niivari (narod) 20. 

Neklan (knez) 118. 

Neretljani (pleme) 80, 81. 

Nestor (Ijetopisac) 28. 29, 33, 68, 151, 

156, 157, 191 — 193, 197—229,232, 

235—238, 242, 243, 245, 248. 
Neuri (narod) 7 — 9, 11, 20. 
Nezamisal (knez) II8. 
Neznabošci (pleme) 80. 
Nijemci 124, 130, 133—135, 140, 150, 

159» 160, 184. 185. 
Nikifor I. (car) 47, 50, 51. 
Niklot (knez) 185-187. 
Norici (Taurisci, narod) 91. 
Normani (narod) 171, 207, (Varjazi) 

210, 212. 
Novgorod (grad) 28, 190, 199, 202, 

203, 206, 225, 231, 233-235, 249. 

Obodriti (narod), vidi: Bodridi. 
Obri (narod), vidi : Avari. 
Olđrih (brat Boljeslava III.) 155, 249. 
Oleg (knez) 209, 212 — 218, 220—222, 

225, 229, 231, 233, 234. 
Olga (kneginja) 61, 209, 218, 221 do 

231. 
Omortag (knez) 45, 47. 
! Opoljani (pleme) 158. 
. Ostjaci (narod) 141. 
: Oton I. (car i kralj) 123, 150, 172 

do 176, 244. 

Oton II. (car) 150, 177. 

Oton III. (car) 151, 153. 177, 178. 

Oton (vojvoda saksonski) n2. 

Oton sv. (biskup) 186. 

O^ik'ai (narod) 20. 

Pabo (knez) 90. 

Panonci (narod) 57. 

Panonija (zemlja) 31, 46, 48, 49, 56, 

57, 65, 8_>, 92, 97. 129, 130, 136, 

137, 138. 
Pavao djakon (pisac) 83—88. 
Pečenezi 68, 141, 142, 218, 220, 229 

do 231, 233, 247, 249. 
Peloponez (u nj provaljuju Slaveni) 

42, 49-5-'. 56. 
Pemmo (vojvoda) 87. 
Perun (slavenski bog) 221, 222, 235, 

236, 245, 246. 
Petar (brat cara Mavrikija) 34. 
Peukini (narod) 16.. 17. 
Piast, Piustovci (knez, knezovi) 149. 
Pipin Mali (kralj) 168. 
Plinije (pisac) 13, 15, 20, 29. 
Plivska župa 78. 
Polabljani (pleme) 163, 185. 
Poljaci (narod) 145 do 158; Poljaci 

(pleme) 149, 157, 178. 
Poljani (pleme poljsko) 157. 

„ (pleme rusko) 198, 200, 201, 

220. 
Poljska Mala (zemlja) 151, 154. 

„ Velika (zemlja) 151. 
Poločani (pleme rusko) 198. 
Polovci 142. 249. 
Pomoranija (zemlja) 160. 
Pomorci (pleme) 157, 161, 163, 164, 

179, 184, 188. 
Pomorje (zemlja) 153, 178. 
Popiel (knez) 149. 
Poznanj (g:rad) 152. 
Prag (grad) 112, 118, 119, 121, 122, 

123. 
Prekopjenci (pleme) 161. 
Premisal (knez) 111 — 113, II6, 117. 
Premisalj (grad) 151, 235. 
Presjam (bugarski knez) 76. 
Pretić (vojvoda) 230. 
Pribignjev (suknežica) 180. 
Pribislav (knez) 90. 

„ (sin kneza Niklota) 185, 187. 
Prisk (vojvoda) 34, 35. 

„ (pisac) 36. 



Prokopi je Ćesarejac (pisac) 31 — 35, 54- 
Prusi (narod) 17, 18; današnji 52. 
Prvina (knez) 94, 95, 96, 130, 13 li 

134. 144. 
Prvogost (knez) 34. 

Pšovani (pleme) 124. 

i Ptolemcj Klaudije (pisac) 13, 18, 19, 

20, 29, 166. 

Radigost (ime boga) I82. 

Radim (prvi poljski arcibiskup) 133. 

Radimići 199, 201, 213, 235. 

Radogost (knez) 34. 

Raduald (vojvoda) 86. 

Ranci (pleme) 162, 174, 179, 183, 

184, 188. 
Rastic (knez), vidi; Rastislav. 
Rastislav (knez) 131 — 134. 
Raška (rijeka) 79. 
Ratari (pleme) 161, 172. 
Ratbod (markgrof) 94. 
Ratchis (vojvoda) 87, 88. 
Ratibor (knez) 181. 
Ratimir (knez) 94. 
Keinbern (biskup) 178. 
Riječani (pleme) 162. 
Rinhini (pleme) 55. 
Rjurik (knez) 206, 210-213, 218. 
Roksolani (pleme) 13. 
Roman (car) 60, 220. 
Rugi (pleme) 127. 
Rujanci (pleme), vidi: Ranci. 
Rumunji (narod) 39. 
Rus (jedan od trojice braće u priči) 

26, 28. 
Rusi (narod) i87 — 249; plemena ruska 

198. 
Rusi (pleme varjaško [normansko]) 

206—209, 220, 221. 

Sagudati (pleme) 55. 

Saksonci (narod) 180, 181, 183, 185. 

SalcburŠki bezimenjak, vidi: Bezime- 

njak. 
Samo (knez) 85, 105— 107, 111. 
Sarmati 6, 7, 13, 15, 16, 21. 
Saxo Grammaticus (pisac) 166. 
Scardus mons (gora) 104. 
Semorglo (ime kumira) 235. 
lilsp,'3Xta (varošica u MaćedOniji) 66. 
Sigisbert (kralj) 106. 
Silvestar (kaludjcr) 194, 195. 
Simeun (knez) 45, 49, 76, 77, I42. 



